
INVITAȚIE LA LECTURĂ INTELIGENTĂ 


Ghidul metodologic pe care îl punem la dispoziţia studenţilor din anii terminali 
ai studiilor de licenţă şi master, precum şi a profesorilor care se află în situaţia de a 
participa la obţinerea gradului didactic I în învăţământ este expresia sintetică a valori- 
zării acumulării experienţiale în domeniul de referinţă al celor trei autori, precum şi a 
fundamentelor prezente în lucrările de bază ale domeniului — a se vedea recomandările 
de lectură şi bibliografia finală. Esenţial, Ghidul devine astfel un model interactiv de 
stimulare şi orientare a structurilor mentale, imaginative, motivaționale şi acțional-fa- 
cilitatoare, utile participării actorilor sus-menționați la finalizarea studiilor de licenţă, de 
masterat sau a premiselor necesare promovării cu succes la colocviul de admitere pen- 
tru gradul didactic I în învățământ, de derulare a activităţii laborioase şi de durată a 
elaborării lucrării propriu-zise. 

Substanţa scopurilor prezentei lucrări este aceea de a asigura candidaţilor men- 
ționaţi o bună şi semnificativă cultură metodologică specifică cercetării ştiinţifice, 
materializată în acţiunea de identificare a problemei de cercetare, de a proiecta un 
anumit tip real de investigare, de a o realiza şi prezenta public, atingând un standard ce 
permite o reuşită certă. 

Lucrarea de faţă reprezintă un instrument ştiinţific relativ nou, sintetic şi în 
mare parte original, complex, util şi utilizabil în procesele de proiectare, elaborare, 
tehnoredactare şi prezentare publică a lucrărilor de diplomă/licenţă, a disertațiilor de 
masterat, respectiv a lucrării de obţinere a gradului didactic I în învățământ. 

Ghidul are drept scop declarat să-i orienteze şi să-i ajute pe actorii reali, aspi- 
ranţi la o bună cercetare, la înțelegerea fundamentelor conceptual-teoretice, la pătrun- 
derea şi/sau formarea unor bune practici investigative şi de pregătire a lucrării de 
licenţă, de master şi pentru susţinerea gradului didactic |. 

Ghidul are asociată şi o altă misiune, anume aceea de a crea un minim consens 
în concepţia, mentalul stimulativ ordonator şi conduita cadrelor didactice coordonatoa- 
re, vizând aplicarea unor criterii relativ unitare de evaluare a calității lucrărilor de fina- 
lizare a studiilor de licenţă, de masterat şi pentru valorificarea experienţei profesionale 
încorporate în ceea ce numim obţinerea gradului didactic I în învăţământul preuni- 
versitar. 

O altă țintă explicită a Ghidului constă şi în a conceptualiza valorile şi normele 
ce dirijează suita proceselor premergătoare finalizării lucrărilor de licență, de disertaţie 
sau de gradul I, de a crea premisele epistemologice necesare respectării recoman- 
dărilor care induc un grad crescut de reflecţie şi responsabilitate la nivelul fiecărui 

student sau profesor. Cu unele necesare particularizări şi adaptări, informațiile din 
acest Ghid pot fi utilizate şi de actorii care lucrează/studiază în diferite facultăţi, sau, 
de ce nu, chiar de unii candidaţi aflaţi în stagiul de pregătire pentru doctorantură. 

Examinând informaţiile oferite în Ghid, vom constata că ele pot constitui ceea 
ce experții domeniului informare documentară modernă (Soderlund, 1990; Reveilli, 
2000; Stan, 2005 ş.a.) numesc formarea inteligenței competitive. 

Ghidul metodologic oferă o adecvată perspectivă metodologică, teoretică şi 
pragmatică, cu sens, asupra unor posibile răspunsuri/soluţii la întrebări pe care ni le 
adresează frecvent studenți, masteranzi ai facultăţii noastre sau profesori cu care ve- 
nim în contact la cursurile de formare. 

Lectura inteligentă a acestui Ghid ne-a preocupat în mod special, rațiune pentru 
care am gândit că studiul personalizat al acestuia poate fi conceput şi realizat într-un 
format de design operaţional şi estetic ca formă. Ideile devin astfel mai vizibile prin 
nuanțările grafice în peisajul bogat în determinări. Consecința: introducerea şi utiliza- 
rea de titluri explicite, însoțite de semne grafice, literale, de casete, imagini simbol şi 
coduri de citire rapidă. Efectul: creşte puterea persuasivă a textului, inspirăm mai mult 
cititorul, îi stimulăm imaginaţia, oferim armonie şi diversitate interioară stilului, aler- 
tăm şi orientăm mersul lecturii, memoria şi atenţia, deopotrivă. Referitor la unele din- 
tre renunțările pe care autorii ghidului le-au asumat, deşi ele au fost recomandate în 
conținutul proiectului, exprimăm opinia conform căreia doar volumul echilibrat de 
pagini a influenţat decizia de a nu le introduce în conținutul textului. Astfel mențio- 
năm: indicele de autori, lista de sigle şi abrevieri prezente în text; lista de tabele şi 
figuri. Toate sunt necesare şi utile pentru imaginea operaţională de ansamblu, pentru 
evaluarea completitudinii prezentului Ghid. 

Sperăm că feedbackul şi veştile bune pe care le vom primi de la dvs. ne vor aju- 
ta să continuăm eforturile creative de completare şi dezvoltare, în acest spațiu şi timp 
formativ. 

În finalul invitaţiei ce deschide acest ghid, vom fi de acord cu trei dintre afirma- 
țiile lui Umberto Eco, unul dintre cei mai cunoscuţi experți, teoretician şi pragmatician 
creativ al domeniului tezelor de licenţă, masterat şi doctorat. 

Prima vizează relaţia studentului cu coordonatorul lucrării: „teza de licenţă 
[...] poate fi trăită ca o partidă în doi: autorul vostru nu vrea să vă încredinţeze taina 
sa, trebuie să-l înconjurați, să-l interogaţi cu delicateţe, să-l faceţi să spună ce nu voia 
să spună, dar ar fi trebuit să spună. Câteodată [...] este ca un joc: aveţi toate piesele, e 
vorba de a le face să meargă la locul lor” (Eco U., 2000, p. 200). 

Este limpede că experienţa acumulată de autori va permite candidatului în cauză 
să câştige timp, să devină un actor mai aproape de ideea satisfacerii criteriului/standar- 
dului de eficacitate a cercetării sale. 

A doua vizează prezenţa unui concepții, a unei viziuni de autor într-o lucrare 
care se doreşte o construcţie şi cu unele obiective de cercetare şi care, „în feluritele 
sale forme, capătă statutul de exercițiu destinat formării profesionale. Studentul de- 
monstrează că studiind acest ghid şi-a elaborat, în mod critic şi constructiv, ca un no- 
vice în ale cercetării, o viziune asupra unei părți a literaturii de specialitate, că este 
capabil să o expună în mod limpede, căutând să lege între ele diversele puncte de ve- 
dere, oferind astfel o panoramă inteligentă, [...] utilă din punct de vedere informativ, 
[...] a unui posibil specialist al domeniului tematic şi care, asupra acelei probleme 
particulare, nu făcuse niciodată studii aprofundate” (Eco U., 2000, p. 11). 

A treia vizează efortul de personalizare, de etos al creaţiei. Ghidul propus ne 
avertizează că „nu ține să vă spună, în totalitate, ce anume să puneţi în teza de licenţă, 
în disertaţie sau în lucrarea ce va consacra evoluţia în cariera didactică. Aceea rămâne 
afacerea voastră [...].” EI vă cheamă „să înţelegeţi ce este teza de licenţă sau diserta- 
ţia, importanţa alegerii unui subiect/teme de interes, cum să vă organizaţi timpul de 
lucru, cum să conduceţi o cercetare bibliografică, cum să vă organizaţi materialul pe 
care îl reperați” şi, dacă se poate, să respectaţi, fără teamă, o bună parte din regulile 
pe care vi le-am propus sau pe care le recomandă coordonatorul dvs. 

Spre a nu părea prea abstracţi şi nici exhaustivi, am aprecia dacă cititorul va re- 
flecta încă de la prima lectură de deschidere a Ghidului, maniera generală de abordare 
metodologică necesară pregătirii pentru a continua lectura ştiinţifică, meditând asupra 
aspectelor conţinute de cele şapte faze, pe care literatura franceză le invocă drept pi- 
loni de sprijin pentru orice cercetător în formare: 

e exprimarea motivaţiei care ne conduce la angajamentul de elaborare a lucrării; 

e reflectarea prealabilă asupra a ceea ce v-a determinat să alegeți un subiect/ 
temă; definirea domeniului; delimitarea unităţilor de timp şi a zonelor de in- 
vestigare; 

e formularea variabilelor, a întrebărilor-ipoteze, explicite, nu abstracte, a scheme- 
lor demonstrative, nu a priori stabilite, a timpului/calendarului, şi demonstrarea 
logică a relațiilor dintre ele pe parcursul cercetării; 

e documentarea aprofundată, ordonată şi explicită asupra metodelor, pe fondul 
stabilirii tehnicilor de analiză — inductivă sau deductivă, empirică sau teore- 
tică, macro sau micro, istorică sau transversal comparativă, analitică sau 
sintetică etc. pe care le veți utiliza în cercetare; 

e verificarea ipotezelor ca urmare a datelor, surselor, a ierarhiei, a tratamentului 
cantitativ/statistic sau calitativ al datelor şi al analizelor făcute; 

e confirmarea sau respingerea ipotezelor din perspectiva evidenţelor, con- 
strângerilor, a consecinţelor şi a implicațiilor rezultatelor pentru accesul la 
cercetarea practică, profesională; 

e sinteza conceptuală, metodologic-experienţială şi ideatică a muncii de elabo- 
rare şi redactare finală a lucrării, cu respectarea unui stil ştiinţific academic, 
dominat de atribute precum claritate, modernitate şi conciziune, cu evitarea 
repetițiilor supărătoare, a respectării normelor etice în documentarea şi co- 
rectitudinea valorificării referințelor. Menţionăm aici şi un alt element, anu- 
me că bibliografia finală a Ghidului conţine şi extensia recomandărilor de 
informare din surse online din România şi din alte ţări, sintetizate de conf. 
univ. dr. Yolanda Catelly, director DLCM - FILS, Universitatea Politehnica 
din Bucureşti. 


În încheierea acestor gânduri scrise, autorii îşi asumă limitele prezentului ghid 
metodologic, mulțumindu-vă pentru efortul de a-l lectura, şi aşteaptă sugestiile dvs. 
Vom fi bucuroşi dacă cei implicaţi în elaborarea lucrărilor de licenţă, disertaţii şi lu- 
crări de gradul I îl vor include în lecturile lor inteligente, îl vor accepta şi pe cât posibil 
îl vor valorifica aplicând unele recomandări, preocupaţi fiind, mai ales, de calitatea 
experienței şi a eforturilor creative reflectate în conţinutul activităţii/produselor lor 
finale, pe care noi înşine le aşteptăm. 


prof. univ. emerit dr. loan Neacşu 


Bucureşti, februarie 2016 

DE LA IDEE LA PROIECT VIA PLANIFICAREA 
ACTIVITĂȚII DE CERCETARE 


A. STABILIREA SCOPULUI ȘI OBIECTIVELOR 
LUCRĂRII 


Din perspectivă ştiinţifică, scopul unei lucrări ştiinţifice realizate la finalizarea 
unui ciclu de studii este investigarea evaluativ-critică a unei realități sociale, economi- 
ce, tehnice, prin utilizarea unor metode ştiinţifice adecvate. 

În proiectarea lucrării de absolvire, absolventul va debuta prin focalizarea ariei 
de finalități pe care doreşte să le atingă în elaborarea lucrării. Pentru creşterea relevan- 
ței practicii, recomandăm formularea şi organizarea finalităţilor pe axe şi niveluri op- 
time de generalitate. 

Prin parcurgerea etapei de stabilire atentă a obiectivelor lucrării, studentul va 
răspunde întrebării: Ce îmi propun să realizez prin elaborarea lucrării? 

Stabilirea scopului are rolul să susţină candidatul în delimitarea unei anume arii 
tematice, care va fi rafinată pe parcursul selecţiei, organizării şi analizei resurselor 
bibliografice. 


ve 
* Cd 


9) EXEMPLU 
În contextul unei cercetări care focalizează ideea optimizării problematicii asistenţei la 
clasă (efectuată de către directorul instituţiei de învăţământ sau inspectorul de specialitate), 
scopul — ca finalitate de rang general — poate fi astfel formulat: 
Scopul acestei cercetări constă în a propune abordări cu rol ameliorativ şi de restructurare 
a practicilor de asistență la clasă în învăţământul primar, prin valorificarea unor elemente de 
teoria şi practica managementului calităţii. 
Prin derivare, pot fi stabilite următoarele obiective: 
Ol. Realizarea unei analize descriptive a problematicii managementului educaţional, cu 
focalizare pe segmentul învățământ primar; 
02. Investigarea opiniei managerilor educaţionali asupra rolului şi funcțiilor asistenţei 
eficace la activităţile didactice în contextul învățământului primar; 
03. Investigarea opiniei cadrelor didactice asupra rolului şi funcțiilor asistenței observa- 
tive şi transformative la activitățile didactice; 
04. Realizarea unei analize comparative în raport cu opiniile actorilor-pereche (mana- 
geri educaţionali şi cadre didactice) cu privire la asistenţa la clasă; 
O5. Elaborarea unui set de instrumente care să potenţeze calitativ practica asistenței la 
clasă. 

B. PLANIFICAREA ETAPELOR DE ELABORARE 
A LUCRĂRII 


Planificarea cercetării constituie o fază esenţială în realizarea oricărei cercetări 
(abordări descriptive, explorativ-investigative practice). Rolul planificării este acela de 
a contribui la reducerea riscurilor care pot apărea şi împiedica cercetătorul să deruleze 
cu succes cercetarea empirică sau teoretico-metodologică, valorică, descriptivă, nara- 
tivă, explicativă. Activităţile întreprinse în această fază vizează: stabilirea scopului şi a 
obiectivelor proiectului; definirea cu claritate a activităţilor; descrierea secvenţelor de 
derulare concretă a lor; identificarea resurselor şi a costurilor necesare; dezvoltarea 
unui grafic de alocare a timpului disponibil; stabilirea ipotezelor de lucru ş.a. 

Etapele derulării unei cercetări ştiinţifice cunosc variaţii minore în raport cu 
domeniul în care se desfăşoară cercetarea. 

Un prim jalon de la care porneşte cercetarea este reprezentat de nevoile sociale 
cu tematică educaţională, economică ş.a., identificate prin cunoaşterea şi analiza unor 
date secundare, relevate de documente şi care conduc, prin operații de selecţie şi re- 
structurare, la focalizarea/identificarea problemei de cercetare (vezi Figura 1). 

Pentru majoritatea tinerilor cercetători, analiza unor fenomene, procese sau 
conduite este relaționată cu formularea unor întrebări generale. 


mediul înconjurător 8 
teoretică explicaţii cauzale 
cercetării 4 : variabile, ipoteze 


Testarea sau 


Colectarea datelor î 
observarea relaţiilor 


Rezultate 


Interpretarea Implicații 
rezultatelor limite 

îi Cercetări ; 
Concluzii ea < 


GR 


Figura 1. Etape în derularea unei cercetări ştiinţifice 

Această întrebare iniţială poate avea un caracter vag, care se rafinează şi se mo- 
difică prin intermediul cercetării bibliografice şi al fundamentării teoretice. 

Prin operații de selecție şi restructurare, întrebarea generală conduce la restrân- 
gerea ariei de interes în cercetare. Acestui demers îi este asociată formularea unei pro- 
bleme de cercetare. 


TEMĂ DE REFLECȚIE 


Reflectaţi la cercetarea pe care vă propuneţi să o elaboraţi. Care sunt întrebările generale 
de la care porneşte demersul dumneavoastră investigativ? 


Selectarea şi definirea problemei de cercetare reprezintă o etapă de interes ma- 
jor în ansamblul demersului de cercetare şi pentru finalizarea cu succes a acestuia. 
Pentru selectarea adecvată a problemei de cercetare, vom aborda, ca prim pas, contura- 
rea unei arii problematice mai largi, care să ne permită ulterior îngustarea perspectivei 
şi focalizarea acesteia. 

De exemplu, una dintre nevoile majore ale sistemului de învăţământ este aceea 
de a-i motiva pe elevi să înveţe. Pentru a formula problema de cercetare, vom identifi- 
ca posibili factori care îi motivează sau îi demotivează pe elevi să înveţe mai bine. Nu 
ne va interesa însă să investigăm relaţia dintre toţi aceşti factori şi motivația pentru 
învăţare a elevilor (ar necesita prea mult timp şi prea multe resurse). Presupunem că ne 
oprim atenţia asupra relaţiei dintre notă şi motivaţia elevilor pentru a învăţa. Problema 
de cercetare poate fi formulată astfel: Această cercetare îşi propune să investigheze în 
ce măsură sistemul de acordare a notelor, propriu fiecărui profesor, influențează mo- 
tivația pentru învăţare a elevilor din gimnaziu. 

Definirea problemei de cercetare include, de regulă, variabilele de interes pen- 
tru cercetător (nota şcolară şi motivaţia pentru învățare, în exemplul de mai sus) şi 
relaţiile posibile dintre aceste variabile (nota şcolară creşte, scade sau nu influențează 
motivaţia pentru învăţare), care urmează să fie investigate. De asemenea, tipul de su- 
biecţi implicați în cercetare trebuie să reiasă din definirea sintetică a problemei (profe- 
sori şi elevi de gimnaziu). 

După conturarea problemei de cercetare, provocarea apare în formularea unor 
obiective care să ghideze demersul investigativ. 

Stabilirea obiectivelor cercetării îşi propune găsirea de răspunsuri la întrebările: 
„De ce se realizează cercetarea?”, „Ce îşi propune cercetarea?”, respectiv formularea 
operaţională, clară şi fără echivoc a finalităţilor urmărite. Este necesar să se formuleze 
obiective realiste, care pot fi atinse (Bocoş, 2010), ţinându-se cont de limite de timp, 
buget, resurse umane şi operaţionale. 

Formularea problemei de cercetare şi stabilirea unor obiective realiste reprezintă 
etape de rafinare iniţială a parcursului cercetării, care presupun un demers de la gene- 
ral la particular, de tip „pâlnie”. 

Etapele de rafinare intermediară constau în definirea variabilelor şi a potenţiale- 
lor relaţii dintre acestea (ipotezele de cercetare), precum şi opţiunea pentru o anumită 
strategie (design) de cercetare. 

Definirea variabilelor unei cercetări este o etapă premergătoare şi fundamentală 
ca importanță în definirea ipotezelor. Ipoteza de cercetare specifică relaţia dintre două 

sau mai multe variabile cu scopul testării acesteia prin aplicarea unui set de metode şi 
tehnici de măsurare. 

Strategia sau designul cercetării specifică modul concret în care vor fi combi- 
nate obiectivele, variabilele cercetării, ipotezele şi elementele de metodologie. Opţiu- 
nea pentru un anumit design al cercetării este succedată de realizarea cercetării de 
teren (colectarea datelor). Colectarea datelor este urmată de analiza şi interpretarea 
acestora, formulându-se concluzii cu privire la validitatea ipotezelor lansate. 

În cuprinsul acestei lucrări, vom aloca spațiu detalierii fiecărei etape de realizare 
a unei cercetări ştiinţifice. 


C. VALORILE TEMATICE ÎN CERCETAREA 
ȘI PROIECTAREA LUCRĂRILOR 


În proiectarea lucrărilor de licență, disertaţie şi obţinerea gradului didactic 1, un 
demers util vizează alegerea şi documentarea asupra unui model ştiinţific de colectare, 
prelucrare, analiză şi interpretare a datelor cu privire la fenomenul educaţional care 
prezintă interes pentru candidat. 

Din literatura de specialitate (Mauch & Birch, pp. 116-122; Neacşu, 2010 ş.a.), 
reținem ca prioritare şi cu valori funcţionale în spaţiul educaţional următoarele for- 
me/tipuri de cercetare, prezentate sintetic în Tabelul 1. 


Tabelul 1. Tipuri/forme/opțiuni metodologice în cercetarea ştiinţifică 


Tipuri de cercetări 


Cercetare analitică e Cercetare corelațional-predictivă 
Cercetare calitativă Cercetare proiectiv-demonstrativă 
Cercetare cantitativă Cercetare evaluativă 

Cercetare experimentală Cercetare de dezvoltare 

Cercetare cvasiexperimentală Cercetare experimentală 

Studiul de caz Cercetare explorativă 

Cercetare comparativă Cercetare istoric-evolutivă 
Cercetare narativă 

Cercetare semiologică a discursului 

Cercetare de opinii, comportamente şi credinţe 
Cercetare teoretică de analiză a tendințelor 
Cercetare interpretativă 

Cercetare istorică 


Cercetare etnografică 
Cercetare metaanalitică 
Cercetare de statusuri 
Cercetare critică 
Cercetare modelatoare 
Cercetare acţiune ş.a. 


Opţiunea candidatului pentru un tip de cercetare este în relaţie şi cu natura te- 
maticii de interes. Este importantă alegerea unui set metodologic care să permită o 
investigare fidelă a realităţii educaționale pe care o vizează lucrarea. Pe de altă parte, 
modul de organizare a informaţiei şi structura lucrării sunt influențate de tipul de cer- 
cetare ales, precum şi de orientarea metodei instrumental-compoziţională a studiului 
(vezi Pierron & Pierron, 1999, Șerbănescu, 2007 ş.a.). 

Relevante sunt, de asemenea, tipurile dominante de raționament utilizate în cu- 
noaştere. Pentru ştiinţele socio-umane şi comportamentale (istorie, educaţie, psiholo- 
gie, sociologie ş.a.) sunt importante cele trei mari tipuri de raționamente dominante în 
logica metodologiei cercetării inițiate. Acestea sunt reductibile la: 

e metoda inductivă, cu variabile dominante observabile, experimentale, cu 

proceduri recurente şi repetitive, extrapolate experiențial; 

e metoda ipotetico-deductivă, cu premise şi variabile bazate pe legi, teorii, 

postulate, ipoteze cu şansă de verificabilitate logică; 

e metoda analogică, cu dominante procedurale, comparative ca argumente şti- 

ințifice, marcată de o limită recunoscută: probabilitatea concluziilor. 

În acord cu specificul celor trei raționamente expuse anterior, inițiem, în secțiu- 
nea următoare, o discuţie privitoare la tipologia lucrărilor care pot fi elaborate de către 
candidatul la obţinerea unui titlu academic. 


1. Tipuri de lucrări 


În realizarea lucrării de licenţă, disertaţie sau gradul I, opţiunea candidatului 
poate oscila între un demers dominant zeoretic sau unul orientat către practică (vezi 
Figura 2). Facem menţiunea că ambele tipuri de demersuri se bucură de aceeaşi apre- 
ciere în câmpul ştiinţelor sociale (Hart, 2004). După cum afirmă Verschuren şi 
Dorewaard (2000), pot fi identificate, în funcţie de scopul acestora, două tipuri de 
studii: studii orientate teoretic şi studii orientate practic. 

Orientarea către un demers predominant practic va fi susținută de o fundamenta- 
re teoretică solidă. În contextul realizării unui studiu teoretic, candidatul va avea în 
vedere relevanţa şi utilitatea aspectelor teoretice în explicarea problemei de cercetare 
(Hart, 1998), care răspunde unei nevoi reale. 

O cercetare predominant teoretică poate dobândi un caracter abstract, fiind ori- 
entată către o abordare reflectiv-filosofică, etică sau construită pe valori culturale. 
Alternativa unei cercetări teoretice de tip abstract e reprezentată de demersul reore- 
tic-aplicativ, care focalizează probleme de natură politică, socială sau economică 
(Walliman & Buckler, 2008). 

În domeniul ştiinţelor sociale, cercetările dominant practice vizează explorarea 
unor probleme prin intermediul anchetelor, cercetării-acţiune sau de tip observaţional, 
a studiilor de caz sau printr-o analiză a unor cercetări anterioare. 

Figura 2 prezintă tipuri de lucrări în raport cu natura demersului de cercetare şi 
tipul de metodă de culegere a datelor. Sunt extrapolate cele două ramuri posibil a fi 
abordate în elaborarea unei lucrări: cercetările teoretice, respectiv studiile practice 
(Walliman, 2004). 

Tipuri de lucrări 


Decizie 


: onsultare coordonator 
candidat 


Practice 


Exploratorii 


Consultare coordonator 


Teoretice 


Abstracte 


Aplicative De construcţie 


Tematică de natură 
economică, managerială, 
tehnică, politică, socială 


Tematică de natură socială, 
culturală, filosofică, educa- 
țională, etică, religioasă, 
matematică, estetică 


Experimente 
de laborator, 
experimente de 
teren, simulări 


Anchete, cercetare-acțiune, 
observări, cercetări 
evaluative, 
cercetare-dezvoltare 


Figura 2. Tipuri de lucrări în raport cu natura cercetării şi subiectul investigat 
Tipul de cercetare depinde de problematica investigată! 


2. Cercetările teoretice şi studiile practice 


TEMĂ DE REFLECȚIE 


Înainte de a lua o decizie asupra tipului de lucrare pe care doriţi să o realizaţi, vă invităm 
să reflectați la următoarea întrebare: 

Preferaţi să vă petreceţi timpul cu organizarea şi realizarea de activități de teren sau vă 
interesează să petreceți timpul la bibliotecă analizând teorii propuse de diverşi autori? 


Indiferent de răspunsul la tema de reflecţie de mai sus, vă reamintim că o abor- 
dare exclusiv teoretică sau una pur empirică nu este suficientă pentru realizarea unei 
lucrări de calitate. Orice cercetare empirică, practică porneşte de la un fundament teo- 
retic solid (Hart, 2004; Walliman, 2004). Complementar, o cercetare teoretică este 
provocată să formuleze răspunsuri pentru probleme reale. Fără îndoială, opţiunea can- 
didatului va fi mai aproape de una dintre cele două abordări. 


a) Cercetările practice 


În contextul derulării unei cercetări practice, pot fi identificate două abordări 
principale (Walliman, 2004): realizarea de studii în medii controlate (de exemplu, 
experimentul de laborator), respectiv studiile derulate în medii mai puţin controlabile 
(cum sunt anchetele de teren). În ambele cazuri, obiectivul general este acela de a testa 
o teorie sau de a elabora una nouă. Este mai puțin probabil ca la finalul elaborării unei 
lucrări de licenţă, disertaţie sau gradul I să puteţi propune o nouă teorie. 

(1) Studiile experimentale 


Esenţa acestor studii constă în a controla într-o măsură semnificativă cât mai 
mulţi dintre factorii (sau, mai concret, variabilele) care intră în relaţie în cercetarea pe 
care doriţi să o desfăşuraţi. Nu este doar cazul experimentelor de laborator care abor- 
dează subiecte din ştiinţele exacte. Ideea pe care se construieşte o abordare experimen- 
tală porneşte de la a fi interesaţi să observăm influența unui factor într-o anumită 
situație (efectul pe care îl are o variabilă asupra alteia). Aspectul esenţial care să asigu- 
re reuşita unei astfel de cercetări constă în a identifica în mod clar care sunt factorii de 
interes şi a izola interacțiunea dintre aceştia. 

Subliniem ideea că o cercetare de tip experimental reclamă motivaţie din partea 
candidatului, curiozitate, rigoare mentală şi în modul de lucru, precum şi un nivel op- 
tim de inteligență socio-emoţională (mai ales în contextul cercetărilor socio-educa- 
ționale). 


(2) Cercetarea de teren 


Acest demers investigativ îl invită pe candidat să meargă în contextele în care se 
produce fenomenul de care este interesat (de exemplu, în şcoli, în organizaţii private, 
în localitățile cu nivel scăzut de trai ş.a.). O principală decizie — cu rol major în orien- 
tarea acțiunilor într-o cercetare de teren — priveşte unitatea de analiză care prezintă 
interes. Astfel, cercetătorul decide dacă este interesat de subiecți umani (elevi, profe- 
sori, părinți, angajaţi în companii private, angajați ai instituţiilor publice, jurnalişti 
ş.a.) sau de lucruri (gospodării, întreprinderi, şcoli ş.a.). 

Ca şi în cazul cercetării experimentale, cercetarea de teren impune rigoare şi ca- 
pacitate de anticipare a posibilelor riscuri care pot apărea în acest proces. Metodele şi 
instrumentele de colectare a datelor vor fi aplicate în condiţii de etică şi rigoare ştiinţi- 
fică. Echipamente tehnice sunt probabil necesare pentru înregistrarea informaţiilor 
(e.g. reportofon, aparat de fotografiat, cameră video). 

Trăsăturile unui candidat care se va orienta către o cercetare de teren fac referire 
la curiozitate, gândire logică şi analitică, competențe de fin observator, nivel optim de 
inteligență socio-emoţională, rezistență la stres, capacitate de a rezolva problemele 
care pot apărea în teren. 


b) Cercetările teoretice 


Studiile teoretice sunt ideale pentru candidații care sunt interesaţi să analizeze şi 
să identifice relații între diferite teorii sau modele teoretice. Facem precizarea că studi- 
ile teoretice nu sunt complet izolate de fenomenele şi procesele care au loc în „viața 
reală”. Mai mult, procesul de conceptualizare ne ajută să înțelegem şi să explicăm 
dinamica mediului social în care trăim. 


(1) Studii abstracte 


Indiferent care este natura subiectului de interes în elaborarea lucrării, cu sigu- 
ranţă vor exista concepte abstracte necesar a fi definite şi discutate. 

TEMĂ DE REFLECȚIE 


Care considerați că pot fi consecinţele lipsei de preocupare a candidatului pentru a defini 
şi operaționaliza conceptele în lucrarea de licenţă, disertaţie sau gradul didactic 1? 


Domenii precum psihologia, sociologia, filosofia sunt susceptibile de a benefi- 
cia într-o mare măsură de abordări de tip teoretic-abstract. Însă domeniul managemen- 
tului, asigurarea calităţii, jurnalismul şi ştiinţele comunicării, educaţia — câmpuri de 
studiu cu o componentă aplicativă evidentă — se dezvoltă pe fundamentări teoretice, 
modele şi explicaţii de tip ştiinţific. 

Opţiunea pentru realizarea unei lucrări teoretice cu un înalt grad de abstractizare 
reclamă analiza atentă a teoriilor existente, evaluarea argumentelor ştiinţifice care 
fundamentează aceste teorii, adoptarea unei atitudini de receptare critică şi verificarea 
implicaţiilor sau consecinţelor aplicării teoriilor în practică. 

Candidatul care îşi propune dezvoltarea unui astfel de demers are nevoie de 
competenţe analitice şi de sinteză, de lectură a textelor ştiinţifice, precum şi spirit cri- 
tic în abordare. Un nivel optim de inteligență lingvistică poate contribui la redactarea 
elegantă, coerentă şi argumentată a rezultatelor cercetării bibliografice. 


(2) Studii aplicative 


În majoritatea domeniilor de studiu, fundamentarea teoretică este un pas către 
acțiune. Modul în care teoriile pot fi aplicate, implicaţiile şi limitele acestora reprezin- 
tă subiecte cu potenţial pentru elaborarea lucrărilor de licenţă, disertaţie şi gradul 1. 
Unele dintre aceste teorii se pot baza puternic pe dovezi ştiinţifice care ar putea avea 
nevoie de o expertiză superioară pentru a fi analizate şi interpretate, dar altele pot fi 
construite în baza unor argumente filosofice şi, prin urmare, sunt mai deschise la un 
examen critic general. În unele cazuri, candidatul poate opta pentru realizarea unui 
studiu de caz în vederea studierii implicaţiilor modelelor teoretice. 

Acest tip de cercetare combină investigarea şi înţelegerea teoriei — o activitate 
bazată pe studiul literaturii de specialitate şi posibil a fi combinată cu intervievarea 
unor experți ai domeniului — cu aplicarea în contexte concrete, reale, care să permită 
evaluarea efectelor produse. 


TEMĂ DE REFLECȚIE 


Puteţi identifica în contextul domeniului dumneavoastră de interes o temă de cercetare 
abordabilă prin intermediul unui demers teoretico-aplicativ? 


Candidatul orientat către un astfel de demers are nevoie de o abordare versatilă, 
care să relaționeze armonios gândirea critică şi reflectivă cu componenta acţională. 

D. CERCETAREA BIBLIOGRAFICĂ. SELECȚIA, ANALIZA 
ȘI ORGANIZAREA RESURSELOR INFORMAȚIONALE 


În secţiunea anterioară am lansat ideea că orice tip de lucrare de licenţă, diserta- 
ție şi gradul didactic I este un produs care se construieşte pe un fundament teoretic 
solid. 

Etapa documentării se caracterizează printr-un grad ridicat de complexitate, 
produsul acesteia asigurând substanţialitatea lucrării pe care candidatul o va propune. 
Activitatea de documentare asigură cunoaşterea rezultatelor şi dezbaterilor ştiinţifice 
pe tema abordată, precum şi baza de plecare pentru viitoarea lucrare. Deşi amplă, acti- 
vitatea de documentare nu poate fi exhaustivă, din cauza caracterului limitativ impus 
de numărul de pagini şi de specificitatea lucrărilor de licență/disertaţie/grad didactic |. 
Apar ca fiind necesare informarea şi documentarea selective, dar reprezentative, prin 
punctarea, inventarierea şi consulta- 
rea datelor şi informațiilor cu cea 
mai mare relevanță pentru tema 
abordată (Lumperdean, Matiş & 
Mustaţă, 2007). 

Cercetarea bibliografică re- 
prezintă, în general, o activitate de 
identificare a unor referinţe biblio- 
grafice, rezultate din consultarea 
unor surse primare, secundare sau 
terțiare. În scrierea unei lucrări de 
cercetare, după alegerea temei şi (eventual) a titlului, cercetarea bibliografică este cea 
care va permite candidatului să ia contact cu ceea ce s-a publicat în domeniul respec- 
tiv, într-un anumit orizont de timp, şi să trateze tematica aleasă într-o manieră docu- 
mentată. Cercetarea bibliografică conduce la familiarizarea candidatului cu teoriile 
existente şi îl ghidează în dezvoltarea unor elemente de noutate. Pe de altă parte, 
aceasta permite membrilor comisiei de evaluare a lucrării să aprecieze gradul de in- 
formare a candidatului şi calitatea contribuţiilor personale la tema aleasă (Brătianu & 
Vasilache, 2008). Astfel, cercetarea bibliografică este un proces continuu de documen- 
tare şi reflectare în lucrare, cu dominanţă concentrat mai ales în prima parte a calenda- 
rului alocat realizării lucrării de licenţă sau absolvire. 


Cercetarea bibliografică pentru elabora- 
rea lucrărilor de licență, disertaţie sau 
pentru obţinerea gradului didactic 1 vi- 
zează identificarea, întocmirea şi con- 


sultarea bibliografiei pentru tema aleasă, 
precum şi a informaţiilor oferite de alte 
surse: cărţi, reviste şi publicaţii de spe- 
cialitate, website-uri ş.a. 

TEMĂ DE REFLECȚIE 


La o primă lectură, cititorul s-ar putea întreba dacă propunerea noastră de a pune în prac- 
tică un demers de cercetare bibliografică şi documentară nu este cumva paradoxal. Aşadar, 
candidatul este invitat să alcătuiască o listă bibliografică pentru tema aleasă. Însă cum ar 
putea realiza o astfel de selecţie în absenţa unei liste de referinţe deja existente? Altfel spus, 
cum ar putea candidatul găsi ceva, dacă nu ştie ce caută? 


Pentru a rezolva ceea ce am putea numi prin analogie „dilema cititorului”, dedi- 
căm această secțiune pentru a iniţia candidatul în metodologia info-documentării şi în 
lectura inteligentă a textelor ştiinţifice. 


1. Documentarea informativ-cognitivă. Tipuri de documente 


Conţinutul şi intensitatea transferului de informaţii, modalităţile şi formele de 
receptare, prelucrare şi obiectivare a informaţiilor, precum şi traseele directe sau me- 
diate pe care le urmează aceste sisteme de operaţii constituie obiectivul analizelor ce 
urmează. 

Avem în vedere, în primul rând, câmpurile informației prezente în lucrările des- 
tinate învăţării studiului ştiinţific, care determină o dezvoltare pe multiple planuri a 
structurilor, activităților şi serviciilor de informare documentară. 

În al doilea rând, tendinţele contradictorii, datorate supraproducţiei de informa- 
ţii şi barierelor de limbă şi limbaj, precum şi timpul disponibil, au făcut necesară 
tipologizarea rezultatelor muncii ştiinţifice şi crearea de metode, tehnici şi procedee de 
fixare şi transmitere a informaţiilor. 

În al treilea rând, avem în vedere optimizarea transferului informaţional prin 
documente specifice. Aici îşi găsesc locul, în mod justificat, factorii şi mecanismele de 
achiziție, stocare, prelucrare, găsire şi producere de noi informaţii. 

a informaţiilor, unificarea, diversificarea şi selecția informaţiilor pe subiecte, strâns 
legate de organizarea activităţii de învățare prin studiu documentar. 

Începem analiza propusă cu inventarierea principalelor documente sau categorii 
de produse ale muncii ştiinţifice, cu care operează studenții şi candidaţii pentru obţine- 
rea unor titluri academice. 

Vom defini documentele drept cele mai importante mijloace scrise de transmite- 
re a informaţiilor ştiinţifice în spațiu şi timp. 

Principalele tipuri de documentare sunt următoarele (Manea şi Stoica, 1977; 
Atanasiu, 1980; Burke & Burke, 1967 apud Neacşu, 2015, pp. 186-187); 

a) Documente primare — surse în care este direct fixat conţinutul unor activităţi 
de cercetare şi creație. Dintre acestea, reținem: cărţi, raportul ştiinţific şi tehnic, diser- 
tația, proiectul şi documentaţia tehnică, preprinturile sau publicațiile preliminare, lu- 
crările prezentate la diferite manifestări ştiinţifice, periodicele, revistele ştiinţifice, 
articolele, ziarele, invențiile şi descrierile de invenţii, culegerile de lucrări ştiinţifice, 
monografiile, manualele, standardele ş.a. 

b) Documente secundare — surse rezultate din prelucrarea analitică şi sintetică a 
informaţiilor cuprinse în documentele primare, cu scopul semnalării acestora. Dintre 
acestea, reținem: 

i. cataloagele — cuprind semnalări de lucrări existente într-o bibliotecă şi se 
pot clasifica astfel: 

— după sursa reflectată, în cumulative (mai multe categorii de surse 
dintr-o bibliotecă) şi colective (documente din mai multe biblioteci); 

— după natura semnalării, în: alfabetice (după numele autorilor sau 
denumirea instituţiei, după primul cuvânt din titlu); sistematice (du- 
pă domeniile ştiinţei); pe subiecte (pe noţiuni, termeni cheie); crono- 
logice (după data publicării documentelor), fopografice (după 
aşezarea în bibliotecă), geografice (după țara sau locul publicării 
cărţii) etc.; 

ii. bibliografiile — sub forma listelor de semnalare a unor lucrări selectate du- 
pă un anumit criteriu — valoare tematică, categorii de documente, timp, au- 
tor, însoţite sau nu de descrieri succinte. Există o mare varietate de 
bibliografii: generală (semnalează orice categorie de documente); specială 
(pe o anumită temă), exhaustivă (semnalează toate lucrările într-un dome- 
niu);, de recomandare (numai anumite documente); curentă (semnalează 
lucrări pe măsura apariţiei, având rol de alertă), retrospectivă (pe un inter- 
val de timp prestabilit); primară (pentru documente primare) şi secundară 
(pentru documentele asociate); națională, regională sau internațională ş.a.; 

iii. indexurile — modele de nuclee informaţionale, titluri, cuvinte cheie, nume, 
autori, instituţii, subiecte, referinţe bibliografice, surse etc., ataşate la fina- 
lul unei lucrări; 

iv. reviste de referate — publicaţii de informare sub formă de referat, adnotare, 
titluri, la care se adaugă o succintă descriere bibliografică, toate grupate 
tematic şi urmate de indexuri pe subiecte. 

c) Documente terțiare — forme complexe de prelucrare a informaţiilor prin ana- 
liză, evaluare, comparare sau sinteză, cu grad crescut de generalizare şi veridicitate, cu 
posibilităţi superioare de valorificare. Dintre acestea, menţionăm: îndreptarele, tratate- 
le, dicționarele, enciclopediile, sintezele informative şi documentare ş.a. 


RECOMANDARE 


Căutarea în documentele secundare sau terțiare nu îi va oferi candidatului un răspuns 
imediat în raport cu subiectul pe care îşi propune să îl dezvolte în structura lucrării de licen- 
ță, masterat sau grad didactic I, ci oferă căi de acces la documentele primare susceptibile a 
conține răspunsul dorit (Stoica, 2002, p. 21). 


Elaborarea unei lucrări implică astfel şi o activitate prelucrare-sinteză a materia- 
lului bibliografic. În (re)construirea discursului ştiinţific printr-o grilă semiotică nouă 
(vezi Frumuşani, 1995) se va porni de la formularea ideii care se doreşte a fi argumen- 
tată, urmată de prezentarea în ordine logică, denotativă, literată sau cronologică a idei- 
lor, teoriilor şi modelelor ştiinţifice selectate pertinent din repertoriul bibliografic. 

Pentru elaborarea unei lucrări de cercetare se recomandă studierea a cel puţin 
30-50 de surse bibliografice. Dintre acestea, recomandăm ca majoritatea să fie articole 
din revistele de specialitate prezente în fluxul principal de publicaţii internaționale, 
celelalte fiind cărți de specialitate, volume ale unor conferinţe internaționale şi alte 
surse (Internet, multimedia, rapoarte, articole de ziar, materiale nepublicate) (Brătianu 
& Vasilache, 2008). 

De asemenea, cu excepţia surselor de mare autoritate, care marchează un mo- 
ment important în istoriografia temei, recomandăm consultarea, în principal, a unor 
lucrări publicate în ultimii cinci ani — cu excepţia domeniului istoric — față de momen- 
tul efectuării cercetării bibliografice. Cel mai bine este să se înceapă cu studiile valo- 
roase cele mai recente, urmând apoi să fie făcute referiri la autorii importanți care apar 
citați în majoritatea studiilor consultate. 


ATENȚIE! 


Calitatea selecţiei bibliografice pe care candidatul o face îl califică sau îl descalifică în 
ochii celor care examinează lucrarea. Dacă lucrarea face referire doar la literatură marginală, 
de circulaţie restrânsă (lucrări nepublicate, lucrări incluse în volumele unor conferinţe inter- 
naționale neindexate în baze de date, numai autori români, numai autori de la Bucureşti sau 
locali, din universitatea de apartenență), există riscul de a propune/realiza o sinteză parțială 
care reflectă opinii nevalidate de comunitatea ştiinţifică. Pentru a reduce acest pericol, re- 
comandăm consultarea unor lucrări din aşa-numitul flux principal de publicaţii: articole 
indexate în baze de date internaționale, cărți publicate în edituri recunoscute etc. 


Complementar relevanţei, un alt criteriu important în selecția şi utilizarea resur- 
selor bibliografice este credibilitatea acestora. A căuta aceste surse de documentare 
constituie o abilitate foarte importantă, esenţială în elaborarea unei lucrări calitativ 
superioare. 

Aşadar, nu toate sursele bibliografice vor avea acelaşi rang de importanță în 
elaborarea lucrării propuse. Supunem analizei cazul surselor primare (cărţi, articole, 
monografii, teze etc.). Identificarea surselor primare de documentare este un proces 
care implică colaborarea candidat — coordonator ştiinţific. 

Imaginăm două scenarii posibile: 

Scenariul 1. Coordonatorul discută cu candidatul, formulează o opinie comună 
cu privire la tema pe care lucrarea o va aborda şi coordonatorul oferă o listă bibhogra- 
fică iniţială. În acest caz, decizia candidatului asupra surselor primare necesar a fi 
consultate este orientată de această sursă secundară (lista oferită de coordonator). Prin 
consultarea surselor, candidatul îmbogăţeşte lista. Avem de-a face cu un baleiaj conti- 
nuu între surse primare şi surse secundare de informare. Procesul de elaborare a listei 
bibliografice nu este liniar! 

Scenariul 2. Coordonatorul şi candidatul discută şi ajung la o înţelegere comună 
asupra temei. Coordonatorul îi solicită candidatului o listă bibliografică orientativă. 
Acest al doilea scenariu poate da naştere cu uşurinţă la ceea ce numeam mai sus „di- 
lema cititorului”: cum găsesc ceva, dacă nu ştiu ce caut? 

Şi totuşi, până şi această dilemă are rezolvare. Astfel, candidatului îi sunt 
recomandate consultarea cataloagelor pe subiecte disponibile în biblioteci, respectiv 

realizarea de căutări în bazele de date pornind de la conceptele-cheie pe care se dez- 
voltă lucrarea. Multe dintre bibliotecile universitare dispun de sisteme informatice care 
permit cititorului căutarea după cuvinte-cheie în fondul de carte disponibil. 

Realizarea unor fişe bibliografice iniţiale este o activitate care reclamă timp şi, 
posibil, vizite repetate la bibliotecă. 


a) Utilizarea bazelor de date 


Am menţionat anterior că o posibilă strategie pentru alcătuirea unei liste de refe- 
rințe bibliografice o reprezintă utilizarea bazelor de date accesibile prin intermediul 
internetului. În acest caz, o bază de date desemnează o colecţie organizată de texte 
ştiinţifice: cărți, capitole de cărţi, articole ştiinţifice, rapoarte de cercetare, volume ale 
conferințelor ştiinţifice etc. 

Interogarea unei astfel de baze de date oferă candidatului accesul la resurse nu- 
meroase, variate, care pot fi uşor organizate şi transpuse în fişe bibliografice. O infor- 
maţie relevantă pentru cititor priveşte bazele de date larg acceptate de comunitatea 
ştiinţifică şi care pot conduce la identificarea unor surse primare credibile şi de calitate. 


ATENȚIE! 


Majoritatea bazelor de date care oferă acces la texte ştiinţifice sunt accesibile prin inter- 
mediul bibliotecilor facultăţilor, dat fiind faptul că accesul se realizează în baza unor abo- 
namente sau subscripţii plătite. 


Interogarea cu succes a unei baze de date presupune elaborarea şi aplicarea unei 
strategii de căutare. O astfel de strategie implică o suită de acțiuni algoritmic derulate: 
(1) identificarea cuvintelor-cheie în raport cu tema pe care o abordează lucra- 

rea; 

(2) formularea unor enunţuri de căutare care includ cuvintele-cheie identificate; 

(3) identificarea bazelor de date care indexează texte ştiinţifice din domeniul de 
interes al candidatului; 

(4) adaptarea, restructurarea sau chiar înlocuirea enunţurilor de căutare, dacă 
rezultatele nu sunt satisfăcătoare; 

(5) utilizarea căutării booleene care presupune legarea cuvintelor-cheie prin 
operatori logici de tipul „ȘI”, „SAU”, „NU” (de exemplu, puteţi căuta „me- 
tacogniție ŞI neuroştiințe”, dacă sunteţi interesați de dovezile neuro- 
ştiinţifice ale evoluției proceselor metacognitive). 


b) Descrierea principalelor baze de date 


Într-o primă etapă, poate fi utilizat motorul de căutare Google Scholar pentru a 
identifica articole ştiinţifice dedicate temei alese. Ulterior, cercetătorul-student le se- 
lectează pe cele mai relevante, din punct de vedere al calităţii revistei sau al datei pu- 
blicării etc. De asemenea, cercetătorul novice poate parcurge şi un alt demers: 
selectează un corpus de reviste recunoscute în domeniul abordat, după care parcurge 

articolele publicate în acele reviste, dintr-o perioadă recentă. În contextul selecţiei de 
resurse bibliografice, responsabilitatea cercetătorului este de a se consulta cu coordo- 
natorul ştiinţific pentru validarea resurselor de informare. 

Figura 3. Lista resurselor electronice disponibile prin proiectul Anelis — 2011 


Următorul pas, după întocmirea listei de referinţe, este obținerea, dar mai ales stu- 
dierea acestor materiale. Pentru articole, studentul consultă biblioteca de periodice a 
bibliotecii universitare, precum şi bazele de date accesibile prin internet (ISI Web of 
Knowledge, Scopus, EBSCO, Springer Link etc.) — vezi şi, mai sus, Anelis. 


ATENȚIE! 


Pe Internet se pot găsi o serie de surse care nu au autoritatea ştiinţifică necesară pentru a 
putea constitui argumente solide şi certe în susținerea unui anumit punct de vedere. 

De exemplu, folosirea informaţiilor din Wikipedia poate fi de folos în explicarea unor 
concepte mai noi sau în furnizarea unor informaţii, dar nu pentru construirea unor argumente 
ştiinţifice, deoarece nu întotdeauna în spatele articolelor din această sursă se află o validare 
semnificativă din partea unei comunităţi ştiinţifice. 


(1) Google Scholar 


Google Scholar (sau Academic Google) este un motor de căutare disponibil gra- 
tuit, care oferă căutare de tip text în numeroase publicaţii ştiinţifice. Indexul Google 
Scholar include cele mai multe reviste on-line din Europa şi America, reprezentând 
cele mai mari trusturi de publicaţii ştiinţifice. Din 2012 persoanele, conectate pe un 
cont Google cu o adresă eventual legată de o instituție academică, pot crea propria lor 
pagină, selectând domeniile de interes. Google Scholar calculează şi afişează automat 
numărul total individual de citări, h-indexul şi i10-indexul. 

TEMĂ DE REFLECȚIE 


Dacă doriţi să vă faceți cunoscute lucrările la care sunteţi autor, veţi putea urmări cu aju- 
torul Google Scholar: 

e de câte ori acestea au fost citate; 

e care sunt lucrările care le citează; 

e analiza scientometrică (indicele Hirsch). 

Astfel, puteţi contribui la creşterea vizibilității lucrărilor proprii de cercetare. 


Citation indices Al Since 2011 
Citations 239173 92338 
h-index 176 112 
i10-index 825 495 


1 


2008 2009 2010 2011 2012 2013 2014 2015 2016 


Figura 4. Captură din baza de date Google Scholar — citări 


O particularitate introdusă în noiembrie 2013 le permite utilizatorilor autentificaţi 
salvarea rezultatelor căutărilor în biblioteca Google Scholar. Astfel, se creează o colecție 
personală, în care utilizatorul poate căuta lucrări de cercetare şi organiza rezultatele cău- 
tării în funcţie de cuvinte-cheie. 


(2) Baza de date Science Direct 


Platforma de cercetare Science Direct oferă acces la texte integrale care cumulea- 
ză mai mult de 25% din informația apărută la nivel global în domeniile ştiinţelor exacte 
şi umaniste, tehnologice şi medicinei. Este incontestabil cea mai importantă resursă in- 
formaţională academică existentă în prezent, care oferă acces la peste 1893 de reviste de 
specialitate în text integral, de la numărul curent şi arhiva pe ultimii patru ani. 


(o)zaz [2] 


e 


http://www.sciencedirect.com/ 


Figura 5. Elemente de identificare a bazei de date Science Direct 
(3) Baza de date ProQuest 


ProQuest Central este una din cele mai vaste surse de documentare enciclopedi- 
că online cu text integral, totalizând peste 17 350 de titluri periodice, teze doctorale, 
ziare, rapoarte, documente, clipuri video. Pe o singură platformă online sunt disponibi- 
le 26 din cele mai populare baze de date ProQuest care acoperă peste 160 de domenii, 
inclusiv de afaceri, ştiinţă şi tehnologie, medicină şi sănătate, literatură, societate şi 
cultură, artă, istorie, religie, calculatoare, educaţie. Aceasta este o resursă multidisci- 
plinară de neegalat pentru toţi cercetătorii, de toate nivelurile, precum şi o colecție 
inovatoare pentru bibliotecile de toate tipurile. 

De la idee la proiect via planificarea activităţii de cercetare 25 


Pro(Quest 


http://search.proguest.com/ 


Figura 6. Elemente de identificare a bazei de date ProQuest 
(4) Baza de date Spinger 


SpringerLink se numără printre cele mai utilizate resurse electronice de docu- 
mentare ştiinţifice. Colecţia cuprinde reviste şi cărți de specialitate editate de Springer- 
Verlag, Kluwer Academic Publishers, Urban and Vogel, Steinkopff şi Birkhăuser. 


2) Springer PRE 


http://link.springer.com/ (=) 


Figura 7. Elemente de identificare a bazei de date Springer 
(5) Baza de date Scopus 


Aceasta este cea mai mare bază de date, cuprinzând rezumate şi citări din litera- 
tura de cercetare şi surse web de calitate care acoperă aproape 18 000 de titluri de la 
peste 5 000 de edituri. Se asigură servicii de acces prin intermediul Internetului la 
rezumatele articolelor din peste 18 000 de reviste ştiinţifice; acces online la informaţie 
curentă (2011) şi pentru o perioadă de arhivare începând cu anul 1841, în funcţie de 
data apariţiei jurnalului şi disponibilitatea variantei digitale; actualizarea informațiilor 
bibliografice şi bibliometrice se face zilnic, online; se asigură accesul fără perioade de 
restricționare la rezumatele articolelor disponibile în baza de date. 

Oj:410] 

http://www.scopus.com 


Figura 8. Elemente de identificare a bazei de date Scopus 
(6) Baza de date Web of Science 


Web of Science (WoS) este o bază de date bibliografică şi bibliometrică în for- 
mat online, cuprinzând reviste ştiinţifice, livrată prin intermediul Internetului. Dispo- 
nibilă pe platforma online Web of Knowledge, oferă acces la rezumatele articolelor a 
peste 11 220 reviste ştiinţifice şi 120 000 de conferințe ştiinţifice din 256 de discipli- 
ne. 

THOMSON REUTERS 
WEB OF SCIENCE 


http://login.webofknowledge.com/ Ojaz: st 


Figura 9. Elemente de identificare a bazei de date Thomson 


Cercetarea bibliografică şi documentară presupune şi un demers de analiză şi 
selecție a acelor elemente informative care servesc argumentației proprii. Cercetarea 
bibliografică nu e, în niciun caz, o sumă de conspecte. Lectura atentă şi critică este 
foarte importantă în cazul materialelor preluate de pe Internet, care pot fi foarte utile, 
dar şi furnizoare de informaţii inexacte. În acest caz, criteriile de selecţie vizează noto- 
rietatea autorilor, calitatea site-ului (pagina unei universități va fi mai de încredere 
decât un forum, de exemplu) sau legăturile care pot fi stabilite cu opiniile altor autori 
recunoscuți. 


RECOMANDARE 


Baza de date Web of Science este considerată de specialişti „tradițională”, căutarea în 
această bază de date bazându-se pe cuvine-cheie. Căutarea poate fi rafinată şi în funcție de 
subiecte. 

Opțiunea „„Cited Reference Search ” este una dintre cele mai importante facilităţi pe care 
le oferă WoS. Pentru un articol găsit în baza de date, această opțiune îi permite utilizatorului 
să vadă lista completă de referințe citate în respectivul articol (o sursă secundară valoroasă!), 
dar şi numărul de citări ale respectivului articol. Calitatea unui material ştiinţific poate fi 
evaluată şi în raport cu numărul de articole în care acesta a fost referenţiat. 


RECOMANDARE (e) (2) 
In căutarea informaţiilor pe Internet, este indicată folosirea căutării avan- 

sate după criteriul Licenţă. Este bine să se selecteze una dintre opţiunile ofe- a 

rite de Licenţele Creative Commons (http://creativecommons.org), astfel (e) 

încât să fie evitată problema plagiatului. 


Referințele bibliografice sunt utilizate pentru construirea argumentelor ştiințifi- 
ce. Pe parcursul lecturii materialelor bibliografice, recomandăm realizarea fişelor de 
lectură, în care vor fi consemnate ideile, argumentele pro şi contra, opiniile autorilor, 
precum şi sursa de unde au fost extrase respectivele aspecte teoretice (inclusiv pagi- 
na/paginile, în cazul unui citat). Fişa poate avea dimensiunile unui sfert de coală A4, 
pentru a obliga la concizie şi sinteză. Utilizarea fişelor de lectură facilitează redactarea 
lucrării într-o manieră curată şi onestă. 

Pentru a putea organiza cercetarea în aşa fel încât să se evite redundanţa şi îm- 
prăştierea argumentelor este recomandat să se grupeze autorii care exprimă păreri 
similare, apropiate, intercalând apoi pe cei cu păreri contrare. Astfel, cercetarea va 
avea o structură dialogică, uşor de urmărit. Este nevoie, pentru a lega paragrafele, de 
cuvinte de legătură, în aşa fel încât cercetarea bibliografică să nu pară o succesiune 

întâmplătoare de autori. Pentru a-i grupa pe autorii cu opinii similare şi apropiate, se 
vor folosi conectori de tipul de asemenea, în plus, în mod similar. Autorii care se pla- 
sează pe poziţii diferite vor fi puşi alături folosind conectori de tipul fotuşi, în schimb, 
pe de altă parte, în vreme ce unii ..., alții pretind că ... (Gratf & Birkenstein, 2015, 
p. 13). 

Spaţiul alocat cercetării bibliografice în lucrarea de absolvire este relativ redus 
şi nu permite preluarea unor citate generoase. Este recomandat să se dea citate comen- 
tate, iar dacă, totuşi, este necesar să se preia un paragraf dintr-un autor, pentru a evi- 
denţia o idee care nu poate fi parafrazată, să nu se recurgă de mai mult de 3-4 ori la 
această variantă. Altfel, cercetarea bibliografică va părea prea încărcată. 

Cercetarea bibliografică nu e doar un rezumat, ci şi o sinteză, de aceea, ideile de 
bază ale studiilor, trebuie să fie puse în relaţie cu propriile argumente, arătând în ce 
măsură pot fi dezvoltate sau nuanţate în propria lucrare. Receptarea necritică a opinii- 
lor preluate din diferite surse bibliografice nu este recomandată. De aici, nevoia de 
prezenţă a unor contraargumente, a formulării unor enunţuri care exprimă îndoiala, 
rezervele sau de a spune o altă poveste similară/diferită/deosebită. 


RECOMANDARE 


Publish or Perish (PoP) este un software de sine stătător care folo- 
seşte Google Scholar si Microsoft Academic Search pentru a furniza o 
serie de indicatori bibliometrici legaţi de impactul unui autor sau al unei 
reviste. Este disponibil/compatibil cu sistemele de operare Windows, 
Mac şi Linux. 

Se poate descărca/accesa: http://www.harzing.com/pop.htm. 


Indicatorii bibliometrici puşi la dispoziţia utilizatorilor PoP sunt: numărul total de lucrări 
şi numărul total de citări; media citărilor pe lucrare, citărilor pe autor, lucrărilor pe autor şi a 
citărilor pe an; h-index (indicele Hirsch); g-index (indicele lui Egghe); indicele Hirsch con- 
temporan; trei versiuni ale indicelui individual Hirsch; media creşterii anuale a indicelui 
individual Hirsch; măsurarea „vârstei” ratei de citare; analiza numărului de autori pe lucrare. 


2. Strategii de lectură a textelor ştiinţifice 
a) Prelucrarea, condensarea şi organizarea informaţiilor 


Dacă acceptăm ideea că sistemul de documentare-informare reprezintă un com- 
plex de operaţii şi mijloace tehnico-metodologice destinat sistematizării şi regăsirii 
informaţiilor, va trebui să acceptăm şi ideea unor metode şi tehnici de prelucrare a 
acestora (Neacşu, 2015, p. 189), utile şi recomandate oricărei persoane care desfăşoară 
o activitate ştiinţifică, independent de nivelul de experienţă şi expertiză la care se află. 

Prelucrarea, condensarea şi organizarea (PCO) informaţiilor reprezintă demer- 
suri necesare pentru a facilita operarea cu un volum mare de informaţii. Relevanţa 
acestui proces rezidă din necesitatea orientării rapide într-un conținut ştiinţific, a flui- 
dizării relațiilor dintre conţinuturi, a formulării unor judecăţi evaluative privind valori- 
ficarea lor, precum şi din ţinerea la curent cu cele mai noi achiziţii într-un domeniu, 
prin accesul rapid la ele. 

Dintre cele mai uzuale metode, tehnici, scheme şi produse logice rezultate din 
prelucrarea, condensarea şi organizarea informațiilor, amintim: titlul, planul de idei, 
teza, rezumatul, conspectul, fişa de studiu sau de lectură, notele de lectură, extrasele, 
recenziile, referatele şi sintezele. 

Ne vom opri atenţia asupra fişelor de studiu sau de lectură, dată fiind utilitatea 
lor reală în gestionarea unor conținuturi informaţionale complexe. 


(I) Fişa de studiu sau de lectură 


Reprezintă o modalitate sintetică de consemnare a rezultatelor activităţii de lec- 
tură a unui document. 

Într-o fişă de studiu completă se menţionează, în principal, următoarele: tema 
(titlul); specificul temei (problemei) abordate — în sens de specializare; elemente de 
reper minime legate de conținut, pentru orientarea rapidă în fişă; date referitoare la 
autor şi, eventual, la alţi autori, reflecţii şi comentarii personale; citate; date statistice; 
probleme cu caracter deschis, de completare cu noi surse de informaţii. Se pot folosi 
sublinieri şi culori. 


RECOMANDARE 


Formulăm câteva sugestii pentru a vă putea construi propriul sistem de elaborare a fişelor 

de lectură: 

(1) alegeți suportul pe care veţi face însemnările; puteţi opta pentru coli de hârtie de for- 
mat A4, AS, jetoane de format A6 sau vă puteţi orienta către aplicaţii care permit uti- 
lizarea dispozitivelor mobile (de exemplu, Evernote); 

(2) fiecare sursă lecturată va avea propria fişă de lectură; 

(3) notați informaţiile bibliografice complete în partea de sus a fiecărei fişe; 

(4) este recomandată numerotarea fişelor de lectură sau clasificarea acestora pe autori sau 
subiecte; 

(5) folosiți simboluri pentru a diferenţia citatele, parafrazările şi comentariile personale 
(este absolut necesar să delimitaţi conţinutul preluat de cel elaborat pentru a respecta 
drepturile de autor şi a evita plagiatul); 

(6) utilizați abrevieri şi simboluri — cu care lectorul este suficient de familiarizat — pentru 
a comprima conținutul fişelor de lectură. 


O fişă de lectură utilă candidatului va avea margini generoase astfel încât să 
permită menţiuni şi adnotări (de exemplu, realizarea de legături cu alţi autori sau alte 
subiecte). De asemenea, este recomandată utilizarea unor etichete tematice, care să 
permită sortarea şi organizarea fişelor în raport cu conţinutul textului lecturat. 

Prezentăm, în continuare, două exemple de organizare a informaţiilor pentru 
elaborarea unei fişe de studiu. 

Figura 10 prezintă un exemplu de fişă de lectură, în care regăsim eticheta tema- 
tică, informaţiile bibliografice complete (autor, numele lucrării, anul apariţiei, editura 
şi locul), precum şi comentarii personale. Încurajăm prezenţa reflecțiilor, interogaţii- 
lor, a comentariilor descriptive sau interpretative în cuprinsul unei fişe de lectură. În 
acest caz, candidatul va evita preluarea necritică a conţinutului ştiinţific şi un posibil 
act de fraudă intelectuală. 

Metode calitative de cercetare Smith, J. A. (2008). Oualitative Psychology. A 
practical Guide to Research Methods. [Psihologia 
calitativă. Ghid practic al metodelor de cercetare] 
Etichetă tematică pentru London: Sage Publications. 


Informaţii 


organizarea fişelor 


bibliografice 


Jonathan A. Smith şi Mike Osborn argumentează că: 
e scopul analizei fenomenologice interpretative 


LEE ATD peer (PA) este de a explora modul în care partici- 
: panţii la cercetare înțeleg lumea personală şi 
socială (p. 53); 


e această metodă devine utilă pentru investi- 
garea experienţelor subiective; 
e IPA este relaţionată cu analizele hermeneu- 
tice şi teoriile interpretării; 
e studiile IPA pot fi conduse pe eşantioane 
mici; 
e colectarea datelor se realizează în principal 
prin interviuri semi-structurate (p. 57); 
e o etapă importantă în aplicarea acestei me- 
tode o vizează formularea întrebărilor; 
e interviurile se înregistrează şi se transcriu; 
e aspectul esenţial este reprezentat de analiza 
transcrierilor; 
Etape în analiza datelor: 
e identificarea temelor recurente în discursul 
subiecţilor; 
e formarea de clustere sau categorii de te- 
me prin interconectarea temelor iniţiale; 
Aplicarea metodei reclamă rigoare ştiinţifică şi expe- 
Comentarii personale riență. Tema cercetării poate fi şi astfel abordată, dar 
analiza poate fi una de conţinut. 


Comentariile personale vor 
fi plasate separat de opinia 


autorilor. 


Figura 10. Exemplu de fişă de lectură 


Cel de-al doilea model este de format mai mic, necompletat, care poate fi utili- 
zat cu bune rezultate în practica de consemnare prin fişe de lectură (vezi Figura 11). 

După cum se observă, folosirea unor astfel de fişe permite scoaterea în evidență 
a informaţiilor principale, menţinerea în rezervă a informaţiilor secundare, adăugarea 
ulterioară a unor date complementare, prin introducerea sau intercalarea de noi fişe, 
precum şi, firesc, eliminarea informaţiilor perimate. 

De asemenea, lucrul pe fişe îi va releva subiectului unitatea de ansamblu a unui 
text, îi va permite să ofere şi altora fişele sau să le citească pe ale colegilor (în situația 
muncii pe grupe), în baza ordonării informaţiilor şi a clasificărilor după criterii relativ 
unitare. Exersarea cu asemenea fişe va ţine cont de trei condiţii: informaţiile să aibă o 
anumită dispunere, să aibă un titlu destul de clar şi să conțină referinţa alături de alte 
date de identificare, transfer sau completare. 

Cota, titlul, simbol, data 


Note propriu-zise, cu 
reluarea clară și concisă a 
planului de idei 


Reflecţii personale 


Figura 11: Model de organizare a unei fişe cu consemnări după lectură (Neacşu, 2015, p. 196) 


Cu siguranţă nu putem spune că există o cale sigură şi unică pentru lectura unui 
material ştiinţific şi elaborarea fişelor de studiu sau a notelor de lectură. Însă acest 
demers poate fi în mod cert personalizat în raport cu obiectivul pentru atingerea căruia 
se realizează lectura. 


a) Cum se citeşte o carte? 
(1) Nivelurile lecturii 


Lectura unui text reprezintă o căutare activă a sensului, obiectiv care poate fi 
atins prin lectură inteligentă. 

În lucrarea devenită o piesă clasică a literaturii în domeniu, Cum se citeşte o 
carte. Ghidul clasic pentru o lectură inteligentă, autorii Mortimer J. Adler şi Charles 
Van Doren identifică patru niveluri cumulative ale lecturii: i) nivelul elementar; 
ii) nivelul inspecțional, iii) lectura analitică şi iv) lectura sintopică (Adler & Van 
Doren, 2014, pp. 25-28). 

Expunem succint caracteristicile celor patru niveluri cu dorinţa expresă de a in- 
vita cititorul nostru la o autoanaliză cu scopul ameliorării strategiilor personale de 
lectură. 

Nivelul elementar, numit, de asemenea, primar sau de bază, presupune că lecto- 
rul are instrumentele primare de literaţie, a fost alfabetizat. Lectura presupune înțele- 
gerea denotativă, individuală a cuvintelor şi enunțurilor în care acestea sunt asociate. 
Căutarea unui sens profund al textului nu se realizează la acest nivel. 

Nivelul inspecțional reprezintă debutul lecturii cu sens. Putem apela la metafora 
detectivului pentru a descrie cititorul care a atins acest nivel. Cititorul-detectiv survo- 
lează textul, pre-lecturează, examinează pagina de titlu şi cuprinsul, înainte de a se 
decide pentru o lectură de suprafaţă a primelor două capitole. Lectura integrală a cărții 
este condiţionată de sentimentul de relevanţă (eng. feeling of understanding) pe care 
lucrarea îl generează sau nu cititorului. Aşa cum susţin cei doi autori citați, Adler şi 
Van Doren, acest nivel al lecturii superficiale este esenţial pentru a citi lucrări cu grade 
ridicate de complexitate. 

Lectura analitică reclamă un „nivel înalt de concentrare a atenţiei asupra deta- 
liilor de conţinut al cărţii, structurii textului şi mesajului transmis de autor. În funcție 
de dificultatea textului citit, sarcinile cititorului sunt mai mult sau mai puţin dificile” 
(Adler & Van Doren, 2014, p. 27). Cititul analitic este apreciat ca fiind un „citit bun”. 
Acest nivel al lecturii presupune o conduită evaluativă, în care lectorul compară ideile 
autorului cu altele deja cunoscute, exprimă puncte de vedere convergente sau de deza- 
probare şi formulează judecăţi de valoare în raport cu textul citit. „A citi analitic o 
carte presupune faptul de a o mesteca şi digera” (idem op. cit., p. 27). Pentru docu- 
mentarea în vederea elaborării unei lucrări de licență, disertaţie sau gradul didactic I, 
lectura analitică devine necesară în vederea formării unui punct de vedere şi a înţele- 
gerii fenomenelor. 

Al patrulea nivel, şi cel mai avansat, este cel pe care autorii îl numesc /ectura 
sintopică. Acesta descrie un grad înalt de complexitate, fiind un act total de lectură. 
Numit şi lectură comparativă, acest nivel presupune ca cititorul să citească mai multe 
cărți subordonate aceleiaşi teme, să le compare, raportându-le una alteia şi pe toate 
unui subiect unic (idem op. cit., p. 28). În baza acestor lecturi, subiectul reuşeşte să 
construiască o înţelegere proprie asupra elementelor de conţinut. Acest nivel este dezi- 
rabil în elaborarea lucrărilor de licenţă, masterat sau gradul didactic I şi imperios nece- 
sar pentru procesul de creație a unei teze doctorale. 

Figura 12 sintetizează nivelurile de lectură necesar a fi activate în procesul de 
documentare pentru elaborarea unei teze. Reamintim natura cumulativă a celor patru 
niveluri. Aşadar, un nivel superior preia şi dezvoltă nivelurile anterioare. 


RECOMANDARE 


Pentru a putea atinge nivelul de lectură sintopică este necesar să exersaţi activ nivelurile 
inferioare! 


(2) Tipuri de cărți. Strategii de selecție 


Nivelurile de lectură pot fi aplicate în raport cu lectura oricărui tip de carte. În 
cuprinsul acestui Ghid, atenţia noastră se va focaliza asupra cărților ştiinţifice din do- 
meniul ştiinţelor sociale. Invităm însă cititorul nostru să îşi extindă orizontul strategii- 
lor de lectură în câmpul lucrărilor practice, literaturii imaginative, prozei, dramaturgiei 
sau liricii, filosofiei şi istoriei. 

CE SUNT ŞTIINŢELE SOCIALE? 


Domenii de tipul antropologiei, economiei, politicii sau sociologiei constituie nucleul 
epistemologic al ştiinţelor sociale. Câmpul extins include elemente semnificative din litera- 
tura juridică, cea dedicată administraţiei publice, serviciilor sociale, afacerilor, psihologiei şi 
educaţiei. 


Pentru selecţia unor lucrări relevante în raport cu problematica aleasă pentru 
studiu, candidatul poate avea în vedere o serie de vectori sau indicatori cu rol cumula- 
tiv în realizarea unei selecții optime (McCaw, 2013). Prezentăm o listă non-exhaustivă 
a vectorilor de prim rang: 

(1) titlul cărții; 

(2) numele autorilor/autorului; 

(3) cuprinsul lucrării; 

(4) indexuri de termeni, subiecte sau autori; 
(5) lisa referinţelor bibliografice; 

(6) data publicării. 

Pentru o selecţie rafinată, cititorul poate apela şi la utilizarea unor indicatori de 

rang secundar (Yeong, 2014); 
(1) fonturile utilizate; 
(2) prezenţa şi natura elementelor grafice; 
(3) complexitatea frazei; 
(4) lungimea paragrafelor. 

Rezultanta acestor indicatori va oferi cititorului sugestii despre natura textului, 
audiența aşteptată, nivelul de complexitate, actualitatea informaţiei, organizarea 
acesteia ş.a. 

La suprafaţă, textele din domeniul ştiinţelor sociale nu ridică dificultăți de lectu- 
ră. „Jargoanele şi metaforele celei mai largi părți a literaturii sociale, laolaltă cu trăirile 
comune pe care le generează le fac dezamăgitor de uşor de citit” (Adler & Van Doren, 
2014, p. 255). 

Lejeritatea în lectura acestor texte este însă doar aparentă. Una dintre sursele de 
dificultăţi este asociată naturii mixte a literaturii din acest domeniu (non-ficțiune şi 
ficțiune; cărţi teoretice sau practice) (idem op. cit., p. 257). 

Pentru a adopta strategia potrivită, un lector inspecţional şi, ulterior, analitic va 
răspunde la întrebarea: Ce fel de carte este aceasta? 

Prima distincţie va fi operată între cărți teoretice şi practice. Criteriul în baza că- 
ruia operăm distincția între teoretic şi practic se referă la cuplul cunoaştere — acţiune. 

Figura 12. Niveluri de lectură a unei cărţi — infografic (Chua, 2012) 
disertaţie și 

O carte teoretică vizează cunoaşterea. Pe cale de consecinţă, va conţine în primul 
rând opinii, teorii sau speculaţii. În elaborarea unei disertaţii sau lucrări metodico-ştiin- 
țifice pentru obţinerea gradului didactic I, candidatul va consulta cu siguranță şi lucrări 
teoretice. 

Pentru ca ştiinţa să devină utilă în viaţa cotidiană, este necesară conversia teore- 
ticului în practic-aplicativ. Astfel iau naştere cărţile practice. Adler şi Van Doren 
(2014, p. 67) sugerează că trebuie să trecem de etapa lui cum stau lucrurile la cea a lui 
ce trebuie să facem dacă vrem să obținem ceva. 

În etapa de lectură inspecțională, lectorul este, aşadar, invitat să disocieze între 
abordarea de tip a şti că şi cea de tip a şti cum. Recomandarea noastră merge în direc- 
ţia de a lectura analitic ambele tipuri de lucrări. 


=g- 
EXEMPLU 
Dacă în lucrarea dvs. de licenţă, disertaţie sau gradul didactic I vă decideţi să abordați 
problema copiilor cu părinți migranţi, puteţi consulta, spre exemplu, următoarele cărți teore- 
tice şi practice: 
Cărţi teoretice 

Bonchiş, E. (2011). Psihologia copilului şi parenting. laşi: Polirom. 

Briciu, C., & Popescu, R. (2010). Monitorizarea incluziunii sociale. În C. Zamfir, S. Stănescu, 
& C. Briciu, Politici de incluziune socială în perioada de criză economică (pp. 221- 
241). Bucureşti: Expert. 

Bulai, T. (2006). Fenomenul migraţiei şi criza familială. laşi: Lumen. 

Carling, J. (2008). The determinants of migrant remittances. Oxford Review of Economic 
Policy, 24(3), 581-598. 

Mihailescu, I. (1999). Familia în societăţile europene. Bucureşti: Editura Universităţii din 
Bucureşti. 

Neamţu, G. (2003). Tratat de asistenţă socială. laşi: Polirom. 

Cărți practice 

Antonesei, L., Popa, N. L., & Labăr, A. V. (2009). Ghid pentru cercetarea educaţiei. laşi: 
Polirom. 

Asociaţia Americană de Psihologie. (2013). Manualul de publicare al Asociaţiei Americane 
de Psihologie (ed. a VI-a). Bucureşti: Rentrop & Straton. 

Babbie, E. (2010). Pracâica cercetării sociale. laşi: Polirom. 

Băban, A. (2002). Metodologia cercetării calitative. Cluj-Napoca: Presa Universitară 
Clujeană. 

Bălănescu, O. (2005). Redactare de texte. Cum să scriem corect un text. Bucureşti: 
Ariadna. 

Cocoradă, E., Cazan, A. M., Covaco, C., & Orzea, |. (2014). Metode de cercetare calitativă 
în psihologie şi ştiinţele educației. Braşov: Editura Universităţii Transilvania. 

Cohen, L., Manion, L., & Morrison, K. (2007). Research Methods in Education. London: 
Routledge. 

Hammond, M. (2012). Cum să fii părinte bun pentru adolescenţi? Bucureşti: Trei. 


O altă clasificare pe care cititorul o poate opera face apel la criteriul obiectivului 
pe care lucrarea şi-l propune. 

* Cd 
9, CUM POATE FI IDENTIFICAT OBIECTIVUL CĂRȚII? 
Pentru a identifica obiectivul propus de o lucrare, puteți începe prin a răspunde urmă- 
toarelor întrebări: 
e Este lucrarea un manual care încearcă să realizeze o introducere în problematica ...? 
e Lucrarea prezintă un discurs academic în care se abordează problema ...? 
e Lucrarea îşi propune să evalueze o varietate de perspective sau abordări ale unei pro- 
blematici? 
e Cartea urmăreşte să propună noi abordări pentru o problematică deja cunoscută? 
e Materialul ştiinţific prezintă şi discută rezultatele unor noi cercetări? 
e Cartea aduce în discuţie concepte şi metodologii noi cu privire la o problematică deja 
cunoscută? 
e Este vorba despre un text mai puţin academic şi care se adresează unei audienţe mai 
largi? 


Obiectivul asumat în mod explicit sau implicit de autorul lucrării poate fi identi- 
ficat şi prin lectura prefeţei sau a notei editorului. 


=g- 
EXEMPLU 

Supunem analizei lucrarea intitulată Practica cercetării sociale, al cărei autor este Earl 
Babbie, apărută la Editura Polirom, 2010. 

Aşa cum sugerează şi titlul, lucrarea este una practică. Autorul declară explicit că lucra- 
rea a fost „iniţial scrisă pentru cursurile de sociologie (Babbie, 2010, p. 12). În următorul 
paragraf, se face referire la această carte ca la un manual. Şi, pentru a înlătura orice neclari- 
tăţi, autorul prezintă un set de caracteristici pedagogice ale lucrării — valoroase în etapa de 
lectură inspecțională. Secţiunea „Suplimente” confirmă indubitabil ipoteza că lectorul are 
de-a face cu un manual. Sunt, astfel, descrise materialele suplimentare care însoțesc lucrarea 
şi care se adresează atât studenţilor, cât şi profesorilor. 

Odată identificat obiectivul general al lucrării, lectorul care se pregăteşte să avanseze că- 
tre un stadiu analitic va putea să facă o serie de predicții. De exemplu, cititorul se poate 
aştepta să găsească o abordare accesibilă, să găsească exemple şi informaţii suplimentare 
care îl pot ghida în realizarea propriului demers de cercetare. 


b) Cum se citeşte un articol? 


Un segment consistent din timpul alocat elaborării unei lucrări ştiinţifice pentru 
obţinerea unui titlu academic este dedicat lecturii articolelor ştiinţifice. 

Articolele ştiinţifice sunt produse intelectuale diferite de cărţi, ziare, teze şi, pe 
cale de consecinţă, ar trebui citite diferit (Chong Ho Shon, 2015). 

În general, articolele care fac referire la cercetări empirice urmăresc un format 
de elaborare bine-cunoscut: un rezumat, urmat de introducere, metodologie, rezultate, 
discuţii (eng. IMRD format — Introduction, Methods, Results, Discussions). Fiecare 
dintre aceste secțiuni are o serie de caracteristici a căror identificare va facilita demer- 
sul de înţelegere profundă a lucrării (vezi Figura 13 pentru detaliere). 

În structura Rezumatului sunt recognoscibile patru caracteristici principale: 
i) scopul sau fundamentarea intenţională (de ce a fost realizată cercetarea?); ii) meto- 
dologia (cum a fost realizată cercetarea?), iii) rezultatele cercetării (ce reiese din cer- 
cetare?); iv) concluzia (cum se interpretează aceste rezultate?). 

Cei mai mulți dintre experții domeniului încep lectura articolului cu rezumatul. 
Aderăm la această practică şi recomandăm candidatului să citească activ rezumatul şi 
să identifice (de preferat în scris) cele patru elemente structurale anterior discutate 
(Ridley, 2012). 


Secţiuni în structura 


unui articol 


Introducere 


/“sennul articol lui N 
Scopul articolului 

Metodologia utilizată 

Rezultate obținute 


Concluzii 


Ce este cunoscut deja? 
Ce nu este cunoscut? 
Care sunt întrebările care 
orientează cercetarea? 


Ce metode au fost aplicate? 
Pe ce populație? 

Care a fost strategia de 
cercetare? 


+ Cum au fost analizate datele? , 


Metodologie 


Rezultate și 
discuţii 
Concluzii 
Propuneri pentru cercetări 
Auiitoare J 


Figura 13. Secţiuni şi caracteristici în structura unui articol ştiinţific 


Afirmaţii cu privire la rezultatele 
analizei datelor 

Discuţii ale figurilor și tabelelor 
Plasarea cercetării într-un 
context mai larg 


Reluarea scopului lucrării și a 
întrebărilor 
Sinteza rezultatelor 


Introducerea unui articol îşi propune să atingă două obiective principale: i) sti- 
mularea interesului cititorului față de articol şi ii) conturarea unui cadru informativ 
clar şi suficient pentru înţelegerea deplină a conținutului publicaţiei. Astfel, Introduce- 
rea oferă informaţii despre starea actuală a cunoaşterii în raport cu tema abordată de 
articol (ce cunoaştem deja), câmpurile puţin sau deloc explorate ale problematicii in- 
vestigate. Corelativ, sunt formulate întrebările pentru care lucrarea îşi propune să ofere 
răspunsuri. 

Secţiunea dedicată metodologiei explică modul în care au fost combinate şi apli- 
cate metodele de cercetare pentru a răspunde întrebărilor anterior formulate. Recoman- 
dăm candidatului să îşi propună să răspundă următoarelor întrebări prin lectura secţiunii 
de metodologie: Care sunt metodele de cercetare utilizate? Care este populaţia căreia i 

se adresează studiul şi cum a fost selectat eşantionul? Cum au fost colectate şi ulterior 
analizate datele? 

Secţiunea de metodologie este urmată de prezentarea rezultatelor şi discuția 
acestora. Un cercetător debutant va fi interesat atât de rezultatele propriu-zise, cât şi de 
modalitatea grafică de prezentare a acestora (grafice, infografice, tabele). Discuţia 
rezultatelor presupune punerea acestora într-un context mai larg şi nuanţarea relaţiei 
cu alte cercetări convergente ca tematică abordată. Complementar, interpretarea rezul- 
tatelor va avea în vedere şi oferirea unui răspuns pentru întrebările formulate în secțiu- 
nea de Introducere. 

Articolul se încheie cu o secţiune de Concluzii, în care sunt reluate aspecte pri- 
vitoare la scopul şi obiectivele studiului, rezultate, precizarea fermă cu privire la deci- 
zia luată în raport cu ipotezele cercetării şi, eventual, precizarea unor direcţii de 
cercetări viitoare. 

Pentru un lector experimentat, identificarea elementelor de interes şi relevanță 
maximală la nivelul unui articol ştiinţific nu va fi problematică. Însă pentru un cititor 
mai puțin avizat, demersul poate deveni dificil. Pentru a eficientiza activitatea de lec- 
tură, propunem un set de indicatori cu rol de eşafodaj în identificarea structurilor-cheie 
ale articolului (vezi Tabelul 2). 


Tabelul 2. Indicatori de eşafodaj în lectura unui articol ştiinţific 


Indicatori Exemple 
Indicatori la nivelul e titlul; 
documentului e rezumatul; 
e cuvintele-cheie; 
e elemente vizuale (grafice, tabele, poze ş.a.) 
e primul enunţ cu care se deschide introducerea (fraza de 


atac); 


Indicatori la nivelul secțiunilor 
şi paragrafelor (cuvinte sau 
expresii — markeri textuali) 


expresii neaşteptate; 

„asumăm că ...”; „formulăm următoarele ipoteze”; 
„propunem”; „aducem în discuţie”; „introducem”; 

„spre deosebire de cercetările anterioare”; 

„similar cu cercetările anterioare”; 

„a fost adus frecvent în discuţie conceptul/fenomenul 
de ...”; 

e „datele relevăcă....”; 

e „modelul sugerează că ...”. 


Drumul de la expresie (nivelul de suprafață) la conținut (nivelul de profunzime 
a textului) presupune o activitate de totalizare a diferitelor perspective ale textului 
(Stoica, 2002, p. 24). 

Înțelegerea deplină a conţinutului unui articol ştiinţific poate fi amplificată prin 
adoptarea de către lector a unei atitudini reflectiv-interogative. Cu acest scop, conside- 
răm util un set de întrebări care pot fi autoadresate sau destinate coordonatorului ştiin- 
țific înainte, în timpul şi după lectura articolului. 

Tabelul 3. Întrebări-suport şi valori-criteriu pentru eficientizarea lecturii 


Plasarea în timp 
a momentului de reflecţie 


Exemple de întrebări 


Înainte de începerea lecturii 


În timpul lecturii 


După finalizarea lecturii 


e Cine sunt autorii articolului? 

e Ce fel de jurnal este cel care a publicat articolul? 

e Există motive pentru care pot să mă îndoiesc de credibili- 
tatea sursei? 

e Am acordat suficient timp pentru înţelegerea terminologi- 
ei? 

e Am revăzut articole sau alte surse primare care mă pot 
ajuta să înţeleg mai bine acest articol? 

e Acord prea mult timp secțiunilor mai puţin relevante ale 
articolului? 

e Pot discuta cu cineva despre secvențele care îmi sunt mai 
puţin clare? 

e Care este problematica pe care o adresează această cerce- 
tare? De ce este importantă? 

e Metodologia folosită este cea corectă? Cea mai bună în 
contextul dat? 

e Pot sintetiza rezultatele în 1-2 enunţuri? 

e Sunt aceste rezultate susținute de date empirice? 

e Există şi o altă interpretare pe care autorul nu o aduce în 
discuţie? 

e Cum pot relaționa aceste rezultate cu cercetarea mea? 

e Care este utilitatea rezultatelor prezentate în articol? 


Adoptarea de către candidat a acestei conduite interogative susţine formularea 
unor inferențe. Avertizăm lectorul că nu toate elementele de profunzime ale unui articol 
sunt tratate şi formulate explicit. Aşadar, recomandăm orientarea lecturii către formula- 
rea unor posibile explicaţii care merg către zona de rafinare a înţelegerii textului. 

În plus, adnotarea textului sau chiar realizarea unor note de lectură poate fi utilă 
în dezvoltarea competenţei de lectură a unui astfel de text ştiinţific. Întocmirea notelor 
de lectură devine eficientă şi în managementul timpului alocat elaborării lucrării de 
licenţă, disertaţie sau grad didactic |. 

Tabelul 4 descrie un model de organizare a informaţiilor într-o notă de lectură a 
unui articol (Purugganan & Hewitt, 2004). 


Tabelul 4. Posibilă structură a unei note de lectură pentru un articol ştiinţific 


Referinţa bibliografică 


Nume, P. (an). Titlul articolului. Titlul jurnalului, volumul (nu- 


(citarea articolului) 


mărul), pp: 


Cuvinte-cheie 


Conform rezumatului 


Problematica generală 


şcolar, managementul organizațiilor etc.). 


Faceți referire la domeniul de studiu şi, eventual, la conceptele 
majore pe care le abordează (de exemplu, învăţarea, timpul 


Problematica specifică a 


articolului 


focalizată problema de cercetare în contextul articolului. 


Pornind de la aspectele generale, identificați modul în care este 

Ipoteze sau întrebări de Care sunt factorii şi relația dintre aceştia pe care cercetarea îşi 

cercetare propune să le investigheze? 

Metodologia Concret evidenţiată 

Rezultatele cercetării Concret, dar sintetic 

Sinteza rezultatelor Valori adăugate 

Contextualizare Cum se relaționează cercetarea din articol cu proiectul meu de 
cercetare? 

Relevanţă practică Ce poate fi valorizat 

Elemente grafice Imagini sau tabele care v-au atras atenția 

Referinţe Menţionaţi aici referințe bibliografice pe care le consideraţi utile 
sau cu potenţial pentru cercetarea dumneavoastră. 

Alte comentarii 


TEMĂ DE REFLECȚIE 


Pornind de la elementele de proces al lecturii unui articol ştiinţific, analizaţi-vă propriul 
stil de lectură. Identificaţi acţiunile pe care le realizaţi optim şi pe cele pe care aţi dori să le 
optimizați. 


Figura 14 prezintă sintetic etapele, strategiile şi recomandările discutate anterior 
pentru lectura inteligentă a unui articol ştiinţific. 

Concluzionăm preliminar această secțiune printr-o sinteză a principalelor tipuri 
de articole potenţial a fi lecturate în procesul de documentare (vezi Tabelul 5): 


Tabelul 5. Tipuri de articole ştiinţifice 


Tipologie Descriere 
Articole de cercetare e Aceste articole prezintă rezultatele unui studiu practic. 
(eng. primary research) In structura acestora se regăsesc secțiuni dedicate me- 


todologiei şi rezultatelor cercetării. 

Articole de sinteză (eng. review e Acestea se concentrează pe realizarea unor sinteze ale 

articles) cercetărilor dintr-un anumit subdomeniu sau asociate 
unei teme. În genere, nu conţin rezultate noi, doar pro- 
pun o perspectivă analitică asupra rezultatelor cunos- 
cute. Cel mai probabil, într-un astfel de articol nu vom 
regăsi o secțiune dedicată metodologiei cercetării. 

Editoriale sau articole de opinie e În aceste texte, autorii îşi exprimă opiniile cu privire la 
un subiect particular, formulând aprecieri în raport cu 
starea de fapt a unui domeniu sau propunând subiecte 
pe agenda de cercetare. Aceste articole pot fi utile 
candidatului pentru selecţia unei problematici de cer- 
cetare actuale şi relevante în câmpul său de studiu. 


40 Elaborarea lucrărilor de licenţă, disertaţie și gradul didactic 1 


LECTURĂ PANORAMICĂ 


— citiţi rezumatul; 
— notaţi concepte sau tehnici pe care nu le înţele- 
1 geţi pe deplin; O 
— adresaţi-vă întrebări cu privire la aspectele care + 
nu vă sunt familiare. 


RE-LECTURA TEXTULUI 
— examinaţi cu atenţie graficele, tabelele, 


——( diagramele din text; 
= — încercaţi să le interpretaţi înainte de a citi în 

articol interpretarea; pp 
0 — adresaţi-vă întrebări pentru a verifica înţelegerea 

deplină. 


ADRESAȚI-VĂ ÎNTREBĂRI 
— care este problematica pe care o adresează 
această cercetare? De ce este importantă? 
— metodologia folosită este cea corectă? Este cea 
mai bună în contextul dat? 
— pot sintetiza rezultatele în 1-2 enunţuri? fe 
- sunt aceste rezultate susținute de date empirice? 
— există şi o altă interpretare pe care autorul nu o O Fa, 
aduce în discuţie? i 
— cum pot relaţiona aceste rezultate cu cercetarea 
mea? 
— care este utilitatea rezultatelor prezentate în ar- 
ticol? 


SINTETIZAȚI 
pa — realizaţi un rezumat al articolului cu propriile 


cuvinte; 
V - identificaţi aspectele esenţiale sau neobişnuite/ 
neaşteptate. 


RECOMANDĂRI 


- formulaţi inferenţe; 

— operaţi cu indicatori de eşafodaj la nivelul do- 
cumentului şi al secţiunilor şi paragrafelor; 

- adoptați conduite reflectiv-critice. 


Figura 14. Infografic. Etape în lectura unui articol ştiinţific (Purugganan & Hewitt, 2004) 

S PI RECOMANDĂRI DE LECTURĂ 

Adler, M. J., & Van Doren, C. (2014). Cum se citeşte o carte. Ghidul clasic pentru o lectură 
inteligentă. Piteşti: Paralela 45. 

Chong Ho Shon, P. (2015). How to Read Journal Articles in the Social Sciences (ed. a II-a). 
London: SAGE Publishing. 

Graff, G., & Birkenstein, C. (2015). Ei spun/eu spun. Manual pentru scrierea academică. 
Piteşti: Paralela 45. 

Ridley, D. (2012). The Literature Review: A Step-By-Step Guide For Students. London: 
SAGE Publishing. 

Yeong, F. M. (2014). How To Read And Critique A Scientific Research Article: Notes To 
Guide Students Reading Primary Literature (With Teaching Tips For Faculty 
Members). Singapore: Wspc. 


E. ROLURILE, MISIUNILE ȘI RESPONSABILITĂȚILE 
CADRULUI DIDACTIC COORDONATOR 


Coordonatorul ştiinţific asistă, consiliază şi susține procesul de elaborare a lu- 
crării, fără a aduce atingere principiului lucrului individual. 

Studentul poate apela şi la alte persoane (profesori, specialişti etc.), în sprijinul 
realizării tezei. În acest caz, contribuţia acestora va fi menţionată la rubrica „Mulţu- 
miri”, 

Pe parcursul realizării tezei, coordonatorul ştiinţific evaluează progresul, pre- 
cum şi măsura în care studentul respectă condiţiile recomandate prin prezentul Ghid, 
iar la final întocmeşte un referat de evaluare. 


ACTIVITĂŢI RECOMANDATE COORDONATORULUI ŞTIINŢIFIC 

1) orientarea candidatului — student sau cadru didactic — în cunoaşterea, selecția şi înțele- 
gerea fundamentelor valorice, ştiinţifice, pedagogice, psihologice, axiologice şi cultura- 
le ale diferitelor teorii şi orientări reflectate în variate lucrări de referință/bibliografice, 
în special din surse străine; 

2) să asigure o bună înţelegere, utilizare şi transfer al conexiunilor dintre teorie şi practică, 
ce pot avea influență/relevanţă în evoluţia tematicii studiate; 

3) inducerea unei conduite de cunoaştere şi analiză reflectivă şi reflexiv-critică privind 
utilizarea ideilor din textele studiate, legitimarea statutului de cercetător, în special prin 
asumarea unor responsabilități de autor, prin afirmarea propriei minţi investigative (de 
exemplu, introspecţia), colaborative, constructive; 

4) conştientizarea unui nivel mai ridicat al relaţiilor dintre teoria şi metodologia abordării 
unei teme de cercetare şi practica destinată iniţierii şi realizării unei cercetări concrete a 
acestei teme alese; în esenţă, relaţiile pe care le are în vedere un coordonator vizează 
conexiunile dintre teorie şi practică prin cercetare. În acest spaţiu avem în vedere ceea 
ce experții în asistenţa socială (Payne, 2011, p. 46) numesc drept chestiuni importante în 
creşterea nivelului de: 

a. aplicativitate — dacă şi în ce măsură se aplică teoria în practică? 

5) 


6) 


7) 


8) 


9) 


b. testare a relevanței — în ce măsură practica poate reflecta şi modifica/ajusta, op- 
timiza teoria şi viceversa? 
c. asumare a responsabilității argumentaţiei personale şi/sau a enunţurilor interpre- 
tative (informale); 
d. legitimare a valorilor mai ascunse prin care se susține tema abordată, cu valenţe 
adiționale; 
asigurarea calității transferului ideilor selectate şi dezvoltate la nivel academic, cu 
realizarea adaptării acestora la propriul univers al dezbaterilor, cu tentă inter- şi/sau 
multidisciplinară (vezi şi Graff & Birkenstein, 2015); 
consolidarea profesională cu formarea unor seturi de abilităţi privind acurateţea: 
a. procedurilor de cercetare; 
b. deciziilor în legătură cu îndeplinirea unor roluri de cercetător-observator, inter- 
pret, experimentator; 
c. resurselor adecvate; 
d. identificării problemelor esențiale, prioritare, evitându-se astfel conflictele, prin 
acorduri provizorii între obstacole şi soluții provizorii; 
îndeplinirea unor roluri cognitive, practice, constructive, chiar de suport terapeutic în 
anumite sarcini mai dificile, de tensiune, de blocaj, prin conduite vizând: 
a. asigurarea unei baze/stări de siguranță; 
b. asistarea în explorări de stări psihologice dificile; 
c. înţelegerea rolului jucat de anumite experienţe dificile prin probele relevante din 
trecut; 
identificarea şi recomandarea unor strategii adecvate, chiar neconvenţionale, cu releva- 
rea avantajelor şi limitelor, a ambiguităților şi ambivalenţelor; 
asistenţă în constituirea unor scopuri de cercetare şi de evaluare utile în autorepre- 
zentarea ca investigator, de menţinere şi încurajare a reflectării, a progresului, de succes 
ulterior. 


ACTIVITĂŢI NERECOMANDATE COORDONATORULUI ŞTIINŢIFIC 
e impunerea unor idei sau soluţii, împotriva celor preferate în mod explicit de candidat; 
e efectuarea în locul candidatului a unor activităţi legate de realizarea tezei. 


F. RESPONSABILITĂȚILE CANDIDATULUI 


Lucrarea de licență, disertaţie sau pentru obţinerea gradului didactic 1 este un 


produs personal al cărui responsabilitate îi revine integral absolventului. Candidatul 
are responsabilitatea de a propune o lucrare de absolvire de calitate. De asemenea, 
conținutul lucrării, precum şi utilizarea corectă a limbii române literare sunt elemente 
care revin în sarcina absolventului. 


ACTIVITĂŢI RECOMANDATE CANDIDATULUI 


1) 
2) 
3) 


inițierea relaţiei pozitiv reciproce cu coordonatorul ştiinţific; 
stabilirea unui plan de lucru împreună cu coordonatorul ştiinţific; 
consultarea resurselor bibliografice din bibliotecile universitare; 

4) 


5) 
6) 
7) 
8) 


9) 


10) 


consultarea frecventă a coordonatorului ştiinţific cu privire la tema lucrării, la sursele 
bibliografice, la designul şi metodologia cercetării, precum şi la interpretarea datelor 
(cazul datelor statistice); 

integrarea constructivă a sugestiilor, recomandărilor şi completărilor propuse de coor- 
donatorul ştiinţific; 

utilizarea unor programe (softuri) pentru verificarea şi corectarea greşelilor de ortogra- 
fie şi tehnoredactare; 

finalizarea lucrării în timp util pentru depunerea şi susținerea acesteia; 

crearea şi asumarea unor comportamente şi conduite începute în anii de pregătire de 
licenţă, masterat şi pregătirea pentru gradul didactic II, într-un mediu academic de nivel 
superior; 

perceperea calitativ diferențiată a schimbărilor graduale de complexitate a practicilor 
anterioare influenţează semnificativ fie micro-decizii cu privire la unele stări de lucruri 
incerte, fie judecăţile de constatare şi de evaluare; 

conduita de cercetare centrată pe evidenţe/probe eficace, care inspiră încredere, unele 
chiar de „bun-simţ”; 


11) preocuparea pentru inovări practice, având suport organizațional şi de autonomie a 


12) 


13) 


14) 


15) 


calităţii de cercetător, cu reducerea progresivă a opiniilor simple sau simpliste, ocazio- 
nale, preluate de-a gata, uneori chiar a unor constructe socio-educaționale prefabricate; 
lansarea unui set de întrebări bine gândite, orientate spre a rezolva probleme de cerceta- 
re importante ştiinţific; spre a produce evidențe relevante, a permite controlul şi validi- 
tatea ecologică a opţiunilor de educaţie practică; 
rigurozitatea clasificărilor propuse, efect al unor analize logice, a analizei diferențiale 
sau al altor clasificări asociate ecologic; 
autorul cercetării se va baza pe ceea ce experții numesc „centrarea pe cercetare” (Everitt 
et al., 1992; Payne, 2005), valorificând şi recunoscând eficacitatea cercetărilor empirice 
realizate asupra aceleaşi probleme, asociate cu preocuparea de a găsi modalităţi de de- 
păşire prin validarea unor noi rezultate; 
autorul cercetării va asimila teoria practicilor bazate pe evidenţe/probe (Thyer & Kazi, 
2004) disponibile şi eficace în eforturile de atingere a rezultatelor cercetării. Importante 
vor fi următoarele criterii-argumente (Payne, 2005); 
a. dovezile să furnizeze un tip adecvat de explicaţie, în special cauzală, de natură 
a reduce din potenţialul subiectivism; 
b. dovezile să fie bazate şi pe date statistice semnificative, cu rol în reprezentarea 
comparativităţii, în surprinderea dinamicii, a abaterilor; 
c. dovezile să conţină şi scale care permit şi reutilizarea prin tehnici standardiza- 
te, utilizate la eşantioane mai mari, reprezentative şi generalizatoare pentru nu- 
anţele şi valorile de „practică empirică”. 


ACTIVITĂŢI NERECOMANDATE ABSOLVENTULUI 


44 


evitarea interacțiunilor cu coordonatorul ştiinţific; 


ignorarea recomandărilor, sugestiilor sau completărilor realizate de coordonatorul ştiin- 
țific. 

CERCETAREA ȘTIINȚIFICĂ — 
REPERE TEORETICE ȘI APLICATIVE 


A. VALIDITATE ȘI FIDELITATE — CONCEPTE 
ȘI VECTORI ÎN CONSTRUCȚIA CERCETĂRII 


1. Validitate în cercetare 


Dacă, în general, cercetările implicate în lucrările de licenţă, masterat sau de 
gradul I ar putea fi conduse în condiţii ideale şi în absenţa tuturor factorilor frenatori 
care pot interfera cu procesele şi 
Validitatea unei cercetări face referire la rezultatele cercetării, atunci sarci- 

faptul că respectiva cercetare investighea- na conducerii şi a formulării unor 

ză cu acuratețe fenomenul pe care l-a pro- | răspunsuri valabile pentru proble- 

pus spre explorare sau teoretizare. matica de cercetare definită ar fi 
mai uşoară. Cercetarea ideală ar 
conduce la identificarea perfectă a comportamentelor, factorilor şi relaţiilor dintre 
aceştia, indiferent de natura/starea acestora: cauzale, covariante, entropice ş.a. 

Realitatea cercetărilor efectuate în domeniul ştiinţelor sociale şi umaniste con- 
trazice însă probabilitatea (indiferent cât de mică!) a implementării unei cercetări per- 
fecte. Acesta este motivul pentru care propunem anticiparea unor aspecte care pot 
genera un bias la nivelul cercetării. În acest context, introducem conceptul de validita- 
fe a cercetării. 

O definiţie a validității la care se face referire în mod frecvent este cea pe care o 
propune Hammerlsey (1987 apud Hellemans, 2008), conform căreia o cercetare este 
„validă sau adevărată dacă reprezintă cu acuratețe acele trăsături ale fenomenului pe 
care-şi propune să-l descrie, explice sau teoretizeze” (p. 69). Altfel spus, atunci când 
aducem în discuţie problema validității unei cercetări, vom reflecta la următoarea inte- 
rogație: „În ce măsură cercetarea măsoară ceea ce îşi propune să măsoare?” 

Putem discuta despre mai multe tipuri de validitate: a) internă; b) externă; c) de 
construct, pe care le abordăm în continuarea acestei secţiuni. 


a) Validitatea internă a cercetării 


Validitatea internă a unei cercetări se defineşte, în general, în raport de calitatea 
inferenţelor privind relaţiile dintre variabilele definite în cadrul respectivei cercetări. 
Validitatea internă este un atribut unic al fiecărei cercetări. Pentru studiile calitative, 
putem vorbi mai degrabă despre credibilitatea cercetării, decât despre validitatea in- 
ternă a acesteia. 

Astfel, putem considera că o cercetare este caracterizată de validitate internă da- 
că rezultatele se situează la un anumit nivel de încredere, furnizând o imagine autenti- 
că a problemei analizate, în funcție de metodele de colectare a datelor şi de tipul de 
interpretare a acestora. 

Luăm ca exemplu o cercetare care îşi propune să identifice în ce măsură compe- 
tența metacognitivă a elevilor este influențată pozitiv de utilizarea strategiilor euristice 
de predare. Dacă designul cercetării se bazează pe aplicarea unor instrumente la finalul 
perioadei de predare cu ajutorul respectivelor strategii, atunci putem avea dubii în ceea 
ce priveşte valorile indicatorilor metacognitivi. Pentru a realiza o comparaţie este ne- 
voie de minimum doi termeni de comparaţie! 

Pot fi identificaţi o serie de agenţi care pot compromite într-o oarecare măsură 
validitatea internă a cercetării (Campbell & Stanley, 1963; Cook & Campbell, 1979). 
Principalii factori care pot genera bias-uri la nivelul validității interne vizează: 
a) aşteptările cercetătorului, b) aşteptările subiecților cercetării, c) fluctuații la nive- 
lul calităţii instrumentelor utilizate în măsurarea conduitelor; d) procedeele de selecţie 
a respondenților, €) administrarea unei evaluări suplimentare aceloraşi subiecţi; 
f) regresia statistică a rezultatelor obţinute; g) factorii istorici care pot interfera; 
h) pierderea diferențiată a subiecţilor în cadrul cercetărilor cu design pre- şi post-test,; 
1) contaminarea unei variabile prin efectele ascunse ale celorlalte variabile. 

În continuarea capitolului vom aborda unii dintre factorii frenatori care pot avea 
un impact semnificativ asupra derulării unei cercetări. 


(1) Aşteptările cercetătorului: posibilă sursă de bias 


În majoritatea cazurilor, cercetătorii îşi doresc să concluzioneze că ipoteza for- 
mulată este confirmată de realitatea faptelor. Astfel, în mod voluntar sau nu, cercetăto- 
rul poate infirma sau confirma prin aspecte non- şi paraverbale anumite răspunsuri ale 
subiecţilor care cadrează cu aşteptările sale. 


(2) Aşteptările subiecților în raport cu valoarea 
cercetării 


Codurile de conduită profesională şi deontologică solicită informarea subiecţilor 
cu privire la faptul că vor lua parte la o cercetare. Acest fapt poate conduce la asuma- 
rea rolului de subiect al cercetării. Astfel, respondentul poate să se comporte aşa cum 
crede că şi-ar dori cercetătorul sau cum impun normele sociale (dezirabilitatea socia- 
lă), şi nu aşa cum ar face-o în mod natural. De asemenea, subiectul poate afişa o ima- 
gine dezirabilă (socială, cognitivă, afectivă) a sa în funcţie de aşteptările în raport cu 
statutul personal. 

O soluţie pe care o propunem pentru a evita astfel de comportamente este repre- 
zentată de crearea unor contexte naturale de cercetare, în care subiecţii să se simtă 
confortabil, şi nu monitorizaţi, analizaţi, evaluați. 

(3) Selecţia subiecţilor 


În etapa procesului de eşantionare şi repartizare a subiecților în diferite grupuri 
de cercetare, pot interveni factori care împiedică asigurarea unei distribuții strict sime- 
trice. O categorie de astfel de factori o constituie criteriile de selecţie a respondenţilor 
şi de distribuire a acestora în grupurile de cercetare (experimentale sau de control). 
Dacă cercetătorul nu va aplica de fiecare dată, în mod riguros, lista de criterii, atunci 
eşantioanele sau grupurile de cercetare nu vor fi echivalente şi, deci, comparaţiile in- 
ter-grupuri nu vor avea aceeaşi fidelitate. În acest caz, nu vom putea vorbi de eşanti- 
oane perechi. 

Una dintre soluţiile pe care cercetătorul o are la îndemână este utilizarea unei 
serii de analize statistice pentru a determina dependenţa celor două eşantioane, urmând 
ca apoi să aplice teste pentru eşantioane perechi sau independente. 


(4) Administrarea unei evaluări suplimentare în cazul 
aceloraşi subiecţi 


În condiţiile unei cercetări longitudinale sau a unui design de tipul pre- şi post- 
testare, în comportamentul subiecţilor pot interveni modificări datorate tocmai situației 
de cercetare. Specialiştii identifică, în principal, două tipuri de efecte datorate testări- 
lor repetate: a) efectul de sensibilizare şi b) efectul de inoculare. 

Apariţia acestor efecte transformă atât cantitativ, cât şi calitativ modul în care 
subiecţii cercetării vor aborda o situație posterioară uneia similare. În cazul efectului 
de sensibilizare, subiecţii vor fi mai deschişi, volubili, dornici să se implice tocmai 
pentru că au luat parte la un context similar în care s-au simţit bine. Există, însă, şi 
efectul de inoculare, ca efect invers celui de sensibilizare, caz în care subiecții devin 
mai refractari față de situaţia de cercetare. 

Efectele reziduale ale evaluărilor multiple pot fi controlate de către cercetător 
prin modificarea unor variabile ale contextului în care se desfăşoară testarea şi prin 
evitarea unor exprimări de tipul „acum că ştiţi despre ce e vorba...”, „vom proceda la 


aL) 


fel ca data trecută” etc. 
(5) Regresia statistică 


Având în vedere că în contextul anumitor cercetări subiecţii vor suporta evaluări 
repetate, spre finalul cercetării, cercetătorul poate constata că performanţele subiecţilor 
se apropie de media eşantionului din care au fost extraşi şi că, la rândul acestuia, eşan- 
tionul se apropie de media populaţiei-mamă. În mod eronat, acest efect poate fi atribuit 
efectului variabilelor asupra cărora se interesează cercetătorul. Este acceptat faptul că 
fenomenul de regresie spre medie se produce la toţi subiecții cercetării, dar mai ales la 
cei care au obținut scoruri extreme la prima măsurare. 


(6) Pierderea subiecţilor pe parcursul cercetării 


În situaţiile de cercetare în care designul implică evaluări repetate, subiecţii pot 
decide, din diverse motive, să renunţe la statutul de participant la cercetare. De altfel, 

codul deontologic pe care cercetătorii sunt obligați să îl respecte stipulează faptul că 
subiecții sunt liberi să îşi retragă acordul de participare în orice moment al cercetării, 
fără a fi nevoiţi să motiveze decizia luată. 

Acest fenomen de pierdere a subiecților (eng. mortality sau attrition) nu se pro- 
duce la întâmplare, ci se datorează unor variabile dificil de cunoscut a priori. Într-un 
astfel de caz, anticiparea fenomenului este dificil de realizat şi greu de recuperat la 
nivel populaţional-reprezentativ. 


(7) Contaminarea variabilelor 


În condiţiile în care cercetătorul îşi propune identificarea unei relaţii de covari- 
anţă între variabile, acest aspect poate fi realizat prin compararea manifestărilor acelu- 
iaşi fenomen în condiţiile prezenţei şi absenței variabilei în raport cu care se asumă o 
relaţie de cauzalitate. 

În anumite circumstanţe, se poate întâmpla ca rezultatul obținut să fie determi- 
nat de o altă variabilă decât cea presupusă de cercetător. Lipsa de experienţă, noutatea 
domeniului sau, dimpotrivă, supraabordarea acestuia pot favoriza infiltrarea altei vari- 
abile în determinarea relaţiei de cauzalitate (eng. confounded variables). În fapt, cerce- 
tătorul se află în imposibilitatea de a disocia între efectele celor două variabile care se 
confundă (Cook & Campbell, 1979). 

Soluția (dificil aplicabilă) pe care o oferă cea mai mare parte a membrilor co- 
munităţii ştiinţifice este evitarea supraaglomerării variabilelor studiate într-o cercetare, 
prin operaționalizarea acestora în baza unei definiții clare şi larg acceptate. 


b) Validitatea de construct 


Validitatea de construct face referire la ceea ce măsurăm (un fenomen, un pro- 
ces, o caracteristică) şi la modul în care s-a realizat operaționalizarea. Considerăm 
fundamentală precizarea că validitatea de construct a unui instrument de colectare a 
datelor este ancorată într-o rețea de modele explicative teoretice. În acest context, 
conceptul de construct face referire la categoriile pe care le-am utilizat pentru descrie- 
rea şi înțelegerea raporturilor dintre elementele unui model explicativ (Şandor, s.a., 
p. 25). 

Astfel, parcursul unei cercetări debutează cu o teorie, un model sau o explicaţie 
teoretică în baza căreia ne propunem să explicăm diferențele interindividuale şi să 
probăm prin date empirice teoria. 

Un construct este întotdeauna relaționat în manieră mai mult sau mai puţin ex- 
plicită cu o teorie. Pentru a susține operaționalizarea optimă a constructului, teoria va 
specifica: i) semnificaţia constructului; ii) relaţia constructului cu alte constructe; 
iii) modul în care acest construct este relaționat cu comportamente vizibile, observabile. 

În consecință, procesul de obţinere a validității de construct implică atât calita- 
tea măsurării, precum şi calitatea construcției teoretice subiacente. 

Deşi uneori putem considera că este suficient să ne preocupăm de validitatea in- 
ternă şi externă a cercetării pe care o derulăm, apelul la validitatea de construct devine 
o chestiune centrală atunci când încercăm să explicăm prezența sau absenţa relaţiei 
dintre un rezultat şi un criteriu extern. 

=g- 
EXEMPLU 

Să ne imaginăm situaţia în care am construit/elaborat un test care îşi propune să măsoare 
aptitudinile academice ale studenţilor. Un astfel de test este rareori utilizat doar cu valoare 
de predicţie în raport cu viitoarele rezultate academice ale studenţilor. Însă dacă acesta este 
scopul nostru, ne vom preocupa să maximizăm puterea predictivă a testului fără alte consi- 
derații. 

Dacă însă vom constata variaţii ale calităţii predicţiei rezultatelor în funcţie de instituția 
unde aplicăm acest test, atunci vom avea nevoie să explorăm care sunt acei factori care in- 
fluențează diferenţele interinstituționale. 

În fapt, sintagma aptitudini academice reprezintă un construct, dat fiind faptul că s-a 
dezvoltat în baza unor teorii care explică formarea şi dezvoltarea aptitudinilor, factorii care 
pot contribui pozitiv sau negativ la acest proces ş.a. 


c) Validitatea externă în cercetare 


Validitatea externă a unei cercetări poate fi pusă în discuţie după ce a fost apre- 
ciată ca fiind cel puţin suficientă validitatea internă a respectivei cercetări. În condiţiile 
în care cel puțin unul dintre factorii anterior descrişi acționează asupra validității 
interne a cercetării, atunci aprecierea validității externe este superfluuă (Cook & 
Campbell, 1979). Fără a intra în detalii, conceptul de validitate externă defineşte fap- 
tul dacă/măsura în care rezultatele cercetării sunt reaplicabile în contexte similare celui 
căruia i-au fost emergente (Bracht & Glass, 1968). Cu alte cuvinte, validitatea externă 
presupune posibilitatea generalizării rezultatelor sau concluziilor unor cercetări la 
nivelul altor subiecţi şi contexte (diferite față de cele inițiale). 


(1) Validitatea de eşantionare 


Una dintre principalele amenințări asupra validității externe a unei cercetări 
provine dintr-o serie de deficienţe asociate reprezentativității eşantionului de subiecți 
selectaţi dintr-o populaţie care interesează cercetarea proiectată. În acest context, noţi- 
unea de populație-ţintă este capitală. După identificarea şi definirea problemei de cer- 
cetare, următorul pas este definirea bazinului de recrutare a subiecţilor cercetării. În 
interiorul populaţiei-țintă, vor fi definite sub-ansamblurile de subiecţi care sunt accesi- 
bile cercetării. Altfel spus, eşantionul cercetării va fi constituit din sub-ansamblurile de 
subiecţi pe care se aplică o cercetare. În mod ideal, eşantionul trebuie să aibă o dimen- 
siune corectă statistic pentru a putea fi extrapolate rezultatele şi concluziile cercetării. 

Reprezentativitatea eşantionului se bazează pe aspecte de ordin probabilist. 
Aplicarea metodelor de eşantionare probabilistă asigură reprezentativitatea eşantionu- 
lui (Chein, 1977 apud Hellemans, 2008). În acest caz, fiecărui subiect din populație îi 
este asociată o probabilitate nenulă de a face parte din eşantion şi, pe cale de consecin- 
ță, pot fi realizate inferenţe statistice de mare certitudine. 

În afara situaţiilor ideale, practica cercetării din domeniul ştiinţelor sociale ne 
demonstrează că eşantioanele probabiliste sunt dificil de realizat. Una dintre cauzele 
acestei stări de fapt este nevoia de a realiza cercetări cu subiecți care şi-au exprimat în 
mod liber acordul de a participa la cercetare. Or, acest imperativ de ordin etic reduce 

într-o oarecare măsură posibilitatea eşantionării probabilistice. Există studii care au 
demonstrat că sunt diferenţe între persoanele care acceptă participarea la o cercetare şi 
cele care refuză acest lucru. 


(2) Conceptul de eroare statistică 


Conceptul de eroare statistică defineşte eroarea deciziei statistice în raport cu 
„realitatea vieţii”, fără a face referire la aplicarea greşită a procedurii statistice. Cu cât 
eroarea este mai mare, cu atât datele sunt mai puţin reprezentative pentru populaţia din 
care a fost extras eşantionul. 

În general, se realizează o disociere între două tipuri de erori: a) erori de eşanti- 
onare şi b) erori care nu sunt atribuite procedurii de eşantionare. 


(a) Erori de eşantionare 


Eroarea de eşantionare apare ca rezultat al utilizării unui eşantion din populaţie 
şi nu a întregii populaţii (echivalentul realizării unui recensământ). Conceptul de eroa- 
re de eşantionare face referire la diferenţa dintre valoarea estimată pentru eşantion şi 
valoarea reală la nivelul întregii populaţii. Eroarea de eşantionare nu apare în cadrul 
cercetărilor de tip recensământ. 

Eroarea de eşantionare poate apărea în anumite condiții şi anume: 

e atunci când proporţiile diferitelor caracteristici ale eşantionului nu sunt simi- 

lare cu cele din populația-mamă; 

e cşantionul este prea mic pentru a fi reprezentativ pentru întreaga populație; 

e metoda de eşantionare nu se bazează pe criterii probabilistice. 

Pentru eşantioanele probabilistice se poate calcula eroarea maximă a unui indi- 
cator sau intervalul de încredere în care se regăseşte un indicator calculat pe baza 
eşantionului în populaţia totală. Astfel, spre exemplu, dacă pe baza unui eşantion de 
1000 de respondenţi am determinat valoarea unui indicator ca fiind 50%, rezultă că în 
populația-mamă acesta se încadrează în intervalul 47%-53%, adică are o eroare de 
+/- 3% în 95% din cazuri (nivelul de încredere). 

Pentru eşantioanele nonprobabilistice, nu se poate determina eroarea de eşantio- 
nare. Din aceasta cauză, determinarea dimensiunii unui eşantion sau a unui eşantion 
selectat prin metoda bulgărelui de zăpadă sau pe criterii de convenienţă este pur orien- 
tativă, fără a asigura acurateţea dorită a datelor. 


(b) Alte erori statistice 


Alte categorii de erori statistice vizează prezenţa unui factor care afectează cali- 
tatea datelor, prin nereflectarea valorilor reale ale populaţiei-mamă. 
Printre aceste tipuri de erori se menționează/numără: 
e eroarea de acoperire: apare atunci când o unitate din eşantion este incorect 
inclusă sau exclusă (sau duplicată); 
e eroarea de non-răspuns: face referire la eşecul de a obţine un răspuns de la 
una dintre unităţile eşantionului (refuz, absenţă etc.); 

e eroarea de răspuns: defineşte cazurile în care respondenţii în mod intenţio- 
nat sau accidental furnizează răspunsuri false, care nu coincid cu realitatea; 

e eroarea intervievatorului: apare atunci când intervievatorul nu este clar în 
adresarea întrebării sau a sarcinii, nu este obiectiv în consemnarea rezultate- 
lor etc.; 

e eroarea de procesare: apare în procesul de colectare a datelor, de introduce- 
re a acestora, de codare sau de analiză. 

Una dintre soluțiile propuse pentru identificarea şi corectarea erorilor statistice 

face referire la controlul datelor. 


INFORMAȚII SUPLIMENTARE 


Erorile de observare (înregistrare) se întâlnesc în procesul de culegere a datelor statistice 
şi se pot datora obiectului observării, anchetatorului, mijloacelor de înregistrare, metodei de 
culegere a datelor sau condiţiilor externe. Aceste erori pot fi de două feluri: întâmplătoare şi 
sistematice. Erorile de observare pot fi înlăturate prin controlul statistic. 

Conceptul de control al datelor statistice desemnează o operaţie intermediară, prin care 
se trece de la observarea de masă la prelucrarea datelor statistice. 

Controlul datelor în etapa observării poate fi: 

a) cantitativ; 

b) calitativ. 

Controlul cantitativ este un control de volum al datelor, prin care se verifică completitu- 
dinea acestora. Acest control presupune: a) verificarea completitudinii chestionarelor sau 
grilelor de observare pentru fiecare unitate a eşantionului; b) verificarea completării rubrici- 
lor. 

Controlul calitativ presupune verificarea naturii calitative a datelor culese. Acesta poate 
fi: a) control aritmetic şi b) control logic. 


În raport cu „realitatea vieții”, importantă este decizia cu privire la ipoteza de 
nul, care poate fi corectă sau greşită. Cercetătorul nu poate şti cu certitudine dacă deci- 
zia statistică este corectă sau este greşită (vezi Tabelul 6). Dacă s-ar dovedi contrariul, 
statistica ar deveni superfluuă! 


Tabelul 6. Erori în testarea ipotezelor 


Situația reală 


HO este adevărată HO este falsă 
Nu respingem HO Corect Eroare de tipul II, 
eroarea f 


Decizie Eroarea de tipul |, 


eroarea o 
Notă: HO reprezintă ipoteza de nul (care neagă existența unei relaţii între variabile) 


Respingem HO Corect 


În Tabelul 6 vorbim de eroarea de tipul I sau o, care apare atunci când ipoteza 
nulă este respinsă, deşi această ipoteză este adevărată. Eroarea de tipul II apare atunci 
când ipoteza nulă nu este respinsă, deşi este falsă. Antonesei er al. (2009) afirmă că 

între cele două tipuri de erori există o relaţie de reciprocitate invers proporțională: 
crescând şansele de a comite eroarea I, scad şansele de a comite eroarea II, şi invers. 


(3) Validitatea ecologică 


Validitatea ecologică, ca latură a validității externe, reprezintă măsura în care o 
situație de cercetare poate fi generalizată la/pentru situații sau comportamente natura- 
le. Dacă o cercetare nu are validitate ecologică, vom sfârşi prin a ne concentra asupra a 
ceea ce fac subiecții în contextul de cercetare, şi nu asupra comportamentelor pe care 
aceştia le au în viaţa reală. De exemplu, o lungă perioadă, cercetările asupra memoriei 
şi învăţării au fost direcționate către învăţarea asociaţiilor-perechi, în care subiecţii 
memorau perechi de silabe lipsite de sens. Dar silabele golite de sens nu reprezintă 
neapărat o experienţă cotidiană frecventă. Unor astfel de cercetări le lipseşte validita- 
tea ecologică. Nu poate fi garantat faptul că rezultatele cercetării generalizează corect 
procese de învăţare/memorare naturale, cotidiene. 

În încercarea de a dobândi validitatea internă a cercetării, cercetătorii fac uneori 
rabat de la validitatea ecologică. Soluţia (dificil de operaţionalizat în anumite contex- 
te) este păstrarea unui echilibru între cele două tipuri de validităţi. Miza o reprezintă 
menţinerea controlului, concomitent cu crearea unei situații de cercetare care să fie 
emergentă unui context natural de viață, învăţare, interacțiune. 

Cele trei tipuri de validitate discutate anterior — validitatea internă, validitatea 
de construct şi validitatea externă — sunt cumulative (Trochim, 2002 apud Şandor, 
s.a., p. 25), fiind astfel necesară preocuparea cercetătorului pentru a diminua riscurile 
care pot interfera în obţinerea validității interne, de construct şi externe. 


2. Condiţii de fidelitate a unei cercetări 


În relație cu un demers de cercetare, conceptul de fidelitate se referă la stabilirea 
şi consistenţa rezultatelor obţinute. Altfel spus, fidelitatea unei cercetări defineşte cali- 
tatea acesteia. Înainte de a iniţia o discuţie despre modul în care poate fi obţinută o 
cercetare care răspunde unor ca- 
Fidelitatea unei cercetări face referire la fap- | racteristici de fidelitate, propunem 

tul că respectiva cercetare investighează cu | o incursiune asupra fundamentelor 

acuratețe fenomenul pe care l-a propus spre | teoretice care descriu această ca- 

explorare sau teoretizare. racteristică a unei cercetări. Esti- 
marea fidelității porneşte de la 
convenţia conform căreia rezultatul unei măsurări este suma dintre valoarea reală şi 
eroarea de măsurare (Trochim & Donnelly, 2006). 


ATENȚIE! 


Menţiunea conform căreia fidelitatea unei cercetări porneşte de la convenţia conform că- 
reia rezultatul unei măsurări este suma dintre valoarea reală şi eroarea de măsurare ne rea- 
minteşte că orice cercetare este afectată de erori. O cercetare care are eroarea zero este 
perfect fidelă. 

Fidelitatea nu poate fi calculată în mod exact, însă poate fi estimată după mai multe 
măsurări, luând valori în intervalul O (lipsă totală de fidelitate) şi 1 (fidelitate totală). 

Avem la dispoziţie mai multe modalităţi de a estima fidelitatea. Trochim şi 
Donnelly (2006) identifică patru clase de astfel de modalităţi, pe care le prezentăm 
succint în Tabelul 7. 


Tabelul 7. Modalităţi de estimare a fidelității unei cercetări 


Clase Descriere 

Inter-evaluatori/ e Reprezintă diferenţa dintre măsurările realizate de doi sau mai 

observatori mulți observatori asupra aceloraşi cazuri, folosind aceleaşi in- 
strumente de măsurare. 

Test — re-test e Reprezintă diferenţa dintre rezultatele obținute la două măsurări 


efectuate în două momente de timp diferite, fiind utilizat acelaşi 
instrument de colectare a datelor. 


Testare paralelă e Se realizează prin aplicarea a două instrumente de colectare a 
datelor, construite în baza aceluiaşi model teoretic şi temporal. 
Consistenţa internă e Se măsoară dacă anumiţi itemi din instrumentul de colectare a 


datelor (proiectaţi să evalueze aceeaşi realitate) măsoară acelaşi 
concept şi înregistrează scoruri similare. 


Sunt validitatea şi fidelitate două chestiuni diferite? 


Am putea fi tentaţi să afirmăm că validitatea şi fidelitatea unei cercetări sunt două noți- 
uni care operează independent. Realitatea empirică şi ştiinţifică ar contrazice însă răspunsul 
nostru. Ca argument, preluăm în Figura 15 reprezentările iconice propuse de Trochim şi 
Donnelly (2006) pentru a ilustra relaţia dintre fidelitate şi validitate. 


Cercetare fidelă, Cercetare validă, Cercetare fără Cercetare validă 
dar nu şi validă dar nu şi fidelă validitate şi şi fidelă 
fidelitate 


Figura 15. Relația validitate şi fidelitate într-o cercetare 


Iată ce ne propun autorii citați pentru a explica reprezentarea de mai sus: 

Imaginaţi-vă că centrul cercurilor reprezintă conceptul sau realitatea teoretică pe care 
vreţi să o investigaţi. Pentru fiecare caz investigat faceţi o aruncare la ţintă. Cu cât „arunca- 
rea” este mai aproape de centru, cu atât cercetarea dvs. îndeplineşte condițiile de fidelitate şi 
validitate. De exemplu, în primul caz, a fost măsurat acelaşi lucru pentru toţi subiecţii. Însă 
ceea ce a fost măsurat este departe de conceptul propus spre investigare. În cel de-al doilea 
exemplu, cercetarea nu îndeplineşte condiţiile de fidelitate, dat fiind faptul că nu a fost mă- 
surat acelaşi lucru pentru toţi subiecții. În penultima reprezentare iconică, cercetarea nu 
răspunde niciuneia dintre condiţiile de validitate şi fidelitate, în timp ce ultimul exemplu 
reprezintă un caz contrar. 

B. VARIABILE, IPOTEZE ȘI CONTROL 


Pentru un candidat la obţinerea unei certificări la nivel de licenţă, masterat sau 
grad didactic LI, conceptul de variabilă poate fi dificil de asimilat şi chiar confuz. Înain- 
te de a aborda într-o manieră concretă problematica definirii şi tipologiei variabilelor 
în contextul unei cercetări ştiințifi- 
Atribute — caracteristici ale oamenilor sau ce pe care o propune un candidat, 

lucrurilor. considerăm oportună o abordare a 
Variabile — grupări logice de atribute conceptului de variabilă şi a tipolo- 

(Babbie, 2010, p. 45). giilor derivate. Într-un context de 
cercetare, constituie variabilă orice 
caracteristică a mediului fizic sau social relaționat cu obiectul cercetării. Subliniem că 
într-un mediu concret de cercetare nu ne va interesa o urmărire exhaustivă a tuturor 
variabilelor pe care le putem identifica. O astfel de încercare se poate dovedi costisi- 
toare şi nu neapărat benefică pentru rezultatele cercetării. 

McQueen şi Knussen (2006, p. 63) afirmă că „o variabilă este cel mai general 
dintre toți termenii care descriu orice fenomen din realitatea înconjurătoare”. 

Vârsta, genul, preferința pentru culori, culoarea ochilor, distanța de la Pământ la 
Lună, apartenenţa la un grup politic, motivaţia pentru învăţare, inteligența, timpul 
alocat învăţării, competenţa de a fi părinte ş.a. sunt câteva exemple de variabile. 

Probabil că lectura atentă a enumerării de mai sus ridică o serie de semne de în- 
trebare cu privire la natura acestor variabile. Interogaţia este pertinentă: timpul alocat 
învăţării este cu siguranță diferit de apartenenţa la un grup politic sau de competența 
de a fi părinte. 

Înțelegerea acestor diferenţe este un pas esențial în rafinarea demersului de cer- 
cetare pe care urmează să îl întreprindă candidatul. Este nevoie să privim atent la 
compoziţia unei variabile, având în vedere componentele acesteia, relaţia dintre ele şi 
modul în care pot fi măsurate (McQueen & Knussen, 2006, p. 63). Următoarea secțiu- 
ne aduce precizări cu privire la natura şi compoziţia variabilelor. 


1. Tipologia variabilelor 


Mediul social înconjurător are în componenţa sa caracteristici sau variabile care, 
în cea mai mare parte, pot fi măsurate. Vârsta unei persoane, genul sau timpul pe care 
îl petrece aceasta la locul de muncă sunt variabile relativ uşor de măsurat. Însă cum 
putem să măsurăm dacă o persoană are competențe parentale de nivel minim, mediu 
sau maxim? Un răspuns care ne va conduce la clarificarea acestor chestiuni este repre- 
zentat de tipurile de variabile pe care dorim să le includem în cercetare şi ulterior să le 
măsurăm. 

Clasificarea variabilelor unei cercetări poate fi realizată în baza mai multor cri- 
terii. În cuprinsul acestei secţiuni selectăm şi aducem în discuţie criterii şi tipuri de 
variabile derivate care se regăsesc în cercetările din ştiinţele socio-umane şi cunosc o 
largă acceptare în comunitatea ştiinţifică. 

a) Variabile cantitative şi calitative 


După modul de exprimare a variabilelor, putem identifica variabile calitative şi 
variabile cantitative (Figura 16). 


Calitative 


Ordinale 


Criteriu de clasificare: 
modul de exprimare 


De interval 


Cantitative 


De raport 


Variabile calitative Exemple 
Reprezintă acele caracteristici ale căror valori sunt exprima- | genul respondenţilor, profe- 
te prin cuvinte care desemnează apartenenţa subiectului la | sia, starea civilă, calificative 

una dintre categoriile scalei de măsurare. Acestea sunt de | obținute la şcoală ş.a. 

două tipuri: nominale şi ordinale. 
Variabile cantitative Exemple 

Reprezintă acele caracteristici ale căror valori sunt exprima- | vechimea în muncă, vârsta, 
te printr-un număr. Acestea sunt de două tipuri: de interval | salariul, înălțimea, greutatea 
şi de raport. ş.a. 


Figura 16. Tipuri de variabile în raport cu modul de exprimare 
b) Variabile discrete şi continue 


Un posibil criteriu de clasificare a variabilelor unei cercetări cu rigoare ştiințifi- 
că face trimitere la fipul de scală utilizat pentru măsurarea variabilelor în cauză. Ta- 
belul 8 prezintă o astfel de tipologie. 

Astfel, variabilele calitative sunt variabile discrete. În principiu, această variabi- 
lă este compusă din elemente/atribute separate. Astfel, sexul, rasa, originea socială, 
profesia, naționalitatea sunt exemple de variabile discrete nominale. Prin comparaţie 
cu variabilele continue, nu putem spune că suntem mai mult sau mai puțin români, 
dacă ne raportăm la naţionalitate. Un subiect participant la o cercetare poate fi sau nu 
inginer, în timp ce poate fi mai mult sau mai puţin inteligent (variabila continuă). 

Variabila continuă reprezintă factorul/elementul care, din punct de vedere teo- 
retic, poate lua orice valoare între alte două. Exemplele de astfel de variabile sunt nu- 
meroase: inteligența, anxietatea, performanţa şcolară, cunoaşterea limbii engleze, 
greutatea, timpul. 

Tabelul 8. Tipuri de variabile în raport cu scala de măsurare 


Tipul 


pi abili Subtip Tipul variabilei 


Nominale e Nu se poate stabili o ordine între categorii. 
Discrete Ordinale e Sc poate stabili o ordine între categorii, dar nu se poate preciza 
distanţa între ele. 


De interval e Se pot stabili o ordine şi o distanţă (fiecărui obiect i se asocia- 
ză un număr), dar nu există valoarea 0. 

e Se pot stabili o ordine şi o distanță. Există un punct 0, care 
defineşte absenţa caracteristicii respective. 


Continue 
De raport 


=g- 
EXEMPLU (variabile nominale şi ordinale) 

Luăm următorul exemplu: suntem interesaţi să investigăm opiniile directorilor de şcoli 
cu privire la descentralizarea învățământului preuniversitar. Ne interesează următoarele 
variabile: surse de informare, familiaritate cu conceptul de descentralizare, direcții ale 
descentralizării. 

Pentru variabila surse de informare, itemul din chestionar poate fi astfel formulat: 
Care sunt sursele la care apelați 


pentru a vă informa cu privire la Documente legislative primite de la 
descentralizare? Ministerul Educaţiei Naţionale. 
Website-ul Ministerului Educaţiei 

Marcaţi cu un „XX ” sursele relevante Naţionale, www.edu.ro 
pentru dvs. Mai multe răspunsuri Informări primite din partea Consiliului 
sunt posibile. Local 
Ziare, reviste, alte rapoarte şi studii 

Altele. Care anume? 


În acest caz, variabila surse de informare este o variabilă calitativă, discretă şi nomina- 
lă. Respondenţii pot alege una sau mai multe variante de răspuns. 

În ceea ce priveşte variabila familiaritate cu conceptul de descentralizare, itemul din 
chestionar poate fi astfel formulat: 


In ce măsură consideraţi că î Destul î PR Foarte 

sunteţi familiar cu conceptul i e de dă ia îi i puţin 
învătă amiliar SA amiliar | familiar i 

de „descentralizare a învăţă- | / familiar i J familiar 


mântului preuniversitar?” 


Vă rugăm să acordați o notă 
de la 5 la 1, unde L] LI] Ll Ll Ll 
5 = Foarte familiar şi 
1 = Foarte puţin familiar. 
După ce vom colecta răspunsurile la cea de-a doua întrebare, vom putea realiza o ordo- 
nare a acestora de la „foarte puţin familiar” până la „foarte familiar”. Aşadar, variabila fami- 
liaritate cu conceptul de descentralizare este o variabilă calitativă, discretă şi ordinală, dat 
fiind faptul că putem obţine o ordine a categoriilor (variantelor de răspuns), dar nu putem 
preciza dacă distanța dintre „foarte puțin familiar” şi „puţin familiar” este aceeaşi ca distanța 
dintre „foarte familiar” şi „destul de familiar”. 

In cazul variabilei direcții ale descentralizării, le putem adresa respondenţilor următoa- 
rea solicitare: 


Cât de importante consideraţi că sunt Managementul financiar descentralizat | [] 
următoarele aspecte privitoare la Adoptarea deciziilor în stil descentralizat | 0] 
descentralizare? Reţeaua şcolară descentralizată | 0] 
Aranjați în ordinea preferinţei, Asigurarea calității | EI 
acordând o notă de la 1 la 7, unde Curriculum descentralizat | [] 
7 = Cel mai important şi Recrutarea şi angajarea personalului | [] 
1 = Cel mai puțin important. didactic 


Recrutarea şi angajarea personalului 

didactic auxiliar 

Variabila avută în vedere este tot o variabilă ordinală, având în vedere că vom solicita 

subiecților să pună în ordinea preferinței dimensiunile de interes în descentralizarea învăță- 

mântului preuniversitar. Dacă le-am fi solicitat să o aleagă pe cea mai importantă din listă, 
atunci variabila direcții ale descentralizării ar fi fost una nominală. 


c) Variabile dihotomice şi variabile nealternative 


După numărul de valori (variante de răspuns) pe care le poate lua variabila, pu- 
tem vorbi de variabile dihotomice (binare, alternative) şi variabile nealternative (ca- 


tegoriale) — vezi Figura 17. 
Dihotomice 
(alternative) 


Criteriu de clasificare: 
numărul de valori pe care 
le poate lua variabila 


Nealternative 
(categoriale) 


Variabile dihotomice Exemple 

Reprezintă variabile calitative, care sunt | Sunteţi familiar cu conceptul de metacogniţie? 
măsurate pe o scală cu două valori opuse: | Ll Da 

da/nu, adevărat/fals, corect/incorect. Nu 

Variabile nealternative (categoriale) Exemple 


Reprezintă celelalte variabile calitative, | Care este ocupaţia dvs. actuală? 


care pot avea mai multe valori (nu posedă | Ll Angajat cu normă întreagă 
proprietăţile variabilelor dihotomice. L] Angajat cu timp parţial 

L] Liber profesionist 

L] Şomer 

L] Altceva 


Figura 17. Tipuri de variabile în raport cu numărul de valori 

d) Variabile independente, intermediare şi dependente 


În baza criteriului care defineşte relaţia dintre variabile, pot fi identificate varia- 
bile independente şi variabile dependente. 

În sens strict, o variabilă independentă (pe care o vom nota cu VI) este o carac- 
teristică a mediului fizic sau social, care, în urma intervenției sau manipulării efectuate 
de cercetător, ia anumite valori pentru a putea fi evaluat impactul său asupra variabile- 
lor dependente. Variabila independentă mai este numită şi variabilă experimentală, 
variabilă activă, variabilă stimulus, variabilă explicativă sau predictor. 

O variabilă dependentă (VD) îşi modifică valoarea în funcţie de acțiunea varia- 
bilei independente. Ea reprezintă un efect ce defineşte un comportament pe care cerce- 
tătorul intenționează să îl măsoare. Literatura de specialitate se referă la variabilele 
dependente ca la variabile răspuns (eng. outcome variable) sau criteriu. 

Dacă cercetarea dvs. face referire la un experiment în care cercetătorul a inter- 
venit asupra variabilei independente, atunci ne vom referi la aceasta ca la o variabilă 
independentă manipulată. Dacă există variabile independente care nu pot fi manipula- 
te (de exemplu, genul respondenţilor), atunci expresia asociată este variabilă indepen- 
dentă invocată. 

Devine reală ideea că diferenţierea între variabilele independente şi dependente 
ține mai ales de planul experimental al cercetării, fără ca prin aceasta să eliminăm 
prezenţa lor sau reductibilitatea locului şi rolului variabilelor în alte tipuri de cercetare. 

În Dicţionar de Evaluare şi Cercetare în Educaţie, de Landsheere (1992) defi- 
neşte termenii de variabile independente şi dependente după cum urmează: 

Variabila independentă: într-o relaţie de cauză — efect, cauza este variabila in- 
dependentă, iar efectul variabila dependentă. Totuşi, nu putem aprecia cauza şi inde- 
pendenţa ca fiind sinonime. 

Se întâmplă frecvent ca, în cercetare, variabilele să fie puse în (corelaţie fără să 
existe sau să se poată demonstra o relaţie de cauză — efect între acestea. Sunt cazuri 
unde putem să constatăm în mod simplu că, dacă avem de-a face cu X (variabila inde- 
pendentă), vom observa mai mult sau mai puțin fenomenul Y (X implică Y, dacă X 
există, va exista Y). 

Prin convenţie, în reprezentarea grafică (axele ortogonale), transformăm varia- 
bila independentă (X) în abscisă şi variabila dependentă (Y) în ordonată. 

Trebuie să insistăm, afirmă Crahay (2015), pe valoarea enunţului: o variabilă nu 
este independentă sau dependentă prin ea însăşi, ci prin rolul pe care aceasta îl joacă 
într-o relaţie dată. 

Clasificarea VI şi a VD ca fiind continue sau discrete va determina tipul de ana- 
liză statistică optimă într-un context dat. 

=g- 
EXEMPLU 


Variabile independente şi dependente în studiul competenţei metacognitive la elevii de 


liceu 


Variabile independente/predictori 


Variabile dependente 


VII: Competența metacognitivă a profesoru- 
lui (CMP), operaționalizată prin scorul com- 
pozit obţinut la chestionarul COMEGAN-ro 
pentru cele şase dimensiuni (cunoştinţe 
despre persoane, cunoştinţe despre sarcini 
de învăţare, cunoştinţe despre strategii de 
rezolvare, planificare, monitorizare şi eva- 
luare, autoreglaj); 

VID: Experienţa didactică a profesorului 
(ED), care coroborează vechimea în învă- 
țământ şi gradele didactice obținute; 

VI3: Program de antrenament metacogni- 
tiv pentru elevi, bazat pe strategii de instru- 
ire colaborativă instrumentate metacognitiv 
(PAMIOQ); 

VI4: Curriculum şcolar (C) (disciplinele 
şcolare din învăţământul secundar superior, 
competențele generale şi specifice, par- 
cursul şcolar); 

VIS. Profilul de şcolarizare a elevilor (PS), 
cu următoarele atribute: real, umanist; 
pedagogic; economic; 

VI6. Vârsta (VE). 


VDI: Competența metacognitivă a elevilor 
(CME), operaţionalizată prin scorul com- 
pozit obținut la chestionarul COMEGAN- 
ro pentru elevi, reprezentând media pentru 
fiecare din cele şase dimensiuni (atribute) 
ale competenţei metacognitive: cunoştinţe 
despre persoane, cunoştinţe despre sarcini 
de învăţare, cunoştinţe despre strategii de 
rezolvare, planificare, monitorizare şi eva- 
luare, autoreglaj; 

VYD2. Plăcerea de a învăța (PI) (eng. 
enjoyment of learning), definită prin plăce- 
rea de a fi în anumite situaţii de învăţare, 
prin plăcerea de a realiza activităţi de învă- 
ţare, de a fi la şcoală şi a lua parte la activi- 
tăți din clasă, prin plăcerea de a trăi. Este 
măsurată prin chestionarul ENJOY. 

VD3. Calitatea învățării (OI), operaţionali- 
zată prin emoţii pozitive, satisfacția perso- 
nală în raport cu procesul şi produsele 
învăţării, sentimentul utilității conţinutului 
învăţării, calitatea relaţiilor pe orizontală şi 
verticală, utilizarea unor strategii cognitive 
şi metacognitive pentru acomodarea efici- 
entă a sarcinilor de învăţare la resursele 
personale. 


În opinia unor autori, identificarea şi definirea operaţională a variabilelor inde- 
pendente şi dependente este suficientă pentru un demers investigativ. Au existat însă 
voci care nu resping ideea de mai sus, dar o consideră incompletă. Astfel, în relația 
VI — VD este introdusă intervenţia unei a treia categorii de variabile, numite variabile 
intermediare. Acestea deţin proprietatea de a lua valori care nu sunt direct observabile. 
Aceste valori depind semnificativ de acțiunea variabilei/variabilelor independente. 
Aşadar, variabilele intermediare exercită o influenţă proprie asupra VD. 

În general, variabilele intermediare sunt relaţionate cu procese psihologice sau 
acțiuni care se derulează în psihicul/conduita respondenţilor şi a căror acţiune este 
revelată prin intermediul comportamentelor vizibile, determinate şi de acţiunea VI. 

Variabila 


independentă dependentă 


Variabila 


Variabile care 
influențează ! 
relația VI —- VD : 


Figura 18. Variabile intermediare şi relația cu VI şi VD 


=g- 
EXEMPLU 

În studiul competenţei metacognitive a elevilor de liceu, putem propune următorul de- 
sign de abordare: măsurăm nivelul de dezvoltare a competenţei metacognitive şi constatăm 
că elevii nu deţin strategii adecvate pentru a-şi planifica, monitoriza şi evalua propriul pro- 
ces de învăţare. 

Propunem un program de antrenament metacognitiv, bazat pe utilizarea strategiilor de 
învăţare colaborativă. 

Până în acest moment, putem identifica variabila independentă program de antrenament 
metacognitiv, respectiv variabila dependentă competenţă metacognitivă. 

Programul de antrenament va fi livrat prin intermediul unei comunități virtuale de învăţa- 
re. Anxietatea de utilizare a tehnologiilor informaţionale poate juca rolul unei variabile 
intermediare care să interfereze în relația VI — VD. 


e) Variabile latente şi observabile 


Complementar disocierii între variabile predictori şi variabile dependente, vom 
opera şi distincţia între variabile latente şi variabile observabile. Variabilele latente nu 
pot fi observate direct şi sunt construite pe baza relațiilor dintre variabilele observabi- 
le. În cele mai multe dintre cazuri, variabilele observabile corespund itemilor din ches- 
tionar. Bollen (2002, p. 607) utilizează conceptul de variabile ipotetice pentru a face 
referire la variabilele latente. Aceste variabile sunt constructe ipotetice care nu pot fi 
măsurate în mod direct. Sărăcia sau stima de sine sunt exemple de astfel de constructe. 

În plus, o variabilă latentă îndeplineşte şi funcţia de reducere a datelor (eng. 
data reduction) pentru a le prezenta într-o formă ordonată şi simplificată. 


=g- 
EXEMPLU 
Într-o cercetare care îşi propune să investigheze nivelul de dezvoltare metacognitivă a 
elevilor de liceu, competența metacognitivă a elevului este o variabilă latentă, ce poate fi 
măsurată prin intermediul a treizeci şi şase de variabile observabile, care reprezintă în fapt 
itemii chestionarului de evaluare metacognitivă. 

Figura 19 reprezintă grafic relaţia dintre variabila latentă competență metacognitivă a 
elevului şi variabilele observabile (reprezentate de itemii din chestionar). Modelul iconic de 
mai jos ilustrează şi funcţia de reducere a datelor pe care o îndeplinesc variabilele latente. 


Competența metacognitivă 
a elevului 


Legendă: 
(> Variabilă latentă [LI] Variabilă observabilă 


Figura 19. Relația variabilă latentă — variabile observabile 
2. Operaţionalizarea variabilelor 


După stabilirea variabilelor de in- 

Operaţionalizarea reprezintă proce- | teres pentru cercetarea care va sta la baza 
sul de definire clară şi neechivocă a elaborării lucrării, operaţia imediat nece- 
variabilelor în factori care să poată sară este reprezentată de operaționaliza- 
fi ulterior măsuraţi. rea variabilelor. Acest proces oferă 

răspunsuri pentru două întrebări-cheie: 


e Cum este definită fiecare variabilă? 

e Cumva fi măsurată fiecare variabilă? 

Definirea variabilelor este adesea un exerciţiu tehnic, care se fundamentează pe 
consultarea literaturii de specialitate şi/sau a experților. 


RECOMANDARE 


Un punct de pornire în definirea variabilelor îl reprezintă analiza atentă a definiţiilor fur- 
nizate de cercetători experimentați care au abordat problematici similare. Amintim că nu 
este suficientă consultarea unui dicționar (sau a Wikipedia) pentru a operaţionaliza fidel o 
variabilă. 


Complementar formulării unei definiţii, candidatul este solicitat să specifice 
modul în care va măsura respectivele variabile. Să luăm ca exemplu vârsta respon- 
denţilor. Această variabilă trimite intrinsec către unitatea de măsură (ani, luni, zile). 
Însă dacă ne canalizăm atenţia asupra motivației pentru învăţare a studenților, rasis- 
mului sau populismului, ne aflăm în prezenţa unor variabile complexe pentru care este 
imperios necesară precizarea modului de măsurare pentru a face ulterior obiectul unor 
analize statistice. 

(5 K 
=g- 
EXEMPLU 


Orientarea politică a unei persoane poate fi considerată o variabilă nominală şi măsurată 
în consecinţă, prin definirea unor atribute. Itemul din chestionar poate fi formulat astfel: 

„În ceea ce priveşte orientarea ta politică, te-ai descrie ca fiind: 

(a) creştin-democrat; 
(b) conservator; 

(c) liberal; 

(d) social-democrat; 
(e) ecologist; 

(£) comunist; 

(e) altceva”. 

Sau aceeaşi variabilă poate fi considerată ca o variabilă de raport, măsurată prin interme- 
diul mai multor itemi, care ulterior vor fi combinaţi pentru calcularea unui scor. În acest 
mod veţi putea determina cantitativ în ce măsură un respondent este caracterizat de viziuni 
liberale sau conservatoare, de exemplu. 


După discutarea celor două considerente referitoare la operaţionalizarea variabi- 
lelor — definirea şi măsurarea — este posibil să vă întrebaţi care este utilitatea acestui 
demers. Veţi putea argumenta că un cercetător înțelege semnificativ conceptele cu 
care operează. Argumentul poate fi valid, dar ce se întâmplă dacă alți candidaţi sau 
cercetători vor dori să replice studiul, utilizând aceeaşi metodologie. 

Operaţionalizarea conduce la o definiţie de lucru şi la specificarea exactă a mo- 
dului în care variabilele au fost măsurate. Astfel, metodologia creată devine repli- 
cabilă. 


3. Aspecte privind măsurarea. Tipuri de scale 


Un aspect esenţial în realizarea oricărei cercetări este reprezentat de măsurare. 
Atributele care compun variabilele pot reprezenta diferite niveluri de măsurare 
(Babbie, 2010, p. 199). Astfel, 
Măsurarea este o operaţie prin care se atribuie o | în relație cu măsurarea, vom 

serie de valori în acord cu proprietăţile obiectu- | avea în vedere două chestiuni 
lui studiat (Zamfir şi Vlăsceanu, 1993). fundamentale: niveluri ale mă- 
surării Şi tipuri de măsurare. 

În cuprinsul acestei secțiuni discutăm patru niveluri de măsurare, în acord cu ti- 
pologia variabilelor anterior descrisă: nominal, ordinal, de interval şi de raport. 

Nivelul de măsurare se referă la relaţia dintre valorile asociate atributelor unei 
variabile. Să revenim la exemplul nostru privitor la variabila orientare politică. Figura 20 
ilustrează grafic înţelegerea conceptului de măsurare. Astfel, variabila orientare politi- 
că a fost operaţionalizată prin intermediul a şase atribute: creștin-democrat, conserva- 
tor, liberal, social-democrat, ecologist, comunist. Pentru a analiza răspunsurile oferite 
de subiecţii participanţi la cercetare, atribuim în mod arbitrar valori fiecărui atribut (1, 
2, 3, 4, 5, 6). Nivelul de măsurare face referire la relația dintre cele şase valori pe care 
le-am dat atributelor. În cazul nostru, numerele 1, 2, 3 etc. reprezintă simple substitute 

ale atributelor şi nu indică o relaţie de ascendență sau de descendență între atributele 
variabilei. Vom denumi acest nivel de măsurare ca fiind nominal. 


Orientarea politică 
Atribute ale îi iisatal aL E, ; 
variabilei creştin-democrat conservator liberal social-democrat ecologist comunist 


(O Relaie ) CP 


Figura 20. Ilustrarea conceptului de nivel de măsurare a unei variabile 


t_) 
INDICATORI STATISTICI RECOMANDAŢI 


Variabile nominale 
e modul; 
e interogaţii încrucişate (crosstabs) cu calculul chi-pătrat. 


[ES 


2 3 4 5 6 


Variabilele cu atribute pe care le putem ordona ierarhic din punct de vedere lo- 
gic sunt măsurile ordinale, afirmă Babbie (2010, p. 200). Statutul socio-ecomonic, 
nivelul de educaţie sau rafinamentul intelectual sunt variabile ale căror atribute pot fi 
ordonate ierarhic, aşa cum ilustrează şi Figura 21. 


Statut socio-economic 


Figura 21. Măsuri şi variabile ordinale 


În măsurile ordinale, distanța dintre atribute nu este relevantă. 


INDICATORI STATISTICI RECOMANDAȚI 
Variabile ordinale 
e mediana şi modul; 
e coeficientul de corelație a rangurilor Kendall 7; 
e metode non-parametrice de analiză a varianţei. 

Măsurile de interval descriu un „nivel de măsurare în care atributele unei varia- 
bile pot fi ordonate ierarhic şi au distanţe egale între atributele subiacente” (Babbie, 
2010, p. 200). 

Dacă le veţi solicita respondenților să precizeze în ce măsură sunt mulțumiți de 
serviciile educaţionale oferite de unitatea de învățământ în care învaţă copiii acestora, 
puteţi utiliza o scală de la 7 = Deloc mulțumit la 7 = Foarte mulțumit. În acest exem- 
plu, avem de-a face cu o scală de tip interval, pentru că distanţa între treptele 3 şi 4 
este aceeaşi cu cea dintre treptele 6 şi 7. 


INDICATORI STATISTICI RECOMANDAȚI 

Variabile de interval 

e media şi abaterea medie standard; 

e coeficientul de corelaţie r; 

* regresia; 

e analiza varianţei; 

e analiza factorială; 

e statistici multivariate. 


Măsurile de raport fac referire la un nivel de măsurare care descrie o variabilă 
ale cărei atribute au toate calitățile măsurilor nominale, ordinale şi de interval şi, în 
plus, sunt bazate pe un punct „zero real” (Babbie, 2010, p. 201), care indică absenţa 
variabilei. Scalele de raport nu sunt frecvente în ştiinţele sociale. Vârsta este un exem- 
plu de variabilă măsurată printr-o scală de raport. 


INDICATORI STATISTICI RECOMANDAŢI 
Variabile de raport (similar cu cazul variabilelor de interval) 
e media şi abaterea medie standard; 
coeficientul de corelație r; 
regresia; 
analiza varianţei; 
analiză factorială; 
statistici multivariate. 


4. Integrarea variabilelor în ipoteze 


Pentru ca variabilele să devină utile şi utilizabile în contextul unei cercetări, este 
necesară relaționarea acestora în enunțul/contextul unei ipoteze. Termenul de ipoteză 
provine din termenul grecesc 
Ipoteza este o explicaţie posibilă pentru anu- | /yphothesis, care înseamnă „su- 

mite comportamente, fenomene sau eveni- | poziţie”, „bănuială”, „presupune- 
mente care s-au produs sau se vor produce | re” (Antonesei, Popa & Labăr, 
(Ciolan, Stîngu & Carpea, 2011, p. 13). 2009, p. 32). 

Ipoteza, după cum afirmă Claude Bernard, este principalul instrument într-o 
cercetare. O investigaţie ştiinţifică nu se realizează niciodată în afara sau în lipsa unei 
ipoteze, întrucât ea presupune investigarea relaţiilor bicauzale sau a relaţiilor/interre- 
laţiilor simultane între anumite variabile — două sau mai multe; de aici pot porni multe 
din cercetările aplicative, concrete ale candidaţilor (Neacşu, 2015, p. 43). 

Aşadar, o ipoteză stabileşte aşteptările cercetătorului referitor la relațiile dintre 
variabile în cadrul problemei de cercetare; o ipoteză reprezintă modul cel mai concret 
de definire a problemei (Gay, 1998, p. 61 apud Ciolan, Stîngu & Carpea, 2011, p. 13). 

O ipoteză de cercetare se defineşte ca (Bocoş, 2010): 

(1) răspunsul posibil pentru întrebarea ce orientează o cercetare; 

(2) o supoziţie făcută ca răspuns la o întrebare a cercetării; 

(3) formă specifică a gândirii ştiinţifice care oferă posibilitatea trecerii de la 
cunoaşterea faptelor la cunoaşterea legităţilor de producere a acestor fapte; 

(4) un enunţ conjunctural despre relația dintre două sau mai multe variabile. 

Alte motive care susțin importanţa şi relevanța ipotezei ca instrument de cerce- 
tare sunt (Kerlinger, 1970 apud Neacşu, 2015, p. 44): 

e cele care permit cercetătorilor să înţeleagă problema cu mai multă claritate şi 
le oferă un cadru pentru adunarea/colectarea, analiza şi interpretarea datelor; 
organizează eforturile teoretice şi aplicative ale cercetătorilor, întrucât relația 
exprimată în ipoteză le sugerează acestora ce ar trebui să facă; 

e setul instrumentelor de lucru specifice unei anume teorii sau deduse fie dintr-o 
teorie, fie din alte ipoteze, prin testare empirică sau experimentală, rezultatul 
fiind confirmarea/acceptarea sau infirmarea/respingerea lor; există probabili- 
tatea ca o ipoteză stabilită, odată confirmată sau acceptată de un număr sem- 
nificativ de experţi ai unui domeniu, să devină evidență/probă/argument; 

e valori şi instrumente puternice, asociate şi utile/disponibile pentru avansarea 
în cunoaştere, deoarece ele ne permit să ieşim în afara limitelor noastre, după 
cum explicitează autori precum Kerlinger (1970, ş.a.). 


În proiectarea unei cercetări, stabilirea ipotezei sau ipotezelor de cercetare ur- 
mează etapei de documentare, de consultare a literaturii de specialitate. Acest fapt se 
întâmplă pentru că, în formularea unei ipoteze, este recomandat să ținem cont de cer- 
cetările anterioare cu scopul de a evita formularea unor ipoteze care au fost deja testate 
şi confirmate sau infirmate (cu excepţia cercetărilor replicative de tip medical). 

Pentru a formula corect o ipoteză de cercetare, propunem câteva condiţii şi ca- 
racteristici de care cercetătorului îi este recomandat să ţină cont. Acestea sunt prezen- 
tate sintetic în Tabelul 9 (Ciolan, Stîngu & Carpea, 2011). 

Tabelul 9. Condiţii şi caracteristici în formularea ipotezelor de cercetare 


Condiţie Caracteristici 

Consistenţa cu cercetările e Ipotezele unei noi cercetări se construiesc pornind de 

anterioare la cercetări deja existente. 

Plauzibilitatea e Relaţia între variabile pe care o propune ipoteza va fi 
adecvată şi rezonabilă. 

Stabilirea de relaţii între e O bună ipoteză specifică în manieră clară relaţia între 

variabile două sau mai multe variabile, relație care poate fi mă- 
surată. 

Caracterul testabil e În baza datelor colectate, ipoteza poate fi confirmată 


(relaţia presupusă între variabile există) sau infirmată 
(nu există o relaţie între variabile). 


Falsificabilitatea e Se referă la posibilitatea de a infirma ipoteza în mod 
logic şi/sau în baza datelor colectate. 

Complexitatea e În funcţie de numărul de variabile, se poate vorbi de 
mai multe niveluri de generalitate ale ipotezelor. 

Generalitatea e Ipoteza va face referire la un număr de cazuri suficient 


de mare, nu la situaţii particulare sau individuale (de 
exemplu, o clasă de elevi). 

Caracterul reproductibil e Ipoteza poate fi retestată ori de câte ori cercetarea este 
replicată. 


5. Tipuri de ipoteze 


În literatura de specialitate sunt prezentate mai multe criterii în raport cu care 
pot fi clasificate ipotezele în cadrul unei cercetări. Prezentăm o selecţie a acestor crite- 
rii în Tabelul 10. 


Tabelul 10. Criterii şi tipuri de ipoteze în cercetarea ştiinţifică 


Criteriu Tipuri de ipoteze 
După modul de elaborare e Ipoteze derivate din teorie 
e Ipoteze derivate din experiența directă 
e Ipoteze derivate prin analogie 
e Ipoteze declarative (presupun existența unei relaţii între 
variabile). Pot fi nondirecționale sau direcționale. 
Ipoteze nule (presupun că nu există relaţii între variabile) 
După nivelul de generalitate e Ipoteze generale 
e Ipoteze specifice/de cercetare 


După modul de definire 


=g- 
EXEMPLU 
La nivelul şcolilor din România, putem identifica următoarea nevoie educaţională: eli- 
minarea sau reducerea comportamentelor agresive care apar între elevi la şcoală. Aceste 
comportamente le vom defini generic prin bullying. În raport cu această nevoie, putem for- 
mula următoarea problemă de cercetare şi ipotezele asociate (Manasia & Bălănescu, 2015, 
p. 125). 

Problema de cercetare Această cercetare îşi propune să investigheze în ce măsură 


elevii care participă la programe de formare antibullying 
manifestă mai puțin comportamente agresive în relația cu 
colegii. 

Ipoteza generală Participarea la programe antibullying reduce violenţa în şcoli. 

Ipoteza specifică În ce măsură programele de formare antibullying destinate 
elevilor de liceu contribuie la reducerea comportamentelor 
agresive în şcoli în rândul acestei categorii de elevi. 

sau 
Dacă elevii de gimnaziu participă la programe de formare 
antibullying, atunci se vor diminua comportamentele agresive 
în rândul acestei categorii de elevi. 
Ipoteza nulă Participarea la programele de formare antibullying destinate 

elevilor de gimnaziu nu produce efecte asupra comportamen- 
telor agresive în rândul acestei categorii de elevi. 


În concluzie, specialiştii apreciază că ipoteza trebuie să vizeze răspunsuri îndrăznețe, 
soluţii novatoare a căror validare să determine concluzii benefice pentru actul educaţional. 

Formularea lingvistică generic aplicabilă unora dintre conținuturile ipotezelor 
poate avea, exprimate sintetic, următoarele mărci (Neacşu & Crahay, 2015, p. 44): 


a. 


no poss 


[Ce Masiira 3500 cca tina d iu Doe i ride Bare ial 
Dacă a, b,c cecene eee „atunci m, N cecene ceea 


Ne aşteptăm să se schimbe .........mmcene nenea 
Prezumăm să se producă ......ce nana 
Alte formulări. (Se prezintă concret, prin exemple comentate.) 


Conţinutul enunţurilor pot fi reflectări categoriale de tipul: 


(1) 
(2) 


(3) 
(4) 
(5) 
(6) 
(7) 


(8) 
(9) 


experienţe, rezultate/practici de învăţare diferenţiate empiric, acţionale; 
relațiile între predare şi învăţare, care condiţionează, influenţează, deter- 
mină interesul, motivaţia conduitei şi satisfacția elevilor, a profesorilor; 
ierarhizări ale condiţiilor de învăţare care pot influenţa satisfacția, rezulta- 
tele, performanţa; 
legături frecvente şi dominante între plăcerea de a învăţa şi stilurile de pre- 
dare, caracteristicile fiind flexibilitatea şi corelativitatea stilurilor; 
strategiile metacognitive care sunt sau devin specifice constructelor învăţă- 
rii academice, şcolare; 
tipuri de corespondențe între variate tipuri de practici educaţionale şi care 
sunt eficace, probate prin aplicarea unor scale Likert, indici de corelaţie, 
scale cu intervale de 5/7/10 puncte; 
activităţi de rezolvare de probleme; 
activităţi de evaluare, interpretare hermeneutică; 
variate modele de construcţie a ipotezelor: 
i. un singur factor de corelaţie (nu se recomandă); 
ii. factori duali, triangulație (de exemplu, profesor — părinte — copil; 
şcoală, familie, comunitate); 
iii. model mutidimensional; 
iv. modele corelate = structural: nivel de organizare/nivel de reprezentare. 

6. Controlul variabilelor 


Independent de metoda de cunoaştere pe care ne propunem să o utilizăm în de- 
mersul de cercetare, trebuie să avem în vedere o etapă de importanţă capitală pentru 
asigurarea validității interne a cercetării: controlul variabilelor. 

În sens strict, mijloacele de control pe care cercetătorul le are la dispoziţie vi- 
zează neutralizarea efectului posibil al unor variabile parazite asupra variabilei/va- 
riabilelor independente astfel încât efectul VI să devină individualizabil şi măsurabil. 
Altfel, nu vom putea afirma că variațiile variabilei dependente sunt datorate exclusiv 
manipulării variabilei independente de către cercetător. 

În acest context, putem discuta de două tipuri de variabile necesar a fi controlate: 

(1) variabile care aparțin mediului fizic sau social; 
(2) variabile relaţionate cu înşişi subiecţii participanţi la cercetare. 


=g- 
EXEMPLU 
Să luăm ca exemplu o cercetare în care ne propunem să investigăm nivelul de stres pe ca- 
re îl resimt studenții în raport cu activitatea academică. Pentru a controla potenţialele efecte 
produse de variabile parazite, cercetătorul va avea grijă să nu aplice un chestionar înaintea 
unui examen sau în timpul sesiunii. În caz contrar, contextul de aplicare a chestionarelor va fi 
un factor stresor suplimentar. 


În raport cu obiectivele şi natura răspunsurilor aşteptate din partea subiecţilor 
participanţi, cercetătorul va încerca să elimine sau să neutralizeze, de exemplu, stimu- 
lii sonori care pot distrage atenţia respondenților, prezenţa observatorilor care pot avea 
rol inhibitor sau de blocaj în exprimarea opiniilor. 

Într-un context particular de cercetare, identificarea variabilelor de controlat re- 
clamă un nivel superior de cunoaştere a domeniului şi o analiză atentă a cercetărilor 
anterioare care au focalizat probleme similare. 


TEMĂ DE REFLECȚIE 


Sunteţi tânăr cercetător şi vă propuneţi să derulaţi un studiu pentru a identifica relaţia din- 
tre anumiţi factori stresori şi comportamentul alimentar al unui subiect. Veţi planifica pune- 
rea subiecţilor în anumite contexte care sunt susceptibile a fi generatoare de stres negativ. Un 
astfel de context este să le solicitați participanţilor să conducă un autoturism aproximativ 20 
de minute, aflându-se în maşină cu o persoană care le va evalua modul de conducere. După 
finalizarea testului, le veți oferi participanților gustări. 

Reflectaţi şi identificaţi posibilele variabile parazite care pot afecta derularea unui demers 
de cercetare similar celui prezentat. 


Pentru controlul variabilelor, putem aplica mai multe strategii: i) menținerea va- 
riabilelor la un nivel constant, ii) variaţia lor sistematică; iii) variația aleatorie a 
variabilelor. 

Menţinerea variabilelor la un nivel constant. Cercetătorul poate proceda la anu- 
larea efectului unei variabile parazite asupra variabilei dependente, permițându-i vari- 
abilei parazite să ia o singură valoare sau să aibă un singur nivel. 

=g- 
EXEMPLU 

Imaginaţi-vă următoarea situație: lucraţi la o temă cercetare în care vă propuneţi să inves- 
tigați calitatea rezultatelor elevilor adolescenţi în raport cu natura sarcinii de lucru. Ştiţi deja 
din alte studii că adolescentele performează mai bine decât băieții în cazul sarcinilor de lucru 
bazate pe logica verbală. De asemenea, ştiţi că băieții performează mai bine la sarcinile de 
lucru slab structurate (în comparaţie cu fetele). Studiul are însă ca obiectiv investigarea rela- 
ției dintre variabila rezultat şi variabila sarcină de lucru. 

Pentru a putea evita deformarea rezultatelor (biasul) în raport cu genul participanţilor la 
studiu puteți selecta în eşantion doar fete sau doar băieți. 


Dacă această strategie de control este, desigur, eficace în asigurarea validității 
interne a cercetării, uneori devine restrictivă sau chiar afectează validitatea externă. 
Concluziile formulate în urma cercetării riscă să nu poată fi generalizate la nivelul 
întregii populaţii din care a fost extras eşantionul. Variația sistematică şi aleatorie pot 
fi soluţii care să contribuie la asigurarea condiţiilor de validitate externă. 

Variația sistematică. Pentru a neutraliza efectul unei variabile parazite, cercetătorul 
poate realiza o variație sistematică a valorilor pe care le ia variabila de controlat. Astfel, 
vor fi identificate şi selectate valorile pe care le poate lua variabila parazită şi acestea vor fi 
puse în relație cu toate valorile variabilei independente. Amplitudinea variațiilor variabi- 
lei de controlat şi natura nivelurilor sale vor fi aceleaşi pentru toate variațiile variabilei 
independente, fapt care va permite măsurarea efectului VD asupra VI. 

Variația aleatorie. În derularea unei teme de cercetare este posibil ca variabila 
de controlat să baleieze liber, luând valorile pe care le-ar avea într-un context natural 
şi având aceeaşi distribuţie (nu unul de cercetare). Similitudinea între distribuţia la 
nivelul eşantionului nostru şi distribuţia la nivelul populaţiei poate fi adusă în discuţie 
mai ales în cazul eşantioanelor de volum mare. Este probabil să putem identifica o 
distribuție normală, caz în care valorile centrale sau moderate ale variabilei sunt mai 
frecvente decât cele extreme. 


C. STRATEGII DE CERCETARE 


Discuţia privitoare la strategia de cercetare este de importanță maximală. Abor- 
darea strategiilor de cercetare din perspectiva scopului, a rolului şi funcţiilor îndeplini- 
te în contextul cercetării, precum şi focalizarea descriptivă a tipurilor de design de 
cercetare sunt elemente pe care le 
abordăm în cuprinsul acestei secți- 
uni. Pentru a înţelege pe deplin ce 
reprezintă designul unei cercetări, 
vă propunem un exerciţiu analogic. 
Tema de cercetare pe care o veţi 
derula este similară cu construcţia 


Designul de cercetare reprezintă strate- 
gia generală în baza căreia este stabilit 
modul în care elementele structurale ale 
unei cercetări se articulează pentru a 


asigura eficiență şi eficacitate în aborda- 


rea problemei de cercetare (De Vaus, cică a 
2001; Trochim, 2006). unei clădiri. Inainte de a stabili ce 


materiale vor fi cumpărate şi când se 
vor finaliza diferitele etape de 

construcţie, va trebui să stabiliţi ce fel de clădire veţi construi: un zgârie-nori, o şcoală, 
o biserică sau locuinţa personală. În mod similar, derularea unei cercetări are nevoie 
de o „structură” în baza căreia să se deruleze colectarea datelor, analiza şi interpretarea 
acestora. „Designul unei cercetări este mai mult decât un plan de lucru” (De Vaus, 
2001, p.9). 

Funcţia principală a designului cercetării este de a asigura un cadru propice 
pentru a aborda logic şi clar tema/problema de cercetare. În ştiinţele sociale, obţinerea 
unor date relevante implică specificarea corectă şi fără echivoc a scopului: festarea 
unei teorii, evaluarea unui program, testarea relaţiei dintre două sau mai multe vari- 
abile ş.a. (Vogt & Gardner, 2012). 

O întrebare esențială pe care îi recomandăm candidatului să şi-o adreseze este 
următoarea: Pornind de la întrebările generale de cercetare sau de la teorie, care este 
natura datelor de care avem nevoie pentru a răspunde acestor întrebări sau a testa 
teoria într-un mod cât mai convingător? (De Vaus, 2001, p. 9) 

Aşadar, designul de cercetare este un aspect care priveşte logica cercetării — nu 
logistica, după cum afirmă Yin (1980, p. 29 apud De Vaus, 2001, p.9). 


Formularea problemei 


de cercetare 


Sugerează 


descriere; 
Logica cercetării explorare; 
(tipul de raţionament aplicabil explicare; 
în raport cu problema predicţie; 

de cercetare) evaluare; 


abordare istorică ş.a. 


Orientează 


experimental sau corelaţional; 
transversal sau longitudinal; 


Tipul de design de cercetare comparativ sau non-comparativ; 
studiu de caz; 

| cantitativ sau calitativ ş.a. 

Conduce la 


Designul metodic 
(aplicabil pentru selecţia 


unităților de analiză, setul de 
metode de colectare şi analiză 
a datelor) 


Figura 22. Relaţia problemă de cercetare — design de cercetare şi metodologie 

ATENȚIE! 


La nivel conceptual şi pragmatic, este necesară realizarea unei distincţii între conceptul 
de design şi cel de metodă de cercetare. Începem prin a face precizarea că cele două concep- 
te fac referire la două realităţi distincte. 

Dintr-o perspectivă generală, putem afirma că opţiunea pentru un anumit design de cerce- 
tare va conduce la selecția unui set particular de metode de cercetare. A realiza echivalența 
design — metodă de cercetare este considerată o eroare ştiinţifică şi poate conduce la conclu- 
zii ambigue în testarea ipotezelor (De Vaus, 2001, p. 9). Reprezentarea grafică din Figura 23 
ilustrează exemple de design de cercetare asociate cu seturi de metode de cercetare. 


Tipuri de ; 

î Design i 
design de experimental Studiu de caz 
cercetare 


Metode de 
colectare a 


Chestionar Chestionar 
datelor 


Interviu structurat Interviu structurat 
sau sau 
semistructurat semistructurat 


Observare Observare 


Analiza Analiza 
documentelor documentelor 


Figura 23. Relaţia dintre designul de cercetare şi posibile metode de cercetare 
(apud De Vaus, 2001, p. 10) 


1. Designul de cercetare. Tipologie 


În planificarea unei cercetări, candidatul poate opta pentru un design de cercetare, 
având la dispoziție mai multe tipuri de strategii sau de design de cercetare. Mărginean 
(2000) operează următoarea clasificare în domeniul designului de cercetare: 

(1) experimentale sau non-experimentale; 

(2) transversale sau longitudinale; 

(3) comparative sau non-comparative; 

(4) cu o metodă de cercetare sau mai multe; 
(5) studii de caz sau ale fenomenelor de masă; 
(6) obtruzive sau non-obtruzive (discrete); 

(7) interactive sau non-interactive; 

(8) cantitative sau calitative. 

În opinia altor autori, plaja de strategii de cercetare poate fi extinsă şi include: 
cercetarea acțiune, studiile de cohortă, studiile descriptive şi exploratorii, cercetările 
de tip istoric şi filosofic, meta-analizele, designurile mixte (sau hibrid), cercetarea 
observaţională şi designul secvențial. 

Propunem o explorare sumară şi selectivă a unor tipuri de design de cercetare, 
lăsând în sarcina cititorului nostru aprofundarea acestora cu scopul realizării unui pro- 
dus înalt calitativ: lucrarea de licență, disertaţie sau gradul |. 


RECOMANDARE 


Pentru a avea acces la resurse academice calitative cu privire la designul de cercetare şi 
metodologic, recomandăm utilizarea bazei de date SAGE Research Methods. 


SAGE (9) (m (e) 


http://srmo.sagepub.com/ 


a) Cercetarea experimentală şi experiența: analiză diferențială 


Într-adevăr, e capital să distingem într-o lucrare ştiinţifică experienţa de expe- 
rimentare. În limba franceză, cuvântul experienţă la singular semnifică la modul gene- 
ral învăţarea dobândită în timpul vieţii. 

Ne putem instrui, adică dobândi experienţă cu privire la ceea ce ne înconjoară, 
în două feluri: empiric şi experimental. Există înainte de toate un soi de învăţare sau 
de experiență empirică, pe care o obținem prin practica lucrurilor. 

Experienţa poate fi, aşadar, dobândită printr-un raționament empiric, însă aceas- 
tă mişcare spontană a gândirii poate fi transformată într-o metodă clară şi rațională, 
care conduce, mai rapid şi în mod conştient, către un scop determinat. Altceva este 
metoda experimentală în domeniul ştiinţelor. Potrivit acestei metode, experienţa este 
întotdeauna dobândită în virtutea unui raționament bine stabilit despre o idee care 
controlează experienţa. Într-adevăr, în orice cunoaştere experimentală există trei faze 
(Crahay, 2015): observaţia făcută, comparația stabilită şi judecata motivată. Aborda- 
rea experimentală se referă la o judecată asupra faptelor care ne înconjoară, cu ajuto- 
rul unui criteriu care ne permite să controlăm judecata şi să creăm experiența. 
Experienţa devine astfel o sursă a cunoştinţelor umane. Judecata are în ea însăşi sen- 
timentul unei relaţii necesare în lucruri, însă nu poate cunoaşte forma acestei relații 
decât prin experiență. 

În designul experimental, vor exista, aşadar, două lucruri de luat în considerare: 

(1) arta de a obține fapte exacte prin intermediul unei investigații rigu- 
roase; 

(2) arta de a le pune în aplicare prin intermediul unui raţionament expe- 
rimental pentru a face să reiasă/rezulte cunoaşterea legii fenomenelor. 
Diferiţi autori s-au poziționat 
Design experimental — plan al cercetării | distinct, chiar divergent în raport cu 
care favorizează menținerea controlului | designurile experimentale şi non-ex- 
asupra tuturor variabilelor/factorilor care | perimentale, iar în domeniul ştiinţelor 
pot interveni în desfăşurarea unui eve- | socio-umane şi comportamental-uma- 
niment (Antanas, 1999). ne în favoarea cercetărilor în mediul 

natural. 

Distincția conceptuală între design experimental şi non-experimental se referă la 
opţiunea metodologică de a împărți în mod aleator subiecţii în grupuri experimentale 
şi de control (Şandor, 2013). 

Astfel, Reuchlin (1989) consideră că metodologia experimentală se aplică slab 
complexităţii fenomenelor umane. Această critică a abordării experimentale nu antre- 
nează la Reuchlin o renunțare la orice metodă ştiinţifică şi încă şi mai puţin la rigoare. 
Pentru aceasta, se cuvine să îmbinăm reflecția teoretică cu deschiderea spre elaborarea 
de modele conceptuale precise şi cu folosirea de analize statistice într-o perspectivă ce 
duce la confirmare. 

Aşadar, pledăm în favoarea complementarităţii abordărilor. Crahay (2005) vor- 
beşte de coordonarea studiilor aduse în situație naturală şi experimentale care ne per- 
mit să vedem mai clar: primele conturând într-un fel validitatea ecologică, iar 
celelalte, va/iditatea internă. 

Designul experimental este recomandat în contextele în care există o relaţie de 
cauzalitate predeterminată ca desfăşurare în timp (cauza precede efectul) sau o relaţie 
de cauzalitate constantă (aceeaşi cauză va conduce la acelaşi efect) sau unde presupu- 
nem existența unei corelaţii puternice (School of Psychology, University of New 
England, 2000). 

În varianta clasică a unui studiu experimental, vom regăsi un grup experimental, 
un grup de control, o variabilă independentă şi o variabilă dependentă. Variabila 
independentă acționează asupra grupului experimental, dar nu şi asupra grupului de 
control. Valorile variabile sunt măsurate la nivelul ambelor grupuri. Pentru o discuţie 
detaliată asupra tipurilor de design experimental vezi Babbie (2010, pp. 319-321) şi 
Chelcea (2004). Atributele esenţiale ale unui experiment adevărat sunt: control, mani- 
pulare a variabilelor şi repartiție aleatorie în grupul de control sau experimental. 

Una dintre cele mai abordabile 
Design non-experimental — plan al strategii de cercetare este reprezentată 
cercetării care favorizează analiza va- de designul corelațional sau cvasi- 
riațiilor unor fenomene relaționate | experimental. Un studiu poate fi definit 
(School of Psychology, University of ca fiind cvasi-experimental dacă datele 
New England, 2000). conduc la interpretări cu privire la gra- 
dul de co-ocurență a unor fenomene 
relaționate. Un studiu corelațional nu permite, în cele mai multe dintre cazuri, formu- 
larea unor inferențe de tip cauză — efect. 


ATENȚIE! 


Existenţa unei corelaţii între două variabile nu ne poate conduce în mod corect şi sigur la 
concluzia că există o relaţie de cauzalitate între acestea. Demonstrarea unei relaţii de asociere 
sugerează o posibilă cauzalitate. Astfel, prezenţa unei corelaţii este un prim pas în demon- 
strarea cauzalității. 

Reciproc, dacă între două variabile există o relație demonstrată de cauzalitate, atunci ele 
sunt obligatoriu corelate. 


Detalii cu privire la metoda experimentului se regăsesc în cuprinsul acestui ca- 
pitol, în secțiunea dedicată metodelor de colectare a datelor. 

b) Studiile transversale şi longitudinale 


În raport cu criteriul interval temporal, putem aduce în discuţie studii cu design 
longitudinal şi studii cu design transversal. 

Studiile transversale sunt în general caracterizate prin trei atribute definitorii: 
1) fenomenele investigate nu sunt măsurate în raport cu un interval de timp; ii) în con- 
textul acestor studii, cercetătorul este intere- 
Studiu transversal — un studiu | sat de diferenţele existente la un moment dat 

bazat pe observaţii care acoperă | şi nu de efectul în timp produs de o anumită 
un interval redus de timp (Babbie, | intervenţie; iii) grupurile sunt selectate în 
2010, p. 156). funcţie de diferenţele existente, nu în mod 
aleatoriu. Un astfel de design implică obser- 
vări ale unui eşantion, ale unei secțiuni transversale dintr-o populaţie sau ale unui fe- 
nomen care sunt făcute la un anumit moment în timp (Babbie, 2010, p. 156). 
În contrast cu studiile transversale, un 
Studiu longitudinal — design de | design longitudinal reclamă investigarea ace- 
cercetare implicând colectarea de | luiaşi fenomen într-un interval semnificativ 
informaţii în diferite momente de | de timp, urmărind modificările care se produc 
timp (Babbie, 2010, p. 157). în raport cu unitatea de timp. Dacă instrumen- 
tăm un design longitudinal prin metoda an- 
chetei pe bază de chestionar, atunci vom colecta datele la intervale regulate de timp cu 
scopul de a investiga schimbările care s-au produs şi a le explica în relație cu variabi- 
lele de interes (Antanas, 1999). 

Într-un design longitudinal, cercetătorul este interesat de pattern-uri de schimba- 
re, de direcţia şi magnitudinea relaţiilor cauzale. Fiecare variabilă este măsurată de 
mai multe ori, iar diferenţele sunt calculate. Dacă eşantionul nu se schimbă, atunci 
avem de-a face cu un studiu de panel (vezi Babbie, 2010, p. 160). Tabelul 11 prezintă 
sintetic caracteristici ale celor două tipuri de design de cercetare discutate. 


Tabelul 1]. Abordare comparativă — design longitudinal vs. transversal 


Studii transversale Studii longitudinale 
e facilitează realizarea unei radiografii a «e facilitează analiza evoluției unui fenomen; 
unui fenomen, a unui eşantion sau a unei e permit investigarea relaţiilor cauzale prin 


populaţii (de exemplu, recensămintele) la izolarea efectului variabilelor manipulate; 

un anumit moment dat; e favorizează măsurarea schimbărilor şi cal- 
e permit inferențe pornind de la o situaţie culul diferenţelor; 

existentă aici şi acum; * susţin predicția cu privire la evoluţia/apa- 
e surprind relaţia dintre variabile la un anu- riția unui fenomen. 


mit moment de timp. 


c) Designul de tip studiu de caz 


Această strategie de cercetare presupune realizarea unui studiu de profunzime 
pentru o anumită problemă de cercetare. Designul de tip studiu de caz devine util şi 
aplicabil atunci când scopul este acela de a focaliza atenția asupra unor exemple parti- 
culare care sunt parte a unui câmp mai vast de probleme. Complementar, studiul de 

caz poate fi aplicat pentru a investiga în ce măsură o teorie sau un model teoretic se 
aplică în realitatea socială. 

Această abordare susţine înţelegerea profundă a unui fenomen, favorizând ana- 
lize contextuale. De asemenea, este promovată şi posibilă varietatea metodologică în 
colectarea datelor. 

d) Diada calitativ-cantitativ în Strategia de cercetare 


În lecturile sale, candidatul poate identifica şi opinii care favorizează abordările 
cantitative, precum şi orientări care promovează calitativul în cercetare. 

Berg (2004, p. 3) disociază între două categorii majore de strategii, diferențiate 
prin demers şi finalitate: strategii calitative şi strategii cantitative. Pentru a sublinia spe- 
cificul celor două abordări, autorii preferă o abordare comparativă a celor două strategii. 

Cercetările cantitative folosesc metode statistice de analiză şi interpretare a re- 
zultatelor obținute şi sunt caracterizate prin cel puţin două aspecte: 

(a) numerativ: evidenţierea numărului de subiecţi care răspund la o între- 
bare sau la un item şi care conduce la stabilirea unei anume frecvenţe; 

(b) măsurarea: atribuirea unor valori numerice care redau gradul, intensi- 
tatea ş.a. cu care se manifestă o anume caracteristică. 

Ambele aspecte conduc la date numerice sau cantitative. 

Cercetările calitative nu presupun cuantificarea rezultatelor obținute în vederea 
unei analize statistice, iar metodele de cercetare folosite sunt interviul, observaţia, 
focus-grupul sau jurnalul. Acestea sunt aplicate atât înaintea derulării cercetărilor can- 
titative, fiind surse pentru lansarea unor ipoteze ce vor fi verificate, cât şi ulterior, ca 
metode de validare a rezultatelor obținute. Pentru strategiile cantitative este mai adec- 
vată metoda chestionarului. 

În ceea ce priveşte rezultatele studiilor cantitative, acestea au un grad mai ridi- 
cat de obiectivitate comparativ cu cele obținute în urma studiilor calitative (Babbie, 
2010). Astfel, elementele de natură cantitativă contribuie la o abordare pozitivistă. 
Strategia calitativă schimbă discursul pozitivist în favoarea paradigmei interpretative, 
ancorată în asumpţia că lumea este un construct social în care experienţele subiecţilor 
umani sunt relevante (Vries, 2005). 

Strategiile de cercetare calitativă fac referire la sensuri, concepte, definiţii, ca- 
racteristici, metafore, simboluri şi descrieri ale obiectelor şi fenomenelor. Comple- 
mentar, strategiile cantitative vizează aspecte măsurabile, cuantificabile ale obiectelor 
şi fenomenelor. Tabelul 12 prezintă comparativ aspectele esenţiale ale acestor două 


tipuri de cercetare. 


Tabelul 12. Calitativ şi cantitativ în cercetare — abordare comparativă 


Cercetarea cantitativă 


Cercetarea calitativă 


Măsoară date, fapte obiective 
Se concentrează pe variabile 


Standardizarea urmează măsurării 

Datele cu care se lucrează sunt numere 
Procedurile sunt relativ standardizate, repeti- 
tive, generative de explicaţii generalizabile 
Teoriile sunt cauzale sau deductive 

Cheia o reprezintă fiabilitatea datelor 

Este independentă de control 

Nu ia în consideraţie valorile libere 

Ia în studiu mulți subiecţi, multe cazuri 
Produce o analiză statistică 

Cercetătorul este relativ detaşat de cercetare 
Testează ipoteze 


Construieşte realitatea socioculturală 

Se concentrează pe procese, evenimente 
interactive şi taxonomii 

Măsurarea este contextuală 

Datele sunt observaţii 

Procedurile sunt individualizate şi generati- 
ve de explicaţii focalizate 

Teoriile sunt atât cauzale, cât şi noncauzale 
Cheia o reprezintă autenticitatea datelor 
Este dependentă de situaţie, de context 
Valorile sunt prezente şi explicate 

Ia în studiu puţine cazuri, puţini subiecți 
Produce o analiză tematică, interpretativă 
Cercetătorul este implicat în cercetare 
Descoperă semnificaţii 


În ceea ce priveşte opţiunea pentru o strategie sau alta, multe dezbateri pot servi 
drept exemplu. Opinii mai recente susțin faptul că această polemică nu ar trebui să 
existe, dat fiind faptul că există obiective de cercetare care cer preponderent o aborda- 
re calitativă sau una cantitativă. De asemenea, nu pot fi ignorate nici cercetările hi- 
brid/mixte, care pot să răspundă unor obiective complexe, fundamentale. 

În expresia interogativă a lui Crahay (2015), o analiză de fond a problemelor 
prezente în cercetarea destinată elaborării lucrărilor de licenţă, masterat şi gradul di- 
dactic I cere răspunsuri pertinente şi adecvate situaţiilor/necesităţilor la trei întrebări 
semnificative: 

(1) Ce înseamnă date calitative într-o cercetare? 
(2) Ce înseamnă date cantitative într-o cercetare? 
(3) Putem şi trebuie să cuantificăm totul într-o cercetare? 

Răspunsurile nu pot fi nici uniforme şi nici nu pot satisface toate intenţiile şi aş- 
teptările noastre. Astfel, vorbim despre cantitativ atunci când putem număra obiectele, 
faptele sau evenimentele. În schimb, o dată calitativă nu poate fi strict obiectul calcu- 
lului doar în anumite condiţii speciale — cum este analiza de conținut. Acest mod de 
analiză poate avea o destinaţie aparte, anume în elaborarea lucrărilor sus-amintite. 

În cursul evoluţiei procesului complex de creație-elaborare a unei anume lu- 
crări, cercetătorul se străduieşte să cuantifice lucrurile. Puţine dintre lucrurile omeneşti 
scapă acestui principiu. E posibil să cuantificăm multe elemente. Cercetătorii au simțit 
nevoia de categorii comportamentale, fapt ce a permis contabilizarea ocurenţelor com- 
portamentelor, ceea ce arată diversitatea categoriilor logice sau naturale. Exemple de 

astfel de categorii sunt solicitările sau întrebările profesorilor adresate elevilor, 
feedbackurile sau reacţiile la răspunsurile elevilor, încurajările, stimulările verbale, 
nonverbale, simbolic-virtuale ş.a. Alţi cercetători au măsurat timpul consacrat diferite- 
lor tipuri de activități şcolare: lecţii colective, exerciţii individuale, lucrul în grup, 
consultaţii etc. Opiniile sau ideile actorilor educaţiei pot fi şi ele cuantificate. 

Un lucru mai cunoscut îl reprezintă chestionarele, în special cele care solicită 
răspunsuri sub forma unei scale, cea mai cunoscută fiind scala Likert. Spre exemplu, e 
posibil să estimăm gradul de aderare al profesorilor la anumite idei în materie de edu- 
cație, precum opiniile acestora în legătură cu repetenţia, cu abandonul şcolar, cu disci- 
plina elevilor în şcoală şi în afara ei, cu evaluarea ş.a. 

Încercăm un răspuns şi la întrebarea dacă totul este cuantificabil. Răspunsul este 
nu! Fenomenele umane au o istorie. Este cazul/problema opiniilor. Aşa cum se practi- 
că de nenumărate ori, le putem cere subiecţilor să-şi precizeze punctul de vedere pe o 
scală Likert, arătându-le şi care este aceasta, mai exact numărul de trepte/intervale cu 
care se operează. 

Accentuând şi particularizând latura metodologică, afirmăm că metodele cali- 
tative trimit, precum în cazul chestionarelor, la diverse tehnici destinate administrării 
întrebărilor deschise şi interviurilor semidirective. Vom include aici, în această catego- 
rie, de asemenea, focus-grupurile, analiza de conţinut, observaţia participativă, cerce- 
tarea — acţiune. Cei interesați pot găsi detalii în lucrarea profesorilor Neacşu şi Crahay 
(2015). 

După cum subliniază Huberman şi Miles, începând cu 1991, principala proble- 
mă a analizei calitative a datelor constă în condensarea acestora. Principiul de bază 
constă în trecerea la o analiză de conţinut a datelor culese şi prelucrate cu scopul de a 
ajunge la anumite categorii. Odată stabilite acestea, este posibil să rezumăm opiniile 
persoanelor chestionate în tabele de sinteză, apoi să ne raportăm la valorile acestora 
susținând categoriile şi aprofundând informaţiile furnizate de/în tabele. 

Experții în cercetare, în special cei din ştiinţele educaţiei şi psihologia educaţiei 
(Neacşu, 2010; Crahay, 2015; Neacşu şi Căprioară, 2015), recomandă prezentarea 
combinată a abordărilor calitative şi cantitative. Cel mai des se recurge la un studiu 
calitativ într-o primă fază — exploratorie — a cercetării, pentru a o prelungi apoi prin 
unul sau mai multe studii de procesare cantitativă, al căror obiectiv este confirmarea şi 
validarea pe un eşantion sau pe câteva eşantioane mai importante a ipotezelor formula- 
te în mod calitativ. Totuşi, putem recurge şi la abordarea calitativă a datelor pentru a 
valida, preciza, confirma sau infirma rezultatele cercetării cantitative. 

Rămân câteva repere de lămurit pentru absolventul de la licență, master sau pro- 
fesorul candidat la gradul didactic I, care, împreună cu profesorul coordonator, pot 
discuta şi mult controversata problemă a dominantei epistemologice calitativ versus 
cantitativ. 

Principial, noi nu vorbim despre disjuncția calitativ versus cantitativ ca de o al- 
ternativă logică. Mai degrabă, putem examina atent disputa între două paradigme a 
căror miză principală este rezumată de valoarea pragmatică a două verbe: a explica 
şi/sau a înțelege (vezi Crahay, 2006). 

A exagera disputa celor două modele de analiză prin controversata opoziţie cali- 
tativ — cantitativ semnifică o orientare deloc pozitivă a nucleului mizei metodologice. 

Sintetizând, afirmăm că este corect să distingem două paradigme: una cuprinzătoare, 
de tip hermeneutic, iar cealaltă, corelațională-experimentală sau explicativă. Combina- 
torica lor este recomandată. Autorul unei lucrări va putea descoperi el însuşi dominan- 
ta valorică — înțelegere sau explicație, abordând analog fenomene umane şi sociale, cel 
puţin metodologic, precum şi cele de altă natură epistemologică, aşa cum sunt cele 
interdisciplinare. 


D. POPULAȚIE, EȘANTIONARE ȘI EȘANTION 


Aşa cum am discutat în secţiunile anterioare, în realizarea unei cercetări este 
necesar să ştim cine sunt subiecţii pe care îi vom investiga. În teoria sondajelor, con- 
ceptul de populaţie statistică joacă un 
Populaţie statistică — mulțimea subiecți- | rol esenţial (Herţeliu, 2009, p. 36). 

lor de aceeaşi natură, care sunt ţinta sau | Populaţia statistică este o mulţime 

se constituie ca referenţial al unei inves- | finită. Dat fiind faptul că pare a fi 

tigaţii de tip statistic (Rotariu, Bădescu, | dificilă investigarea întregii populaţii, 

Culic, Mezei & Mureşan, 2006, p. 23). se stabileşte o delimitare în populaţie, 
rezultând un segment de focalizare a 
cercetării, numit populație-ţintă (Herţeliu, 2009) — vezi Figura 24. 

Variaţiile de fidelitate între populația statistică (teoretică) şi populația-țintă 
conduc la emergenţa unei populaţii reprezentate de cercetare. Două cauze principale 
stau la baza discrepanţei dintre popu- 
Cercetare exhaustivă — demers în care | laţia ţintă şi populaţia reprezentată de 

participă la investigaţie toți subiecţii sau | cercetarea derulată (Herţeliu, 2009, 

elementele care alcătuiesc o populaţie | p. 36): î) inaccesibilitatea temporară 

statistică. (din momentul cercetării) a unor uni- 
tăți ale populaţiei; ii) imperfecțiuni 
ale evidenţei populaţiei-țintă (liste inexacte sau absente, care împiedică eşantionarea 
probabilistică). 

În realizarea unor cercetări ştiinţifice este posibilă conducerea unei investigaţii 
pe un segment din populaţia vizată. De exemplu, pentru a investiga în ce măsură pro- 
gramele de educaţie antibullying reduc comportamentele agresive în şcoli nu este ne- 
cesar să vorbim cu toţi elevii şi profesorii care predau la clasele V-VIII. Ne vom limita 
la a selecta un grup, un segment de elevi şi de profesori. Acest segment poartă denu- 
mirea de eşantion. 


Eşantionul reprezintă o parte a 
Cercetare selectivă (sau pe bază de | unui întreg (mulțimi, colectivități), 
eşantion) — demers în care participă la alcătuită dintr-un număr limitat de 
investigație un grup de subiecți sau | entități (de exemplu, instituţii, su- 
elemente selectați din populaţia-ţintă. biecți), selectate după criterii valide 
ştiinţific, pe care se realizează inves- 
tigaţii statistice, determinându-se, verificându-se sau atestându-se anumite caracteris- 
tici ale unui posibil întreg. 

Populaţia teoretică 


Populația-ţintă 


Eşantion 


Figura 24. Relaţia populaţie teoretică — populație-ţintă şi eşantion 


Operația de eşantionare se referă la selectarea dintr-o populaţie, pe baza unor 
criterii, a subiecților asupra cărora urmează să se desfăşoare cercetarea. Aceşti subiecți 
vor constitui eşantionul cercetării. 

Pentru a selecta un eşantion, cercetătorul are la dispoziţie două categorii de me- 
tode de eşantionare: (1) metode probabiliste şi (2) metode nonprobabiliste. 

Literatura de specialitate şi practica statistică ne confirmă că metodele de eşan- 
tionare cele mai fidele se fondează pe criterii probabiliste. 


1. Eşantionarea în studiile cantitative 


Procedeul de eşantionare de tip probabilist presupune tragerea la sorţi a unităţi- 
lor din populaţia de referință. În general, unităţile definesc participanţii sau subiecţii 
cercetării. Pentru aplicarea acestei metode, cercetătorul are nevoie de liste complete 
ale unităţilor. Fiecare unitate din listă are o probabilitate cunoscută şi nenulă (diferită 
de 0) de a fi extrasă în eşantionul rezultat. Principalul avantaj pe care îl prezintă eşan- 
tioanele probabiliste este posibilitatea de a generaliza rezultatele obținute în urma cer- 
cetării la întreaga populaţie de referinţă, cu o marjă de eroare cuantificabilă. 


a) Eşantionare aleatoare simplă (elementară) 


Metoda de eşantionare aleatoare simplă sau elementară face trimitere la un pro- 
cedeu unde numele fiecărui membru al populației de referință poate fi notat şi apoi 
introdus într-o urnă sau într-un tabel de numere. Altfel spus, membrii populaţiei de 
bază sunt cunoscuți. Tragerea la sorţi se face la întâmplare. Unei astfel de metode de 
eşantionare îi poate fi asociat atributul de a fi aleatoare în măsura în care toți indivizii 

(unitățile) populaţiei de bază sunt cunoscuţi şi au aceeaşi şansă (nenulă) de a participa 
la cercetare. Niciun fel de bias nu intervine în procedeul de eşantionare, dat fiind fap- 
tul că fiecare subiect poate fi selectat. 

Eşantionul selectat printr-o metodă probabilistă aleatoare simplă reprezintă o 
imagine fidelă a populaţiei din care a fost selectat: eşantion reprezentativ al populaţiei 
de bază. Dimensiunea unui astfel de eşantion poate fi calculată prin procedee de infe- 
renţă statistică. Eşantionul este estimat ca o aproximare a valorii observate la populaţia 
de referință. Important de remarcat este că dimensiunea populaţiei de referință nu este 
luată în considerare, dat fiind faptul că vom aplica aceeaşi formulă indiferent dacă 
suntem interesaţi de elevii din învățământul preuniversitar, de studenţi sau de popula- 
ţia adultă cu vârste de peste 35 de ani. 


RECOMANDARE 


Pentru a calcula dimensiunea unui eşantion, luând în calcul intervalul de încredere şi po- 
pulaţia-țintă, puteţi utiliza calculatoare online. Oferim câteva exemple: 


“ Raosofit, 


b) Eşantionarea stratificată 


O selecţie aleatoare unică a subiecţilor într-un eşantion nu va asigura o repre- 
zentativitate acceptabilă dacă dimensiunea eşantionului este mică şi/sau dacă populația 
este eterogenă, situație pe care o putem regăsi frecvent şi într-o cercetare desfăşurată 
pentru elaborarea lucrării de licenţă, disertaţie sau gradul didactic |. 

Vom apela la un exemplu pe care îl considerăm relevant. Dacă ne propunem să 
realizăm un studiu pe elevi care utilizează strategii metacognitive de evaluare, ne pu- 
tem afla în situaţia în care aceştia sunt slab reprezentaţi la nivelul populaţiei de elevi. 
Date fiind aceste condiţii, o selecţie aleatoare ar face dificilă, dacă nu imposibilă, apli- 
carea unor statistici inferenţiale care să ne testeze ipotezele de cercetare. Soluţia pentru 
a creşte precizia estimărilor şi a scădea dispersia este realizarea unei eşantionări strati- 
ficate (pe straturi). 


Ce sunt bazele de sondaj? 


Baza de sondaj este o listă care permite accesul la populaţia față de care suntem intere- 
saţi. Pot fi de tipul nomenclatoarelor (de exemplu, lista spitalelor, lista studenţilor înscrişi la 
universitățile cu profil tehnic) sau baze aleatoare — care dau acces indirect la populaţia de 
investigat (de exemplu, lista de cartiere dintr-un oraş). 


Această metodă de eşantionare presupune existenţa unei baze de sondaj complete, 
care va cuprinde coordonatele fiecărui participant şi caracteristicile unităților populației 

de bază asupra cărora se va realiza stratificarea. În mod teoretic, este posibilă cunoaş- 
terea distribuţiei categoriilor de elevi în populaţia de elevi: de exemplu, 10% dintre 
elevi utilizează strategii metacognitive de autoevaluare, în timp ce pentru 90% dintre 
elevi această caracteristică nu este prezentă. În baza acestei distribuții se poate fixa a 
priori structura eşantionului. 

Ca primă etapă în realizarea unei eşantionări de tip stratificat, putem identifica 
divizarea populaţiei-mamă în straturi omogene în funcţie de variabilele considerate 
(elevi, studenţi, vârstă, mediu de rezidenţă etc.). Fiecare individ va avea o posibilitate 
cunoscută şi nenulă de a face parte din eşantion şi va putea fi parte a unui singur strat. 

În cea de-a doua etapă, fiecare strat va fi considerat ca o populaţie de sine stătă- 
toare, de unde va fi extras în mod aleator un eşantion. Astfel, stratificarea va permite o 
mai bună reprezentare a fiecărei categorii în eşantion, inclusiv a categoriilor vulnerabi- 
le (slab reprezentate) din populaţia-mamă. 


c) Eşantionare aleatoare fără bază de sondaj completă 


După cum se cunoaşte, condiţiile unei eşantionări aleatoare simple sunt dificil 
de întrunit. În cazul în care nu dispunem de liste de sondaj complete sau întocmirea 
acestora este dificilă, vom realiza o eşantionare în cuiburi sau de tip ciorchine. 

Eşantionarea de tip ciorchine presupune extragerea aleatoare a unor cior- 
chini/reţele de unităţi şi nu a unor unităţi individuale (şcoli, de exemplu). Pentru a 
aplica un astfel de procedeu, o listă completă a ciorchinilor/rețelelor va fi necesară. 


2. Selecţia subiecţilor în studiile calitative 


Emmel (2013) operează o distincţie între conceptul de eşantionare şi cel de se- 
lecţie a cazurilor. Dacă primul concept este, în general, asociat cercetărilor derulate în 
spectrul paradigmei pozitivist-cantitative, cel de-al doilea concept este relaționat cu 
studiile calitativ-interpretative. Autorul citat mai sus afirmă că utilizarea inadecvată a 
celor două concepte produce efecte de contaminare şi la nivelul procedurilor de selec- 
ție a cazurilor pentru derularea cercetărilor cu specific calitativ. Aderăm la opinia lui 
Emmel şi propunem un apel la nivelul delimitării conceptuale a celor trei metode de 
selecție a cazurilor identificate în lucrarea Sampling and Choosing Cases in Oualitative 
Research (Emmel, 2013): i) selecția de tip teoretic; ii) selecția cu caracter finalist şi 
iii) selecția de convenienţă. 

Selecția de tip teoretic este emergentă teoriei întemeiate şi, acomodând abordări 
mai recente (Charmaz 2006, apud Emmel, 2013), lansează conceptul de cercetător 
reflexiv. Scopul unei cercetări calitative bazate pe o selecţie teoretică este elaborarea 
unei teorii (Emmel, 2013). 

Selecția de tip finalist (eng. purposive sampling) vizează rafinarea unor teorii 
prin intermediul unei cercetări de tip calitativ. Acest tip de selecţie este subsumat 
abordărilor de tip realist, funcțional în practica investigaţională. 

Selecția de convenienţă (eng. purposeful sampling) propune un cercetător 
pragmatic, care selectează subiecţii în baza unui set de caracteristici contextual rele- 
vante, afirmă Patton (1990, apud Emmel, 2013). În raport cu selecţia de convenienţă, 

cercetătorul este un exponent al paradigmei interpretative, realizând demersuri de 
analiză şi interpretare, asumând roluri decizionale şi de implicare intelectuală activă. 
Finalitatea selecţiei de convenienţă este testarea unor constructe teoretice (Emmel, 
2013). 

În selecția de cazuri pentru cercetările de tip calitativ, dimensiunea N a eşantio- 


selecţie a cazurilor (vezi variaţia în Tabelul 13). 


Tabelul 13. Variația dimensiunii eşantionului în studiile calitative (Emmel, 2013) 


Dimensiunea 


Autor : , Discuţie/Comentariu 
eşantionului j 
Bertraux (1981) 15-30  Variază în funcţie de structuralitatea experienţelor investigate; 
6-8 Eşantioane omogene; 
Kuzel (1992) 12-20 Eşantioane eterogene, atunci când scopul este identificarea 
extremelor; 
6 Studii fenomenologice; 
Morse (1994) 35 Etnografii, studii bazate pe teoria întemeiată; 
100-200 Studii de etologie calitativă; 
5-25 Studii fenomenologice; 
to ti, 20-30 Studii detipul Mi întemeiată; 
Bernard (2000) 36 Cele mai multe studii etnografice par să prefere acest număr; 
Guest er al. 6-12 Un sistem de codare a datelor colectate devine stabil după 12 
(2006, p. 78) interviuri. Pentru teme generale, 6 interviuri pot fi suficiente; 
Corbin & Strauss > 5.6 Este nevoie de un număr mai mare de 5-6 interviuri pentru a 
(2008, p. 149) atinge saturaţia informaţională. 


Emmel (2013) sugerează că în studiile calitative dimensiunea N a eşantionului 
pe care este realizată cercetarea ocupă un loc secund în raport cu fenomenul investigat. 
Adoptând această asumpţie, cercetătorul este pus în situaţia de a lua decizii în mod 
activ şi contextualizat. Un atribut important în selecţia cazurilor este capacitatea de 
reflecţie a cercetătorului. Emmel completează ideea enunțată sugerând o selecție a 
cazurilor multinivelară, la primul nivel situându-se selecția fenomenelor (S”), conti- 
nuând cu selecția contextelor în care aceste fenomene sunt manifeste (S") şi culminând 
cu selecția teoriei care explică fenomenele investigate ($). 


E. METODE, TEHNICI ȘI INSTRUMENTE DE COLECTARE 
A DATELOR 


În cuprinsul acestei secţiuni, propunem prezentarea succintă a metodelor, tehni- 
cilor şi instrumentelor de colectare a datelor, care pot fi utilizate individual sau combi- 
nat în implementarea variatelor strategii de cercetare. 

Pentru clarificare, considerăm necesară delimitarea conceptuală a celor trei 
termeni: metode, tehnici şi instrumente. Metoda este definită ca o modalitate relativ 
generală şi „strategică de abordare a realităţii”, afirmă Antonesei, Popa & Labăr 
(2009, p. 42). În relaţie cu metoda de cercetare, conceptul de tehnică vizează o formă 

mai concretă pe care o îmbracă unele aspecte ale metodei pentru a putea fi aplicată. 
Instrumentele de cercetare sunt „mijloace cu o formă mai mult sau mai puţin materială 
prin care se realizează efectiv colectarea datelor despre o anumită realitate” (Antonesei 
et al., 2009, p. 42). 


RECOMANDARE 


Descrierea metodelor de cercetare, a tehnicilor şi instrumentelor pe care o propunem nu 
reprezintă o abordare exhaustivă a acestora, motiv pentru care recomandăm utilizarea unor 
surse bibliografice suplimentare pentru aprofundarea subiectului. 


1. Metoda observării 


Observarea este o activitate constantă şi foarte importantă, atât în viaţa de zi cu 
Zi, cât şi în cercetarea educaţională. Este modalitatea cea mai directă şi mai accesibilă 
de cunoaştere a lumii (Ciolan, Stîngu & Carpea, 2011, p. 19). 

„Observarea constă în urmărirea modelelor comportamentale (pattern-uri) ale 
oamenilor în anumite situații pentru a obţine informații despre procesele sau fenome- 
nele investigate. Este o modalitate de colectare a datelor (o metodă de cercetare) care 
se poate utiliza în cadrul diferitelor tipuri de cercetări (cantitative sau calitative), în 
combinaţie cu alte metode (vezi triangulație) sau autonom” (Ciolan, Stîngu & Carpea, 
2011). 

Produsul sau rezultatul observării este observaţia. 

Observaţia este o metodă de cercetare bazată pe perceperea directă a realității. 
Ea nu trebuie confundată cu simpla percepţie, cu observaţia spontană, ocazională. 

Sarcinile observatorului sunt (vezi Ciolan, 2011, p. 20): 

(1) să se afle printre persoanele observate şi să se adapteze la mediu; 

(2) să observe derularea obişnuită a evenimentelor; 

(3) să înregistreze cele observate prin diverse mijloace; 

(4) să interpreteze ceea ce a observat şi să redacteze un raport de observare. 

Pentru observarea diferitelor manifestări comportamentale, cercetătorul face 
apel la mai multe forme de observație, care pot fi clasificate, în funcţie de diverse cri- 
terii. Astfel: 

a) după prezenţa sau absența observatorului: 

. observaţia directă — bazată pe prezenţa observatorului în sala de clasă, de 
exemplu, şi conştientizarea acestei prezenţe de către subiecţii observați, 
respectiv de elevi; 

= observația indirectă — când observatorul se află în spatele unor geamuri 
cu vedere unidirecţională sau beneficiază de un sistem de televiziune cu 
circuit închis şi când poate efectua observaţii fără ca subiecţii să se simtă 
priviţi; 

= observaţia cu observator uitat, ignorat — când observaţia se efectuează pe 
o perioadă mai mare de timp şi când subiecții observați, respectiv elevii 
s-au familiarizat cu observatorul şi se comportă firesc, normal, în prezen- 
ţa acestuia; 

= observaţia cu observator ascuns — când cercetătorul devine membru al 
grupului studiat şi participă la desfăşurarea evenimentelor pedagogice 
fără a lăsa impresia că le studiază şi fără ca subiecţii studiaţi să cunoască 
adevărata identitate şi sarcină a cercetătorului; 
b) după implicarea sau nonimplicarea observatorului: 
. observația pasivă — fără implicarea directă a observatorului în activitatea 
subiecților; 
= observaţia participativă — de exemplu, observaţia cu observator integrat 
grupului supus observării; 
c) după prezenţa sau absenţa intenţiei de a observa/cerceta: 
. observaţie ocazională (întâmplătoare), aleatorie, nesistematică; 
. observație sistematică — care presupune stabilirea unui plan al observaţiei; 
d) după durata observării: 
= observaţia continuă — efectuată cu scop de cercetare într-un interval mai 
mare de timp; 
= observaţie discontinuă — efectuată pe o perioadă mai mică sau la anumite 
intervale de timp. 

2. Metoda anchetei 


Anchetele pot fi utilizate în scopuri descriptive, explicative şi de explorare, 

afirmă Babbie (2010). „Sondajul este probabil cea mai bună metodă pe care o au la 
îndemână cercetătorii sociali care sunt interesaţi să colecteze date noi pentru a descrie 
o populaţie prea mare pentru a fi observată direct” (ibidem, p. 340). 
Sondajul este o formă mai 
„Sondajele de opinie sunt specii ale anche- populară de anchetă, axată pe o 
tei sociologice. Prin aceasta subliniem şi problematică ce stârneşte un interes 
faptul că realizarea unui sondaj este o treabă general şi ale cărei rezultate sunt 
de profesionişti, cu pregătire sociologică, şi aduse la cunoştinţă publicului sub 
nu o chestiune la îndemâna oricărui amator” o formă accesibilă, utilizându-se, 
(Moscovici & Buschini, 2007). de regulă, reprezentări grafice ale 
frecvenţelor exprimate procentual. 

Ancheta, în forma sa clasică, presupune mult mai multe premise teoretice şi 
modalităţi mai ample de analiză şi interpretare a datelor culese cu ajutorul unui chesti- 
onar decât în cazul unui sondaj de opinie. 

Termenul de anchetă se referă la aplicarea unor tehnici variate în vederea ob- 
servării regularităţilor privind obiectul investigaţiei, măsurarea şi descrierea lor. În 
general, ancheta are ca scop explorarea unor ipoteze precise. Tehnicile de realizare a 
anchetei sunt chestionarul şi interviul (Chelcea, 2004). T. Rotariu şi P. Iluţ (1997; 
Rotariu, 2016) consideră că este necesară o disociere între interviu şi anchetă, acestea 
reprezentând metode de sine stătătoare. Cele două metode se diferențiază atât prin 
natura formală de realizare a cercetării, cât şi prin natura conţinuturilor investigate şi a 
populaţiei vizate (Antonesei er a/., 2009, p. 52). 

Aşa cum am argumentat anterior, distincţia calitativ (interviu) — cantitativ (ches- 
tionar) este recomandat să fie abordată în termeni de complementaritate şi nu de opo- 
zabilitate. În virtutea acestei premise, optăm pentru a defini ancheta ca metodă de sine 
stătătoare, chestionarul şi interviul reprezentând tehnici ale acesteia. 

a) Metoda anchetei pe bază de chestionar 


Metoda anchetei pe bază de chestionar are o adevărată tradiţie în cercetarea so- 
ciologică, dar şi în ştiinţele educaţiei. Ceea ce interesează în contextul aplicării acestei 
metode este natura ei dinamică, ce presupune interacțiunea între un cercetător (opera- 
tor de teren) şi respondent. În cadrul anchetelor, o caracteristică importantă este numă- 
rul mare de persoane intervievate, dat fiind faptul că finalitatea este identificarea unor 
fenomene sau situații care pot fi generalizate la întreaga populaţie din care a fost ex- 
tras eşantionul. 

Instrumentul de cercetare utilizat în astfel de studii este chestionarul. 

„Chestionarul de cercetare reprezintă o tehnică şi, corespunzător, un instrument 
de investigare, constând dintr-un ansamblu de întrebări scrise şi, eventual, imagini 
grafice, ordonate logic şi psihologic, care, prin administrarea de către operatorii de 
anchetă sau autoadministrare, determină din partea persoanelor ce urmează a fi anche- 
tate răspunsuri care sunt consemnate în scris” (Chelcea, 2001, p. 70). Elaborarea unui 
chestionar este precedată de stabi- 
lirea şi formularea problemei de 
cercetare, de delimitarea obiective- 
lor cercetării şi de formularea prin- 
cipalelor ipoteze de cercetare. Un 
alt aspect esenţial este stabilirea 
eşantionului pe care va fi aplicat chestionarul şi, derivat din designul cercetării, tipul şi 
numărul aplicărilor. Odată îndeplinite aceste condiţii, se poate trece la elaborarea ches- 
tionarului, pretestare, validare şi aplicare a acestuia. 


Chestionarul — reprezintă un document care 
conţine întrebări sau alţi itemi formulaţi cu 


scopul de a solicita informaţii necesare pen- 
tru analiză (Babbie, 2010, p. 341). 

ATENȚIE! 


Implementarea unei anchete bazate pe utilizarea chestionarului nu este un demers simplu 
sau simplist şi trebuie tratat cu multă responsabilitate din partea cercetătorului şi coordonato- 
rului. Consultarea permanentă cu profesorul coordonator şi diversificarea lecturilor sunt 
strategii care pot creşte succesul în elaborarea lucrării. Tehnicile de elaborare a unui chestio- 
nar, structura acestuia şi, asociat, tipurile de itemi sunt subiecte de maximă importanță pentru 
a evita erorile în elaborarea instrumentului de cercetare. 


b) Metoda anchetei pe bază de interviu 


Metoda anchetei pe bază de interviu defineşte o metodă de cercetare interactivă, 
care presupune construirea unei situaţii de interacţiune între intervievator şi intervie- 
vat/intervievați. Aplicarea acestei metode presupune o dinamică alternativă între între- 
bare şi răspuns. Aceasta vizează dezvăluirea lumii interioare a subiectului intervievat 
şi confruntarea datelor de care dispune intervievatorul cu relatările şi declarațiile per- 
sonale ale intervievatului (Chelcea, 2004). 

Există diferite tipuri de informaţii care se pot obţine de la intervievaţi: fapte, 
comportamente, opinii (acestea sunt expresia unor preferinţe, sentimente sau intenții 
comportamentale), atitudini etc. 

Eficienţa aplicării metodei este condiţionată de gradul de sinceritate al declaraţi- 
ilor, dar şi de naturaleţea, flexibilitatea, elasticitatea convorbirii, de transparenţa situa- 
ției, de măsura în care ea îi induce intervievatului sentimente de încredere deplină, îl 
stimulează să se angajeze în dialog etc. (Bocoş, 2008). 

Aplicarea interviului ca metodă de cercetare presupune deplasarea accentului de 
la respondenţii pasivi la subiecții activi ai cercetării. Aceştia din urmă nu mai repre- 
zintă doar surse de informaţie, ci entităţi umane care exprimă şi argumentează proprii- 
le opinii. 

Interviul este, aşadar, un schimb dinamic de informaţii, în care cunoaşterea se 
construieşte prin intermediul întrebărilor pe care cercetătorul le adresează subiectului. 
Întrebarea dobândeşte astfel un rol instrumental. 

Cohen, Manion & Morrison (2007) identifică trei concepţii asupra interviului: 

(1) interviul ca transfer de informaţii; 

(2) interviul ca tranzacție interpersonală (asumă prezența biasului şi încearcă să-l 
controleze); 

(3) interviul ca întâlnire (eng. encounter), impregnat de multiple caracteristici ale 
vieţii cotidiene. Conform acestei viziuni, accentul se mută de la nevoia de a 
dezvolta o tehnică de controlare a bias-ului la elaborarea unei teorii a vieţii co- 
tidiene care ţine seama de caracteristicile interviului. Controlul raţional al tu- 
turor aspectelor întâlnirii” este imposibil. 

În funcţie de scopul urmărit şi de modalitatea de a conduce interviul, poate fi 
identificată o tipologie variată a interviurilor ca metode de colectare a datelor în cerce- 
tarea socio-educaţională. Candidatul are responsabilitatea de a explora, documenta şi 
înțelege pe deplin tipologia interviurilor, tehnicile de construcție a ghidurilor de inter- 
viu şi aspectele contextuale necesare pentru conducerea cu succes a unei anchete pe 
bază de interviu. 

3. Metoda experimentului 


Prin studii întreprinse în situație naturală înţelegem cercetările ce iau situațiile 
existente ca obiect al investigaţiei. În timp ce un experiment implică o intervenţie a 
cercetătorului în organizarea situaţiilor cu intenţia de a face să varieze un parametru, 
ținându-i pe alţii sub control, astfel încât acțiunea oricărui alt factor decât cel studiat să 
fie redus la minimum, un studiu făcut în mediu natural semnifică faptul că cercetătorul 
nu acţionează asupra aspectelor realului pe care le ia drept obiect de investigaţie. Să 
mai notăm însă şi faptul că studiile experimentale sunt realizate şi în mediul natural, 
însă cercetătorul intervine asupra organizării situaţiilor, în general prin negocierea cu 
alți actori de teren. 

Putem considera că studiile experimentale asigură validitatea internă a cercetă- 
rii, în timp ce experimentele făcute în mediul natural asigură validitatea ecologică. Să 
reținem faptul că este posibil să realizăm cercetări cvasi-experimentale în mediul natu- 
ral, este cazul, spre exemplu, a numeroase cercetări asupra efectelor repetenţiei 
(Crahay, 2005). 

Câteva observaţii cu privire la validitatea experimentului. 

Experimentul este o observaţie provocată. Acesta răspunde unei structuri logice 
dezvoltate în scopul de a crea condiţiile cerute de studiul sistematic al efectelor uneia 
sau mai multor variabile numite independente asupra uneia sau mai multor variabile 
numite dependente. Această structură logică corespunde unui dispozitiv de colectare şi 
de analiză a datelor. Dispozitivul sau planul experimental dictează ce observaţii trebu- 
ie făcute, cum să le facem şi cum să analizăm informaţiile culese. Validarea satisface 
două puncte de vedere: unul corespunde validității interne, altul validității externe 
(Campbell & Stanley, 1963). Acestea sunt definibile prin întrebări ataşate celor două 
tipuri de validitate. 

În cazul validității interne, interogațiile principale sunt două: „Analiza expe- 
rimentală a acţionat cu adevărat?”; „Efectele observate sunt într-adevăr imputabile 
intervenţiei ce a fost introdusă în clasele experimentale?” 

Pentru validitatea externă, interogația vizează: căror populaţii şi căror circum- 
stanţe le putem atribui şi generaliza efectul analizei experimentale? 

Vom adăuga validitatea ecologică, esenţial constând în a ne întreba dacă ce a 
fost dovedit în situația experimentală se va realiza şi în situaţia naturală. 

Pentru cercetare este important, înainte de toate, să asigurăm validitatea internă 
a experimentului, şi aceasta cel puţin pentru un motiv principal: dacă validitatea inter- 
nă nu este asigurată, validitatea externă nu oferă deloc interes. 

Pentru validitatea internă, Campbell (1969) indică opt variabile ale căror efecte 
pot fi confundate cu efectul de stimul experimental. În esenţă acestea sunt: istoria, 
maturizarea, testingul, instrumentul, regresia statistică, selecția, interacţiunile dintre 
variabilele precedente. 


4. Metode de cercetare istorică 


Perspectiva istorică şi istoriologică nu este proprie doar cercetării de specialitate 
sau lucrărilor de licenţă, masterat sau celor de gradul didactic I elaborate de profesorii 

de istorie, ci, într-o altă manieră, tuturor celorlalte lucrări ştiinţifice din ştiinţele socio- 
umane şi comportamentale. De 
Metoda istorică — studiul sistematic al unor | aici bogăţia de semnificaţii şi sen- 
evenimente din trecut (Antonesei, Popa & suri pe care le putem invoca sau 
Labăr, 2009, p. 44). recomanda spre a fi cunoscute şi 
valorificate. 

Între acestea rețin atenţia câteva mai importante. 

(1) Caracterul non-obtruziv sau discret, care nu presupune o interacţiune di- 
rectă între cercetător şi subiectul investigat. Interacțiunea este mediată 
de produse şi dovezi ale existenţei şi activităţii specifice unui moment 
temporal, spațial, unei comunităţi, grup sau chiar unei persoane. 

(2) Abordarea istorică poate aduce beneficii remarcabile în aprofundarea 
unui context relaționat cu problema de cercetare investigată. 

(3) Istoricitatea dobândeşte valenţe pozitive în realizarea studiilor de ten- 
dinţă. 

(4) Prin natura surselor info-documentare, cercetările instrumentate printr-o 
metodologie bazată pe istoricitate devin replicabile. 

Scopul unei metodologii istorice este de a colecta, verifica şi sintetiza date şi 
evidențe care aparţin trecutului istoric pentru a testa ipotezele anterior formulate. Sunt, 
în general, utilizate surse secundare de informare şi o varietate de surse primare 
(University of Southern California, 2016): jurnale, documente oficiale, rapoarte, arhi- 
ve. Acestora li se adaugă surse primare non-textuale: fotografii, hărți, înregistrări 
audio-video. 

Tehnicile şi instrumentele de cercetare prin care se aplică metoda istorică sunt 
diverse. Amintim interviul, studiul de caz, analiza documentelor ca tehnici frecvent 
asociate metodei istorice. Antonesei şi colaboratorii (2009, p. 44) atrag atenţia că teh- 
nica specifică metodei este însă analiza documentelor. Această tehnică constă în de- 
scrierea, explicarea sau teoretizarea unei mărturii, a unei experienţe, a unui eveniment 
sau a unui fenomen prin modalități specifice de sistematizare şi ierarhizare (Sax, 1968; 
Johnson şi Christense, 2004, apud Antonesei et a/., 2009, p. 44). 

5. Metode narative 


În ultimii ani, studenţii angajaţi în finalizarea licenţei sau masteratului, precum 
şi profesorii cu gradul II angrenaţi în elaborarea unei lucrări ştiinţifice pentru obţinerea 
gradului 1 sunt preocupaţi de concepte, metode şi subiecte mai noi. Dintre acestea 
menţionăm ceea ce astăzi cade sub incidenţa unei mai noi orientări de tip narativ, 

anume povestea vieții. Mai frecvent utilizată în ştiinţele socio-umane şi educaţionale, 
metoda reduce din obsesiva preocupare pozitivistă şi pe cantitate (Lieblich, Tuval- 
Mashiach & Zilber, 2006), ajutându-i 


Cercetarea narativă — orice studiu semnificativ pe autori la creşterea respon- 


care foloseşte sau analizează materi- | abilității în a alege o metodă alternativă 


ale narative. Informaţiile pot fi culese | de cercetare, desigur imperfectă, de a co- 
sub formă de poveste ori sub alte | lecta date povestind, narând ordonat, îm- 
forme (e.g. însemnări şi cazuri ale | Părtăşind din experiența personală trăită, 
celui care realizează cercetarea). | dar asociată şi cu beneficiile aduse de 
(Lieblich, Tuval-Mashiach & Zilber, | orientările oferite de un profesor coordo- 
2006, p. 11) nator, mentor profesional în finalizarea 
studiilor sau unei noi rute de perfecţiona- 
re în cariera profesională. 

Prin elaborarea unei lucrări ştiinţifice de tip licenţă, disertaţie sau de gradul 1 se 
ținteşte dezvoltarea profesională văzută ca un proces social interactiv complex, creat 
prin documentare şi dialog, prin confruntare de opinii, prin activităţi care îmbină teoria 
cu practica, producerea unor stări de gândire dialectică, de găsire a unor soluții inova- 
toare într-un demers real de cercetare a realităţii, cu feedback asigurat prin coordona- 
rea inteligentă, pas cu pas de un profesor mentor. 

Cercetările care includ metoda de cercetare tip subiectiv-obiectivă, calitativă 
prin excelenţă — /ife history — sau metoda jurnalului personal sau a jurnalului cu un 
termen consacrat este adecvată dezvoltării unui proiect de cercetare integrat într-o 
lucrare ştiinţifică sau didactică. Esenţa acţiunii este încorporarea de eforturi de recon- 
strucție continuă a propriilor experienţe de cunoaştere şi obiective academice de profe- 
sionalizare. Aşadar, avem în vedere utilizarea metodei jurnalului, a variantei jurnalului 
reflexiv, promovată de autori străini consacraţi, precum: Dhunpath & Samuel (2009), 
Blumfeld (1995), Goodson (1995), Weinrach (1996), Zimmerman (1989), Perry, 
Hladkyj & Pelletier (2001). 

Este de semnalat că cercetările şi lucrările care au ca obiectiv final realizarea 
unei cercetări ştiinţifice utilizând interviul — fie povestea vieții, fie jurnalul reflexiv — 
se bazează pe procese de învăţare cooperantă, socială, reflectate în contribuţiile de 
autori precum Tobias & Everson (2009), Neacşu (2010), Manolescu (2004; 2010), 
Pintrich (2000), Pintrich & de Groot (1990), Potolea (1989), Corti (1993), Pressley & 
Woloshyn (1995), Pânişoară (2009), Bălănescu (2001), Catelly (2009) ş.a. 

Pentru aprofundarea demersurilor metodologice sunt de reținut următoarele repere: 

(1) Cunoaşterea tehnicilor jurnalului (reflexiv) în descoperirea potenţialului 
individual; 

(2) Analiza comparativă a jurnalului (reflexiv) în format electronic vs. for- 
mat tradiţional; 

(3) Conştientizarea măsurii în care metoda poveştilor de viaţă ajută la dez- 
voltarea personală; 

(4) Cunoaşterea riguroasă a locului, rolului şi frecvenţei utilizării jurnalului, 
inclusiv a jurnalului reflexiv; 

(5) Utilizarea noilor tehnologii de comunicare şi informatice în realizarea 
jurnalului (reflexiv). 

a) Interviul de tip „povestea vieţii” 


Povestitul este „o formă fundamentală de comunicare între oameni ce poate în- 
deplini roluri esenţiale în viaţa noastră” (Atkinson, 2006, p. 7). Ne place să ascultăm 
poveşti, să vizionăm poveşti (în principal, filmele artistice spun poveşti!) sau chiar să 
spunem poveşti. În anumite contexte, poveştile pot deveni instrumente utile cercetăto- 
rului interesat de diferite aspecte sociale şi individuale, în esenţa lor calitative. 

În ultimele două decenii, atât conceptul de naraţiune, cât şi cel de poveste a vie- 
ţii au devenit din ce în ce mai proeminente în câmpul ştiinţelor sociale (Lieblich, 
Tuval-Mashiach & Zilber, 2006). Utilizarea potenţialului narativ al materialelor supu- 
se cercetării poate fi atât un adaos la inventarul deja existent de metode tradiţionale, 
cât şi o alternativă preferabilă a unor instrumente de cercetare mai puţin fecunde 
(Lieblich, Tuval-Mashiach & Zilber, 2006). 

Cercetarea narativă este una dintre cele mai agreate astăzi chiar dacă, de multe 
ori, metodele şi tehnicile de investigare sunt imperfecte. Aceasta a luat locul metode- 
lor clasice întocmai cum are loc — sau mai curând, odată cu — „detronarea” fotografiei 
de către film. O posibilă explicaţie ar fi aceea că oamenii sunt mai dispuşi să poves- 
tească, să-şi împărtăşească experienţa şi crezul de viaţă decât să descrie la modul im- 
personal, neangajat, evenimentele trăite, adică să devină din observator personaj sau 
chiar protagonist. Una dintre problemele pe care le pune acest tip de abordare a vieții 
şi istoriei sociale este disocierea între cercetarea de tip povestirea vieţii, pe de o parte, 
şi istoria orală, pe de alta, care nu trebuie socotită doar o chestiune de terminologie, de 
perspectivă sau de stil personal, ci una de substanţă. 

În contextul unei astfel de cercetări, subiectul intervievat este invitat să poves- 
tească experiențele sale de viaţă fie în ordine cronologică, fie într-o ordine aleasă de 
el. Cercetătorul intervine foarte puţin şi doar cu întrebări ajutătoare, de clarificare sau 
de stimulare a conversaţiei. Se va evita emiterea unor judecăţi de valoare asupra fapte- 
lor şi experienţelor subiectului. 

În opinia noastră, înregistrarea informaţiilor şi mărturiilor prin povestirea vieții 
nu poate furniza toate racordurile cu istoria oficială şi, cu atât mai mult, ar putea con- 
stitui o alternativă, o direcție complementară a acesteia. Argumentăm această afirmaţie 
prin faptul că relatarea propriei experienţe de viaţă este eminamente şi inevitabil pur 
subiectivă, rolul cercetătorului nefiind acela de a o confrunta cu adevăruri imortalizate 
în legătură cu aceleaşi evenimente, ci de a-i acorda „credit total”. 

În elaborarea unei naraţiuni autobiografice intervin procese psihice între care ni 
se pare esenţială rememorarea prin selecție pozitivă sau negativă — dictată de persona- 
litatea naratorului, dar şi de contextul narării/înregistrării. Povestitorul este interesat 
mai ales să comunice despre propria experienţă decât să o compare sau să o confrunte 
cu a celorlalți. Apreciem că, pentru a aspira la includerea în categoria demersurilor de 
istorie orală, o cercetare narativă trebuie să îndeplinească două condiţii esenţiale. Întâi 
de toate ea trebuie să fie orientată preponderent către un eveniment sau o perioadă 
istorică de importanță marcantă, iar firul individual al vieţii să constituie mijlocul prin 
care să se reconstruiască o imagine mai vie a trecutului. 

Facem precizarea că înregistrarea unei poveşti de viaţă este o activitate care ne- 
cesită timp şi se poate întinde pe parcursul a mai multe zile sau chiar săptămâni de 
elaborare. 

b) Jurnalul reflectiv 


Din perspectiva tipologiei căreia îi aparţine, metoda jurnalului se înscrie în ca- 
tegoria metodelor de cercetare narativă. În ultimii cincisprezece ani, atât conceptul de 
naraţiune, cât şi cel de poveste a vieții au devenit din ce în ce mai proeminente în do- 
meniul ştiinţelor sociale (Lieblich, Tuval-Mashiach & Zilber, 2006, p. 9). Utilizarea 
potențialului narativ al materialelor supuse cercetării poate fi un adaos la inventarul 
deja existent de metode tradiţionale (de exemplu, sondajul, observaţia). 

„Ca şi însemnările zilnice, jurnalele intime dezvăluie trăirile personale sub in- 
fluenţa factorilor sociali obiectivi. În anumite epoci şi la anumite vârste asistăm la 
proliferarea documentelor personale de tipul jurnalelor, a oracolelor şi scrisorilor con- 
fidenţiale. Se pare că adolescenţa, cu nevoia sa specifică de autoanaliză, oferă posibili- 
tăți mai generoase de valorificare a documentelor personale în scopul cunoaşterii 
schimbărilor de mentalitate. Jurnalele intime ale adolescenților au fost exploatate cu 
mai mult succes decât jurnalele intime ale adulţilor. Studiul lui J. R. Runner, Social 
distance in adolescent relationship este o dovadă în acest sens” (Chelcea, 2001, 
p. 208). Exemplele pot fi continuate cu menționări din literatura română, cum ar fi 
cazul lui M. Eliade şi lucrări despre jurnalul intim (Bălănescu, 2001). 

Practica jurnalului (reflexiv sau nu) devine un instrument important în contex- 
tul formării şi finalizării cercetării profesionale „fiecare actor învățând mult din expe- 
riențele sale profesionale personale sau ale unor membri ai eşantionului, contribuind la 
îmbogățirea surselor de investigaţie şi de dezvoltare personală şi profesională. Aceasta 
este, de asemenea, o modalitate importantă de a îmbina teoria cu practica” (McBrien, 
2007). 

Cercetarea bazată pe metode narative pune în mişcare capacitatea candidaţilor 
de a gândi şi a proiecta metoda reflexivă implicând acordarea unei atenţii deosebite 
sinergeticii aspectelor practice cu cele teoretice legate de procesele realizării lucrării 
de licenţă, disertaţie sau gradul didactic |. 

Ce am Descrie pe scurt activitatea pe care ai făcut-o: ai citit ceva, ai 
făcut? scris, ai lucrat împreună cu alții etc. 


Deceam | Analizează pe scurt ce ai făcut. Care a fost scopul? A fost de 
făcut folos? Ai reuşit să îți atingi obiectivele? 

această 

activitate? 


Ce reacţii | Descrie cum te-ai simţit făcând activitatea respectivă. Ce ţi-a 
am avut? | plăcut? Ce nu ţi-a plăcut? Ce sentimente ţi-a provocat 
activitatea respectivă? 


Ce am Spune ce ai învăţat din cartea pe care ai citit-o, din activitatea 
învăţat? la care ai participat sau pe parcursul unei lecţii. Ce ţi s-a părut 
nou? Ce ştiai deja? Despre ce ai vrea să ştii mai mult? 


Stabileşte | Propune-ţi ceva pe care să îl realizezi în viitor în raport cu 
un activitatea pe care ai făcut-o! Sigur există ceva pe care să vrei 
obiectiv! să îl faci mai departe! 


Figura 25. Exemplu de jurnal reflectiv ghidat pentru elevi 
6. Studiul de caz 


Metoda studiului de caz reprezintă o metodă de reală utilitate în câmpul ştiințe- 
lor socio- şi psihoeducaţionale. Babbie (2010) defineşte studiul de caz prin „examina- 
rea în profunzime a unei singure manifestări a unui fenomen social” (p. 410). În 
accepțiunea lui Yin (2002, p.13), studiul de caz este „o anchetă realizată empiric care 
investighează un fenomen contemporan în mediul în care acesta se produce, mai ales 
atunci când graniţele dintre fenomen şi context nu sunt clare şi evidente”. 

Scopul aplicării studiului de caz ca metodă de cercetare este dual: descriptiv şi 
explicativ. Finalitatea descriptivă a studiului de caz se bazează pe prezentarea manifes- 
tării unui fenomen, fără a aprofunda mecanismele acestuia sau dinamica internă. 
Complementar, un studiu de caz organizat explicativ urmăreşte aprofundarea fenome- 
nului social analizat, din perspectiva relaţiilor, cauzelor şi mecanismelor şi implicaţii- 
lor pe care acesta le are la nivelul ansamblului social în care se manifestă. 

Pentru ca studiul de caz să poată fi inclus în strategia de cercetare, se impune 
respectarea unor condiții: 

a) să răspundă la întrebările cum şi de ce; 

b) să nu solicite automat controlul evenimentelor examinate sau comparate; 

C) să vizeze elemente actuale, contemporane (cu excepţia cazurilor din istorie ş.a.). 

Caracteristicile esenţiale ale studiului de caz rezidă în capacitatea focalizată pe 
combinatoric, pe integrarea unor modalități diferite de culegere a datelor cu scopul de 
a se ajunge la o imagine holistică a unei entități sociale. 

Studiul de caz permite explicarea legăturilor care sunt prea complexe pentru 
strategii de anchetă sau experimentale (Mucchielli, 2002), a punerii lor într-o formă şi 
a prelucrării lor. 

Proiectarea unui studiu de caz include cinci componente care sunt în mod speci- 
al importante. Prima componentă este reprezentată de întrebările examinatoare cu 
privire la caz. Cea de-a doua componentă consistă din propunerile pentru analiza ca- 
zului respectiv, în cazul în care acestea există în realitate. Cea de-a treia componentă a 
studiului de caz vizează unităţile/criteriile de analiză, care vor permite codificarea 
informaţiei, analiza şi interpretarea acesteia. A patra componentă pune accentul pe 
logica existentă între datele obținute şi propuneri. În final, u/tima componentă este 
reprezentată de criteriile de interpretare a rezultatelor obţinute (vezi aplicația la dome- 
niul pedagogiei sociale, în Neacşu (2010, p. 305)). 

Informaţiile care stau la baza constituirii unui studiu de caz sunt conţinute şi pot 
fi furnizate de către documente şi arhive, interviuri, observaţia directă de tip participa- 
tiv, artefacte fizice, filme, casete video sau istorii de viaţă. 

Un studiu de caz solid construit colectează dovezi din surse multiple. Aceste 
dovezi sunt organizate în baze de date ale studiului de caz: note, documente, tabele, 
texte narative, care pot fi puse la dispoziţia comunităţii ştiinţifice pentru analize se- 
cundare sau reinterpretări. Dovezile colectate şi pe care se construieşte un studiu de 
caz suportă o organizare care să răspundă logicii cercetării şi nu neapărat cronologiei. 

Studiile de caz elaborate în contextul unei cercetări vin să susțină formularea de 
răspunsuri în raport cu problema de cercetare care orientează demersul investigativ. 


F. DE LA METODĂ LA DATE = PROCESUL DE 
COLECTARE 


În raport de criteriul istoric, putem identifica două tipuri de metode de colectare 
a datelor: i) metode tradiționale; ii) metode moderne. 

Aducerea în discuţie a metodelor moderne de colectare a datelor vine în spriji- 
nul candidatului pentru a economisi resurse de timp şi financiare şi, eventual, depăşi- 
rea barierelor geografice de colectare a datelor. Dedicăm următoarele secțiuni 
familiarizării cititorului cu cele două categorii de metode de colectare a datelor. 


1. Metode tradiţionale 


Metodele tradiționale presupun interacţiunea directă şi nemijlocită a cercetăto- 
rului cu subiecţii participanţi la cercetare. Acest tip de interacţiune este o caracteristică 
atât a metodologilor cantitative, cât şi a celor calitative. 

Astfel, dacă decideți că în cercetarea planificată veţi aplica, de exemplu, chesti- 
onare, utilizarea metodelor tradiționale presupune să alegeţi una dintre cele trei meto- 
de principale de aplicare a chestionarelor unui eşantion de respondenţi (Babbie, 
2010, p. 361): 

(1) chestionare autoadministrate; 
(2) chestionare aplicate de operatori în întâlniri față în față; 
(3) chestionare aplicate prin telefon. 

Utilizarea chestionarelor autoadministrate presupune faptul că respondenții 
sunt rugați să completeze chiar ei chestionarul. Dacă doriți să aplicaţi această metodă 
studenţilor înscrişi la un anumit curs, metoda poate fi eficace. Mergeţi şi distribuiți 


Rată de răspuns — numărul de persoane 
care participă la sondaj, împărţit la 
numărul de persoane selectate în eşan- 


tion, exprimat în procente. Se mai nu- 
meşte şi rată de completare (Babbie, 
2010, p. 364). 


chestionarele, realizaţi instructajul de 
completare şi aşteptaţi returnarea ches- 
tionarelor. Rata de răspuns va fi cu 
siguranță foarte mare. 

Cum veţi proceda însă dacă stu- 
denţii sau elevii pe care i-aţi selectat în 
eşantion locuiesc în altă localitate? 


Babbie (2010, p. 361) afirmă că 
sondajul prin poştă este una dintre cele mai frecvente modalităţi de a aplica chestiona- 
re autoadministrate. Într-o asemenea situaţie intervin mai multe variabile pe care cer- 
cetătorul le va pune în relaţie: obţinerea adreselor poştale, un buget dedicat trimiterii şi 
transmiterii chestionarelor, timpul necesar colectării datelor ş.a. 


ATENȚIE! 


O chestiune foarte importantă relaționată cu sondajul prin poştă este rata de răspuns obţi- 
nută. O rată de răspuns de 100% este dificil sau imposibil de atins. Din acestă cauză, rata de 
răspuns devine o sursă de bias, mai ales în cazul eşantioanelor probabiliste. Rata generală de 
răspuns este un indiciu al reprezentativității eşantionului de respondenţi (Babbie, 2010, 
p. 364). O rată mai mare presupune mai puţine distorsiuni sau debalansări. 


Sondajele prin interviu reprezin- 
tă o alternativă de colectare a datelor în 
studiile cantitative, în care respondenții 
sunt asistați direct şi nemijlocit de un 
operator (sau chiar de cercetător), care 
completează chestionarul. 

Sondajele prin interviu pot fi realizate prin interacţiune directă (de tip faţă în fa- 
ță) sau prin telefon. 


RECOMANDARE 


În contextul unei cercetări conduse pentru elaborarea unei lucrări de licență, disertaţie sau 
gradul I, vă veţi afla — cel mai probabil — în situația de a aplica dumneavoastră înşivă/însevă 
chestionarele prin interacţiune directă. Pentru derularea optimă a interviului sunt importante: 
aspectul general şi conduita, buna cunoaştere a chestionarului, respectarea formulărilor 
întrebărilor din chestionar, înregistrarea/consemnarea exactă a răspunsurilor. 


Interviu de cercetare — întâlnire desti- 
nată colectării de date, în care o per- 


soană (operator de interviu) pune 
întrebări unei alte persoane (respon- 
dent) (Babbie, 2010, p. 367). 


În cazul studiilor calitative (sau al cercetărilor mixte), aplicarea metodelor tradi- 
ționale de colectare a datelor presupune interacţiunea directă şi nemijlocită a cercetăto- 
rului cu subiecții sau realitățile investigate. 

Interviurile calitative şi focus-grupurile sunt metodele frecvent utilizate în do- 
meniul investigării socio-umanului şi care reclamă interacțiune față în față. 

TEMĂ DE REFLECȚIE 


Presupunem că doriți să realizați o cercetare în care să investigaţi principalele cauze care 
determină abandonul şcolar în ciclul primar şi gimnazial. În grupul de subiecți veţi include şi 
elevi care se află în situație de abandon şcolar din mediul rural şi urban. Designul cercetării 
este transversal şi exploratoriu. În setul de metode aţi inclus şi focus-grupul. Date fiind aces- 
te variabile ale cercetării, aveţi nevoie de mai multe vizite în teren (în comunităţi pe care 
le-aţi identificat în prealabil ca având rată mare a abandonului şcolar). Planificarea este 
esențială pentru reuşita procesului de colectare a datelor. 

Recrutarea şi selecția participanţilor la focus-grupuri vor fi realizate criterial. Nu uitaţi să 
selectați şi „participanţi-rezervă”. Oamenii se răzgândesc şi aţi putea rămâne cu un număr 
prea mic de participanţi pentru a organiza focus-grupul. Vă aflați în momentul în care aţi 
selectat participanţii (copii aflați în situație de abandon şcolar) şi vă pregătiţi să mergeţi 
într-o comună pentru a ţine focus-grupul. 

Unde veţi organiza discuția? Reflectaţi la această problemă, având în vedere nevoia de a 
asigura confortul respondenţilor şi de a evita bias-ul şi obținerea unor răspunsuri dezirabile. 


Realizarea „în teren” a cercetării în contextul elaborării lucrării pentru obținerea 
unui titlu academic poate fi o experienţă autentică, interesantă şi productivă, mai ales 
pentru un cercetător aflat într-o etapă iniţiatică. Recomandăm un optimism moderat, 
pentru că riscurile există, iar derularea unei cercetări de teren reclamă resurse de timp, 
financiare şi procedurale uneori substanţiale. 

Alternativa metodelor tradiţionale de colectare a datelor o reprezintă abordările 
moderne aplicabile atât în studiile cantitative, cât şi în cele calitative. 


2. Metode moderne 


Metodele moderne de colectare a datelor se bazează pe utilizarea tehnologiilor 
cetării. 

Ultimele inovaţii în cazul anchetei pe bază de chestionar, afirmă Babbie (2010, 
p. 377), vizează utilizarea computerului şi a dispozitivelor mobile (tablete sau telefoa- 
ne mobile inteligente) în (auto)administrarea chestionarelor şi în organizarea interviu- 
rilor calitative (vezi Figura 26). 

o FGo (focus-grup online) 
o BBFG (Forumuri de 


cercetare) 
o Jurnale virtuale 
ROC (comunităţi virtuale de 


cercetare) 


Ca, 
& 
% 


/ 


Metode de colectare 
a datelor 


o CAW/I (chestionare 


autoadministrate 
online) 


o HAPI (chestionare 
administrate de 
operatori utilizând 
dispozitive electronice) 


Figura 26. Metode moderne de colectare a datelor 


CAWI (eng. Computer-Assisted Web Interview) desemnează o metodă de auto- 
administrare a chestionarelor prin intermediul computerului cu acces la internet. În 
general, chestionarul este încărcat pe o platformă specializată în colectarea datelor. 
Chestionarul devine accesibil prin intermediul unui link, care poate fi distribuit ulteri- 
or unei baze de date care conține adrese de e-mail ale respondenţilor sau prin reţele 
sociale. 


(5) 


=g- 
EXEMPLU 

Google Formulare Google FormulareB este o platformă care poate fi 
utilizată gratuit de către toate persoanele care deţin un 
cont Google Mail. 
Platforma este intuitivă şi poate fi uşor accesibilă şi 
celor cu competenţe medii de utilizare a computerului. 
Datele colectate sunt exportate într-o bază de date în 
format Excel. 


Survey Gizmo Survey Gizmo este o platformă specializată în colec- 
y p p 

tarea datelor, oferind un design atractiv şi accesibil 

gIzmo. pentru chestionare, la care se adaugă posibilitatea de a 


trimite prin e-mail o invitaţie de participare la sondaj. 
Survey Gizmo oferă o gamă variată de itemi care pot fi 
adresaţi într-un chestionar. În plus, au la dispoziţie 
analize primare şi instrumente de control al calității 
datelor. Datele colectate pot fi exportate în fişiere 
Excel sau SPSS. 

Survey Monkey Survey Monkey8 oferă utilizatorilor facilități similare 
cu cele descrise pentru Survey Gizmo. 


SurveyMonkey 


Chestionarele create cu ajutorul platformelor online dedicate pot fi aplicate şi 
prin metoda HAPI (eng. Handheld-Assisted Personal Interview for Pocket PC). 

Astfel, dacă vă decideţi să intervievaţi profesori dintr-o şcoală, puteţi crea un chestionar 
online şi apoi veţi merge să îl aplicaţi la şcoală, interacționând direct cu respondenții. 
Aveţi nevoie de un telefon inteligent, o tabletă sau un notebook. Avantajul îl reprezintă 
faptul că veţi putea exporta datele colectate într-o bază de date deja construită. 

Utilizarea tehnologiei poate facilita şi organizarea de focus-grupuri, interviuri 
calitative, completarea de jurnale reflective sau de activitate. 

FGo (focus-grupuri online) reprezintă o alternativă a focus-grupurilor tradițio- 
nale. Metodologia de derulare a unui FGo presupune conectarea a 6-8 participanți şi a 
unui moderator într-o cameră de chat în care interacționează sincron, oral şi/sau în 
scris. Moderatorul are posibilitatea de a aborda într-o conversaţie privată fiecare parti- 
cipant la discuţie. În general, dacă sunt utilizate platforme specializate, transcrierea 
discuţiei este disponibilă imediat după încheierea grupului. 


RECOMANDARE 


Pentru organizarea de focus-grupuri online pot fi utilizate atât aplicaţiile Yahoo Messen- 
ger, Skype, Facebook Messenger, dar şi platforme specializate cum este iTracks. 


Jurnalul virtual este un blog individual pe care persoane invitate/selectate să 
participe la cercetare scriu cu o anumită frecvență. Interfața este similară cu a oricărei 
platforme de blogging şi oferă aceleaşi facilități. Pe o astfel de platformă, respondenții 
pot încărca fişiere audio şi/sau video, respectiv imagini. 


RECOMANDARE 


PenzuB este o platformă virtuală gratuită care oferă posibilitatea de a scrie jurnale de ac- 
tivităţi sau jurnale reflective pe care le pot lectura doar respondenţii şi cercetătorul. 

De asemenea, Penzu oferă şi produsul Penzu Classroom, în care un grup de participanţi 
pot scrie jurnale; acestea pot fi selectate în funcţie de conținut. Moderatorul poate da sarcini 
de lucru sau ghida însemnările din jurnal. 


BBFG (eng. Bulletin Board Focus Groups) reprezintă alternativa asincronă a 
focus-grupurilor online. Mai mulţi participanţi la cercetare se conectează pe o platfor- 
mă unde discută timp de mai multe zile sau chiar săptămâni subiecte legate de pro- 
blema de cercetare. Cercetătorul va juca rolul de moderator al forumului. Această 
metodă de colectare a datelor îşi dovedeşte utilitatea şi în studii calitative cu design 
longitudinal. Pot participa între 15-60 de respondenţi care îşi exprimă opinia în raport 
cu întrebări sau alte tipuri de stimuli propuşi/introduşi de moderator. 


RECOMANDARE 


Facebook Secret Groups reprezintă un instrument util pentru derularea unui forum de 
cercetare. Utilizarea este gratuită, iar participanţii se pot conecta cu contul personal de 
Facebook. 


Utilizarea tehnologiilor pentru a implementa proiecte de cercetare poate avea 
avantaje de timp, buget, acoperire geografică, abordarea unor subiecte sensibile, dar 
orice cercetător va fi conştient şi de limitele acestor modalități de colectare a datelor 

(de exemplu, depind de prezenţa unor dispozitive electronice, necesită o conexiune la 
rețeaua de internet şi competenţe cel puţin medii de alfabetizare digitală). 


RECOMANDĂRI DE LECTURĂ 


Salmons, J. E. (2016). Doing Oualitative Research Online. London: SAGE Publications. 
Endsley, K. (2015). How to Do Great Online Research. Buffalo, NY: Cavendish Square 
Publishing. 


G. PRELUCRAREA ȘI ANALIZA DATELOR 


1. Indicatori recomandați în proiectarea şi prelucrarea statisti- 
că a datelor 


Howitt şi Cramer (2006) operează cu criteriul obiectivul analizei statistice şi 
grupează operaţiile potenţial a fi utilizate în contextul unei cercetări astfel: 


Tabelul 14. Tipuri de analize statistice 


Tipul analizei statistice Observaţii 


Statistici descriptive e indicatori ai tendinței centrale — media, mediana, 
modul, suma; 
e indicatori ai dispersiei — abaterea standard, varianţa, 
amplitudinea, valoarea minimă, valoarea maximă, 
eroarea medie de selecție; 


e indicatori ai formei distribuţiei — asimetrie, boltire; 
Evaluarea relației dintre două e coeficienţi de corelaţie; 
variabile e regresie; 
Compararea mediilor a două sau e testul t (pentru eşantioane independente, pentru 
mai multe eşantioane eşantioane perechi); 
e testul F (pentru omogenitatea varianţelor); 
e ANOVA (pentru eşantioane independente, pentru 
eşantioane perechi); 
e testul Mann-Whitney, 
e testul Wilcoxon; 
e comparații multiple; 
Experimente cu două sau mai e ANOVA bifactorială sau multifactorială; 
multe variabile independente şi e modelul ANOVA mixt; 
o variabilă dependentă e analiza covarianţei; 
Controlul variabilelor care pot e corelația parțială; 
afecta corelația dintre două 
variabile 
Identificarea predictorilor pentru o e regresia simplă; 
variabilă numerică e regresie multiplă stepwise; 
e regresie multiplă ierarhică; 
e analiza logliniară,; 

Tipul analizei statistice Observaţii 


Identificarea predictorilor pentru o regresia logistică multinomială; 
variabilă categorială regresia logistică binomială; 
Analizarea unui chestionar analiza factorială; 

coeficientul Cronbach-alță; 
metoda split-half; 
recodificarea; 

procesarea variabilelor noi; 
testul chi-pătrat, 

testul Fisher. 


Compararea frecvenţelor 


2. Descrierea principalelor analize şi indicatori 
a) Distribuţii de frecvenţe 


Conceptul de frecvenţă este fundamental în statistică (Rotariu, Bădescu, Culic, 
Mezei & Mureşan, 2006, p. 29). Într-o cercetare în care operăm cu eşantioane care 
includ cel puţin 100 de unităţi, vom fi interesaţi să aflăm câte dintre aceste unităţi au o 
anumită caracteristică şi câte deţin o alta. Altfel spus, vom căuta frecvenţa acestor 
caracteristici în eşantionul investigat. 

Prin centralizarea unităţilor pe grupe se obţin frecvențe absolute. Acest indicator 
numără la nivel absolut cazurile care se încadrează într-o anumită valoare pe care o ia 
variabila. În orice serie, este necesară analiza variaţiei valorilor caracteristici, frecven- 
țele cu care apar aceste valori şi ponderea pe care aceste valori o deţin în ansamblul 
tuturor valorilor seriei (Baron er a/., 1996, p. 86). Pentru a identifica structura seriei, 
vom calcula şi frecvența relativă (frecvența calculată în procente). Acest indicator 
defineşte frecvenţa unei valori raportată la numărul total de cazuri. 


(5 
=g- 
EXEMPLU 


Într-un eşantion de profesori din învățământul preuniversitar, al cărui volum este de 
N=256, suntem interesaţi să vedem câte femei şi câți bărbaţi au participat la studiu. Tabelul 
15 prezintă distribuţia de frecvenţe în raport cu variabila gen. 


Tabelul 15. Distribuţia profesorilor în raport cu variabila gen 


Frecvenţe absolute Frecvenţe relative 
Femei 178 69,5% 
Bărbaţi 78 30,5% 
Total 256 100% 


(1) Cum se reprezintă grafic distribuțiile de frecvenţe? 
În prezentarea datelor obţinute în urma analizelor statistice sunt importante şi 


reprezentările grafice utilizate. Progresul tehnologic permite realizarea de reprezentări 
grafice atractive şi adecvate tipului de date cu care operăm. 

Pentru a reprezenta datele din Tabelul 15, putem utiliza, de exemplu, o diagra- 
mă circulară similară cu cea din Figura 27. Această diagramă reprezintă întregul (eşan- 


tionul) divizat în raport cu frecvenţa unei anumite caracteristici. 
Dacă vom dori să reprezentăm grafic frecvențele absolute, o histogramă este 


forma tipică (Figura 28). Dreptunghiurile din figură sunt proporţionale cu ponderea 
caracteristicii de interes la nivelul eşantionului. 


31% 
î [Il Femei 


El Bărbaţi 


Figura 27. Exemplu de diagramă circulară (N = 256) 


200 178 
100 78 

Femei Bărbaţi 


Figura 28. Exemplu de histogramă 


Să ne imaginăm un exemplu în care dorim să reprezentăm grafic distribuţia 
frecvenţelor variabilei vârstă la nivelul unui eşantion de adolescenţi. In acest caz, pu- 
tem utiliza un grafic care prezintă linia poligonală a frecvenţelor (vezi Figura 29). 

Figura 29. Linie poligonală a distribuţiei de frecvenţe 


Lectura graficului de mai sus indică faptul că 28,3% dintre adolescenții din 
eşantionul investigat au împlinit vârsta de 16 ani. O pondere similară (28%) o deţin şi 


cei care au vârsta de 15 ani. 

Tabelul 16 sintetizează exemple de reprezentări grafice posibil de asociat distri- 
buţiilor de frecvenţe. 


Tabelul 16. Exemple de reprezentări grafice asociate distribuţiilor de frecvenţe 


Reprezentare grafică Descriere 


m Pasionaţii 
calculaţi 


Histogramă care prezintă frecven- 
țe relative ale unor segmente 
Oportuniștii psihografice (pasionaţii calculați, 
31% metacognitivi a Maui 24 d 
oportuniştii metacognitivi şi pe- 
simiştii confuzi). 


m Pesimiştii 
confuzi 


i Diagramă „radar” sau „păianjen” 
utilizată pentru reprezentarea 
Tristeţe <| i frecvenţelor absolute (numărul de 
menţiuni asociate fiecărei emoții 
prezentate în figură). 


Eşantion total 


Băieți 51,80% 

Histogramă orizontală utilizată 
pentru reprezentarea frecvenţelor 
ITI 10,60% relative. 


0% 20% 40% 60% 80% 100% 


m Competenţe metacognitive elementare cu încadrare 
Competenţe metacognitive complexe 


O modalitate complementară de reprezentare a distribuţiilor de frecvenţe o re- 
prezintă tabelele (vezi Tabelul 17). 

Tabelul 17. Exemplu de tabel cu distribuții de frecvenţe 


Conul Competenţe metaco gnitive de Competenţe metacognitive Total 
nivel mediu complexe 

Femei 35,5% 64,5% 100% 

Bărbaţi 45,7% 54,3% 100% 

Total N = 122 39,3% 60,7% 100% 


b) Indicatori ai tendinței centrale 


Media aritmetică, mediana şi modulul reprezintă indicatori esenţiali ai tendinței 
centrale în caracterizarea unei serii de repartiție. 

Media aritmetică sau, simplificat, media, reprezintă un indicator sintetic, unde 
numărul de cazuri din şir sunt adunate şi împărțite la numărul de cazuri valide. 


ATENȚIE! 


Calculul mediei nu este recomandat atunci când în eşantion apar valori aberante (eng. 
outliers). Aceste valori se situează fie la limita inferioară, fie la cea superioară a şirului de 
valori. 

Să luăm următorul exemplu: vrem să calculăm media salariilor angajaților unui departa- 
ment al unei companii private. Mai jos sunt salariile exprimate în lei. Media salariilor este de 
2.770 de lei. Analizând datele, observăm că nu putea afirma în mod corect că un salariat 
câştigă 2.770 de lei, dat fiind faptul că cele mai multe valori se încadrează în intervalul 
1.200-1.800 de lei. 

SI S2 S3 S4 S5 S6 S7 S8 s9 S10 

1.500 | 1.800 | 1.600 | 1.400 | 1.500 | 1.500 | 1.200 | 1.700 | 7.500 | 8.000 
În acest caz, media nu este un bun indicator al tendinței centrale. Ca alternativă vom cal- 
cula mediana. 


Mediana (Me) desemnează valoarea centrală în ordine crescătoare a valorilor în- 
registrate de o anumită variabilă. Mediana împarte şirul în două jumătăţi aliniate la 
stânga şi la dreapta acestei valori centrale (Mitruţ, Isaic-Maniu & Voineagu, 2004). 


(5 K 
=g- 
EXEMPLU 


Revenind la exemplul privitor la salariile angajaţilor unui departament, constatăm că me- 
dia a fost deformată de cele două valori aberante (7.500 şi 8.000). 

Pentru aceleaşi date, mediana calculată este Me = 1.500. Constatăm că putem utiliza 
acest indicator pentru a descrie salariile angajaţilor intervievaţi. 


Valoarea modală sau modul (Mo) reprezintă valoarea cel mai des întâlnită în 
şir. Aşadar, modulul sau dominanta este parametrul ce evidenţiază valoarea variabilei 
care apare cel mai frecvent în mulțimea datelor (Mitruţ, Isaic-Maniu & Voineagu, 
2004). 

Modul poate fi calculat şi pentru variabile categoriale. Astfel, putem disocia ca- 
tegoria cea mai bine reprezentată la nivelul eşantionului, analizând histograma (vezi 
Figura 30). 

Autocar Avion Autoturism Tren 


Figura 30. Valoarea modală 
Într-o distribuţie simetrică, media, mediana şi modul sunt identice sau apropiate 
ca valoare. Există însă şi distribuții asimetrice (vezi Tabelul 18), în care valorile celor 


trei indicatori diferă. 


Tabelul 18. Media, mediana şi modul — comparaţie 


Histograme Descriere 


12.5 


10.0 


Distribuţie simetrică, în care media, 
mediana şi modul sunt identice sau 
apropiate 
M = 50,88 
Me = 51,02 


7.5 


5.0 


2.5 


0.0 
40.00 45.00 50.00 55.00 60.00 65.00 

6 Distribuţie asimetrică la dreapta 
M = 58,18 
Me = 56,91 


40.00 50.00 60.00 70.00 80.00 90.00 
20 
15 
Distribuţie asimetrică la stânga 
10 M = 44,86 
Me = 47,43 
5 
T LU 
20.00 30.00 40.00 50.00 60.00 


c) Indicatori ai variaţiei 


Indicatorii simpli ai variaţiei sunt utilizați pentru a caracteriza gradul de împrăş- 
tiere a unităţilor purtătoare ale caracteristicilor înregistrate (Baron et al., 1996, p. 97). 
Amplitudinea absolută a variaţiei (4) se calculează ca diferenţă între nivelul maxim 
(Xmax) ŞI nivelul minim (x,,;) al caracteristicii măsurate (ibid.). 

Abaterea standard sau abaterea medie pătratică (G) reprezintă media diferenţe- 
lor dintre fiecare valoare şi medie (X ). Acest indicator este util în aprecierea omogeni- 
tății unui şir de valori (Rotariu et al., 2006). Valoarea mare sau mică a unei abateri 
standard poate fi apreciată prin raportare la indicatorul amplitudine. 


d) Analiza dispersională 


După cum deja am examinat, în domeniul ştiinţelor sociale este dificil sau chiar 
impropriu să explicăm legătura dintre fenomene ca fiind o relaţie de cauzalitate. În 
general, vorbim de factori care acționează concomitent asupra variabilei dependente. 
Pentru a pune în evidenţă în ce măsură unul sau mai mulți factori influenţează în mod 
esențial asupra unei caracteristici rezultative se utilizează analiza dispersională sau de 
varianță (ANOVA) (Baron et al., 1996, p. 152). Prin această metodă se verifică măsura 
în care valorile reale ale unei caracteristici se abat de la valorile teoretice, calculate de 
regulă sub formă de mărimi medii sau ecuaţii de regresie, precum şi măsura în care 
aceste variaţii sunt dependente sau nu de factorul de grupare (ibid.). 

Pentru această analiză există mai multe variante de aplicare: i) ANOVA simplă; 
ii) ANOVA factorială (cu două sau mai multe VI); iii) ANOVA simplă cu măsurători 
repetate; iv) ANOVA factorială cu măsurători repetate; v) ANOVA mixtă; vi) ANCOVA, 
analiza de covarianţă. Pentru analiza datelor colectate vom aplica ANOVA factorială 
cu măsurători repetate, design intra-grupuri. 


e) Evaluarea legăturilor dintre variabile 
(1) Metoda regresiei 


Prin intermediul regresiei se pot face predicții ale unei variabile, în funcţie de 
valoarea alteia. Predicţia este procesul de estimare a valorii unei variabile cunoscând 
valoarea unei alte variabile. În continuare, ne vom referi doar la situaţia regresiei sim- 
ple (o variabilă dependentă şi una independentă) şi liniare (relaţia dintre cele două 
variabile poate fi descrisă printr-o dreaptă în cadrul norului de puncte). 

O asociere puternică între două elemente conduce la creşterea preciziei predicției 
unei variabile pe seama alteia. Dacă am avea o corelaţie perfectă (+1 sau —1), estima- 
rea ar fi extrem de precisă. 

În ştiinţele socio-umane, transpunerea matematică a relaţiilor dintre fenomene 
ridică semne de întrebare cu privire la validitatea demersului. Un comportament sau o 
caracteristică socială nu poate fi explicată fidel prin modele exagerat sau artificial 
matematicizate, ci mai degrabă prin contribuţia unor explicaţii de natură calitativă la 
demersul ştiinţific (Hosu & Deac, 2010). 


(2) Indicatorii sintetici ai corelaţiei 


În context statistic, termenul de corelaţie desemnează o relaţie liniară între două 
sau mai multe variabile (Antonesei, Popa & Labăr, 2009). O corelaţie are trei caracte- 
ristici de bază: direcția, gradul de asociere şi forma. Există şi pot fi aplicate mai multe 
tipuri de coeficienţi de corelaţie: coeficientul de corelaţie Pearson r, coeficientul de 

corelaţie Spearman p; coeficientul de corelaţie Kendall 7; coeficientul de corelaţie 
parțială. Primele trei categorii de coeficienți stabilesc relații între două variabile, fiind 
denumite corelaţii bivariate (ibid.). Valorile coeficientului de corelaţie r se pot încadra 
în intervalul |-—1, 1]. O valoare pozitivă a coeficientului indică o corelaţie pozitivă între 
două variabile (dacă valoarea primei variabile creşte, atunci va tinde să crească şi 
valoarea celei de-a doua variabile). Atunci când r ia valori negative, putem afirma că 
între cele două variabile există o corelaţie negativă (odată cu creşterea primei variabi- 
le, tinde să scadă valoarea celei de-a doua variabile) (ibid.). Lui r îi poate fi asociată şi 
valoarea 0, care indică inexistenţa unei corelaţii între cele două variabile. 

În continuare, ne propunem să abordăm, pe scurt, cele patru tipuri de coeficienţi 
pe care le-am expus anterior. 


(a) Corelaţia Pearson şi coeficientul parametric 
de corelaţie r 


Pentru calculul coeficientului r, se impune să evidenţiem condiţiile pe care tre- 
buie să le îndeplinească cele două variabile a căror relație o studiem. Astfel, variabile- 
le trebuie să îndeplinească următoarele condiţii (Antonesei er a/., 2009); i) să fie 
cantitative; ii) să fie normal distribuite; 1ii) relaţia dintre variabile să fie liniară. 

Tabelul 19 oferă un exemplu de reprezentare grafică a coeficienţilor de corelație 
r. În fapt, avem o matrice de corelaţii, în care variabilele menţionate pe linie se regă- 
sesc şi pe coloane. 


Tabelul 19. Exemplu de tabel de corelaţii în care sunt prezentate valorile pentru un eşantion 


1 2 3 4 5.6 
1. Cunoştinţe despre persoane - 
2. Cunoştinţe despre sarcini de lucru „715%*% - 
3. Cunoştinţe despre strategii „TUŢEE 534 - 
4. Abilitatea de monitorizare şi control „585%%* ,537%* „486%* - 
5. Abilitatea de evaluare şi reglaj „550%%*  „458%%* A54%* 497%* - 
6. Abilitatea de planificare „030%%*  „524%* 483%% ,606%%* ,536%* - 


**Corelaţia este semnificativă la un nivel de încredere de 99%. 


(b) Corelaţia Spearman şi coeficientul de corelaţie 
a rangurilor p 


Şi în cazul acestei analize este necesară îndeplinirea unor condiţii (ibid., p. 133): 
i) variabilele sunt cantitative, dar nu sunt normal distribuite; ii) ambele variabile sunt 
ordinale sau una este cantitativă, iar cealaltă este ordinală; iii) ambele variabile sunt 
cantitative, însă eşantionul este de volum redus (10-20 de subiecţi). 

Scorurile unei variabile sunt în mod monoton legate de scorurile celeilalte vari- 
abile, ceea ce înseamnă că odată cu creşterea valorilor unei variabile vor creşte sau 
descreşte şi valorile celeilalte variabile (nu neapărat liniar) (Antonesei er a/., 2009). 

(c) Corelaţia Kendall şi coeficientul de corelaţie a 
rangurilor 7 


Pentru coeficientul de corelație Kendall 7, următoarele condiții de aplicare sunt 
valabile (ibid., p.134): 1) ambele variabile sunt ordinale şi fie au un număr redus de 
categorii (de exemplu, 3), fie există un număr ridicat de ranguri egale (Antonesei er 
al., 2009). 


(d) Corelaţia parţială 


Corelaţia parțială desemnează corelaţia dintre două variabile în condiţiile men- 
ținerii constante a efectului altor (altei) variabile asupra celor analizate (Antonesei er 
al., 2009). Autorii citați afirmă că o astfel de corelaţie este utilă atunci când dorim să 
aflăm efectul pur al unei variabile A asupra unei variabile B, eliminând sau ținând sub 
control efectele altor variabile asupra relaţiei A-B (ibid.). 

Condiţiile de aplicare sunt definite de următoarele aspecte: i) variabilele să fie 
cantitative; ii) variabilele să fie normal distribuite; iii) relaţia dintre variabile să fie 
liniară. 


(e) Coeficientul de contingenţă X? (chi pătrat) 


Coeficientul de contingenţă x? joacă un rol esenţial în analiza datelor nominale 
(Opariuc-Dan, 2011, p. 36), el putând fi folosit în stabilirea relaţiilor dintre două vari- 
abile dihotomice, ale unei variabile dihotomice cu una nominală şi ale celor în care 
intervin o variabilă nominală şi una ordinală, sau o variabilă nominală şi una scalară. 
Pertinenţa coeficientului x? este oricând justificată atunci când cercetarea operează cu 
variabile nominale dihotomice sau cu mai multe categorii (ibid.). 


(/) Teste parametrice t 


Testele t sunt teste de comparare a mediilor. Există trei tipuri principale de teste 
£: 1) testul-t pentru două eşantioane independente; ii) testul-t pentru un eşantion inde- 
pendent,; iii) testul-t pentru două eşantioane dependente (eşantioane-pereche). 

Condiţiile generale pentru aplicarea testelor 7 sunt următoarele: a) VD este can- 
titativă, măsurată pe scale de intervale sau proporții; b) VD este normal distribuită. 


(3) Metode neparametrice 


(a) Testul Wilcoxon pentru compararea a două 
eşantioane perechi 


Acest test este folosit pentru compararea a două eşantioane perechi atunci când: 
a) VD este ordinală; b) VD este cantitativă, fără a fi normal distribuită; c) VD este 
cantitativă, iar eşantioanele sunt de volum redus. Condiţiile necesare aplicării acestui 
test vizează faptul că eşantioanele sunt perechi, iar VD este cantitativă sau ordinală. 

P) Analiza clusterială 


Analiza de tip clusterial este utilă în gruparea cazurilor sau a variabilelor pe 
baza similarităţilor dintre acestea. Aplicând această analiză pot fi detectate clasele 
naturale în care itemii sau variabilele se plasează. Din punct de vedere statistic, clasele 
nu sunt prestabilite — aşa cum poate fi cazul altor tipuri de analize —, ci vor fi identifi- 
cate ca urmare a analizei clusteriale. În procesul de analiză a datelor, vom face apel la 
o metodă de clusterizare nonierarhică, metoda k-means (metoda celor k-medii). Această 
analiză presupune: i) partiționarea cazurilor sau itemilor în k clase iniţiale; ii) unifica- 
rea itemului/variabilei cu clusterul al cărui centroid (medie) este mai aproape; 
iii) recalcularea centroidului; iv) reluarea etapelor ii) şi iii) până când nu mai au loc 
modificări (vezi Figura 31). 


Profesorii-grafit 


Profesorii-suport 


Profesorii-radieră 


Figura 31. Grafic rezultat din analiza k-means. 
Segmente psihografice într-un eşantion de profesori 

2) Analiza prin ecuaţii structurale 


Analiza bazată pe ecuaţii structurale (eng. structural equation modelling — 
SEM) este prin însăşi construcția ei centrată pe testarea de ipoteze şi fundamentată pe 
concept, în sensul că toate relaţiile între variabilele măsurate şi cele latente trebuie 
specificate, ele nefiind estimate automat de software. Analiza SEM are un caracter 
confirmatoriu (una din ipostazele sale se numeşte Analiză factorială confirmatorie sau 
CFA), în sensul că stabileşte, utilizând măsuri de adecvare a modelului (Goodness-of- 
Fit tests), dacă un anumit construct are consistenţă internă (validitatea de construct) şi 
dacă mai multe constructe corelează ca variabile latente, şi nu prin intermediul indica- 
torilor componenți. 

Un al doilea beneficiu al analizei SEM este o estimare mai precisă a valorilor 
corelațiilor dintre variabilele latente. Atunci când un coeficient de corelaţie r(-l <r< 1) 
are valori apropiate de +1, atunci două variabile latente corelează puternic, ceea ce 
înseamnă că valorile ridicate pe una dintre variabile vor fi asociate la acelaşi individ 
cu valori ridicate pe cealaltă variabilă, la fel şi cu valorile scăzute. Acest lucru nu 
înseamnă şi medii similare pe variabile. Este posibil ca mediile să fie diferite (de 
exemplu, o anumită variabilă să indice o atitudine în medie pozitivă şi alta o medie 
negativă), dar corelaţia să fie pozitivă şi puternică. 

Modelele de ecuaţii structurale includ o serie de metodologii statistice care 
permit estimarea relațiilor dezvoltate între concepte latente complexe, fiecare dintre 
acestea măsurate prin medii ale unor indicatori direct observabili. Această metodă este 
orientată mai degrabă către prezicerea unor relaţii decât spre identificarea mecanisme- 
lor de cauzalitate. 

Realizarea acestei analize se poate face în baza a două modele: a) un model de 
măsurare care relaționează variabilele observabile cu variabilele latente cărora le co- 
respund primele (modelul extern) şi b) un model structural care relaționează variabile 
endogene latente cu alte variabile latente (modelul intern). 

Analizele SEM sunt însoţite şi de reprezentări grafice particulare (vezi Figura 32). 
Observarea celor două reprezentări grafice validează afirmaţia conform căreia într-o 
analiză SEM suntem interesați de relaţiile care există între variabilele latente, respectiv 
între variabile latente şi cele manifeste. 

Figura 32. Exemplu de grafic rezultate în urma analizei SEM 
h) Mărimea efectului 


Mărimea efectului unei sau unor variabile independente (VI) asupra unor varia- 
bile dependente (VD) reprezintă puterea relației dintre VI şi VD sau magnitudinea 
diferenţei dintre nivelurile VI în ceea ce priveşte VD (Antonesei er a/., 2009, p. 128). 
Cohen (1988, apud Turner & Bernard, 2006) definea mărimea efectului ca fiind gradul 
în care un fenomen este prezent la o populație investigată. Calculul mărimii efectului 
are relevanță pentru aprecierea semnificației practice a rezultatelor. Utilizarea indica- 
torilor de mărime a efectului s-a amplificat odată cu editarea celei de-a cincea ediții a 
manualului Asociaţiei Americane de Psihologie (APA) (Kline, 2004). Un alt avantaj al 

exprimării rezultatelor în termeni de mărime a efectului constă în posibilitatea de a 
compara rezultatele unor cercetări diferite, care au urmărit aceleaşi variabile, dar mă- 
surate pe scale diferite. Tabelul 20 prezintă valorile şi interpretarea mărimii efectului 
în funcție de indicatorul d Cohen şi r. 


Tabelul 20. Valori ale indicatorilor de mărime a efectului (apud Antonesei et al., 2009) 


Mărimea efectului d Cohen r 
Foarte puternic > 1.00 >.70 
Puternic .80 „50 
Mediu „50 .30 
slab 20 .10 


i) Testarea ipotezelor unidirecţionale şi bidirecţionale 


Din punct de vedere statistic, ipotezele de cercetare formulate cunosc următoa- 
rea tipologie: i) ipoteze unidirecționale, unilaterale (eng. one-tailed) şi ii) ipoteze bidi- 
recţionale, bilaterale (eng. two-tailed). Ipotezele unidirecționale vor specifica exact 
natura relației dintre variabilele dependente şi independente, în timp ce o ipoteză bidi- 
recțională postulează doar existența unei relații, fără a indica sensul acesteia. Un indi- 
cator statistic relevant în diferenţierea dintre cele două categorii de ipoteze este pragul 
de semnificație p. În cazul ipotezelor unidirecţionale, valoarea p calculată cu ajutorul 
SPSS va fi înjumătăţită pentru a putea fi relevantă pentru acest tip de ipoteză (Antone- 
sei et al., p. 123). 

În procesul de testare a ipotezelor de cercetare, vom face referire la două tipuri 
de ipoteze: ipoteza nulă (1o) şi ipoteza de cercetare (H). Prin definiţie, ipoteza nulă 
presupune că nu există nicio relaţie între cele două variabile sau că nu există diferenţe 
semnificative între cele două momente experimentale (Antonesei, Popa & Labăr, 
2009, p. 124). 

Ipoteza de cercetare stabileşte existenţa unei corelaţii între variabile sau a unor 
diferențe semnificative între cele două momente experimentale. În cazul în care testele 
şi analizele statistice nu ne permit respingerea totală a ipotezei de nul, vom afirma că 
nu avem suficiente dovezi pentru respingerea ipotezei Hy. În procesul de testare a ipo- 
tezelor pot apărea o serie de erori. Tabelul 21 sumarizează tipologia şi contextele în 
care pot apărea aceste erori. 


Tabelul 21. Tipuri de erori în testarea ipotezelor 


Situaţia reală 


Deciale Hy este adevărată Hy este falsă 
Nu respingem Ho Corect Eroare de tipul II, eroarea f 
Respingem Ho Eroarea de tipul ], eroarea a Corect 


Eroarea de tipul 1 sau a apare atunci când ipoteza nulă este respinsă, deşi aceas- 
tă ipoteză este adevărată. Eroarea de tipul II apare atunci când ipoteza nulă nu este 
respinsă, deşi este falsă. Antonesei er a/. (2009) afirmă că între cele două tipuri de 

erori există o relaţie de reciprocitate invers proporţională: crescând şansele de a comite 
eroarea I, scad şansele de a comite eroarea II, şi invers. 


j) Analiza de fidelitate a scalelor de măsurare 


Fidelitatea unei scale sau a unui test se referă la gradul de precizie (încredere, 
consistenţă şi stabilitate) cu care scala măsoară o anumită caracteristică. Există mai 
multe metode prin care se poate verifica fidelitatea testelor, fiecăreia corespunzându-i 
un coeficient de fidelitate (Antonesei er a/., 2009, p. 176): i) metoda consistenței inter- 
ne (metoda Cronbach-alpha); ii) metoda test-re-test; iii) metoda testelor paralele; 
iv) metoda înjumătăţirii testului; v) metoda inter-evaluatori. 

Coeficientul alfa indică consistenţa interitemi a scalei analizate şi este bazat pe 
o medie a corelaţiilor dintre itemii scalei. Scala pentru care am optat îndeplineşte con- 
diţiile pentru calculul indicelui a/fa, fiind o scală Likert cu cinci trepte în cazul ambe- 
lor instrumente de cercetare amintite. Nu există un standard absolut cu privirea la 
mărimea pe care ar trebui să o aibă un coeficient Cronbach alfa pentru a indica o fide- 
litate corespunzătoare. În general însă, valorile în jur de 0,90 sunt considerate „exce- 
lente”, în jur de 0,80, „foarte bune”, iar cele în jur de 0,70, „adecvate” (Kline, 2005, 
apud Popa, 2011). Există însă şi autori care acceptă şi o valoare de 0,60, dar numai în 
studii cu caracter exploratoriu (Garson, 2010, apud Popa, 2011). 

3. Programe software de analiză a datelor cantitative 
şi calitative 


În cuprinsul acestei secțiuni prezentăm opţiuni de programe software utilizabile 
în analiza cantitativă şi calitativă a datelor. Recomandăm, de asemenea, consultarea 
atentă a bibliografiei suplimentare şi a ghidurilor de utilizare a acestor programe. În- 
trebuinţarea cu succes a oricărui astfel de program de analiză necesită exercițiu şi efort 
susținut. În plus, este necesară cunoașterea indicatorilor şi analizelor statistice adecva- 
te tipului de date cu care se operează. 

ATENȚIE! 


Opţiunea pentru un program software sau altul depinde de ceea ce vrem să facem şi ceea 


ce ştim să facem! 


Tabelul 22 prezintă succint exemple de programe software care pot fi utilizate 
în analiza statistică a datelor. Cititorul va remarca diferenţele de complexitate a anali- 
zelor oferite de aceste programe şi va lua o decizie bine documentată. 


Tabelul 22. Programe software pentru analize statistice 


Denumire 


Descriere 


Microsoft Office Excel 


Excel 


Programul Microsoft Office Excel este un program de calcul 
tabelar, util şi în prelucrarea datelor statistice. Sunt disponibile 
funcţii statistice de bază (medie, mediană, valoarea modală, va- 
loare minimă, valoarea maximă, corelaţii, chi-pătrat, abaterea 
medie standard ş.a.). 


Statistical Package for 
Social Sciences (SPSS) 


Programul SPSS este unul dintre cele mai utilizate în analiza 
statistică a datelor. 

Programul este utilizat astăzi în marketing, cercetare experimen- 
tală, educaţie, sănătate etc. În afară de analizele statistice posibile, 
programul are componente puternice pentru managementul date- 
lor (selectare, reconfigurare, creare de date noi) şi pentru docu- 
mentarea datelor (există un dicţionar metadata, care reține 
caracteristici ale datelor). Se mai pot adăuga flexibilitatea privind 
tipurile de date acceptate, precum şi modulul de construire a 
rapoartelor. 

Programul se utilizează cu licență. Un avantaj îl reprezintă faptul 
că utilizarea acestuia nu solicită cunoştinţe de programare. 

În realizarea analizelor de modelare prin ecuaţii structurale poate 
fi utilizat AMOS. Licenţa pentru AMOS se achiziționează separat 
de cea pentru SPSS, deşi este vorba de acelaşi producător (IBM). 


R este un program care poate fi utilizat gratuit. Analizele statisti- 
ce şi graficele oferite includ modelare liniară şi nonliniară, teste 
statistice clasice, analize de serii de timp, analize cluster şi de 
reducere a datelor. Apreciem faptul că reprezentările grafice 
obţinute cu R sunt calitativ superioare celor din SPSS. Utilizarea 
R necesită cunoştinţe de programare. 


Statistica 


ÎN StatSoft: 


STATISTICA 


Statistica oferă utilizatorilor opţiuni de analiză, management, 
vizualizare şi manipulare a datelor. Astfel, pot fi realizate modele 
predictive, analize cluster, ierarhizări şi analize exploratorii. 

În cazul designului mixt sau al cercetărilor calitative, cercetătorii pot utiliza 
programe de analiză a datelor calitative (eng. computer-assisted gualitative data 
analysis — CAQDAS). În general, acestea oferă facilităţi de codificare a datelor (colec- 
tate într-un interviu, de exemplu), de realizare de reţele conceptuale, opţiuni de scriere 
şi adnotare a textului, frecvență de cuvinte şi, complementar, nor de cuvinte. 

Prezentăm în Tabelul 23 exemple de programe de analiză a datelor calitative. 


Tabelul 23. Programe software pentru analiza datelor calitative 


Denumire Descriere 


Atlas.ti permite analiza şi codificarea materialelor multimedia, 
precum şi a informațiilor din rețele sociale, pagini web, articole ş.a. 
Mai multe documente pot fi analizate simultan, putând fi realizată 
: „ transcodificarea. Citate din documentul analizat pot fi extrase şi 
Q atlas e ui codificate. Datele sunt uşor de vizualizat prin intermediul hărților 
QUALITATIYE DATA ANALY3IS . . 
de rețea sau de concepte, a norului de cuvinte ş.a. 
Atlas.ti este disponibil cu licență. 


Atlas.ti 


MAXQDA este un program dedicat analizei datelor calitative co- 
lectate în interviuri, focus-grupuri, articole, mass-media sau social 
MAXQDA media. Programul poate asista cercetătorul în transcrierea şi codifi- 
carea datelor. Este disponibilă o funcție pentru adaptarea vitezei de 
M MAX redare a înregistrării pentru a fi uşor de transcris. De asemenea, 
The Art of Data Analysis. codificarea poate fi realizată şi pe materialul audio, fără a fi tran- 
scris. Datele prelucrate pot fi vizualizate grafic (frecvenţe de cuvin- 

te, rețele conceptuale ş.a) şi exportate în documente MSO Word. 

MAXQDA este disponibil cu licenţă. 


NVIVO permite importul şi analiza pentru imagini, materiale video 
şi audio, pagini web, e-mailuri sau informaţii din mediile sociale 


BEE (Facebook, Twitter şi Youtube). Codificarea automată a datelor este 

posibilă. Softul permite analize de reţea, sociograme, grafice, „word 

O, + trees”, nor de cuvinte, diagrame comparative (pentru analiza opinii- 

QSR | WVIVO : lor mai multor subiecţi), hărţi conceptuale, analize cluster. Apreci- 

o em că programul este uşor de învăţat şi utilizat. Este disponibil cu 
licenţă. 

H. ASPECTE PRIVIND MANAGEMENTUL PROIECTELOR 
DE CERCETARE 


1. Diagrama Gantt 


Pentru a gestiona eficient timpul alocat elaborării lucrării de absolvire, studentul 
sau profesorul va realiza, împreună cu coordonatorul ştiinţific, un plan relativ detaliat 
al activităţilor raportate la timpul necesar pentru realizarea acestora. Forma elaborată a 
acestui plan ia forma diagramei Gantt a proiectului de licenţă, master sau gradul |. 

A opera cu diagrama Gantt implică actualizarea permanentă a acesteia pe măsu- 
ră ce activităţile planificate sunt finalizate, evitându-se astfel un management deficitar 
al timpului. 

Înainte de a examina forma şi etapele elaborării diagramei Gantt, se impun câ- 
teva referințe privind nu atât problematica planificării personale şi instituţionale, cât 
timpul necesar pentru elaborarea lucrării propriu-zise. Problematica este cunoscută şi 
stabilită în metodologia oficială, dar problematica timpului personal (de lucru) vizează 
armonizarea timpului stabilit pentru elaborarea lucrării (cel planificat) şi cel alocat 
realizării la timp a numeroaselor altor sarcini profesionale, familiale, individuale. De 
reținut în analiza problemei propuse sunt următoarele repere a căror importanță meto- 
dologică şi managerială ar trebui considerată. 

Astfel (vezi şi Hutter, 2009; Voiculescu, 2004; Covey, 2011; Cucoş, 2002); 

(1) Stabilirea realistă şi clară a obiectivelor de o manieră reflectivă, scrisă ca 

agendă de lucru, utilă şi orientativă; 

(2) Întocmirea unei liste cu posibile obstacole în calea realizării acţiunilor, 
asociate unor posibile decizii de abordare şi modelare a raporturilor subiect 
— activităţi, a ierarhizării rolurilor de jucat în astfel de perioade (termen 
scurt, mediu şi lung); 

(3) Identificarea acţiunilor semnificative şi prioritare din perspectiva eficacită- 
ţii şi eficienței angajamentelor personale, a ri/mului de activitate, a condiţi- 
ilor, mijloacelor şi resurselor de care dispune autorul, maniera fiind una 
proactivă, comunicațională şi managerială. Pentru realizarea concretă a 
planificării timpului prin diagrama Gantt se impune proiectarea următoare- 
lor coloane: 

e tipul şi natura activităților; 

e planificarea activităţilor de timp (ani, semestre, luni, săptămâni); 

e evaluarea atingerii/realizării secvenţelor/etapelor; 

e conexiuni intersectoriale. 

(4) Importante din punct de vedere psihologic sunt şi următoarele valori: 

a. evaluarea duratelor, funcţie şi de ritmul unei acţiuni care nu impli- 
că o raportare strict cantitativă în ore; 

b. ordinea şi durata sunt utile doar ca modele de evaluare intuitivă, 
ştiut şi acceptat fiind faptul că durata şi ritmul sunt uneori dificil de 
stabilit (de exemplu, documentarea), fiind posibile unele schimbări 
pe parcurs greu sesizabile la început; 


Cercetarea științifică - repere teoretice și aplicative 115 


c. sunt utile şi derulări în paralel, în funcţie de competenţa şi de ra- 
piditatea atingerii obiectivelor şi de rolurile jucate, „timpul fiind 
o formă de relaţie” (Cucoş, 2002, p. 30), a cărei natură este una 
socială; 

d. relaţiile/raporturile ce se stabilesc între trei mari categorii de criterii: 
urgențe vs. non-urgenţe; necesități vs. non-necesităţi, importanță vs. 
non-importanță. 


În exemplele de mai jos, Figura 33 şi Figura 34, prezentăm două exemple de 
diagrame Gantt elaborate în acord cu scopurile menţionate mai sus. 


Perioada (exprimată în luni) 
1023456789 10 11 12 131415 16 1718 192021 22 23 24 


Activităţi planificate 


Stabilirea temei şi a titlului 


Selecţia, analiza şi organizarea surselor 

de informare 

Info-documentarea, cercetarea bibliogra- 

fică, lectura literaturii de specialitate 

Designul şi metodologia cercetării 


Elaborarea instrumentelor de cercetare 


Colectarea datelor 


Prelucrarea, analiza şi interpretarea 


datelor [] 


Elaborarea şi redactarea lucrării ] 
Revizuirea lucrării ESI 


Figura 33. Exemplu de diagramă Gantt pentru lucrarea de gradul I 


Sunt autori care pledează în lucrările de specialitate managerială (vezi Zegrean, 
1998) pentru utilizarea sintagmei „grafic de analiză verticală a fluxului informațional”. 
Principalele coloane sunt: 
e circuitul informaţional al activităţii; 
e simbolul operaţiei — activare, modificare, deplasare; 
e timp: minim propus/operaţie; consumat; total evaluat. 
Studierea şi analiza timpului se realizează cu utilizarea anumitor metode, cu 
parcurgerea a trei etape: pregătirea pentru efectuarea schemei, matricei; proiectarea 
planului cu prelucrarea datelor, finalizarea şi corectarea planului. 

Etape 


Activităţi derulate 


Lunile 


I. Etapa de 
pregătire a 
proiectului 


AI. Documentare — studi- 
ul literaturii de specialitate 
(cărți, reviste, articole, 
pagini web, cercetări, teze 
de doctorat) 


A2. Alcătuirea argumentu- 
lui, scopului şi stabilirea 
metodelor, tehnicilor și 
instrumentelor de cerceta- 
re 


OCT|NOV |DEC|IAN |FEB|IMARJAPR|MAIJIUN 


A3. Selecţia eşantionului 
de cadre didactice şi de 
manageri educaţionali 


A4. Aplicarea instrumen- 
telor — realizarea chestio- 
narelor, testarea şi 
validarea acestuia şi ela- 
borarea variantei finale a 
chestionarului 


II. Etapa de 
implementare 


A5. Colectarea datelor 
prin intermediul chestio- 
narelor 

A6. Colectarea datelor din 
comunităţile virtuale 


III. Etapa de 
analiză a date- 
lor 


A7. Elaborarea bazelor de 
date, validarea acestora, 
codificarea răspunsurilor 
deschise, realizarea anali- 
zelor statistice 


A8. Interpretarea datelor, 
formularea concluziilor 


E _ 


IV. Faza de 
raportare şi de 
susținere 


A9. Elaborarea raportului 
de cercetare (Capitolul IV 
al lucrării) 

A10. Pregătirea prezentă- 
rii şi susţinerea publică 


Figura 34. Exemplu de diagramă Gantt pentru lucrarea de disertaţie 


2. Matricea logică a proiectului 


Matricea logică a proiectului este un instrument util şi utilizabil în stabilirea 
scopurilor proiectului şi a relaţionării acestora cu celelalte elemente structurale ale 
unui proiect (Gherguț & Ceobanu, 2009). Pentru alcătuirea unei propuneri de proiect 
poate fi utilizată metoda cadrului logic (eng. logica! fiamework approach). În general 
aceasta se poate instrumenta prin ceea ce se numeşte matricea logică a proiectului. 

Acest instrument sintetizează şi 
relaționează valorile structurale şi orien- 
tative ale proiectului: 

(1) Ce îşi propune cercetarea 

(obiectivele proiectului); 

(2) Ce măsoară/evaluează cerce- 

tarea (variabile şi ipoteze); 

(3) Cum va fi realizat acest lucru (metode, tehnici şi instrumente de cercetare); 

(4) Indicatori ai relației dintre variabile, utilizaţi în testarea ipotezelor. 

Ca abordare managerială, matricea logică a proiectului de cercetare susține un 
demers necesar de clarificare, ordonare şi relaționare a obiectivelor cercetării, variabi- 
lelor şi relațiilor dintre acestea (ipotezele cercetării), metodele, tehnicile şi instrumen- 
tele de colectarea a datelor, respectiv analizele statistice şi calitative implicate în 
testarea relaţiilor dintre variabile (vezi Neacşu, 2010). 

Oferim, în Tabelul 24, un exemplu de combinatorică a elementelor anterior 
menţionate şi schema de completare a acestora. Astfel, recomandăm formularea obiec- 
tivelor de cercetare (completare verticală) şi apoi relaţionarea fiecărui obiectiv cu vari- 
abilele, ipotezele şi metodele de cercetare corespunzătoare (completare orizontală). 


Matrice logică a proiectului — instru- 
ment necesar pentru a relaţiona clar 
obiectivele, variabilele, ipotezele, me- 


todele, tehnicile şi instrumentele de 
cercetare, respectiv posibilele riscuri 
şi limite ale cercetării. 


Tabelul 24. Posibilă structură şi schemă de completare a unei matrice logice 


Obiectivele PR Metode, tehnici, Indicatori și 
E Variabile  Ipoteze i p 
cercetării instrumente analize 
O1 rece Da ai saracie _ —- ie a) 
(02 dama ae 
03 
04 


Figura 35 propune o alternativă de organizare a informațiilor în matricea logică. 

Problema de cercetare 


Designul cercetării 


Obiectivele cercetării 


[1 
Variabile 


Variabile observabile Variabile latente 


lpoteze 


II... 


Eșantionul cercetării 


Se vor menționa volumul și 
metoda de eșantionare. 


Metode de cercetare 


Metode de colectare a datelor : Metode de prelucrare și analiză 
Se enumeră metodele utilizate : Se enumeră analizele 
în colectarea datelor. î cantitative şi calitative utilizate. 


Limitele cercetării 


Enunţțaţți posibile limite la nivel de validitate, 
variabile și control al datelor, de timp sau de altă 
natură. 


Autoevaluare 


Discutaţi pe scurt elementele pozitive și 
contribuțiile aduse de cercetare, menționând și 
ariile care pot fi dezvoltate mai pe larg. 


Figura 35. Schemă de construcție a matricei logice a proiectului de cercetare 

REPERE ÎN ELABORAREA, REDACTAREA 
ȘI PREZENTAREA LUCRĂRILOR 


A. ELABORAREA MANUSCRISULUI 


1. Titlul — expresie sintetică şi creativă a lucrării 
a) Ce este titlul? Răspunsuri posibile 


Titlul reprezintă tehnica şi forma cea mai simplă de procesare şi condensare a 
informaţiilor, constând în redarea esenței acestora sub o formă extrem de concisă 
(Neacşu, 2015). Elaborarea şi formularea 
Titlul rezumă ideea principală a titlurilor reprezintă un proces intelectual de 

manuscrisului, în manieră struc- mare fineţe şi abilitate profesională, socotit 
turată şi clară (Asociaţia Ameri- de mulți specialişti un autentic act de creaţie. 
cană de Psihologie, 2013, p. 23). Importante sunt câteva repere care 
servesc drept răspunsuri pentru întrebarea 


lansată: Ce este un titlu? 


e un prim canal de transmitere sintetică a ideilor fundamentale ale unui lucrări 
ştiinţifice; 

e o deschidere asupra a ceea ce urmează să explorăm, asupra înţelegerii bune a 
mişcării ideilor, a creării imaginii cvasitotale asupra construcției lucrării; 

e o minimă hartă mentală semantică a ideilor şi traseelor pe care le urmează 
conţinutul lucrării, înainte de a o citi. Căci „a citi cartea de la un cap la altul 
înseamnă a o utiliza, însemnă a lectura eseurile, exerciţiile, sarcinile, casete- 
le, sintezele şi recomandările bibliografice care ne fac mare trebuință” afirmă 
J. Cameron (2015, p. 28); 

e o informare puternic selectivă asupra conținutului lucrării, afirmă Rad (2008, 
p. 51); „titlul are cea mai mare circulație din lucrare, atrage atenţia asupra 
lucrării, sugerează conţinutul şi domeniul de aplicare”. 

Apelând la ideea preluării unor exigenţe pe care literatura de specialitate şi au- 
tori români consacrați (Chelcea, 2003; Rad, 2008; Neacşu, 1990; 2015) le-au formulat, 
sunt de reţinut recomandările pentru conceperea, elaborarea şi scrierea titlului: 

e să fie scurte, formate din maximum 10-12 cuvinte; 

e se vor suprima verbele a fi, a avea, a obţine ş.a.; 

e se vor evita formulările specifice, uneori ambigue, precum: cu privire la...; 

câteva ...; observaţii asupra ...; în legătură cu ...; importanţa ...; problema ...; 
studiul ...; abordarea ...; metoda ...; rezultatele ...; cercetarea ...; 

e să includă un număr mic, dar semnificativ de termeni cheie (3-5) care să 
permită o prelucrare corectă şi indexarea lucrării în diferite baze de date; 

e să precizeze, după caz, timpul şi spaţiul la care se referă cercetarea (vezi lu- 
crările de istorie; studiile de caz); 

e seva evita utilizarea abrevierilor sau a acronimelor; 

e gramatical, se va evita utilizarea articolului hotărât, care sugerează tratarea 
exhaustivă, monografică a problemei; alternativa poate fi utilizarea articolu- 
lui nehotărât (de exemplu, o istorie a ...); 

e stilul va fi adecvat, concis, simplu; se va face apel la tehnicile cunoscute şi 
practicate: 

Y. elipsa; 

V. reliefarea enunţului prin schimbarea ordinii de scriere a cuvintelor sau a 
sintagmelor; 

Y contragerea/reducerea termenilor, contopirea substantivului cu adjectivul, 
utilizarea cratimei, a virgulei, a două puncte ş.a.; 

V metafora, cu efect stilistic; prin metaforă şi analogie apropiem aspectul 
ştiinţific de cel beletristic, orientăm aspectul euristic de mentalul investi- 
gativ; se vor evita transferurile; 

Y. interogaţia. 

Referitor la titlul lucrării, vom menţiona şi opinia medicului român A. Gheorghe 
(2016), care, în articolul „Prezentul continuu” scria: „O întreagă filosofie stă în spatele 
alegerii unui titlu potrivit, succint şi substanţial, general şi specific, provocator fără a fi 
tendenţios sau excesiv de formal, care conține cuvintele potrivite astfel încât să poată 
fi returnat de majoritatea interogărilor adresate bazelor de date electronice. Nu doar că 
toate cuvintele-cheie sunt la locul lor, dar titlul îşi deschide şi o valență premonitoare.” 

Titlul lucrării reprezintă prima ocazie de a transmite cititorului (inclusiv mem- 
brilor comisiei de evaluare!) care este problematica abordată şi de a le stârni interesul. 
Cu un număr relativ redus de cuvinte puteţi face cunoscut nucleul pe care se constru- 
ieşte lucrarea. În opoziţie, un titlu slab formulat poate crea aşteptări eronate ale citito- 
rului. 


b) Care este rețeta unui titlu reuşit? 


O componentă principală a titlului este sintetizată de aria de interes şi problema 
focalizată. 


O): 
EXEMPLU 
Prezentăm un titlu în care sunt evidenţiate aria de interes şi problema de cercetare: 
„Consecințe ale contractului psihologic în relaţiile de muncă: studiu a/ organizației 
şcolare”. 


În anumite cazuri, aria de interes este suficient de bine cristalizată pentru a nu 
mai fi necesară o altă focalizare. 

Situaţia în care aria şi problematica investigate nu sunt elementul forță al lucră- 
rii este, de asemenea, posibilă. Componenta „salvatoare” a titlului poate fi, în acest 

caz, relaționată cu designul cercetării. În consecinţă, aria de cercetare va fi relaționată 
cu tipul de design ales. 


(5. 
=g- 
| EXEMPLU 


Prezentăm un titlu în care sunt evidenţiate aria de interes şi designul cercetării: 
„Pattern-uri de învăţare în învățământul superior — o abordare longitudinală”. 


În completarea ariei de interes şi a problemei focalizate sau a designului cercetă- 
rii, un titlu bun va conţine şi referiri la rezultatele, produsele obţinute în urma derulării 
cercetării. Altfel spus, aceste rezultate reprezintă contribuţia originală a candidatului la 
studierea domeniului ales. 


(5. 
* Cd 


0) EXEMPLU 
Aria de inţeres Focalizare 


Competența metacognitivă | în | comunităţile de învăţare. 


Studiu şi program de formare | pentru elevi şi profesori 


Produse ale lucrării 


Exemplul de mai sus reflectă interesul candidatului pentru competența meta- 
cognitivă, focalizarea ariei este asupra comunităților de învăţare, iar contribuţia auto- 
rului vizează un studiu empiric şi programe de formare destinate elevilor şi 
profesorilor. 


pe 
= 
= 

S PI RECOMANDĂRI DE LECTURĂ 

Cameron, ]. (2015). Cum să eliberezi artistul din tine. Calea artistului către o creativitate 
superioară. Piteşti: Paralela 45. 

Chelcea, S. (2003). Cum să redactăm o lucrare de licenţă, o teză de doctorat, un articol 
ştiinţific în domeniul ştiinţelor socioumane. Bucureşti: Comunicare.ro. 

Neacşu, I. (2015). Metode şi tehnici de învățare eficientă. Fundamente şi practici de succes. 
Iaşi: Polirom. 

Rad, I. (2008). Cum se scrie un text ştiinţific în domeniul disciplinelor umaniste. Bucureşti: 
Editura Accent. 


RECOMANDARE 


În structura unei lucrări, importantă este şi problema stilului titlurilor, mai exact structu- 
rarea pe niveluri a titlurilor. În literatura de specialitate americană, dar şi română se vorbeşte 
de modelul „Cinci niveluri de titluri”, într-o organizare pe capitole, unde se recomandă atât 
o diferenţiere prin format (APA, p. 62), cât şi una prin înscrierea unui număr diferit, prin 
cifre arabe. 

Modelul APA (Asociaţia Americană de Psihologie, 2013, p. 62): Criteriul derivat din 
marcarea importanţei titlului. 

Structura/ 


Importanţa titlului Sonata 
l Centrat, cu caractere aldine, titlu cu majusculă şi minuscule 
2 Text aliniat la stânga, cu caractere aldine, titlu cu majusculă şi 
minuscule 
3 Indentat, cu caractere aldine, titlul paragrafului începe cu 
minusculă şi se termină cu punct. 
4 Indentat, cu caractere aldine şi cursive, titlul paragrafului 
începe cu minusculă şi se termină cu punct. 
5 Indentat, cu caractere cursive, titlul paragrafului în- 


cepe cu minusculă şi se termină cu punct. 


Recomandăm consultarea următoarelor surse bibliografice pentru detalierea aspectelor 

privitoare la titlu: 

Asociaţia Americană de Psihologie. (2013). Manualul de publicare al Asociaţiei Americane 
de Psihologie (ed. a VI-a). Bucureşti: Rentrop & Straton. 

Neacşu, I. (2015). Metode şi tehnici de învățare eficientă. Fundamente şi practici de succes. 
Iaşi: Polirom. 

Stoica, D. (2002). Curs de metode bibliografice de cercetare (ed. a II-a). laşi: Editura Uni- 
versității „Alexandru loan Cuza”. 


2. Structura generativă a textului 


Lucrările de licență, de disertaţie şi gradul didactic | concentrează interesele, 
preocupările şi eforturile de cercetare ale candidatului. Pentru a reflecta în mod fidel 
aceste aspecte, recomandăm ca lucrarea să includă câteva elemente cheie de structură. 


ELEMENTE CHEIE ÎN STRUCTURA LUCRĂRII 
Structura lucrării de licență/disertaţie/grad didactic I va fi realizată pornind de la modelul 
de mai jos. Numărul de capitole poate varia (Brătianu & Vasilache, 2008). În structura lucră- 
rii, se remarcă: a) elemente preliminare, b) textul lucrării şi c) partea finală. 
Pagina de titlu 
Rezumat într-o limbă străină 
Pagina de mulțumiri 
Cuprins 
Lista figurilor din text 
Lista tabelelor din text 
Lista abrevierilor, acronimelor 
Introducere 
Capitolul I. Baze/Fundamente teoretice 
Capitolul II. Metodologia cercetării 
Capitolul III. Rezultatele cercetării, interpretare, comentarii 
Concluzii 
Referințe bibliografice 
Anexe 

Sunt importante, de asemenea, alte câteva prezenţe: 


întrebările la care îşi propune să răspundă lucrarea; 

informaţiile sau datele utilizate pentru a formula un răspuns (texte din litera- 
tura de specialitate, date primare, date secundare etc.). 

metodele prin care informaţiile şi datele au fost selectate/culese, respectiv 
analizate şi interpretate; 

rezultatele analizei şi interpretării informaţiilor şi datelor colectate; 
contribuţiile personale la studierea temei, formulate ca judecăţi critice, re- 
flecţii; 

limite ale abordării propuse (cu privire la autor, eşantion, locul aplicării sau 
relative la procedurile de prelucrare şi interpretare a datelor). 


ATENȚIE! 


Structurarea defectuoasă a lucrării afectează calitatea cercetării şi gradul de înțelegere a 
contribuției absolventului. 


a) Elemente preliminare: instrucțiuni privind conținutul 
de ansamblu al lucrării 


(1) Pagina de titlu 


Pagina de titlu a lucrării cuprinde următoarele elemente tehnice: 
a) denumirea universităţii, 

b) denumirea facultăţii; 

Cc) denumirea departamentului, 

d) titlul lucrării şi, opțional, subtitlul, 

e) gradul didactic, prenumele şi numele coordonatorului ştiinţific; 
f) prenumele şi numele autorului, 

8) locul şi anul susținerii lucrării. 

UNIVERSITATEA DIN BUCUREŞTI 
Facultatea de Psihologie şi Ştiinţe ale educaţiei 
Departamentul de Ştiinţe ale educaţiei 


Titlul lucrării 


Subtitlul (opţional) 


Coordonator ştiinţific: 

Grad didactic Prenume NUME 
Student: 
Prenume NUME 


Bucureşti 


Anul susținerii 


Figura 36. Elemente tehnice în pagina de titlu 
(2) Rezumatul într-o limbă străină 


În procesul de elaborare a lucrării, candidatul va redacta un rezumat al lucrării 
de 350-650 de cuvinte, într-o limbă de circulație internaţională (engleză, franceză, 
germană, spaniolă etc.). În compoziţia rezumatului, recomandăm ca absolventul sau 
profesorul să ţină cont de elementele cheie enunțate în structura lucrării. Rezumatul 
într-o limbă străină va fi plasat imediat după pagina de titlu. Se recomandă prezentarea 
pe scurt a scopului lucrării, domeniului investigat/de aplicare, a metodelor, eşantionu- 
lui, rezultatelor şi concluziilor. 

REZUMATUL DESCRIPTIV ŞI INFORMATIV — DIFERENȚE DE STIL 

În general, recomandarea este aceea de a redacta un rezumat informativ. Există şi alterna- 
tiva rezumatului descriptiv. Care sunt însă diferențele de stil între cele două tipuri de rezu- 
mate? 

Un rezumat descriptiv poate fi asociat mai degrabă planului lucrării sau cuprinsului aces- 
teia, fiind alcătuit din paragrafe care prezintă conţinutul fiecărui capitol. Scopul acestui tip 
de rezumat este de a orienta lectura: cititorul poate decide dacă va citi întreaga lucrare sau o 
anumită parte a acesteia. 

Rezumatul informativ prezintă esenţa cercetării, conţinând ideile-forţă ale lucrării. După 
contactul cu un rezumat informativ, cititorul va cunoaşte anticipat scopul şi motivaţia elabo- 
rării lucrării, strategia de cercetare care a orientat demersul, metodele, tehnicile şi instrumen- 
tele de cercetare, principalele rezultate şi concluziile. 


(3) Pagina de mulțumiri 


Pagina de mulţumiri conţine un text în care se exprimă recunoştinţă şi mulțumiri 
pentru cei care şi-au adus contribuţia la realizarea lucrării (Brătianu & Vasilache, 
2008), în diferitele ei faze. 

Includerea unei pagini cu mulțumiri este opțională. Candidatul decide în ce mă- 
sură o astfel de pagină este oportună şi necesar a fi introdusă în structura lucrării. 


* Cd 
9, CUM ARATĂ O PAGINĂ DE MULȚUMIRI ... MULŢUMITOARE? 

Rezumaţi-vă la a concentra mulțumirile în aproximativ 100-200 de cuvinte. 

Primul paragraf va prezenta succint „călătoria” de elaborare a lucrării, provocările şi 
modul în care a fost găsit un răspuns pentru acestea (aproximativ 20-25% din numărul de 
cuvinte). 

Cel de-al doilea paragraf — 10-75% din numărul de cuvinte — conţine mulțumirile aduse 
persoanelor şi/sau organizaţiilor care au contribuit la realizarea lucrării (de exemplu, profe- 
sorul coordonator, alți profesori, participanţii la cercetare, familia, finanțatori ş.a.). 

Ultimul paragraf conține mesaje de tip „anunț”: vă asumaţi responsabilitatea pentru con- 
ținutul lucrării sau doriți să dedicați cuiva anume teza. 


(4) Cuprinsul lucrării 


Cuprinsul lucrării (sumarul sau tabla de materii) este format din toate titlurile şi 
subtitlurile lucrării, până la cel mult subcapitole de rangul 4 (Titlul/Heading 4), cu 
indicarea paginilor aferente (Brătianu & Vasilache, 2008). 

Recomandăm inserarea automată a cuprinsului în textul lucrării, din meniul 
Referinţe (References) al editorului de texte Word. 

(5) Recomandări privind crearea sau actualizarea unui 
cuprins în Microsoft Office Word 


Un cuprins se poate crea aplicând stilurile de titlu, de exemplu Titlu 1, Titlu 2 şi 
Titlu 3, textului pe care doriţi să îl includeți în acesta. Microsoft Office Word caută 
titlurile respective şi inserează apoi cuprinsul în document. 

Când creați un cuprins în acest mod, aveţi posibilitatea să îl actualizaţi automat, 
dacă efectuaţi modificări în conţinutul lucrării. 

Microsoft Word 2007, 2010 şi 2013 furnizează o galerie cu stiluri de cuprins au- 
tomate. Marcaţi intrările cuprinsului (titlurile de capitole, subtitlurile, sub-subtitlurile 
etc.), apoi faceţi click pe stilul de cuprins pe care îl doriţi din galeria de opţiuni. 

Modalitatea cea mai simplă de creare a unui cuprins o reprezintă utilizarea stilu- 
rilor de titlu predefinite. De asemenea, aveţi posibilitatea să creați un cuprins care să 
se bazeze pe stilurile particularizate pe care le-aţi aplicat, utilizând caseta de dialog 
Cuprins/Table of Contents. 

Pentru marcarea intrărilor (titluri, subtitluri) prin utilizarea stilurilor de titlu pre- 
definite, selectaţi textul care doriți să apară în cuprins (titlul unui capitol, de exemplu). 
În fila Pornire/Home, în grupul Stiluri/Styles, faceţi click pe stilul dorit. 


1 A: 11A 111. 1111 1111 1111. MA 


Heading1 | Heading2  Heading3  Heading4  Heading5  Heading6 — Change 
Styles fa 


Figura 37. Meniul de stiluri în Microsoft Word 2007-2013 


De exemplu, dacă aţi selectat titlul unui capitol, faceţi click pe stilul numit 
Titlu 1/Heading 1 în galeria Stiluri rapide/Ouick Styles. 

După ce marcați intrările pentru cuprins, puteţi crea cuprinsul. Faceţi click în 
locul în care inseraţi cuprinsul, de obicei la începutul documentului. În fila Referinţe/ 
References, în grupul Cuprins/Tabele of Contents, faceţi click pe Cuprins, apoi faceţi 
click pe formatul de cuprins dorit. 

Figura 38. Meniul de inserare a cuprinsului 
Dacă doriţi să specificaţi mai multe opţiuni, de exemplu, câte niveluri de titluri 


doriți să afişaţi, faceţi click pe Inserare cuprins/Insert Table of Contents pentru a des- 
chide caseta de dialog Cuprins/Table of Contents. 

Cuprins 4. REDACTAREA LUCRĂRILOR DE LICENȚĂ ŞI DISERTAȚIE... 
4.1. LIMBA DE REDACTARE A LUCRĂRII 
4.2. UTILIZAREA STILULUI APA ÎN REDACTAREA LUCRĂRII.. 
4.2.1. Recomandări privind formatarea lucrărilor... 
4.2.1.1. Formatul 
4.2.1.2. Dimensiunile marginilor de pagină 
4.2.1.3. Numerotarea paginilor... 
4.2.1.4. Alinierea textelor 
4.2.1.5. Spaţierea paragrafelor şi textelor.. 
4.2.1.6. Fonturi utilizate şi lizibilitate.... 
4.2.1.7. Materiale ilustrative (tabele, figuri, 
scheme imagini)... 
4.2.1.8. Antetul de pagin 
.9. Utilizarea culorilor 
4.2.1.10. Utilizarea abrevierilor din latină........ 
4.3. UTILIZAREA COMPUTERULUI ÎN COLECTAREA, 
PRELUCRAREA ŞI ANALIZA DATELOR CERCETĂRII 
4.3.1. Activități de colectare de informaţii/date.. 
4.3.2. Activități de prelucrare a informaţiilor. 
. PREZENTAREA LUCRĂRILOR. 
5.1. CREAREA PREZENTĂRII... 
5.1.1. Aspecte privind conţinutul 
5.1.2. Elemente de design al prezentă 
5.2. SUSŢINEREA PREZENTĂRII ş 
„ CRITERII ŞI INDICATORI DE EVALUAREA A LUCRĂRILOR . 
.. ASPECTE PRIVITOARE LA ETICA CERCETĂRII . 
. BIBLIOGRAFIE SELECTIVĂ 


1. INVITAȚIE... 


.. SELECȚIA, ANALIZA ŞI ORGANIZAREA RESURSELOR 
BIBLIOGRAFICE 

„VALORILE TEMATICE ÎN CERCETAREA ȘI PROIECTAREA 
LUCRĂRII 

. ROLUL COORDONATORULUI ŞTIINŢIFIC 

. RESPONSABILITĂȚILE STUDENTULUI... 


. ELABORAREA LUCRĂRII DE LICENŢĂ ŞI DISERTAȚIE. ; 42 
3.1. STRUCTURA DE ANSAMBLU A LUCRĂRII a! 
3.1.1. Instrucţiuni privind conţinutul. 


3.1.1.1. Pagina de titlu 
3.1.1.2. Rezumatul într-o limbă străină.. 
3.1.1.3. Pagina de mulţumiri 
3.1.1.4. Cuprinsul lucrării .... 
3.1.1.5. Lista figurilor din text. 
3.1.1.6. Lista tabelelor din text 
3.1.1.7. Lista abrevierilor din text... i 
„ Textul lucrării (instrucțiuni de structurare şi 
modele de formatare) . 
3.1.2.1. Introducere .... 
3.1.2.2. Capitolele lucrări 
. Partea finală 
3.1.3.1. Lista referinţelor bibliografice... 
3.1.3.2. Anexele lucrării 
3.1.3.3. Index de concepte 
3.2. REVIZUIREA ŞI FINALIZAREA LUCRĂRII .. 


ANEXA 1: TEMPLATE/ŞABLON PENTRU PAGINA DE TITLU .... 
ANEXA 2: CRITERII ŞI INDICATORI DE EVALUARE A 
LUCRĂRII 


Figura 39. Exemplu de cuprins al unui document inserat automat în Word 2013 
(6) Lista figurilor din text/tabela de figuri 


În această secţiune a lucrării, candidatul va include numerele, titlurile, precum şi 
paginile la care se găsesc imaginile, figurile, pozele, infograficele sau graficele în tex- 
tul lucrării. Similar cu introducerea automată a cuprinsului lucrării, editorul de texte 
Word oferă opţiunea de a insera automat, în document, lista figurilor. 


CREAREA AUTOMATĂ A LISTEI DE FIGURI ÎN MICROSOFT OFFICE 
WORD 2007-2013 


Pentru a crea un tabel de figuri inserat în lucrarea dumneavoastră, precizați titlurile figu- 
rilor pe care le utilizați în text. Când construiți un tabel de figuri, Microsoft Word caută 
aceste titluri, le sortează după număr şi afişează tabelul de figuri de obicei în partea inițială a 
structurii lucrării. 

e Denumiţi figurile din text cu ajutorul comenzii Legendă/I/nsert Caption. 
e  Etichetaţi figurile din document (Labe?). 
e În meniul Referinţe/References, faceţi click pe Legendă/Insert Table of Figures. 

În lista Adăugare legendă/Insert Table of Figures, selectaţi, din caseta Legendă/Caption 
label, tipurile de elemente (figuri, nu tabele!) care vor apărea în tabela de figuri. Faceţi click 
pe butonul OK. Lista figurilor va apărea în locul dorit. 


(7) Lista tabelelor din text 


În această secţiune a lucrării, studentul va include numerotarea, titlurile (scurte 
sau narative), precum şi paginile la care se găsesc tabelele utilizate în lucrare. Reco- 
mandăm utilizarea funcției de introducere automată (în editorul de texte Word) a listei 
de tabele (vezi recomandările pentru introducerea automată a tabelei de figuri). 


(8) Lista abrevierilor din text 


Lista abrevierilor din lucrare cuprinde toate abrevierile şi acronimele utilizate, 
explicaţia corectă a acestora şi numărul paginilor în care apar. Introducerea unei liste 
de abrevieri este opţională. 


c> 
(E) ANII AUTOMATĂ A UNEI LISTE DE ABREVIERI ÎN MSO WORD 
Editorul de texte Word oferă posibilitatea de a genera automat o listă de abrevieri. Pentru 
a insera şi actualiza lista de abrevieri, vezi secțiunea Index de concepte, din prezentul Ghid 
metodologic. 


Standardul APA de redactare recomandă utilizarea abrevierilor în două situații: 
a) atunci când nu afectează înțelegerea textului de către cititor şi b) atunci când, prin 
abreviere, poate fi evitată repetiţia. 

În text, pentru prima oară când este utilizat un acronim, va apărea denumirea 
completă urmată de acronimul pus între paranteze rotunde (Asociaţia Americană de 
Psihologie, 2013). 


(5 


O): 
EXEMPLU 
„Competența metacognitivă a elevului (CME) va fi definită în prezenta lucrare astfel: ...”. 


b) Textul lucrării: instrucțiuni de structurare şi modele 
de formatare 


(1) Introducerea 


Introducerea constituie prima parte a conţinutului lucrării (Brătianu & Vasilache, 
2008). În elaborarea acestei componente de conţinut, candidatul face referire la: 

a) importanța şi actualitatea temei abordate în lucrare; 

b) motivaţia pentru alegerea temei respective (motivaţia poate fi, în acest con- 
text, atât de ordin ştiinţific, cât şi personal); 

c) întrebările la care lucrarea îşi propune să formuleze răspunsuri, construite 
în baza unor concepte specifice domeniului ştiinţific în care este realizată lucrarea. 


130 | Elaborarea lucrărilor de licenţă, disertaţie și gradul didactic 1 


Rolul elaborării unei secțiuni introductive este acela de a pregăti audiența şi de 
a-i mobiliza atenţia pentru secţiunile care dezvoltă amplu tema abordată (Șerbănescu, 
2007). Astfel, organizarea şi prezentarea ideilor este recomandat să se subsumeze ur- 
mătoarelor concepte cheie: destul şi relevant (Brătianu & Vasilache, 2008). 


RECOMANDĂRI PENTRU ORGANIZAREA IDEILOR 
ÎN INTRODUCERE 


Secţiunea de introducere conţine suficiente informaţii pentru a convinge audiența că au- 
torul lucrării stăpâneşte subiectul suficient de bine, dar nu abordează exhaustiv tematica. 

În Introducere nu se vor prezenta rezultatele cercetării. Se poate apela la o prezentare 
sumară a conţinutului capitolelor pe care le conţine lucrarea. 

Reamintim câteva dintre caracteristicile stilului ştiinţific de redactare a textelor: proprie- 
tatea termenilor, claritatea exprimării, concizia, varietatea, eficiența, eufonia, naturaleţea, 
expresivitatea, eleganța (Şerbănescu, 2007). 


(2) Capitolele lucrării 


Capitolul I: Bazele teoretice. Cadrul teoretic, inclusiv componenta conceptuală, 
este secțiunea lucrării în care se formulează tema de studiu şi sunt prezentate rezultate- 
le cercetării bibliografice. Discursul integrat în primul capitol se concentrează şi pe 
introducerea conceptelor cheie, relevante în ansamblul lucrării, precum şi pe relevarea 
modului în care acestea se articulează şi dobândesc un rol important atât pentru proiec- 
tarea şi conducerea cercetării, cât şi pentru analiza şi interpretarea rezultatelor. 

Din prezentarea rezultatelor cercetării bibliografice este important să transpară 
concepția autorului asupra modului în care conceptele, contribuţiile şi alte resurse 
bibliografice pot fi modelate şi reflectate în procesul de testare a ipotezelor. 

Un aspect important este şi prezentarea succintă a istoriei rezultatelor altor au- 
tori şi cercetări, care focalizează abordări ale aceleiaşi probleme sau ale unor proble- 
me conexe. 

Deşi componenta conceptuală face trimitere la competenţa şi, firesc, la literatura 
de specialitate, recomandarea noastră este aceea de a prelua sintetic şi critic, de a ana- 
liza şi exprima opinii personale în legătură cu ideile formulate de autorii citați. 

Opţiunea pentru structurarea materialului bibliografic consultat în unul sau mai 
multe capitole îi aparține candidatului şi poate fi orientată de un set de repere: 

e tipul lucrării elaborate (teoretică sau practică); 

e amplitudinea ariei de interes şi natura problemei de cercetare; 

e nevoia de a dezvolta mai mult sau mai puţin amplu nucleele conceptuale 
pe care se construieşte lucrarea. 

Combinatorica acestor elemente ne conduce către mai multe scenarii posibile. 
Propunem spre exemplificare câteva dintre acestea. 

Scenariul 1. Candidatul optează pentru o lucrare teoretică, în care aria de interes 
este creionată prin postularea relațiilor dintre mai multe concepte şi teorii fundamenta- 
le. În acest context şi în baza recomandărilor profesorului coordonator, candidatul 
poate opta pentru a trata fundamentele teoretice în capitole diferite, dar nu multiplicate 
inutil. 

Presupunem că suntem interesaţi să abordăm din perspectivă teoretic-con- 
ceptuală comportamentele de risc la copiii cu părinți migranți. Putem fi interesați să 
abordăm următoarele teme: rolul familiei în procesul de dezvoltare, dinamica dezvol- 
tării bio-psiho-sociale în perioada adolescenței, precum şi fenomenul migratoriu. Cele 
trei paliere pot fi abordate în capitole distincte (vezi Figura 40). 


Primul nucleu 
conceptual 


Al doilea nucleu 
conceptual 


Al treilea nucleu 
conceptual 


Capitolul 1. Rolul familiei în procesul de dezvoltare a copilului.. 13 


1.1. Familia — concept, definire 
1.2. Tipuri:de familii + pasi i căci se ta dac statala do done a pă e bea ateu dia d da a 
1.3. Structura familiei. A 
1/4. Funeţiile familiei cica ete ceace Ba aaa pa aaa 0 a redacta d a aclaa 


1.5. Rolul familiei în protecţia şi educarea copilului... nene 19 
1.5.1. Nevoile: GOpilului. «asc saca coco sia iaca aa a oa a da dedat eat de nea 21 

1.5.2. Modele parentale... nene nenea ana nana aaa 24 
Capitolul 2. Perioada adolescenței... eee eee 32 
2.1. Caracteristici generale ale evoluţiei adolescentului ............e en nne eee 32 
2.2. Dezvoltarea biologică şi restructurarea conduitelor ..........cme nenea 33 
2.3. Dezvoltarea psihică ...... nene nene eee emana nana anna 35 
2.4. Expansiunea personalităţii şi a comportamentului ......ece eee 44 


Capitolul 3. Fenomenul migrației şi impactul asupra copilului ... 51 


3.1. Migraţia — accepţiuni şi delimitări conceptuale... nenea Sl 
3.2. Tipologia migraţiilor. Factori dinamizatori ai procesului migratoriu .. 52 
3.3. Migraţia — factor destabilizator al familiei ..........meme enma 54 
3.3.1. Consecințele migraţiei asupra familiei ............. ee „56 
3.3.2. Impactul fenomenului migratoriu asupra COpiilor ..... «enma 57 


Figura 40. Structură pe trei capitole a fundamentării teoretice a lucrării (Șerban, 2016) 


Scenariul 2. Candidatul optează pentru realizarea unei lucrări practice, în care 
cercetarea de teren ocupă un spaţiu semnificativ. Reamintim nevoia ca orice cercetare 
să pornească de la o fundamentare teoretică solidă. În acest caz, abordarea teoretică 
poate fi structurată într-un singur capitol. Considerăm necesară analiza unei disertații 
cu scop de exemplificare. 


Capitolul 1. Sistemul managerial din instituţiile de învăţământ. 


Repere conceptuale şi elemente novatoare........cn cae ceeace eeeeeeeeeeeeeeeee LD 
„ Conceptul de management. Precizări, detalieri şi conexiuni... nenea 10 
Elemente de specificitate ale managementului instituţiilor de învăţământ... 13 
Dimensiunea normativă a managementului 
„ Relaţiile de management... nene nene 

Funcţiile managementului... nenea nenea nenea aaa aan 


mammoow» 


Cultura calităţii în managementul instituţiilor de învățământ .........e cena 21 
„. Asistenţa la activităţile didactice — între formal şi calitativ... ceea 27 
. Managerul educaţional — roluri şi dinamici interacționale ...........cceeeee nea 32 


Figura 41. Structurarea într-un capitol a fundamentării teoretice a lucrării (Nistor, 2015) 

In cazul lucrării referenţiate în imaginea de mai sus, aria de interes cunoaşte o 
focalizare clară, fapt ce a susținut concentrarea într-un singur capitol a fundamentării 
teoretice. Abordarea este de tip „pâlnie” în care se porneşte de la un concept cu un 

câmp larg de cuprindere — management — pentru ca perspectiva să se focalizeze asupra 
managementului educaţional şi a asistenţei la clasă ca posibil instrument de manage- 
ment educaţional. 

Capitolul II: Scopul, obiectivele şi metodologia cercetării. Cel de-al doilea capi- 
tol al lucrării este dedicat componentei metodologice a lucrării. În această secţiune, 
candidatul prezintă: a) fipul/designul cercetării; b) scopul şi obiectivele (de diferite 
grade de generalitate) pe care lucrarea îşi propune să le atingă; c) variabilele cercetării 
(relevante, posibil relevante, neglijabile; direct şi indirect observabile şi măsurabile, 
dependente şi independente); d) ipotezele cercetării (toate lucrările de licenţă, masterat 
şi gradul didactic I cer prezenţa ipotezelor cercetării) şi testarea acestora; e) metodele, 
tehnicile şi instrumentele utilizate în selectarea datelor/informațiilor din volumul total 
disponibil sau metodele şi tehnicile de producere a datelor/informaţiilor (Facultatea de 
Sociologie şi Asistenţă Socială, 2010); f) descrierea informaţiilor sau datelor analiza- 
te în lucrare (pe care se bazează concluziile, răspunsurile oferite întrebărilor formulate 
în secţiunea de Introducere) — fie că sunt date secundare, date proprii (cantitative, 
calitative), sau informaţii din lucrările altor autori care au studiat tema (pentru lucrările 
teoretice sau istorice) etc.; g) metodele folosite în analiza sau interpretarea date- 
lor/informaţiilor; h) limite ale metodelor, instrumentelor utilizate în colectarea şi inter- 
pretarea datelor/informaţiilor, ale eşantionului pe care a fost condus studiul, precum şi 
limite ale rezultatelor obţinute (vezi Figura 42). 


Metodologia 
cercetării 


Tipul de 
cercetare 


Variabilele 


cercetării 


potezele 


cercetării 
Metode de 
cercetare 
Tehnici de Instrumente 
cercetare de cercetare 
N ipuri de date și îi 
informaţii 


colectate 


Metode de 
analiză și 
interpretare 


Figura 42. Organizarea şi prezentarea tipurilor de informaţii în Capitolul II 

Informaţiile capitolului dedicat metodologiei cercetării pot fi completate cu as- 
pecte privitoare la managementul proiectului de cercetare (diagrama Gantt, matricea 
logică a proiectului), precum şi cu elemente privitoare la aspectele etice ale derulării 
cercetării (vezi Figura 43). 

Capitolul III: Rezultatele cercetării. Prin aplicarea metodelor de prelucrare, 
analiză şi interpretare a datelor descrise în capitolul al doilea, candidatul va obţine 
rezultatele cercetării. Capitolul III este dedicat prezentării şi discuţiei rezultatelor cer- 
cetării în raport cu întrebările formulate în Introducere, cu obiectivele şi problema de 
cercetare, cu variabilele şi ipotezele cercetării. 


o. 


Capitolul II. Elemente de metodologia cercetării .........neccceeeeeeeeeee 38 
. Focalizarea problemei de cercetare... nene nene nene eee 
Strategia şi modelul de cercetare.......... men eneenneenneennna 
Obiectiyele:cercetării Amsta oa a taia 8 vol a a at 
.. Vârabilele GErCEtării isi soia ca aaa a 0 ra tt 08 pane 0 mata 
Interogaţii şi ipoteze 
Eşantionul cercetării 
„ Setul de metode, tehnici şi instrumente de cercetare 
Analiză dâtelori sis ceea ia ea a De a a 0 a 
Managementul proiectului de cercetare ...............ueee. 
Elemefite de:etică a: Cercetării saca a ana ta ta 2 fa tate 


=" rammpan» 


Figura 43. Exemplu de structurare a capitolului de metodologia cercetării (Nistor, 2015) 


ATENȚIE! 


Interpretarea şi prezentarea rezultatelor cercetării NU rezultă automat din rezultatele me- 
todei prin care informaţiile/datele au fost colectate sau analizate. Abordările de tipul „Rezul- 
tatele chestionarului” sau „Rezultatele focus-grupului” nu sunt recomandate; ele conduc la o 
prezentare fragmentată a rezultatelor cercetării, care împiedică stabilirea de conexiuni valide 
şi relevante. Interpretarea şi prezentarea vor corespunde problemelor cercetate, ipotezelor de 
cercetare sau diferitelor dimensiuni decelate în cadrul cercetării rezultatelor în conexiune cu 
variabilele. 


Capitolul III. Rezultatele cercetării. Analize şi interpretări......... 52 
A. Profilul actorilor intervievaţi... nenea eee anna eee eee ana caen 52 
B. Asistenţa la clasă — roluri şi impact. Perspectiva directorilor............ menu 59 
C. Opinii şi reprezentări asupra asistenţei — perspectiva cadrelor didactice ...... 73 


Figura 44. Exemplu de capitol dedicat prezentării rezultatelor cercetării (Nistor, 2015) 


În cuprinsul componentei privitoare la rezultatele cercetării, autorul va aborda şi 
problematica limitelor şi erorilor derivate din rezultatele prezentate (validitate, subiec- 
tivitate, posibilitate de generalizare etc.). 

Concluzii şi consideraţii finale. Cel de-al patrulea capitol este ultimul din seria 
celor care alcătuiesc conţinutul propriu-zis al lucrării. În structura acestui capitol vor fi 
incluse răspunsurile explicite la întrebările formulate inițial, vor fi subliniate contribu- 
țiile personale ale autorului, valorile adăugate şi relevanţa lucrării. De asemenea, în 

raport cu ipotezele lucrării pot fi formulate o serie de recomandări/premise pentru 
cercetări viitoare. 


ATENȚIE! 


Capitolul dedicat concluziilor nu reia rezultatele cercetării! Concluziile vin să răspundă 
interogaţiilor inițiale, să reconstruiască o legătură relevantă cu alte cercetări ştiinţifice sau să 
deschidă noi perspective în cercetarea temei. 


RECOMANDARE 


Recomandăm ca numerotarea capitolelor în lucrare să fie realizată după următoarea 
schemă: 
I. Titlul 
A. Titlu 2 
1. Titlu 3 
a) Titlu 4 
(1) Titlu 5 
(a) Titlu 6 
(1) Titlu 7 
(ai) Titlu 8 
Se pot adopta şi alte criterii logice (vezi Neacşu, 2015) în evidenţierea ideilor textului. 


c) Partea finală 
(1) Lista referinţelor bibliografice 


În structura lucrării, lista referințelor bibliografice urmează capitolului dedicat 
concluziilor. Toate lucrările şi sursele de informare (cărţi, capitole/secţiuni din cărți, 
teze de doctorat în manuscris, articole, website-uri, articole de pe pagini web, articole 
prezentate la conferinţe, rapoarte etc.) utilizate de către candidat vor fi referenţiate în 
mod obligatoriu în lista de referințe. 

În alcătuirea listei de referinţe bibliografice vor fi trecute toate sursele, în ordine 
alfabetică, numerotate cu cifre arabe, urmate de punct (nu paranteze rotunde sau pătra- 
te). În cazul în care unui autor îi corespund mai multe lucrări, acestea vor fi listate în 
ordine cronologică. 

De asemenea, editorul de text Word oferă o funcţie de introducere automată a 
resurselor bibliografice, pentru a facilita acest proces şi a elimina erorile de citare. 
Pentru a o utiliza, accesaţi meniul Referinţe/References, faceţi click pe opțiunea Gesti- 
onează surse/Manage Sources şi introduceţi o nouă referință. 


ATENȚIE! 


Recomandăm a nu fi incluse în lista de referinţe bibliografice lucrări care nu au fost con- 
sultate. Audienţa poate fi impresionată prin calitatea, noutatea, articularea ideilor cuprinse în 
lucrare, nu prin lungimea listei de referinţe. 

(2) Anexele lucrării 


Această secțiune este opțional a fi introdusă în structura lucrării. Recomandăm 
ca în secţiunea Anexe să fie introduse instrumente de cercetare utilizate în colectarea 
datelor (chestionare, ghiduri de interviu, fişe de observare etc.), transcrieri ale interviu- 
rilor, fotografii, precum şi tabele (de dimensiuni mari) care au rezultat în procesul de 
analiză a datelor. 


(3) Index de concepte 


Opţional, în finalul lucrării, autorul poate introduce un index al conceptelor re- 
levante şi utilizate în lucrare. 


adie, 


CREAREA UNUI INDEX CU EDITORUL DE TEXTE WORD 
Un index de concepte reprezintă o listă a concep- 
telor, termenilor sau subiectelor abordate în conținu- 
tul lucrării, împreună cu paginile unde acestea apar. 
În index pot fi incluse: (î) un singur cuvânt, frază 
sau simbol; (ii) un subiect care se desfăşoară pe un 
interval de pagini; (iii) elemente care se referă la o 
altă intrare, ca, de pildă „Metoda conversaţiei” (vezi 
Metode de instruire). 


Mark Index Entry ie e mmui0 |amău 


Metacogniţia 


=) Cross-reference: [See 


î cr aia cp tiiă e Current page 
Pentru ca un termen/sintagmă din corpul lucrării AP iai 
să apară în index, se selectează textul. In fila Refe- tai = 
rinţe/References, în grupul Index, faceți click pe age : 
Marcare intrare/Mark Entry. [FI Bota 
Pentru a crea intrarea de index principală care [Fl ttaăc 


utilizează textul propriu, tastaţi sau editaţi textul din 
caseta Intrare principal/Main Entry. 

Intrarea se poate particulariza prin crearea unei 
subintrări (subentry), prin tastarea unui text în caseta 
Subintrare (subentry). 

Pentru a adăuga textul în index, se dă click pe Marcare/Mark. Pentru a marca toate apari- 
țiile textului în document, se face click pe Marcare peste tot/Mark all. 

Pentru a crea indexul, faceţi click în locul unde doriți să introduceţi Indexul. 

În fila Referințe/References, în grupul Index, faceţi click pe Inserare index/Insert Index. 
Realizaţi formatările necesare (selectare număr de coloane, alinierea numerelor de pagină) şi 
apoi daţi click pe butonul OK. 


This dialog box stays open so that you can mark multiple 


index entries. 


3. Revizuirea şi finalizarea lucrării 


Pornind de la premisa că orice lucrare de licenţă/disertaţie/gradul I bazată pe o 
minimă cercetare ar trebui să genereze cunoaştere, este important ca pe parcursul ela- 
borării lucrării şi mai ales la finalizarea ei candidatul să reflecteze asupra următoarelor 
întrebări (Facultatea de Sociologie şi Asistenţă Socială, 2010): 

e Ce anume am aflat pe parcursul elaborării acestei lucrări? 

e Ce anume doresc să comunic audienței? 

e Este lucrarea suficient de interesantă pentru a justifica timpul dedicat citirii sale? 

Pentru a explora calitativ răspunsurile la aceste întrebări este utilă recitirea lu- 

crării. După ce lucrarea este aproape finalizată, dar cu ceva timp înainte de data limită 
pentru predarea acesteia, sunt utile (ibidem): 

e recitirea lucrării în întregime, revăzând mesajul principal; structura, calitatea 
limbajului folosit, cu corectarea eventualelor greşeli de ortografie sau de 
tehnoredactare; 

e revizuirea rezumatului şi a concluziilor, practic, a întregii lucrări. 


RECOMANDARE 


Importantă este în Ghidul nostru, dar mai ales în lucrările de licenţă sau de masterat şi 
gradul I prezenţa unor elemente destinate atenționării pentru o lectură mai atentă sau reținere 
a conținutului selectat. Am numit aici elementele de pictogramă, limbaj pictural sau de car- 
tografiere a identității. Le vom găsi în vizualizarea inovativă a ideilor privind o copertă, o 
casetă, anumite pagini specifice, având şi valenţele unei surse de inspiraţie. Menţionăm aici 
prototipurile, imaginile standardizate, arhetipurile, şabloanele etc., care oferă fie o structură 
familiară, fie un simbol, fie un cod color al unui text, fie o metaforă care se repetă cu un 
scop/sens la un capitol, paragraf, idee sau chiar instituţie. 

Recomandăm utilizarea editorului de texte Word pentru verificarea ortografiei, formata- 
rea paragrafelor şi a paginilor, a distanțelor dintre rânduri, tipuri de fonturi, dimensiuni de 
caractere. 


B. REDACTAREA TEXTULUI ȘTIINȚIFIC 


1. Particularităţi ale stilului ştiinţific 


Potrivit unei parafrazări aparținând lui Chelcea (2003), pornind de la lucrarea 
cunoscutului autor francez G. L. Leclerc (Le style est /'homme meme), „Stilul este 
ştiinţa însăşi”, enunţ ce caracterizează aproape fără excepţie toate lucrările ştiinţifice şi 
cu o ţinută academică. Această caracteristică nu reduce nicicum din valorile atribuite 
limbajului, mai ales din expresivitate, din abordările calitative ale poeticii şi construc- 
ției fictive şi narative, din retorica limbajului artistic sau din cele şase cunoscute func- 
ţii ale acestuia (limbajului), rezultate din celebra clasificare propusă de R. Jakobson, 
reluată de D. Irimia (1999) sau I. Rad (2008): referenţială (cognitivă, denotativă), ex- 
presivă (emotivă), conativă (implicativă atitudinal), metalingvistică (un cod de utiliza- 
re), fatică (conexiuni ale emiţătorului cu receptorul) şi poetică. 

Examinarea stilului ştiinţific din perspectiva caracteristicilor de bază conduce la 
următoarele planuri pe care ar trebui să le cunoască bine orice candidat la elaborarea 
unei lucrări ştiinţifice (Irimia, 1995; Rad, 2008); 

a) Nivelul fonematic, diferenţiator al valorii cuvintelor utilizate şi/sau ale acelu- 

iaşi cuvânt într-un text scris; 

b) Nivelul morfomatic sau al frecvenţei raţionale de utilizare filtrată a substan- 


tivelor, pronumelor, interjecţiilor, adjectivelor (cu recomandarea utilizării 
celor fără grade de comparaţie sau a celor pozitive); 


c) Nivelul flexiunii verbale, recomandată fiind utilizarea preponderentă a indi- 


cativului, condiţionalului-optativ şi infinitivului şi mai puţin, cu unele excep- 
ţii, a prezumtivului (lucrări retorice şi de evocare); 


d) Nivelul sintactic, frecvente fiind relaţiile de complementaritate între text, no- 


te, comentarii, bibliografie; de asemenea, recomandate sunt structurile enu- 
merative, pentru a evita frazele lungi, arborescente şi pentru o mai bună 
reținere; 


e) Nivelul lexical, recomandate fiind aspectele denotative, care evită ambiguită- 


țile conotative, uneori şi pe cele metaforice, arhaice, argotice, ale stilului po- 
pular. 


Acestora se adaugă: 


ordonarea logică a ideilor, a subdiviziunilor lucrării în capitole, subcapitole, 
paragrafe într-o anume progresie, fără redundanţă sau repetiţii supărătoare; 
prezentarea riguroasă şi obiectivă în dezvoltarea ideilor asociate şi unui stil 
relativ neutru, cu utilizarea pluralului politeții (modestiei), cu respectarea 
marcării ideilor „disidente”, negative, nefavorabile; 

utilizarea unei terminologii de specialitate consacrate — de exemplu, socio- 
logică, filosofică, pedagogică, psihologică, istorică, lingvistică ş.a., respec- 
tând propriile particularităţi lexicale, proprietăţile termenilor, claritatea în 
funcţie şi de publicul căruia i se adresează (spre exemplu, utilizarea unor cu- 
vinte sau expresii din limbi străine — mai ales latina, fără traducere în limba 
română) (vezi o listă interesantă şi utilă în Rad, 2008, pp. 42-48); 

atitudinile privind îmbogățirea stilului vizează lectura (vezi Pierron & 
Pierron, 1999), având ca scop crearea unei imagini, de ansamblu, organizată, 
tonică, cu preferință pentru autentic, evitarea ornamentelor; 

preocuparea pentru originalitate, pentru eleganţă, pentru creativitate perso- 
nală, evitându-se frazele foarte lungi, forţate, greoaie, termenii improprii; 
proba unor exerciţii stilistice, antrenamentul de refacere, de revenire şi pre- 
lucrare pentru a reduce din exprimarea stereotipă, timorată, puristă, narcisică 
(preocuparea de seducere a utilizatorului), tehnocratică (plină de termeni 
tehnici, densitate ideatică foarte mare, vocabular hiperspecializat). 


PARTICULARITĂȚI ALE STILULUI ŞTIINŢIFIC 

obiectivitatea, claritatea, precizia; 

impersonalitatea, expresivitate zero; 

specializarea lexicală: termeni din tehnică şi ştiinţă; 

limbajul denotativ, neologic (datorită înnoirii tehnicii şi a ştiinţei); 

limbaj de specialitate greu de înţeles de către nespecialişti, sintaxă simplă; 

scop informativ; 

absenţa ambiguităţii, echivocului şi a figurilor de stil; 

funcția exclusiv referenţială (cognitivă), transmițând informaţii, raționamente, idei. 

„În aparenţă — afirmă Șerbănescu (2005, pp. 135-138) — există tot atâtea modali- 
tăți de organizare a textului unei lucrări ştiinţifice câte idei şi câţi autori sunt. [...] În 
esenţă însă, lucrurile stau astfel: modul în care cu toţii percepem realitatea din Jur este, 
în linii generale, acelaşi şi se încadrează în tipare cognitive precise, formând un set 
finit de scheme după care ne organizăm cunoştinţele despre noi şi despre realitatea 
exterioară [...], toate organizându-se într-o reţea de structuri [...]. În schemele de or- 
ganizare se vorbeşte de următoarele axe sau tipuri de ordine: naturală (temporală şi 
spaţială); logică (predare ascendentă; general-particular, cunoscut-necunoscut; simplu- 
complex-simplu, pro-contra); importanță; alfabetică.” 


2. Elemente de stil 
a) Limba de redactare a lucrării. Valori gramaticale 


Obiectivul principal al unei lucrări ştiinţifice este comunicarea clară (Asociaţia 
Americană de Psihologie, 2013, p. 65). Acest lucru se poate realiza doar dacă idei- 
le/informaţiile sunt prezentate într-un mod clar/ordonat şi printr-o exprimare cursivă şi 
exactă. Greşelile gramaticale şi construcţia dezordonată a frazelor distrag atenţia citi- 
torului şi afectează imaginea autorului. 


RECOMANDARE 


Utilizaţi diateza pasivă. 

Alegeţi cu atenţie timpul verbelor. 

Fiţi atenți la acordul dintre subiect şi predicat. 

Consultaţi un dicționar atunci când sunteți nesiguri de forma unor cuvinte (de exemplu, 
pluralul unor substantive de origină străină). 

Fiţi atenţi la pronume, care trebuie să se acorde în număr cu substantivul pe care îl înlo- 
cuieşte. 

Folosiţi diacriticele (obligatoriu)! 

Atenţie la punctuație. Aceasta stabileşte cadenţa unei propoziţii! 


b) Scrierea cu majuscule. Caractere cursive şi aldine 


Scrierea cu literă mică (minuscule) sau mare (majuscule) priveşte inițiala cuvin- 
telor, iar în cazul abrevierilor şi al simbolurilor — şi celelalte poziţii. Opţiunea pentru 
această caracteristică a literei depinde în special de: 

e poziția elementului în text (în interiorul sau la începutul unei comunicări) 

şi punctuația acestuia; 

e natura elementului (substantive comune sau proprii, celelalte părţi de vorbi- 
re, abrevieri, simboluri) — indiferent de poziția în text, litera mică sau mare 
fiind o marcă a caracterului de nume comun, respectiv propriu, mai ales în 
cazul cuvintelor care pot fi folosite cu ambele valori; 

e marcarea anumitor valori sau obţinerea unor efecte stilistice; 

e natura textului. 

RECOMANDARE 


CUI [Times NewRo = 12 +] A? A Aa e 
Dacă aţi scris o frază, cuvânt/un document i 
cu litere mici şi doriţi să modificaţi forma BE Na, e A A 
literelor modificaţi din meniul  Acasă/ 
Home/Font. — 


c) Abrevierile 


Pentru o exprimare coerentă/clară, utilizați cât mai puţine abrevieri. Deşi în 
cercetare utilizarea abrevierilor termenilor tehnici este utilă, comunicarea poate fi în- 
greunată. Vom abrevia denumirile mai puţin cunoscute de organizații, companii şi 
mărci numai după ce le-am scris mai întâi în întregime, atunci când le-am menţionat 
pentru prima dată în lucrare. Totodată, nu e întotdeauna necesar să dăm denumirea 
completă a unor instituţii şi organizații foarte cunoscute. 


RECOMANDARE 


Vom folosi: 

e litere mici pentru abrevierile măsurilor. Vom scrie kg, km, g etc.; 

e litere mari în abrevierile alcătuite din inițiale: GMT (Greenwich Mean Time), MS 
(Majestatea Sa), precum şi în unele expresii: N.B. (nota bene), P.S. (post-scriptum); 


e |a abrevierile pentru organizaţii bine-cunoscute, precum UE, NATO, CSI sau ONU, 
pentru boli ca SIDA sau pentru termeni ca ADN, EPS, ACTH, IQ, nu vom folosi 
puncte în abrevieri; 


nu vom prescurta titlurile şi funcțiile. Vom scrie preşedintele Popa, şi nu preş. Popa; 


nu începeţi NICIODATĂ o propoziţie cu o abreviere cu literă mică, simbol indepen- 
dent sau cu un număr (procent). 


Pentru a nu repeta unele elemente ale descrierii bibliografice, în citare se utili- 
zează următorii termeni de origine latină: 

e Apud = „citat după”. Indică un citat preluat nu din sursa originală, ci dintr-o 

altă lucrare care o citează. La începutul citării se va menţiona termenul 


„Apud”, cu indicarea sursei de împrumut. 


O): 
EXEMPLU 
Strauss, Claude Levi. Răspuns la ancheta UNESCO privind ştiinţele sociale. Revue 
Internationale des Sciences Sociales, 1964, vol. XVI, nr. 4, apud Berger, Rene. Artă şi co- 
municare. Bucureşti: Editura Meridiane, 1976, p. 69. 


e Ibid. (bidem) = „în aceeaşi lucrare” sau „tot acolo”. În succesiunea imediată 
a citărilor, textul de unde am citat repetat se omite, fiind înlocuit prin terme- 
nul latin /bidem, prescurtat Ibid. sau Ib., scris cu caractere italice (cursive). 
Aceasta permite a se evita repetarea uneia şi aceleiaşi surse bibliografice. În 

citarea repetată a unei alte pagini din aceeaşi sursă, la cuvântul „Ibidem” se 
adaugă numărul paginii; în citarea repetată a volumului, la „Ibidem” se ada- 
ugă numărul volumului. 

e Id. (dem) = „acelaşi” (despre autor). În succesiunea imediată a citărilor la 
diferite lucrări ale unuia şi aceluiaşi autor se utilizează termenul /dem sau Id. 
scris cu litere cursive. 

e Op. cit. (Opus citatus/Opere citato) = „în lucrarea citată”. Când este citat 
acelaşi studiu al unui autor de mai multe ori pe parcursul lucrării, însă nu 
succesiv, ci la distanță, prima dată trimiterea se face în întregime, după care 
apare termenul latin opus citatum, prescurtat op. cit., subliniat cursiv. Ca re- 
ferentul lui „op. cit.” să fie regăsit, se vor revedea notele precedente sau sec- 
țiunea generală a referinţelor, căutându-se prima citare a autorului. La citarea 
repetată a altei pagini, la „op. cit.” se adaugă numărul paginii; la citarea repeta- 
tă a altui volum (parte, ediţie), la „op. cit.” se adaugă numărul volumului. 

e Loc. cit. (Loco citato) = „în locul citat”. Se foloseşte pentru trimiterea la un 
pasaj, paragraf deja citat într-un articol. 

e Sup. (Supra) = „mai sus”, „mai înainte” apare pentru referinţele care indică o 
idee/citat ce se regăseşte în acelaşi text, dar anterior. 

e Inf. Unfra) = „mai Jos”, „mai departe” — pentru referințe care semnalează o 
idee, citat care se regăseşte ulterior în text. 

e Comp. = „compară cu”. Se foloseşte pentru trimiterea care se face la o lucra- 
re unde a fost formulat un punct de vedere diferit sau numai parțial asemănă- 
tor cu cel al autorului. 

e Cf. (confer) = „a se compara”. Se utilizează pentru a face o comparaţie între 
puncte de vedere diferite sau asemănătoare. 

e Cfr. (lat.) = „confirmare cu”, „întocmai cu”, „identic cu”. 

e v. (vide) = „vezi”. Indică locul unde trebuie căutată o definiţie, o explicaţie, 
atrage atenţia asupra unei lucrări din care sunt preluate anumite idei şi pentru 
care nu se arată legătura. 


ATENȚIE! 


Abrevierea unui termen menţionat pentru prima dată în manuscris şi utilizată ulterior mai 
puţin de trei ori, în special într-o lucrare mai voluminoasă, se poate dovedi dificil de reținut 
pentru cititor şi de aceea se recomandă scrierea denumirii complete a termenului (Asociaţia 
Americană de Psihologie, 2013, p. 107). 


3. Citarea surselor 


În redactarea lucrărilor ştiinţifice se utilizează stiluri de redactare recunoscute 
de comunităţile academice şi care prevăd standarde şi norme stricte. Cele mai cunos- 
cute stiluri de redactare sunt: APA, Chicago, MLA, IEEE, Harvard, Turabian. 

Tabelul 25 prezintă principalele stiluri de citare a surselor, domeniile în care 
acestea sunt utilizate cu precădere şi oferă surse informaţionale suplimentare. 

c> 

E) SELECTAREA STILULUI DE CITARE ÎN MSO WORD 

Editorul de texte MSO Word permite 
modificarea stilului de citare, în funcție de 
standardul dorit (vezi Figura 45). În meni- 
ul principal Referinţe/References, faceți 
click pe submeniul Stil/Style. Din lista 
verticală care se deschide selectați prin Citations & Bibli€ 
click stilul dorit (APA, Chicago ş.a.). pr 


REFERENCES 


Ey 


Insert 


MAILINGS 


În) Manage Sources 


EG Style: |Ehieaga >. 


Citation > E'î Bibliot APA 


Sixth Edition 
Chicago 
Sixteenth Edition 

GB7714 

2005 

GOST - Name Sort 

2003 

GOST - Title Sort 

2003 

Harvard - Anglia 

2008 

IEEE 

2006 

Figura 45. Schimbarea stilului de citare 


în MSO Word 


Tabelul 25. Stiluri de editare 


Link util/pentru mai multe 


Stil de editare 
Stilul APA 


Stilul Harvard 


Stilul Chicago 
Stilul MLA 


Stilul Turabian 
Stilul ISO 690 


Stilul IEEE 


Domeniu de aplicare 


e Ştiinţe sociale, economic, 
educaţie 

e Ştiinţe sociale, economic, 
educaţie 


e Ştiinţe umaniste, arte 

e Ştiinţe umaniste, arte, studii 
interdisciplinare 

e Lucrări cercetare, disertaţii, 
teze doctorat 

e Toate domeniile 


e Toate domeniile tehnice 


informaţii 
e www.apastyle.org 


e http://www.imperial.ac.uk/admin- 
services/library/learning-support/ 
reference-management/harvard- 
style/your-reference-list/ 

e www.chicagomanualofstyle.org 

e www.mla.org/style 


e www.press.uchicago.edu/books/ 
turabian/turabian_citationguide.html 
e SR ISO 690-1996 — tipărite 
SR ISO 690/2-1997 — electronice 


RECOMANDĂRI DE LECTURĂ 


Pentru mai multe informaţii privitoare la utilizarea stilurilor 


de citare puteţi accesa site-ul de mai Jos: 
https://Awww.citethisforme.com/guides 


Cleo 


OJA 


Pentru domeniul ştiinţelor sociale, cel mai utilizat format este stilul APA (eng. 
American Psychological Association). Informaţii şi noutăţi despre format sunt dispo- 
nibile pe site-ul oficial al asociaţiei (American Psychological Association, 2013). 

Caracteristica principală a acestui sistem constă, în principal, în citarea în text într-un 
format esenţializat (nume autor şi anul publicaţiei) şi nu prin note de subsol sau finale. 
Stilul Harvard este similar cu sti- 
Citare — trimitere la o sursă publicată lul APA. Stilul APA se foloseşte cu 

sau nepublicată, nu întotdeauna sur- precădere în USA, iar stilul Harvard este 

sa originală (Wikipedia contributors, preferat în Marea Britanie şi Australia. 

2010). Stilul Chicago se potriveşte unui 
discurs mult mai segmentat, cel mai 
întâlnit în filosofie şi ştiinţele umaniste, acolo unde aproape fiecare idee citată este 
însoțită de un comentariu al autorului. Referințele semi-complete se trec în notele de 
subsol (Chicago A) sau în notele de final (Chicago B). În citarea imediat următoare se 
foloseşte ibid., în vreme ce aceeaşi referinţă, dacă este citată ulterior, va fi prezentă 
numai sub forma numelui de familie al autorului şi a titlului prescurtat. 

În redactarea lucrării se foloseşte acelaşi stil şi se acordă atenţie deosebită ca 
toate citările şi referințele să respecte formatul ales. În funcţie de tipul de sursă citată 
(carte, capitol de carte, articol din jurnal, articol din volum de conferință, sursa elec- 
tronică etc.) fiecare stil se caracterizează prin anumite exigenţe. 


a) Când şi ce se citează? 


Cunoaşterea ştiinţifică reprezintă rezultatul activităţii şi realizărilor cercetători- 
lor de-a lungul timpului (Asociaţia Americană de Psihologie, 2013, p. 169). A menţio- 
na direct şi corect contribuţia altor autori la abordarea unei problematici ştiinţifice este 
o dovadă de probitate intelectuală şi ajută cititorul în a delimita contribuţia dumnea- 
voastră de cea a altor autori. Desigur că este necesară şi o abordare mai de profunzime 
a finalităţilor citării unei surse de documentare. Amintim aici câteva dintre aceste fina- 
lități: 

e a recunoaşte public relevanţa muncii unui alt autor în cadrul temei discutate 

(Wikipedia contributors, 2010); 

e a prezenta cititorului materialele pe care vă bazaţi analizele/concluziile; 

e a prezenta fapte, statistici, grafice şi orice alte informații care nu reprezintă 
cunoaştere comună (acele fapte sau idei care sunt cunoscute de un număr 
mare de persoane şi pot fi aflate cu uşurinţă, dintr-o mulţime de surse); 

e a ghidacititorul către materialele relevante în discuție, astfel încât să le poată 
el însuşi examina (Lipson, 2006); 

e pentru a evita plagiatul, veţi menționa sursa informaţiilor de fiecare dată 
când folosiţi sau reproduceţi ideile, opiniile sau teoriile altei persoane, citări 
sau parafrazări ale celor spuse sau scrise de altcineva. 

În general, cele mai frecvent consultate şi, implicit, citate surse sunt următoa- 

rele: 

cărți; 

enciclopedii sau dicționare; 
antologii şi colecții; 

articole din reviste ştiinţifice; 
rapoarte de cercetare; 

articole de ziar; 

lucrări/teze de doctorat, masterat, gradul didactic I, licenţă; 
site-uri; 

documente legislative, guvernamentale; 

materiale audio-video. 


b) Parafrazarea 


Cum arată o parafrazare acceptabilă şi una inacceptabilă? 

Parafrazarea e acceptabilă dacă 

Parafrazare — a exprima prin alte cuvinte | redă corect informaţiile din textul 
(şi mai pe larg) conţinutul unui text; a | original, reformulează într-un mod 
expune prin cuvinte proprii ideile unui | personal textul prezentat, precizează 
text aparținând unui alt autor. sursa informaţiilor, indică pasajele 

preluate direct de la sursă, punându-le 


între ghilimele şi precizând pagina. 


RECOMANDĂRI DE LECTURĂ 


Pentru a parafraza în mod corect textul unui alt autor şi a cita sursa în mod corespunzător 
recomandăm o lectură cel puţin analitică a Capitolului IV al prezentei lucrări. 


c) Citarea referințelor în text 


Citarea referințelor în text variază în raport cu particularităţile stilului pentru ca- 
re aţi optat. 


ATENȚIE! 


În redactarea textului ştiinţific al lucrării, un aspect important este reprezentat de consec- 
venţa în opțiunea candidatului pentru un anumit stil de citare a referințelor în text. Nu este 
recomandată alternarea sau combinarea mai multor stiluri în cuprinsul aceluiaşi manuscris. 


În raport cu natura materialului citat (carte, capitol de carte, articol ştiinţific, 
raport de cercetare, teză de doctorat, website-uri şi documente de pe website-uri ş.a.), 
numărul şi caracteristicile autorilor, este necesară adecvarea citării în text în funcție 
de recomandările fiecărui standard. Tabelele din cuprinsul acestei secțiuni exemplifică 
scenariile rezultate din combinatorica elementelor menţionate mai sus. Subliniem na- 
tura tehnică a acestor informaţii şi nevoia de exercițiu riguros controlat în lucrul cu 
referinţele bibliografice. 

Tabelul 26. Citarea unei cărți cu număr variat de autori 


Stil editare Bibliografie Citare în text 
Stilul APA Lucrare cu un singur autor 
Neacşu, |. (2015). Metode şi tehnici de Neacşu (2015) subliniază 
învățare eficientă. Fundamente şi practici că... 
de succes. laşi: Editura Polirom. „text” (Neacşu, 2015) 
Lucrare cu 2 autori 
Neacşu, |. & Uţă, F. (2015). Psihopedago-  „text” (Neacşu & Uţă, 2015) 
gia activităţilor motrice: factori, valori, 
practici. Bucureşti: Editura Universitară. 
Lucrare cu 3 sau mai mulți autori 
Potolea, D., Neacşu, I. & Șerbănescu, L. (Potolea, Neacşu & 
(2009). Metodologie şi programe pentru Șerbănescu, 2009) 
definitivat şi gradul didactic II. Bucureşti: Prima menţiune în text: 
Editura Universitară „text” (Potolea, Neacşu & 
Șerbănescu, 2009) 
O citare ulterioară din ca- 
drul unui paragraf 
„text” (Potolea er a/., 2009) 
Lucrare cu un coordonator (sau mai mulți) 
Potolea, D., Neacşu, I., lucu, R. & (Potolea, Neacşu, lucu & 
Pânişoară, |. (2008). Pregătirea Pânişoară, 2008) 
psihopedagogică. laşi: Editura Polirom. 
Stilul Chicago Lucrare cu un autor 


Neacşu, loan. 2015. Metode şi Tehnici de 
Învățare Eficientă. Fundamente şi Practici 
de Succes. Iaşi: Editura Polirom. 


Lucrare cu 2 autori 

Neacşu, loan & Florentina Uţă. 2015. 
Psihopedagogia Activităților Motrice: 
Factori, Valori, Practici. Bucureşti: 
Editura Universitară. 


Lucrare cu trei sau mai mulți autori 
Potolea, Dan, loan Neacşu & Laura 
Şerbănescu. 2009. Metodologie şi Progra- 
me pentru Definitivat şi Gradul Didactic II. 
Bucureşti: Editura Universitară. 


Lucrare cu un coordonator (sau mai mulți) 
Potolea, Dan, loan Neacşu, Romiţă lucu & 
Ion-Ovidiu Pânişoară. 2008. Pregătirea 
Psihopedagogică. laşi: Editura Polirom. 


(Neacşu 2015) 


(Neacşu & Uţă 2015) 


(Potolea et al. 2009) 


(Potolea et a/. 2008) 


Notă: Stilul Chicago impune scrierea cu majusculă a cuvintelor de bază (substantiv, verb, 
adjectiv), fapt care este diferit de normativele limbii române. 


Atenţie! Putem să folosim „şi” sau „&”. 

(0) NOTĂ 


Există şi alte stiluri practicate, precum Harvard, MLA, ISO, IEEE care se legitimează 
prin unele note particulare. Cele mai frecvente stiluri sunt APA, Chicago şi, firesc, fiecare 
editură are propriile recomandări. 


Tabelul 27. Citarea unui capitol de carte 


Stil editare Bibliografie Citare în text 


Stilul APA Manasia, L. & Bălănescu, R. (2015). Cercetarea (Manasia & 
pedagogică şi inovarea în învățământ. În L. Şerbă- Bălănescu, 2015) 
nescu & S. Găbureanu, Fundamentele pedagogiei. 

Teoria şi metodologia curriculumului (Vol. |, 
pp. 115-149). Bucureşti: Editura Politehnica Press. 


Stilul Chicago  Manasia, Loredana & Bălănescu Ramona. 2016. După cum s-a menţi- 
„Cercetarea Pedagogică şi Inovarea în Învăţă- onat de către 
mânt”. În Fundamentele Pedagogiei. Teoria şi Manasia & Bălănescu 


Metodologia Curriculumului, vol. I, pp. 115-149. (2016)... 
Bucureşti: Editura Politehnica Press. 
Notă: Stilul Chicago impune scrierea cu majusculă a cuvintelor de bază (substantiv, verb, 
adjectiv), fapt care este diferit de normativele limbii române. 


Tabelul 28. Citarea unui document preluat de pe o pagină web 


Stil editare Bibliografie Citare în text 


Stilul APA American Psychological Association. (2013, (APA, 2013) 
5 decembrie). Preluat de pe Publication Manual of 
the American Psychological Association, Sixth 
Edition: http://www.apastyle.org/ 

Stilul Chicago American Psychological Association (2013, (APA 2013) 
5 decembrie). Preluat de pe Publication Manual of 
the American Psychological Association, Sixth 
Edition: http://www.apastyle.org/ 


Tabelul 29. Citarea articolelor din reviste 


Stil editare Bibliografie Citare în text 
Stilul APA James, M. & McCormick, R. (2009). Teachers (James & 
learning how to learn. Teaching And Teacher McCormick, 2009) 


Education, 913-982. 

Stilul Chicago James, M., and R. MeCormick. 2009. „Teachers (James & 
Learning How to Learn”. Teaching And Teacher  McCormick 2009) 
Education, 913-982. 


Tabelul 30. Citarea unui film [DVD], [VHS], [Blu-ray Disc] 


Stil editare Bibliografie Citare în text 


Stilul APA Chicken Run. (2000). [video] UK: Pathe Distribu- (Chicken Run, 2000) 
tion: Peter Lord şi Nick Park. 

Stilul Chicago Chicken Run. 2000. Video. UK: Pathe Distributi- (Chicken Run 2000) 
on: Peter Lord şi Nick Park. 

Tabelul 31. Citarea unui autor necunoscut 


Stil editare Bibliografie Citare în text 

Stilul APA Cum să faci prezentări eficiente. (1999). („Cum să faci prezentări 
Bucureşti: Rentrop & Straton. eficiente”, 1999) 

Stilul Chicago 1999. Cum să faci prezentări eficiente. (Cum să faci prezentări 
Bucureşti: Rentrop & Straton. eficiente 1999) 


RECOMANDARE 


La adresa de mai jos, puteţi accesa un site util în redactarea bibliografiei 


şi citarea referințelor în text. Si 


https://Awww.citethisforme.com/guides 


RECOMANDĂRI DE LECTURĂ 


Anglia Ruskin University Library. Guide to the Harvard Style of Referencing. 
http://libweb.anglia.ac.uk/referencing/harvard.htm 

ACM [Association for Computing Machinery] Digital Library. Self-citation and self 
reference: credibility and promotion in academic publication. 
http://portal.acm.org/citation.cfm?id=766448 

Bedford St. Martin's. Research and documentation online. 
http://bes.bedfordstmartins.com/resdocSe/ 

Bibliotecnica. La Biblioteca digital de la UPC. Cite bibliographic reference in print and in 
oral presentations. http://bibliotecnica.upc.es/fullsacces/fulls/Serie5_6_Angles.pdf 

London South Bank University. How to do your Referencing: Numerical Style. 
http://www.Isbu.ac.uk/library/helpsheets/hs28.pdf 

Purpose & importance of citation. The Write Direction. 
http://thewritedirection.net/CitationHelp/c8i02purpose.htm 

Research and Citation Resources. Purdue Online Writing Lab. 
http://owl.english.purdue.edu/owl/section/2/ 

Toffler, Alvin. Future Shock. Apud: Heylighen, F. Change and Information Overload: nega- 
tive effects. http://pespmcl.vub.ac.be/chinneg.html 

The University of British Columbia Library. RefWorks, Zotero & Mendeley: A Three (3) 
Way Comparison of Tools. http://www.slideshare.net/giustinid/ref-works-mendeley- 
zotero 


d) Lista bibliografică 


În structura lucrării, lista referinţelor bibliografice urmează capitolului dedicat 
concluziilor. Toate lucrările şi sursele de informare (cărţi, capitole/secţiuni din cărți, 
teze de doctorat în manuscris, articole, website-uri, articole de pe pagini web, articole 
prezentate la conferinţe, rapoarte etc.) utilizate de către absolvent vor fi referenţiate în 
mod obligatoriu în lista de referințe. 

În alcătuirea listei de referinţe bibliografice vor fi trecute toate sursele, în ordine 
alfabetică, numerotate cu cifre arabe, urmate de punct (nu paranteze rotunde sau pătrate). 

În cazul în care unui autor îi corespund mai multe lucrări, acestea vor fi listate în ordi- 
ne cronologică. 

Standardul APA pentru citarea cărților în lista de referinţe bibliografice cere să 
trecem numele autorului, inițiala prenumelui urmată de punct, anul publicării între 
paranteze, urmat de punct, numele cărţii scris cu litere cursive (italic), oraşul, urmat de 
două puncte şi editura, urmată de un punct (nu punct şi virgulă). 

De asemenea, editorul de text Word oferă o funcţie de introducere automată a 
resurselor bibliografice, pentru a facilita acest proces şi a elimina erorile de citare. 


22 SETĂRI NECESARE PENTRU INSERAREA AUTOMATĂ A 
= REFERINŢELOR APA VARIANTA 6, UTILIZAND MICROSOFT OFFICE 
2007 — 2013 


Pentru a eficientiza procesul de inserare a referințelor identificăm în Microsoft Word 
2010 meniul Referinţe/References, opţiunea Inserează citare/Insert citation şi selectăm de la 
Adaugă sursă nouă/Add new source tipul sursei pe care dorim să o cităm (carte, capitol de 
carte, articol din jurnal, articol din volum de conferință, sursa electronică etc.). 

În funcţie de tipul sursei ni se cere să completăm câmpurile necesare (numele şi prenu- 
mele autorilor, titlul cărţii/articolului, titlul revistei, anul de publicare, editura, oraşul, numă- 
rul de pagini etc.). Editorul Word marchează cu „*” câmpurile obligatoriu de completat. 
Procesul se repetă de câte ori inserăm o sursă nouă. Pentru citarea aceleiaşi surse, accesăm 
meniul Inserare citare/Insert Citation şi dăm click pe referinţa care ne interesează. 

Lista bibliografică este rapid şi complet inserată apăsând butonul Bibliography, putând fi 
uşor actualizată. 

EI Insert Page Layout References "Mailing Revie Vie 
E3 3 Manage Sources 


E) (Ze Add Text AB Îi Insert Endnote 
Uz, Style: APA Fitti * 


(3? Update Table AB Next Footnote * 
Table of Insert Insert EFOR 
Contents * Footnote iz] Show Notes Citation = dp Bibliography ” 


Table of Contents Footnotes ra Citations & Bibliography 


ATENȚIE! 


Recomandăm a nu fi incluse în lista de referinţe bibliografice lucrări care nu au fost con- 
sultate. Audienţa poate fi impresionată prin calitatea, noutatea, articularea ideilor cuprinse în 
lucrare, nu prin lungimea listei de referinţe. 

În cazul în care acelaşi autor are mai multe opere, ele vor fi sortate în ordine cronologică 
inversă (din prezent către lucrările publicate anterior). 

Când o lucrare are între doi şi şapte autori, în text se vor trece primii trei, urmaţi de ex- 
presia et al., iar în lista de referinţe se va scrie numele tuturor. Dacă sunt mai mult de opt 
autori, atunci se trec primii şase, se lasă trei puncte şi se trece şi ultimul autor. 

Citarea articolelor din reviste se realizează în formatul: Autor 1, A. A., Autor 2, B.B,, 
Autor n, Z.Z. (an). Titlul articolului. În Titlul jurnalului, nr., (serie), volum, paginile între 
care este publicat. 

Când autorul este anonim, nu se mai trec steluțe sau alte semne, ci se începe cu titlul lu- 
crării: Dorland 's dictionary. (2007). Philadelphia, PA: Saunders. 

Sursele citate se vor regăsi în mod obligatoriu în lista bibliografică şi webografică. 

Pentru informaţiile care nu pot fi găsite în publicaţie, se utilizează anumite abrevieri: lo- 
cul publicaţiei nu este cunoscut: „(s.l.)” (sine loco); editura necunoscută: „(s.n.)” (sine 
nomine); anul nu este specificat: „(s.a.)” (sine annum). 

4. Recomandări privind formatarea lucrărilor 


Pentru redactarea unei lucrări, care să reflecte calitativ eforturile de documenta- 
re şi cercetare ale candidatului, sunt necesare şi competenţe de utilizare a programelor 
de editare de texte (de exemplu, Microsoft Word). 

Punerea în pagină a lucrării implică respectarea unor recomandări privind for- 
matul documentului, numerotarea paginilor, alinierea textului, spaţierea paragrafelor şi 
a întregului text, fonturile şi culorile utilizate. Oferim în continuare recomandări de 
redactare şi sugestii pentru punerea în aplicare a acestora. 


ATENȚIE! 


Persoanelor care nu au experienţă în tehnoredactare le este recomandat să urmeze cursuri 
ECDL sau să înveţe singure accesând următoarele platforme: 

Word 2010 

http://www.gcflearnfree.org/word2010 

Excel 2010 

http://www.gcflearnfree.org/excel2010 

Powerpoint 2010 

http://www.gcflearnfree.org/powerpoint2010 

Open Office Writer 

http://www.gcflearnfree.org/writer 

Open Office Calc 

http://www.gcflearnfree.org/calc 

Open Office Impress 

http://www.gcflearnfree.org/impress 

Google Drive şi Google Docs 

http://wvww.gcflearnfree.org/googledriveanddocs 


a) Formatul documentului 


Formatul întregii lucrări este A4. Marginile paginilor vor avea următoarele di- 
mensiuni (stânga 2,54 cm; dreapta: 2 cm; sus 2 cm; jos: 2 cm). 


b) Numerotarea paginilor 


Numărul de pagină se inserează în subsolul paginii, centrat. Numerotarea pagi- 
nilor începe de la secțiunea de Introducere. Se recomandă ca pe prima pagină să nu 
apară numărul. 


> 
E, INSERAREA NUMĂRULUI DE PAGINĂ 
Pentru inserarea numărului de pagină se selectează meniul Inser//Inserare. Alegem din 
panoul Header & Footer/Antet & Subsol opțiunea Page Number/Număr de pagină şi selec- 
tăm poziţia dorită. 

c) Alinierea textelor 


Textul din cadrul paragrafelor normale va fi aliniat între marginile din stânga şi 
dreapta (aliniere stânga-dreapta/justified). Primul rând al fiecărui paragraf va avea un 
alineat de 1,2-1,5 cm. 


d) Spaţierea paragrafelor şi a textului 


Textul lucrării va respecta o spaţiere între rânduri de 1,5 linii. Spaţierea între pa- 
ragrafe va fi de 3 linii. 


c> 


v SPAȚIEREA TEXTULUI ŞI PARAGRAFELOR 
În meniul Pornire/Home, în panoul Paragraph maximizăm fereastra Paragraf/ 
Paragraph apăsând pe săgeata din dreapta-jos a panoului. Din cadrul acestei ferestre, în 
zona Spațiere/Spacing selectăm distanța dintre rânduri, dar şi spaţiul alocat paragrafului în 
cadrul textului. 


Spacing 
Before: Opt 3 Line spacing: At: 
After: Opt = 1,5 lines =] 3 
[_] Don't add space between paragraphs of the same style 


Atenţie! Este indicat când formatați textul să completaţi câmpurile Înainte/Before şi 
După/After cu 0 sau 3 pt, chiar dacă în momentul aranjării nu apare nici o cifră. 


e) Fonturi utilizate 


Fontul pentru redactare va fi Times New Roman sau alt font cu serife, cu di- 
mensiunea de 12 puncte, utilizând în mod obligatoriu diacriticele specifice limbii 
române (ă, ş, ţ, î, â). 


be, 
E, SETĂRI NECESARE PENTRU FONTURI ŞI DIACRITICE 
Selectăm din Windows butonul de comandă Panou de control/Control Panel. Din lista 
de opţiuni alegem Limbă/Region and Language. În cadrul ferestrei deschise selectăm opţiu- 
nea Adăugaţi o limbă/Install languages şi selectăm limba română. După instalare, pe bara de 
stare o să ne apară EN/RO. Comutarea între limbi se face printr-un simplu click pe acroni- 
mul aferent limbii dorite pentru redactarea textului. 


RECOMANDĂRI DE LECTURĂ 


Disputa specialiştilor cu privire la fonturile cu serife şi cele fără serife este 
reală şi încă prezentă. Recomandăm cititorului o lectură pentru lărgirea ori- 
zontului de cunoaştere cu privire la cele două tipuri de fonturi. 

http://typography.ro/sans-serif-sau-serif/ 

P Lizibilitate 


Editorul de texte Microsoft Word afişează informaţii despre gradul de lizibilita- 
te a documentului, inclusiv punctaje pentru lizibilitate. Fiecare din aceste punctaje se 
bazează pe numărul mediu de silabe pe cuvânt şi de cuvinte în propoziţie. 


ATENȚIE! 


Ştiaţi că editorii acordă un punctaj pentru lizibilitate? Acesta este punctajul Flesch. Se 
evaluează textul pe o scară de 100 de puncte; cu cât punctajul este mai mare, cu atât docu- 
mentul este mai uşor de înțeles. Pentru majoritatea documentelor obişnuite, străduiți-vă să 
obţineţi un punctaj între 60 şi 70. Formula punctajului Flesch pentru lizibilitate este: 

206.835 — (1.015 x ASL) — (84.6 x ASW), 
unde ASL = lungimea propoziției medii (numărul de cuvinte împărțit la numărul de propozi- 
ţii) şi ASW = numărul mediu de silabe pe cuvânt (numărul de silabe împărțit la numărul de 
cuvinte). 


2) Antetul de pagină 


Antetul paginii (eng. header) se va insera începând cu Introducerea şi va conţi- 
ne titlul capitolului şi numele autorului lucrării. 


ale, 


CREAREA UNUI ANTET/HEADER 
Primul pas este să inserăm un text ca antet. Deschidem meniul /nserare/Insert şi apelăm 
opţiunea Antet/Header, după care alegem formatul antetului şi-l redactăm. 


În acest moment se activează meniul Header & Footer Tools/ [33 [5 
Instrumente Antet şi Subsol. Din cadrul acestui meniu activăm pentru a 
fiecare capitol Link to Previous/Legătură cu anteriorul şi modificăm Meade Footer „Page 


antetul. Header & Footer 
h) Utilizarea culorilor 


Pentru a diferenţia, simboliza, marca diferite elemente de conţinut (de exemplu, 
grafice), pot fi utilizate culori. Un aspect important este utilizarea constantă şi consis- 
tentă a culorilor pentru a simboliza diferite aspecte. De asemenea, recomandăm a nu 
se utiliza mai mult de 5-7 culori pentru a facilita lectura şi înțelegerea documentului. 
Culorile vor fi utilizate doar pentru grafice, infografice, casete ş.a., în timp ce textul 
lucrării va fi negru. 

Recomandăm utilizarea prudentă a culorilor în lucrările de disertaţie, licenţă sau 
gradul didactic I pentru a nu încărca materialul, ci, dimpotrivă, a-l face mai uşor de 
lecturat. Valenţele culorii sunt de a potenţa textul. 

5. Reprezentarea grafică a rezultatelor cercetării 


a) Principii, norme şi recomandări în utilizarea reprezentărilor 
grafice 


(1) De ce să utilizăm abordarea iconică? 


William Plyfaircel afirma că „prin utilizarea graficelor se pot imprima în me- 
morie în cinci minute informații al 
„Graficul este o imagine spaţială, cu căror studiu prin tabele ar fi necesitat 
caracter convenţional care, prin diverse | zile întregi. Ele facilitează înțelegerea 
mijloace plastice de reprezentare, relie- şi memorizarea, invitând la elabora- 
fează ceea ce este esenţial, caracteristic | rea intuitivă a ipotezelor cu privire la 
pentru obiectul cercetării” (Prisăcaru, legităţile specifice obiectului cercetă- 
2014, p. 63). rii, cu privire la conexiunile posibile 
cu alte fenomene şi procese”. 

În prezent, aproape toate reprezentările grafice sunt rezultatul unor operaţii de 
prelucrare digitală a datelor de bază. Aceste reprezentări au permis ca autorii să aibă o 
flexibilitate mai mare în vizualizarea datelor/rezultatelor. Tabelele şi figurile oferă 
cercetătorilor posibilitatea să prezinte un volum mai mare de informaţii, într-un mod 
mai eficient şi mai accesibil. 

Reprezentarea grafică a datelor poate servi mai multor obiective: 

e de explorare; 
de comunicare; 
de calcul; 
de stocare (pentru a fi utilizate ulterior); 
de vizualizare. 


(2) Raportul text — grafică în structura lucrărilor 


Informaţia prezentată vizual este mult mai penetrantă pentru simţuri şi chiar 
pentru intelect. De obicei „o imagine bună este mai utilă decât o mie de cifre”. Repre- 
zentarea grafică a datelor se face însă cu mult discernământ deoarece, aşa cum se va 
vedea mai jos, nu orice grafic ne spune ceva, iar cantitatea de informaţie care se pierde 
la reprezentare trebuie foarte atent controlată. 


TEMĂ DE REFLECȚIE 


Reamintim dictonul conform căruia o imagine face cât o mie de cuvinte. Vă invităm să 
analizați atent imaginea următoare, pe care am numit-o diagramă circulară. Graficul din 
Figura 46 reprezintă reflectarea unei variabile la nivelul judeţelor României. În cazul varia- 
bilelor cu un număr mare de atribute, nu recomandăm utilizarea reprezentărilor circulare 
(vezi exemplul dat). 

BARAD DO ARGES 
DBACAU BIHOR BISTRITA NASAUD 
MB BOTOSANI D BRASOV MERAILA 
MI BUCURESTI OBUZAU CARAS SEVERIN 
CALARASI mau BM CONSTANTA 
COVASNA BD DAMBOVITA 
DGALATI O GIURGIU 
O HARGHITA IALOMITA 

E MARAMURES 


iasi 

O MEHEDINTI a Es NEAMT 
mor E PRAHOVA MB SATU MARE 
DSALAJ m smiu SUCEAVA 
TELEORMAN m TIMIS TULCEA 

m VASLUI m VALCEA D VRANCEA 


Figura 46. Exemplu de grafic circular 


(3) Editarea tabelelor şi figurilor 


Tabelele se numerotează cu cifre arabe, de la 1 la n. Titlul se menţionează dea- 
supra tabelului, centrat sau aliniat la stânga. Figurile se numerotează cu cifre arabe, de 
la 1 la n; fiecare figură are număr şi titlu, care se menţionează sub figură, centrat. 


ATENȚIE! 


Numerotarea figurilor şi tabelelor, precum şi plasarea titlului sub sau deasupra acestora 
este reglementată de stilul de editare pentru care aţi optat. Verificaţi cu atenţie care sunt 
recomandările stilului respectiv în privinţa reprezentărilor grafice. 


Pentru a crea o listă de figuri sau tabele inclusă în lucrarea de cercetare, preci- 
zaţi titlurile figurilor pe care le utilizaţi în text. Când construiți un tabel de figuri, 
Microsoft Word caută aceste titluri, le sortează după număr şi afişează tabelul de figuri 
de obicei în partea inițială a lucrării. 


b) Tabelele 


Principii generale pentru construirea tabelelor: 
e Tabelele trebuie să fie cât mai simple posibil. 
o Sunt preferate două sau trei tabele mici unui singur tabel mare care să 
conțină multe detalii sau variabile. 
o Pot fi citite cu uşurinţă valorile a maximum trei variabile. 


Repere în elaborarea, redactarea și prezentarea lucrărilor 153 


e Tabelele trebuie să se explice 
singure. Codurile, abrevierile sau 
simbolurile utilizate vor fi expli- 
cate clar în nota de tabel. Fiecare 
rând şi fiecare coloană a tabelului 
trebuie etichetată concis şi clar. 
Vor fi menționate unităţile de mă- 
sură pentru datele incluse în tabel. 7it/u/ tabelului trebuie să fie concis şi clar. EI tre- 
buie să răspundă la întrebările: „ce? când? unde?” Totalul calculului trebuie să apară 
în orice tabel (sau linii ori coloane de sinteză). 

e Titlul este de obicei separat de corpul tabelului prin linii şi spaţii. 

e Dacă datele tabelului sau tabelul integral nu sunt originale, trebuie să se 

menționeze sursa lor într-o notă de subsol. 

Tabelele se clasifică după: 

e conţinut (cu distribuții de frecvenţe; de clase de frecvenţe; de contingenţă); 

e structură (cu două coloane; cu subclasificări; „master”). 

Tabelul 32 şi Tabelul 33 prezintă elementele structurale ale unui tabel: numărul 
şi titlul, capul de coloană, nota generală, respectiv specifică. 


Nota de tabel. Tabelele pot avea trei tipuri 
de note, redactate sub corpul tabelului 


(Asociaţia Americană de Psihologie, 2013, 
p. 138): note generale, note specifice şi 
note de probabilitate. 


Tabelul 32. Elementele de bază ale unui tabel (1) 


SE __-w Tabelul ]. Caracteristici descriptive ale competenţei 
Numărul şi titlul | - metacognitive în eşantionul de profesori 
tabelului > Indicatori Femei Bărbaţi 
e 76 46 
ii Amplitudinea 2,53 2,19 
Min. 2,22 2,33 
Max. 4,75 4,53 
3 _2-"” Media 3,63 3,42 
o St. dev. „63 61 
Varianţa —,40 „37 
Asimetrie —,04 „006 


Notă generală Boltire —98 —1,23 
E ----- » Notă. st. dev. reprezintă abaterea medie standard 


Tabelul 33. Elementele de bază ale unui tabel (II) 


p Tabelul 1. Testul chi-pătrat în eşantionul de elevi 


Numărul şi titlul Testul chi-pătrat 
tabelului OC] O Asymp. Sig. Exact Sig. Exact Sig. 
P _Vam di (oaidea) (aided) (I-aided) 

1 000 


1 
1 Pearson Chi-Square 65,541* 
i „000 


Continuity Correction” 64,106 
Cap de coloană |----- Likelihood Ratio 66,056 „000 
Fisher's Exact Test „000 „000 


Linear-by-Linear 
Association 


N of Valid Cases 575 
Notă specifică tite foaia ae a 0 celule (0,0%) au frecvenţe teoretice mai mici de 5. The minimum expected 
count is 83,58. 


b. Computed only for a 2x2 table 


=> = 


65,427 1 „000 

Toate tabelele trebuie să transmită o informaţie specifică. Deseori, aceleaşi date 
pot fi clasificate în moduri diferite pentru a accentua trăsături caracteristice variate ale 
datelor. 


c) Figurile 


Există o gamă foarte largă de diferite tipuri de figuri. Este necesară alegerea ce- 
lui mai bun tip de reprezentare grafică. Aspectul reprezentării grafice este important 
pentru prezentarea datelor. Trebuie ţinut cont şi „de ce” se doreşte o reprezentare gra- 
fică. 

În raport cu natura conținutului, distingem următoarele tipuri de figuri: 

e raficele: reprezintă relaţia între două sau mai multe variabile (cantitative); 

e diagramele: reprezintă grafic informaţii necantitative; 

e hărțile: reprezintă date grafice referitoare la distribuţia lor într-un spaţiu; 

e desenele: reprezintă date sub formă de ilustrate; 

e fotografiile: reprezentări vizuale ale unor realități. 

În construirea figurilor, apar ca relevante o serie de valori şi principii. Propunem 
o enumerare sintetică a acestora. 

e Figurile vor fi cât mai reprezentative pentru datele sintetizate, asigurând ur- 

mătoarele condiţii: 
comunică doar datele esenţiale; 
pot fi citite/interpretate cu uşurinţă; 
completează textul existent; 
renunță la detalii care pot distrage atenția; 
sunt în concordanţă cu alte figuri similare din aceeaşi lucrare de cercetare. 
e Figurile vor conţine: 
o elementele figurii (codurile, abrevierile sau simbolurile) denumite sau 
explicate; 
fiecare axă va fi clar denumită; 
vor fi menţionate unitățile de măsură pentru datele incluse în figură; 
titlul figurii va fi clar, concis, la subiect; 
notele explicative să fie o frază scurtă, dar descriptivă; 
elementele figurii să fie denumite sau explicate; 
legenda să conţină suficiente informații, astfel încât figura să poată fi in- 
terpretată separat; 
o graficul să fie suficient de mare, încât elementele sale să poată fi vizibile. 

e Figurile destinate publicării vor avea o rezoluție mare pentru a fi reproduse 

la o calitate cât mai bună. 

Figurile cunosc o mare varietate datorată programelor de creare, editare şi pre- 
lucrare a datelor, precum şi programelor de analiză a datelor statistice sau softurilor 
specializate. 

Vă invităm să analizaţi şi interpretaţi reprezentările grafice prezentate în exem- 
plele următoare, reflectaţi asupra posibilităţii de utilizare a unor reprezentări similare 
în lucrarea dumneavoastră. 


O 0 O 0 o 


O O 0 O 0 o 

Răspunsuri corecte la teste 


Numărul studenților 


10 20 30 40 50 50 70 80 2% 100 


Graficul prezintă punctajele obținute la un test în raport cu numă- 
rul elevilor testaţi. Putem interpreta, de exemplu, că 13 elevi au 80 


de puncte. 
Figura 47. Grafic de tip histogramă 
Salariu (mii lei) 
600 - 
500 - 


Distribuţie normală 


Număr de angajați 


0-10 11-21 22-32 33-43 44-54 55-65 66-76 77-87 88+ 


Graficul prezintă salariul în raport cu numărul de angajați dintr-o institu- 
ție. Linia curbă reprezintă curba distribuției normale, utilă în interpretarea 
grafică a normalităţii unei distribuții. De exemplu, putem citi în grafic că 
100 de angajați au salariul mai mare sau egal cu 88.000 lei. 


Figura 48. Grafic de tip histogramă cu afişarea curbei distribuţiei normale 

Număr de angajaţi — Compania 1 
YU - 


80 - 
CĂ 7 
60 
50 
40 
30 


20 


10 |- | | | L | | — 
o 2 4 6 8 10 12 14 


Număr ore suplimentare lucrate 
Graficul prezintă distribuţia numărului de ore suplimentare lucrate în ul- 


tima lună în raport cu numărul de angajați în Compania 1. Putem interpre- 
ta că 70 de angajaţi au lucrat 13 ore suplimentare. 


Figura 49. Histogramă orizontală 


Salarii (mii lei) 


Cheltuieli (mii lei) 


[8] T T T T 
0 2 4 6 8 10 


Graficul prezintă distribuţia salariilor în raport cu cheltuielile, în funcție 
de regiunea geografică. Un astfel de grafic poate fi utilizat pentru a repre- 
zenta trei coordonate ale unui punct. 


Figura 50. Analiză regională. Diagramă cu cercuri (eng. bubble chart) 

Cunoştinţe despre persoane E 
Cunoştinţe despre sarcinile de lucru i 
Cunoştinţe despre strategii - 
Abilitatea de planificare i j 
Abilitatea de monitorizare şi control Î. 
Abilitatea de evaluare şi reglaj Zi 
25 3 3,5 4 4,5 


Medii 
— - Profesorii-radieră -*- Profesorii-de-lemn 
—— Profesorii-grafit  —o—Eşantion total 


Graficul prezintă valorile medii ale competenţei metacognitive evaluate în raport cu 
patru segmente de profesori. 


Figura 51. Grafic combinat (scatter şi linie) 


(%0) 


- 


răspunsuri 


= 
E 
5 
Z 


Editorde Tabelator  Editorde Prelucrări de Programare Design WEB 
texte prezentări imagini 
Tipuri de deprinderi personale 


MFoarte bună MBBună  Msatisfăcătoare 


Figura 52. Grafic de tip bară — analiza comparativă a mai multor variabile 

Pregătire generală teoretică de 
specialitate 


83 stii i A 
Pregătire generală practică 


de specialitate 


Corelaţia dintre pregătirea practică 


Viteza de reacţie în evaluarea şi teoretică de specialitate 


situației şi luarea unor decizii 
Capacitatea de analiză 25 Utilizarea calculatorului/TIC 


> 


Cunoaşterea de limbi străine 


Abilități de comunicare 


Figura 53. Distribuţia modului de evaluare globală, pe domenii, a pregătirii absolvenţilor 
din învățământul superior 


Legenda 


II sub 20% 
 20,01-30% 
o |] 30,01-40% 
ID 40,01-60% 
[L] peste 60% 


Figura 54. Ponderea şcolilor (tip hartă) având sub 300 elevi în totalul şcolilor din județ 
(2014). Sursa: Herţeliu, Jianu, Manasia şi Măntăluţă, 2014 

Nivel 8 


Nivel 7 


Nivel 6 


Nivel 5 


Nivel 4 


Nivel 3 


Nivel 2 


Nivel 1 


Utilizarea de instrumente de Utilizarea unor instrumente de 
creare a unor sondaje on-line vizualizare computerizată 


(indice de semnificație .820) 


Instrumente de editare a materialelor electronice Platforme virtuale de învăţare 


indice de semnificaţie .780) 


Utilizarea de portofolii Programe de detectare Utilizarea aplicaţiilor de 
electronice a plagiatului comunicare sincronă 
indice de semnificație .755 


Upload-ul unor Utilizarea aplicaţiilor pentru organizarea Crearea unui 
resurse audiovizuale de videoconferinţe on-line website simplu 
(indice de semnificaţie .742) 


Crearea unui wiki (indice de semnificaţie .735) 


Crearea unui blog Postarea de materiale audio/video pe web 


(indice de semnificaţie .692) 


Utilizarea unor rețele de socializare de tip profesional (indice de semnificaţie .684) 


Utilizarea unor instrumente de stocare şi prezentare a (indice de semnificație .678) 
imaginilor 


Figura 35. Grafic rezultat în urma analizei nivelare a ierarhizării competenţelor tehnice 

utilizate în activitatea didactică — Cadre didactice 

A Ş Legenda 
Sita, Ai A DI se 
IV, au 
IS ip 4 po: i i -y NI 901-13 
; 13,01-17 
17,01-20 


Pe A pă 
, ARE A 
si La Ta că 


să 


ci e 


Număr de elevi per posturi didactice la nivel de municipiu, oraş, comună în 
învățământul preşcolar. Hartă realizată cu programul ArcGIS. 


Figura 56. Exemplu de hartă (Herţeliu, Jianu, Manasia şi Măntăluţă, 2014) 


World Vision t| 
Domază ver copilor 


Sărăcia este de 3x mai răspândită 37% 
în zonele rurale decât în zonele urbane sI 


analfabetism funcţional 


40% din într . 
popor, [A ț Rata abandonului 
trăiește cu riscul sărăciei (Ma -7 ] şcolar: 
și al excluziunii sociale A 


= . e 
În aceeași situație i 
se află ) | 
51% dintre copii j | e 
| ciei în mediu ru 
dintre copiii vulnerabili 
ia] trăiesc în zonele rurale 


În România 


Grad scăzut Educaţie 
de ocupare ia ocilpaite insuficientă 


ză șomeri 


uv, rai O 
a: Crește șansele unu! r0 


Figura 57. Exemplu de infografic — tema „Sărăcia ” (România Pozitivă, 2016) 

Figura 57 prezintă un exemplu de reprezentare infografică. Atât în spaţiul virtu- 
al, cât şi în lucrările scrise, utilizarea infograficelor tinde să devină obişnuită. 

Modul de prezentare a unui infografic face trimitere la un registru iconic care 
presupune şi utilizarea umorului prin intermediul unor imagini adecvate. 


d) Comentariu la nevoia de vizualizare creativă 


Vizualizarea creativă (în text, acronimul MVC) reprezintă o metodă/tehnică de 
utilizare semnificativă a puterii imaginii şi imaginației în procesul instruirii şi al învă- 
ţării/cunoaşterii. Unii autori (Gawain, 2007) o apreciază drept „energia creatoare a 
universului” sau — cum spunea G. Durant — „reflectare a ştiinţelor imaginarului”. 

Pentru înţelegerea şi utilizarea MVC în procesul formării competenţei metodo- 
logice de tip didactic în munca ştiinţifică, vom pleca de la următoarele premise: 

a) gândirea în imagini a precedat şi precedă gândirea cu şi în cuvinte; 

b) imaginaţia şi imaginarul, deşi reprezintă forme nonverbale ale gândirii, sunt 
folosite de conştientul, supraconştientul, dar şi de preconştientul uman în exprimarea 
conţinuturilor, ceea ce reprezintă cuvântul, expresia lingvistică pentru gândire şi con- 
ştientul angajat în cunoaştere, reprezintă imaginea sau iconicul pentru preconştientul 
sau straturile adânci ale conştientului creativ; 

c) viaţa psihică, în special percepţia, reprezentările şi memoria noastră se ba- 
zează pe funcționarea unor reţele de legături vizibile sau nu, cu semnificaţie sau nu 
între lucruri, evenimente, stări, se apreciază că nici memoria fotografică propriu-zisă 
sau eidetică, cum i se mai spune, nu reprezintă o fotografie, o înregistrare video, un 
hard-disk sau un dispozitiv de stocare, ci, în mod real, o reţea de conexiuni între om şi 
realitatea percepută sau reprezentată. Aceste legături sunt „cele care ne permit să înțe- 
legem relațiile tip cauză — efect, să anticipăm evenimente viitoare, [...] să ne amintim 
elemente din experiența învățată şi care ne ajută să facem predicții, să asociem oameni 
şi lucruri, în special cele care au încărcătură emoțională”. 

Într-un cuvânt, cunoaşterea este determinată de fluxurile conexiunilor, strategia 
optimă de învățare implicând realizarea unor asocieri imaginative cu sens între diverse 
subiecte. Se confirmă astfel şi cercetările lui R. Sperry (1982) şi P. Chauchard (1952) 
privind rolul limbajelor alternative (iconice, muzicale etc) în cunoaştere. 

Vizualizarea creativă reprezintă una din căile de acces la conținuturile expresive 
ale originalității cunoaşterii, inclusiv ale celei ştiinţifice, o soluţie la problematica 
identificării de noi resurse pentru predare şi învăţare/formare, o soluţie la nu puţinele 
probleme cu care se confruntă un autor de lucrări ştiinţifice. 

Prin vizualizarea mediată de imaginarul creativ, cunoaşterea imaginativă redo- 
bândeşte — cum afirma C. Durand (1999) — „autoritate, dacă nu chiar putere”, deschide 
„perspectivele unei hermeneutici instaurative”, ale unei „zone când centripete, când 
centrifuge”, restaurează gândirea simbolică. Într-un fel anume, vizualizarea creativă 
reprezintă lumea printr-o conştiinţă indirectă, în absenţa sensibilităţii, transmițând un 
mesaj care permite actorilor educaţiei să pătrundă în imaginea lumii, să penduleze 
creativ între continuu şi discontinuu, între complexitate şi simplitate, invarianță şi 
evoluţie, între apolinic şi dionisiac. 

e) Site-uri utile pentru reprezentare grafică 


Internetul vă pune la dispoziţie o serie de site-uri gratuite care vă susţin în de- 
mersul dumneavoastră de a crea reprezentări grafice (vizuale) atractive şi adecvate 


(vezi Tabelul 34). 


Tabelul 34. Site-uri utile pentru reprezentarea informaţiilor sub formă grafică 


Website Siglă 
http://creately.com/ create 
https:/Awww.gliffy.com/ i 4 gliffy 
http://www.spicynodes.org/ Spicypiodes 


https:/Aww.lucidchart. ați i 
ps://www .lucidchart.com <«, Lucidchart 


— 0 
52 Webspiration 


http://www.mywebspiration.com/ 


Classroom 
http:/hwww.webspirationpro.com/ Webs pirationf 
https://catalyst.mindjet.com/ (Mindjet), Ca talyst 
http://www.comapping.com/ 89 CO 
http://www.dipity.com/ AiPita. 137 
http://allmyapps.com/apps/spinscape 9 S p insca pe 
https://cacoo.com/ 

- a, On, 
http:/Awww.mindmeister.com/ e, “mindmeister, 
http:/Awvww.mindomo.com/ Mindomo 
http://mind42.com/ 
https://bubbl.us/ WDRDOD DI US 

RECOMANDĂRI PENTRU REALIZAREA HĂRȚILOR CONCEPTUALE 
Folosiţi evidenţierea 
O imagine atrage automat ochiul şi procesarea cerebrală. Ea declanşează numeroase aso- 


cieri 


şi este uimitor de eficientă în ajustarea memoriei. În plus, o imagine este atractivă la 


mai multe niveluri. Incită, place şi atrage atenţia. 
Folosiţi imaginile pe parcursul întregii hărți mentale 


Folosiţi întotdeauna o imagine centrală 

Folosiţi imaginile pe tot parcursul creării hărții mentale 
Folosiţi trei sau mai multe culori la fiecare imagine centrală 
Folosiţi dimensionarea în imagini şi în jurul cuvintelor 
Folosiţi amestecul simţurilor fizice 

Folosiţi variaţii în dimensiunile scrisului, liniilor şi imaginilor 
Organizați amplasarea pe hartă 

Folosiţi o spaţiere adecvată 


Folosiţi asocierea 


Folosiţi săgețile când doriţi să faceți legături în interiorul şi între ramuri 
Folosiţi culorile reprezentative 
Folosiţi codarea 


Fiţi clar 


Folosiţi un singur cuvânt-cheie pe fiecare linie 
Folosiţi litere de tipar 

Scrieţi cuvinte-cheie pe linii 

Lungimea liniei să fie egală cu cea a cuvântului 
Conectaţi ramurile principale la imaginea centrală 
Conectaţi liniile la alte linii 

Desenaţi mai accentuat liniile centrale 

Lăsaţi graniţele să îmbrăţişeze dispunerea ramurilor 
Construiţi imagini cât se poate de clare 

Păstraţi hârtia în poziţie orizontală (peisaj) în faţa dumneavoastră 
Menţineţi literele cât mai verticale 


Construiţi-vă un stil personal 


Toate aplicaţiile existente în mediul virtual merită investigate personal, fiecare 


oferind opțiuni diferite de realizare de hărți mentale care se adaptează fiecărui utiliza- 
tor în parte. 

Figura 58. Harta conceptuală 


RECOMANDĂRI DE LECTURĂ 


Există o colecție impresionantă de cărți care pot fi utilizate ca instrumente valoroase în 
sprijinul unei stimulări adecvate a creierului. 

Buzan, T. şi Buzan, B. (2012). Hărţi mentale. (The Mind Map Book). Bucureşti: Curtea 
Veche Publishing. 

De Bono, E. (2008). Șase Pălării Gânditoare. Bucureşti: Curtea Veche Publishing. 

Calvin, W.H. (2007). Cum gândeşte creierul. Bucureşti: Humanitas. 

Dennett, D. C. (2008). fipuri Mentale. Bucureşti: Humanitas. 

Cârstoiu, C. (2011). Planificarea cu ajutorul hărților mentale. Bucureşti: Audiosfera. 

C. PREZENTAREA LUCRĂRII 


1. Crearea prezentării 
a) Rolul şi valorile prezentării 


Un lucru este ştiut şi acceptat, prezentarea unei lucrări ştiinţifice reprezintă o 
compoziţie cu elemente tehnice, etice, compoziționale şi, desigur, pedagogice. 

Mai acceptăm că sunt două dimensiuni semnificative: prima este de natură emo- 
țională şi a doua de motivare şi abilităţi exersate, amândouă constituind statutul unei 
competenţe care se formează, se evaluează, se perfecționează. 

Succesul în prezentarea unei lucrări de licenţă, disertaţie sau gradul I ar putea fi 
condiționat de ceea ce în literatura de specialitate (vezi Hall, 2008, pp. 22-24) se aso- 
ciază cu a învăţa să utilizezi o metodă specifică, nucleul constituindu-l abrevierea 
PIREP. 

În esenţa ei, metoda PIREP poate fi descompusă în cinci cuvinte conexe prezen- 
tării: 

e prospeţimea — dată de valoarea atributelor, impresia de noutate, originalitate 

şi interesantă ca atitudine mentală; 

e informativă — se oferă date, informaţii, interpretări inedite ale unui conținut 
ideatic; 

e relevanța — pentru tema examinată, pentru coordonatorul lucrării şi pentru 
cei din comisia de evaluare; 

e entuziastă — văzută ca stare de optimism, de implicare şi aderare a audienței 
la comunicare; 

e poveste — relaxare văzută/simţită ca poveste cu care se poate începe prezen- 
tarea, fie una reală, fie imaginată. 

Hall (2008) asociază acestor cinci atribute alte cinci procese importante, pre- 

cum: 

e valorificarea şi crearea unui nou context acceptat al prezentării; 

e valoarea constructivă a poveștii (mesajului) invocate; 

e asocierea în jurul poveştii a unor fapte sau idei care potenţează valoarea 
prezentării; 

e completarea discursului ştiinţific al prezentării cu variante şi interesante 
mijloace-suport (materiale audio-vizuale, grafice, fotografii). Nu este deloc 
neimportant ce spunea unul dintre reprezentanţii unei firme/companii ame- 
ricane (General Electric apud Hall, 2008, p. 25): „Am crezut dintotdeauna că 
realizarea de grafice îmi limpezea gândurile mai bine ca orice altceva. 
Reducerea unei probleme complexe la un grafic mă provoacă la maxim”; 

e susținerea prezentării cu o voce modulată, cu forță persuasivă, cu un ritm 
uşor de urmărit, cu o relaxare a corpului, adecvată poziţiei verticale. 

a) Aspecte privind conținutul 


Este recomandat ca prezentarea să fie succintă, cu o durată de cel mult 10-15 
minute. Candidatul valorizează conținutul lucrării într-o formă sintetică, insistând 
asupra următoarelor aspecte: 

e întrebările la care lucrarea îşi propună să răspundă; 

e cadrul de referință şi conceptele teoretice (în limita a ceea ce este strict 

necesar şi în relație cu restul prezentării); 

e metodele folosite în producerea/selectarea şi analiza/interpretarea datelor şi a 
cunoştinţelor, a valorilor pe care se bazează lucrarea. Pentru aceasta, absol- 
ventul va răspunde, în mod concret următoarelor întrebări: 

o Care sunt sursele acestor date? 

o Cum au fost selectate/produse aceste date/informaţii? 
o Ce volum de date/informaţii a fost analizat? 

o Care este utilitatea/aplicabilitatea acestora? 

e prezentarea mai detaliată a argumentelor şi teoriilor folosite este de dorit să 
fie plasată către final, în limitele timpului rămas; 

e concluziile lucrării şi reflecțiile personale referitoare la elaborarea acesteia, 
precum şi alte precizări, privind limitele, oportunităţile de valorizare, reco- 
mandări etc. 


b) Elemente de design 


Este recomandat ca, în funcție de specificul lucrării, absolventul să îşi susțină 
rezultatele cercetării realizate cu ajutorul unei prezentări multimedia concepute în 
Microsoft Office PowerPoint, Prezi sau alte aplicaţii similare. În realizarea designului 
prezentării, absolventul va ţine cont de următoarele recomandări: 

e Din punctul de vedere al organizării pe diapozitive, se pot aloca 1-2 minute 

pentru susţinerea fiecăruia; 

e Fiecare diapozitiv tratează o caracteristică/element/pas; 

e Numărul maxim de planşe/diapozitive va fi de cel mult 15-17; 

e Structura prezentării: 

o Titlu/autor — 1 diapozitiv 
o Prezentare generală — 1 diapozitiv 
„ conţine descrierea succintă a problematicii, ideea principală pe 
care vorbitorul doreşte să o susţină. 
o Cuprinsul prezentării — 1 diapozitiv 
= conţine ideile principale şi structura discursului (menţionarea 
punctelor de interes maxim, timpul pentru întrebări etc.). 
o Fundalul prezentării — 1 diapozitiv 
= urmăreşte captarea atenţiei auditoriului prin susţinerea impor- 
tanței problemei prezentate. 
o Partea informaţională a prezentării — 1-2 planşe/idee 

= conţine ideile principale, aranjate logic şi structura discursului 
(menţionarea punctelor de interes maxim, timpul pentru între- 
bări ş.a.). 
o Rezumatul prezentării/Concluzii — 1 diapozitiv 
= reformularea ideii principale; 
= fixarea punctelor cruciale ale prezentării; 
= sugerarea unor noi teme de cercetare. 
Bibliografie/Listă de recomandări — 1-2 diapozitive (opţional); 
= vor fi trecute: cărțile şi materialele importante consultate; o listă 
de recomandări. 
Diapozitive redundante — 1-3 slide-uri (opţional) 
= potanticipa întrebări ale auditoriului; 
= pot oferi informaţii suplimentare despre subiectele mai dificile 
sau mai complexe. 
Încheierea prezentării — 1 diapozitiv 
= se mulţumeşte pentru atenţie; 
= se invită audiența să pună întrebări şi se răspunde; 
= secvită încheierea bruscă a prezentării. 
e Culori cromatice recomandate: 


O 


O 


O 


Tabelul 35. Combinații de culori recomandate 


Nivel Culoare Cod RGB 
Text Fundal Text Fundal 
1 Negru Galben pal 4000000 +/FFFF99 
2 Verde Alb 4008000 HFFFFFF 
3 Roşu Alb 4FF0000 HFFFFFF 
4 Albastru Alb 40033CC +/FFFFFF 
5 Alb Albastru +/FFFFFF 40033CC 
6 Negru Alb 4000000 HFFFFFF 


ATENȚIE! 

Suportul folosit în prezentare este doar un accesoriu util pentru a fixa şi a asigura trans- 
miterea cu impact a conţinutului, nu pentru a se exprima în locul vorbitorului. 

Un diapozitiv este adecvat pentru afişaj când/dacă privitorul îi poate percepe şi înțelege 
conținutul în cel mult 4 secunde. 

Scopul unui diapozitiv este de a oferi audienței ideile principale ale prezentării, nu de a 
oferi propoziții complete, informaţie detaliată sau de a folosi ca text complet celui care 
vorbeşte. 

Pentru a se putea obţine un impact mare şi pentru ca folosirea unui suport în prezentare 
să reprezinte cu adevărat un avantaj pentru vorbitor, se cere respectarea regulii 5 x 5: 5 
rânduri (pe fiecare diapozitiv) care să exprime ideile principale utilizând 5 cuvinte-cheie. 

Pentru ca textul unei prezentări să fie lizibil şi accesibil, mărimea caracterelor este de 
dorit să fie de minimum 18 puncte. Pentru ca lectura să fie facilă, este recomandat (spre 
deosebire de paginile imprimate) să se utilizeze caractere (font) sans serif (fără tălpică) şi 
cu forme rotunde: Verdana, Helvetica, Arial, Calibri, Tahoma etc. 

Se vor folosi maximum două tipuri de caractere pe un slide şi nu mai mult de trei culori 
(obligatoriu complementare sau contrastante în raport cu fundalul sau cu restul textului), 
pentru evidenţierea unor idei sau termeni. Evidenţierea se poate realiza cu succes folo- 
sind bold (caractere aldine) sau iza/ic, nu subliniate. 

De asemenea, se vor utiliza maximum două tipuri de animații şi de text dinamic pentru 
întreaga prezentare. 

Un fundal de culoare deschisă (menţinut pentru toate slide-urile folosite în prezentare) va 
fi relaxant pentru percepţia vizuală a auditoriului şi va permite inclusiv formatarea şi edi- 
tarea adecvată a textului. 

Membrii comisiei vor parcurge astfel în mod natural conţinutul celor afişate. Prezentarea 
orală va fi cursivă, cu trimiteri la conținuturile afişate, integral completate de explicații 
orale oferite întotdeauna cu fața către audienţă. 

Este importantă păstrarea controlului asupra prezentării şi a atenţiei audienței concentrate 
pe ceea ce spune vorbitorul, prin prevenirea citirii slide-ului înaintea discutării conținutu- 
lui respectiv. Se recomandă folosirea opțiunii Vizualizare prezentator din caseta de dia- 
log Configurare expunere, care permite vizualizarea următorului slide, în timp ce pe 
ecranul destinat audienței este afişat doar diapozitivul curent. 


RECOMANDARE 


După ce realizaţi o prezentare este util să folosiți/aplicaţi o fişă de autoevaluare pentru 


identificarea eventualelor probleme (fişă tradusă şi adaptată după http://www.intel.com/ 
education/AssessingProjects). 


RITERII 


Conţinutul demonstrează analiza atentă a subiectului şi scopului 
comunicării 

=g- 
EXEMPLU 

În mediul on-line există o multitudine de aplicaţii web2.0 prin intermediul cărora putem 
să creăm prezentări atractive fără să avem nevoie de licenţă. Prezentăm câteva exemple: 

—  WwWw.powtoon.com 

— Www.emaze.com 

— www.slideshare.com 

—  www.docstoc.com 

—  www.slideworld.com 

—  www.authorstream.com 


RECOMANDARE 


Aplicația SlideDog este foarte utilă pentru a concatena mai multe tipuri de fişiere (ppt, 
pdf, site-uri, poze, documente word etc.) într-un singur fişier. 


ai 8 i 
vi SlideDog http://slidedog.com 


1. Susținerea prezentării 


O prezentare relevantă şi semnificativă integrează următoarele elemente: 

(1) Logos/raţiune, idee, ordine — o bună pregătire anterioară, încadrarea în tim- 
pul alocat, proiectarea unei structuri simple, o expunere clară, folosirea unor 
termeni/cuvinte într-o ordine coerentă, cu sens potrivit/necesar, corectitu- 
dinea semantică şi gramaticală. Organizarea ideilor este cea care dă coerență 
şi efect persuasiv argumentației, urmărind traseul de la general la particular, 
de la introducere la concluzie. 

e Importante sunt aici toate cele trei părţi ale expunerii: 

= deschiderea/argumentul/introducerea, cu definirea scopului, foarte 
concisă, poate folosind chiar o poveste sau puțin umor; 

= corpul expunerii (ideile principale), cu marcarea/respectarea axei 
PMEP (punct de vedere al altora, punct de vedere personal, exprima- 
rea motivelor de susținere, oferirea de exemple, reformularea unor 
puncte de vedere discutabile sau controversate, marcarea/evidenţierea 
trecerilor/tranziției de la o idee la alta; 

= încheierea, însoţită de unele reveniri, rezumări şi concluzii. 

De asemenea, se impun totodată: cunoaşterea audienţei/comisiei (obiectivele 
acesteia, aşteptările, specializări ale membrilor, convingerile ştiinţifice, standarde di- 
dactice), valorizarea contextului favorizant pentru expunerea tematică. 

(2) Ethos/etica — referitoare la caracterul, corectitudinea şi credibilitatea expune- 

rii. 

(3) Pathos/entuziasmul — emoţionalitatea şi stilul de susţinere a discursului, rit- 
mul expunerii, inclusiv calitatea vocii cu care se transmite/comunică me- 
sajul, tonul şi timbrul plăcut, accentele puse pe diversele mesaje: afirmative, 
interogative, efecte corporale, vizuale etc. 

O formulă sintetică a bunei practici în persuasiune implică un subiect (S$), ceva 
neaşteptat (0 poveste — U), ceva creativ (C), ceva credibil (C), ceva prezentat cu sim- 


plitate (S): sintetic, SUCCES. 


Alte maximum zece minute vor fi alocate pentru ca cei din comisie (sau persoa- 
ne din auditoriu) să adreseze candidatului întrebări referitoare la subiectul lucrării 
prezentate, la metodologia utilizată, la rezultatele obţinute, la interpretarea lor, la re- 
sursele folosite în documentare sau la alte elemente relevante. Cadrul didactic coordo- 


nator nu va răspunde nici uneia dintre aceste întrebări. 


UTILIZAREA ECRANULUI DUBLU ÎN PREZENTARE 
Setaţi ecranul secund (se activează prin 

“e 
combinaţia de taste: butonul E + P). 


g su E i 2 | Setarea ecranului secund 
Această setare vă permite folosirea inde- 


pendentă a ambelor ecrane şi glisarea 
unor elemente de pe un ecran pe celălalt, 
dublând astfel suprafaţa de lucru care 
poate fi vizualizată. 

Dacă utilizați PowerPoint-ul, puteţi să 
folosiți modul Use Presenter View, mod 


în care puteți să vă accesaţi notițele chiar Disconnect Projector Duplicate Ecend Projector only 


în momentul prezentării fără să întrerupeți 
p pe! " 55 5 


prezentarea şi fără să fie vizualizate de 
către auditoriu. 


View 


'] Play Narrations 


<] 


Use Timings ow On: id 


: Record Slide 
Show” 


Set Up 


<] 


Show Media Controls 


Show the full-screen slide show 
using Presenter View, 


This view allows you to project the 
full-screen slide show to one 
monitor while viewing a special 
“speaker view” on another monitor 
that includes timings and speaker 
notes. 


RECOMANDĂRI PENTRU SUSŢINEREA PREZENTĂRII 


Cum definim o prezentare reuşită? Prima impresie întotdeauna contează! De aceea, este 


recomandat: 

o să vă pregătiţi în avans (eventual o mică repetiţie); 
să fiți entuziast; 
să implicați audiența; 
să adoptați o atitudine care denotă interes față de prezentarea pe care o realizați; 
să fiți mobil (evitând mişcarea foarte amplă în sală sau gesturile largi sau rigide); 
să aveţi o ținută decentă, o prezenţă agreabilă. 


O 0 00 o 

e  Expunerea/Prezentarea: 


O 


(eee, 


O 


asiguraţi-vă că sunteți familiarizat cu utilizarea Power Point pentru a rula expunerea; 
nu citiți textul de pe slide ci completaţi-l cu informaţii prezentate oral; 

evitați deplasarea rapidă a slide-urilor: [nr slide] + [Enter]; 

atunci când purtați discuţii cu auditoriul este bine să faceți ecranul alb sau negru: 
tasta [W] sau [B] (se apasă aceeaşi tastă pentru revenire); 

pentru adnotări pe ecran: [Ctrl] + [P], revenire [Ctrl] + [A], ştergere tasta [E]. 


e Elemente care pot afecta reuşita prezentării: 


O 0 00 0000 


timiditate sau trac; 

voce scăzută; 

nervozitate; 

insuficienta cunoaştere a subiectului tratat; 

lipsa mobilităţii („înţepenirea într-o poziţie de tip statuie”); 
lipsa elementelor audio-vizuale; 

monotonia creată printr-un conținut neatractiv; 
neimplicarea auditoriului; 

prezentarea nu este interactivă. 


e  Exerciţiul creează perfecțiunea: 


O 
O 
O 


exersaţi utilizând notele pentru vorbitor; 

tipărirea pentru uz propriu a 3 diapozitive pe pagină şi scrierea de mână a notelor; 
folosirea caracteristicii „vizualizare prezentator” din caseta de dialog „configurare 
expunere”. Această caracteristică vă permite să vedeți următorul diapozitiv, în 
timp ce pe ecranul destinat audienței este afişat doar diapozitivul curent. 


e Pregătirea de ultim moment: 


O 
O 


O 


rulați prezentarea înaintea prezentării propriu-zise, pentru a evita eventualele surprize; 
ascundeţi diapozitivele de „umplutură”, memorând numărul acestora (în cazul în 
care vă rămâne timp puteţi să le afişați doar introducând numărul de la tastatură şi 
apăsând [Enter]); 


salvaţi prezentarea în formatul „powerpointshow” (prezentări.pps, prezentări.ppt). 


e Pentru reuşita unei sesiuni de întrebări trebuie ca cel care prezintă: 


O 


O 0 oo 


D. 


să fie pregătit (competent) în domeniul respectiv; 

să creeze o atmosferă plăcută; 

să asculte şi să răspundă întrebărilor; 

să îşi structureze răspunsul, astfel încât să fie scurt şi la obiect; 

dacă nu se cunoaşte răspunsul, există două opțiuni: 

= să se recunoască acest lucru, cu promisiunea de a reveni cu un răspuns docu- 
mentat; 

. săseredirecţioneze întrebarea către cineva din public. 


EVALUAREA — CRITERII, RECOMANDĂRI, PRACTICI 


1. Setul de competenţe 


Lucrarea pe care o veţi elabora în vederea obţinerii unui certificat care racor- 
dează absolventul la piaţa muncii şi/sau susține evoluţia în carieră a acestuia este un 
produs ştiinţific complex, care este susținut de un profil de competenţe complexe (vezi 
Tabelul 36). 

Tabelul 36. Matricea Cadrului Naţional al Calificărilor din Învăţământul Superior (licenţă şi 
masterat) — ACPART 


LICENȚĂ MASTERAT 
Dezvoltare Conştientizarea Autocontrolul procesului de învăţare, diagnoza 
Competenţe personală şi nevoii de formare nevoilor de formare, analiza reflexivă a propri- 
doilea profesională continuă; utilizarea | ilor activităţi de formare 
re personală Ficionia io dat ad 
şi profesio- lor şi tehnicilor de 
nală învăţare pentru 
dezvoltarea perso- 
2.2 nală şi profesională 
E 2 Interacţiune | Familiarizarea cu Asumarea de roluri/funcţii de conducere a 
E socială rolurile şi activitățile [| activităţii profesionale a unor grupuri sau 
EI 5 specifice muncii în organizaţii 
o 5 echipă şi distribuirea 
de sarcini pentru 
aia _ nivelurile subordonate = 
Autonomie şi | Executarea responsabilă | Executarea unor sarcini profesionale 
responsabili- | a sarcinilor profesionale | complexe în condiţii de autonomie şi 
tate în condiţii de autonomie | independenţă profesională 
restrânsă şi asistență 
calificată 
Creativitate şi | Explorarea de proiecte Elaborarea de proiecte profesionale 
inovare profesionale cu utilizarea | şi/sau de cercetare, utilizând inovativ un 
unor principii şi metode spectru variat de metode cantitative şi 
consacrate în domeniu calitative 
Reflecție Utilizarea adecvată de Utilizarea nuanțată şi pertinentă de 
critică şi criterii şi metode standard criterii şi metode de evaluare pentru a 
Abilități constructivă | de evaluare pentru a aprecia formula judecăţi de valoare şi decizii 
fag ii ouale calitatea, meritele şi limitele 
ție) unor procese, proiecte, 
i metode, concepte şi teorii 
Aplicare, Aplicarea unor principii şi Utilizarea integrată a aparatului 
transfer şi metode de bază pentru rezol- | conceptual şi metodologic în situaţii 
2.2 rezolvare de | varea de probleme/situații incomplet definite pentru a rezolva 
E Ei probleme bine definite, tipice domeniu- | probleme teoretice şi practice noi 
22 lui, în condiţii de asistență 
EI Ş calificată 
o a Explicare şi Utilizarea cunoştinţelor de bază | Utilizarea cunoştinţelor de specia- 
interpretare pentru explicarea şi interpretarea | litate pentru explicarea şi interpre- 
unor variate tipuri de concepte, | tarea unor situaţii noi, în contexte 
situații, procese, proiecte asocia- | mai largi, asociate domeniului 
Gta te domeniului E 
( Tenis: Cunoaştere, Cunoaşterea, înţelegerea concepte- Cunoaşterea aprofundată a unei 
„„. | înţelegere şi lor, teoriilor şi metodelor de bază [| arii de specializare şi, în cadrul 
nea cogniti- A Pe N Ip Pe a ile g 
vă) utilizare a ale domeniului şi ariei de speciali- acesteia, a dezvoltărilor teoreti- 
limbajului zare, utilizarea lor adecvată în ce, metodologice şi practice 
specific comunicarea profesională specifice programului; utilizarea 
adecvată a limbajului specific în 
comunicarea cu medii profesio- 
nale diferite 
Reza tiel fi Desen Bios Descriptori de nivel 
învăţării generici 

TEMĂ DE REFLECȚIE 


Pornind de la profilul de competenţe prezentat mai sus, vă provocăm la un exerciţiu de 
autoevaluare, reflecţie şi sinceritate cu scopul de a identifica aria de intersecție dintre com- 
petenţele aşteptate şi cele real dobândite. 


Dedicăm în această secțiune şi un spaţiu destinat modelului formării competen- 
țelor cadrului didactic, care se adresează cu precădere persoanelor care urmează sau îşi 
propun să urmeze o carieră în domeniul didactic (Figura 59). 


Cariera didactică şi 
perfecționarea continuă 
a competenţelor de 


— specialitate, pedagogice şi ———_ 
deontologice _———Ț  Aprofundarea cunoştinţelor şi perfecționarea 
competențelor de instruire şi evaluare 
iN 9) 9) bă Dezvoltarea deplină a competenţelor de 


specialitate, pedagogice şi deontologice 


L 9, Consolidarea capacităților pedagogice, 
teoretice şi practice 


Însuşirea normelor şi exigenţelor deontologice 


A 9 Competența de specialitate (anii 1-3) 


Iniţiere pedagogică teoretică (anii 1-2) 


E | Ş) Licenţă (4 Masterat didactic —O>Perfecţionare continuă 


Figura 59. Modelul formării competenţelor cadrului didactic 


Analiza modelului iconic din Figura 59, rezultat al prelucrării unor lucrări de 
referință în domeniu (vezi autorii Dan Potolea, Vasile Chiş, Constantin Cucoş, 
lon-Ovidiu Pânişoară, Sorin Cristea, Vasile Molan ş.a.) ne conduce către concluzia 
conform căreia elaborarea lucrării pentru obţinerea gradului didactic I în învăţământ 
constituie un context favorizant candidatului pentru a demonstra competențe probatorii 
în domeniul de specialitate, precum şi în câmpul pedagogic, asociat, desigur, şi valori- 
lor codului deontologic al profesiei. 


TEMĂ DE REFLECȚIE 


Lucrarea metodico-ştiințifică pe care vă pregătiți să o elaboraţi sau aţi elaborat-o deja 
reflectă un nivel superior de dezvoltare a competenţelor de specialitate, a celor psihopeda- 
gogice, creativ-compoziţionale şi deontologice. 

o. 


2. Criterii de evaluare a cercetării utilizate în lucrarea 
de licenţă, masterat şi gradul didactic I în învăţământ 


În prezent, fiecare instituție organizatoare de studii de licenţă şi masterat stabi- 
leşte criterii de evaluare pentru lucrările realizate cu prilejul absolvirii acestor cicluri 
de şcolaritate. 

Pentru lucrările de gradul I, Ministerul Educaţiei Naţionale şi Cercetării Ştiinţi- 
fice a stabilit anumite criterii generale de înscriere, de derulare a probelor de examen 
pentru acordarea gradului I: a) colocviu de admitere; b) elaborarea unei lucrări meto- 
dico-ştiințifice; c) inspecţie specială precedată de inspecții curente; d) susţinerea lucră- 
rii metodico-ştiințifice. 

Evaluarea lucrării de gradul I şi a susţinerii acesteia se face avându-se în vedere 
un set de criterii/standarde elaborate de instituţia care are responsabilități oficiale în 
domeniul formării şi perfecționării pentru cariera didactică. 

În Ghidul de faţă prezentăm un punct de vedere care să susţină bunele practici, 
posibil optimizatoare, în elaborarea lucrării metodico-ştiințifice, şi nu un punct de 
vedere oficial. Recunoaştem că aceste criterii se pot îmbogăţi, pentru a deveni operaţio- 
nale şi a particulariza specificul domeniului investigat. Astfel, considerăm importante: 

(1) Criteriile generale de evaluare vizează relevanţa, eficiența, impactul, 
sustenabilitatea, calitatea. 

(2) Impactul cercetării va fi evaluat potrivit unor criterii precum: pertinența 
proiectului, oportunitatea, fezabilitatea, coerenţa, aplicativitatea, corelația 
cu valoarea generală şi valorile adăugate ale lucrării. 

(3) Criteriile pot fi, de asemenea, o serie de interogații utilizate în evaluarea 
calităţii proiectării, realizării şi finalizării unei investigaţii de tip cercetare 
incluse în lucrarea de licenţă, master sau gradul didactic |. 

(4) Analitica aplicării criteriilor şi interogaţiilor se reflectă diferit în funcţie de 
natura disciplinei, domeniului, specificitatea temei/subiectului abordat, co- 
lectivităţii subiecţilor investigați. 

Potrivit unor experți ai domeniului ştiinţelor comportamentale, cum mai sunt 
denumite ştiinţele educaţiei (Davitz, Ball, Potolea, Opre, Miroiu, lucu, Neacşu ş.a), se 
poate construi o listă bogată de întrebări la care ar trebui să răspundă autorul. Această 
listă poate fi aplicată fie la startul elaborării proiectului investigației ştiinţifice, fie în 
finalul realizării acestuia. Facem o primă precizare, anume că ar trebui să gândim atent 
pentru a răspunde şi satisface anumite standarde situate la un nivel ceva mai ridicat 
decât cunoaştem noi că au fost aplicate la o etapă anterioară. Ulterior, şi defazat desi- 
gur, aceşti itemi pot fi utilizați parţial şi ca repere evaluative ale proiectului în fazele 
intermediare sau chiar în finalul acestuia. Pornind de la opinia autorilor citați, această 
listă poate fi dezvoltată şi completată, după cum conţinutul ce urmează şi lectura aces- 
tuia pot fi sintetizate, prelucrate inteligent şi aplicate cu prudență metodologică. O 
variantă dezvoltată se prezintă după cum urmează (vezi Neacşu, 2015): 

1) Care este tema principală sau centrul logic, psihologic şi personal al cercetării? 
Care este ideea centrală în jurul căreia se construieşte întreaga lucrare şi cerceta- 
rea asociată, reflectarea ce ar putea apărea ca evidentă de la prima idee a introdu- 
cerii în lucrare şi până la ultimele interpretări ale rezultatelor aşteptate şi pregătite 
pentru prezentare? 

2) 
3) 


4) 


5) 


10) 


11) 


12) 


13) 


14) 


15) 


16) 

Are lucrarea o idee principală bine definită şi cu evidențe clare, explicite? 

Este ideea principală prezentată la începutul lucrării şi apoi vizibilă în mod con- 
stant pe tot parcursul ei, inclusiv în concluzii? 

Există relaţii vizibile între tema principală a cercetării din lucrare şi alte cercetări 
din domeniu, modele sau teorii adiacente? Sunt sau au fost ele studiate temeinic 
şi indicate acestea în fundamentele lucrării? 

În fundamentarea lucrării şi a cercetării, ca parte explicită, sunt examinate inte- 
grat, clar şi explicit temeiurile teoretice ale cercetării propuse de o manieră rele- 
vantă, convingătoare? 

Este proiectul cercetării conceput şi elaborat în scris într-un mod simplu, clar, 
original, calitativ şi economic? 

Introducerea cuprinde logic şi consistent întrebările şi ipotezele de bază urmărite? 
Sunt întrebările cercetării şi ipotezele propuse măsurabile (pot fi cercetate, testa- 
te)? Sunt suficient de specifice? Sunt variabilele clar formulate, grupate în cluste- 
re, corelativ investigabile, iar natura relaţiilor dintre ele prezentată clar şi concret? 
Fiecare termen/factor/variabilă sau tip de indicator prezent în enunţul ipotezelor 
este identificabil, măsurabil, direct, mediat sau indirect? Variabilele propuse ca 
întrebări sau enunţuri corelate în ipoteze se referă la anumite categorii de obser- 
vaţii, experienţe sau experimente care pot fi susținute operaţional, cu valori do- 
minant obiective sau cu o subiectivitate redusă? 

Variabilele sunt definite operaţional pentru a putea fi măsurate, testate şi chiar 
transformate în acţiuni concrete, vizibile procedural în conţinutul cercetării şi al 
lucrării? 

În ce măsură nivelul de cunoaştere actual al problemei/temei respective este po- 
trivit pentru a fi experimental, exploratoriu cvasi-experimental sau descriptiv? 
Am ales bine această strategie investigativă pentru a corespunde adecvat naturii 
variabilelor, naturii specificului metodelor de cercetare, în prezentarea eventuale- 
lor limite ale studiului întreprins? 

Posibilele rezultate anticipate ale cercetării vor conţine şi valori adăugate, un 
indice de originalitate? Aduc ele ceva nou şi în ce segment al lucrării, sau al do- 
meniului examinat? Tema este nouă sau sunt foarte multe cercetări de acest gen? 
Merită să realizăm şi să acceptăm cercetarea din perspectiva propusă? 

Am ales corect strategia generală (designul, planul) potrivită pentru aplicarea 
cercetării propuse? Care au fost alternativele de lucru şi care sunt şansele de apli- 
care a acestora ca reuşite? 

Metodele de cercetare au fost adecvate examinării ipotezelor şi indicilor selectaţi 
pentru a obţine rezultatele dorite? 

Procedura şi desfăşurarea cercetării, eventuala manipulare a variabilelor indepen- 
dente au dus la testarea validității ipotezelor? Procedurile sunt suficient de bine 
descrise pentru a permite replicarea în contexte similare ce pot confirma validita- 
tea cercetării din lucrare? 

Metodele folosite sunt suficient de potrivite pentru a compensa sau înlătura limi- 
tele ce ţin de disponibilitatea respondenţilor, timpul necesar pentru reflecţie, pen- 
tru manifestarea experienţei de investigare, fondul de timp alocat, calitatea 

17) 
18) 


19) 


20) 
21) 
22) 


23) 


24) 


25) 


26) 
27) 


28) 


29) 
30) 


31) 


32) 


echipamentelor (dispozitivelor) şi/sau a valorilor în contextul social al realităţii în 
care s-a lucrat (vezi analiza SWOT sau STEEPLE)? 

Subiectul cercetător/autor a probat şi dovedit pregătirea necesară pentru a realiza 
ceea ce şi-a propus? 

Metodele au fost potrivite pentru verificarea abilităţilor/competenţelor subiecților 
din grupul țintă? 

Numărul subiecţilor a fost reprezentativ? A ţinut cont cercetătorul/autorul lucrării 
de criterii semnificative în alegerea subiecţilor? A existat variabilitate sau omo- 
genitate între subiecți/grupuri? Care a fost gradul de variabilitate a compoziţiei 
grupului de cercetat în raport cu ponderea variabilelor alese pentru cercetare? 
Cercetătorul demonstrează că e conştient de dificultățile şi, eventual, de limitele 
generalizării în baza datelor/rezultatelor cercetării? 

Sunt potrivite metodele de alegere aleatorie (randomizare) a eşantionului sau 
pasul folosit în selectarea populaţiei de investigat, evitându-se eventualele erori? 
Subiecţii aleşi sunt potriviţi pentru cercetare (vârstă, experiență, limbaj, abilităţi, 
mediu, motivaţie ş.a.)? 

Cercetarea ţine cont de posibilele nevoi, interese, niveluri de aşteptare ale subiec- 
ților, evitându-se efectele disfuncţionale/negative ale cercetării sau posibile dis- 
torsiuni în interpretarea procedurilor cercetării? 

În studiul experimental, manipularea variabilei independente a produs o diferență 
semnificativă la nivelul variabilei dependente? Care este dovada că manipularea 
experimentală va avea efect şi la nivelul teoretic aşteptat (cât de mare va fi dife- 
rența)? 

Controlul exercitat de cercetător este potrivit, adecvat şi clar precizat? Există 
elemente necontrolabile, întâmplătoare care ar putea altera rezultatele sau ar putea 
contamina interpretarea datelor? 

Cercetătorul/autorul a ţinut cont şi precizat influența propriilor aşteptări şi dorin- 
țe? Cum le-a limitat? 

Informaţiile, descoperirile aflate în mod întâmplător, neplanificat au fost trecute 
la rezultate sau identificate şi prezentate la limite? 

Care este dovada fidelității şi validității fiecărui set de itemi (vezi indicele 
Cronbach Alfa), tipurile de erori statistice la măsurări sau la prezentarea şi inter- 
pretarea observațiilor realizate? 

Este analiza statistică descriptivă explicită, precum şi potrivită, sau sunt mai po- 
trivite alte metode inferenţiale de analiză a datelor? 

Este cercetătorul/autorul lucrării conştient de limitele analizei şi procedurilor 
statistice utilizate? 

Cum sunt interpretate mai multe tipuri de rezultate? Cum pot fi integrate rezulta- 
tele în cercetări şi teorii ulterioare, pentru dezvoltarea cunoaşterii în domeniu? 
Dar rezultatele negative? 

Sunt respectate normele şi procedurile etice? Au fost utilizate programe pentru 
detectarea plagiatului? 

În ceea ce priveşte lucrările metodico-ştiințifice, Ministerul Educaţiei a stabilit 


prin Ordinul de Ministru nr. 5561/2011 un set de criterii de elaborare şi evaluare a 
lucrării elaborate de candidat (vezi Tabelul 37). 


Repere în elaborarea, redactarea și prezentarea lucrărilor jo 474 


Tabelul 37. Criterii de elaborare şi evaluare a lucrării metodico-ştiinţifice pentru obținerea 


gradului didactic | 


Domenii/criterii 


Indicatori 


Tema 


Importanţa teoretică şi practic-aplicativă a temei tratate 
Rigurozitatea şi precizia delimitării problemei 

Abordarea unei probleme de interes major pentru practica şcolară 
sau pentru cunoaşterea unor fenomene pedagogice 

Oportunitatea, actualitatea, justificarea importanţei prin argumente 
ştiinţifice şi logice semnificative 


Documentarea 
ştiinţifică 


Oportunitatea bibliografiei şi actualitatea în raport cu tema lucrării 
Actualitatea informaţiilor 

Prelucrarea informaţiilor 

Citarea corectă a surselor bibliografice 

Consemnarea bibliografiei, conform normei metodologice şi etice 


Ipoteza (ipotezele 
de lucru) 


Identificarea şi formularea clară şi corectă a ceea ce se urmăreşte a 
se demonstra în lucrare, în funcţie de tipul cercetării (constatativă, 
experimentală, orientată, operaţională etc.) 


Structura 


Concordanţa structurii cu tema tratată 

Delimitarea cadrului conceptual şi a domeniului teoretic al temei 
Succesiunea logică a capitolelor şi a subcapitolelor 

Caracterul unitar al lucrării şi al fiecărui capitol 

Ponderea aspectelor practice 

Proporția/echilibrul părților lucrării 


Conţinutul 


Fundamentarea teoretică (ştiinţifică, psihologică, pedagogică, socio- 
logică, filosofică etc.) a problemei abordate; prezența poziţiilor cri- 
tic-constructive 

Încadrarea temei în teoria pedagogică 

Corelarea organizării şi metodologiei cu specificul lucrării (bazată pe 
cercetări ameliorativ-experimentale, constatativ-ameliorative, orien- 
tate, operaţionale, lucrări de sinteză, monografii etc.) 

Caracterul sistematic, cu obiective clare, al tratării 

Ordinea logică şi cronologică a cercetării sau a tratării 
Reprezentativitatea colectivelor de experimentare şi control 
Rigurozitatea şi valoarea experimentelor şi/sau a observaţiilor efec- 
tuate în scopul verificării ipotezelor 

Înregistrarea, măsurarea şi prezentarea riguros ştiinţifică a datelor culese 
Prelucrarea şi corelarea datelor 

Evaluarea şi compararea rezultatelor inițiale şi finale (pretest şi posttest) 
Interpretarea corectă a rezultatelor 

Formularea clară a concluziei lucrării (confirmarea sau infirmarea 
ipotezei sau a ipotezelor de lucru) 

Aplicabilitatea rezultatelor lucrării 

Contribuţia personală a autorului lucrării 

Legătura organică a concluziilor lucrării cu conținutul 

Oportunitatea propunerilor, impactul şi perspectivele formulate de 
autor 

Claritatea probelor şi a datelor prezentate în anexă 

Domenii/criterii Indicatori 


e Corelarea lor cu tratarea problemei 
e Respectarea principiilor etico-profesionale/deontologia 


Forma 


e Stilul şi prezentarea 

e Corectitudinea exprimării 

e Aspectul estetic, sublinieri în text, ilustraţii, tabele, grafice 

e Respectarea condiţiilor de tehnoredactare date (INR 12, A4, la un 
rând şi jumătate, setări pagina sus, jos, dreapta 2,5 cm, stânga 3 cm) 


Notă: aceste criterii au valoare orientativă şi pentru cazul solicitării candidatului de a se 
echivala doctoratul cu gradul didactic I în învățământ, în special celor care lucrează în 
învățământ şi îndeplinesc anumite condiţii prevăzute de metodologia în vigoare. Aici putem 
sugera documentarea candidaţilor cu metodologia evaluării criteriale a tezelor de doctorat 
(Potolea, 2013). 

Nivelurile de evaluare a îndeplinirii criteriilor: Îndeplinit; Parţial îndeplinit; Neîndeplinit. 


Într-un plan mai general, am putea reţine şi câteva recomandări pentru activita- 
tea de cercetare aparținând lui Jan Tinbergen, laureat al Premiului Nobel (1969): 


(1) 


(2) 
(3) 


(4) 
(5) 
(6) 
(7) 


(8) 


Încercaţi să vă dezvoltați simţul proporţii: care sunt problemele importan- 
te, care sunt factorii esenţiali care stau la baza temei de cercetare. 

Evitaţi să vă ocupați de detalii neesențiale. 

Specializaţi-vă/focalizaţi-vă pe teme bine definite. Odată sau la câţiva ani 
vă puteţi revizui alegerea. 

Când este posibil, daţi expresie cantitativă problemei de care vă ocupați; 
aceasta permite să vă verificaţi opiniile cu ajutorul cifrelor şi faptelor. 
Clasaţi într-o ordine riguroasă datele necesare, materialul documentar, pro- 
priile dumneavoastră idei, calculele făcute. 

Fiţi gata să vă revizuiţi teoria în lumina noilor fapte, cercetări şi studii re- 
cente validate sau a unei logici mai bune. 

Înainte de a redacta un text, faceți un rezumat a ceea ce socotiți că este 
esenţial, apoi o tablă de materii, ceva mai lungă şi abia apoi treceţi la re- 
dactarea propriu-zisă. 

Împărțiţi lectura dumneavoastră între teme de specialitate şi teme generale, 
pentru a păstra întotdeauna o viziune de ansamblu asupra lucrurilor. 

ETICĂ ÎN CERCETARE. 
FRAUDA ȘTIINȚIFICĂ 


A. NORME ETICE ÎN COLECTAREA ȘI PUBLICAREA 
REZULTATELOR CERCETĂRII 


Principiile etice şi legale stau la baza tuturor lucrărilor, articolelor şi cercetărilor 
academice. Aceste principii sunt destinate să protejeze drepturile de proprietate inte- 
lectuală, să protejeze şi să asigure accesul la informaţii ştiinţifice corecte/exacte. 

Respectarea proprietăţii intelectuale şi a drepturilor de autor este o obligație 
profesională a tuturor membrilor comunității de cercetare. 


S PI RECOMANDĂRI DE LECTURĂ 

e Legea nr. 206 din 27 mai 2004 privind buna conduită în cercetarea ştiinţifică, dezvolta- 
rea tehnologică şi inovare 

e Regulamentul de organizare şi funcționare a Consiliului National de Etică a Cercetării 
Ştiinţifice, Dezvoltării Tehnologice şi Inovării (CNECSDTI) aprobat prin Ordinul nr. 
4393/2012 al Ministrului Educaţiei, Cercetării, Tineretului şi Sportului 

e Legeanr. 1/2011 a educaţiei naţionale 

e Legeanr. 8/1996 privind dreptul de autor şi drepturile conexe 


Normele de bună conduită (art. 2 din Legea 206/2004 cu modificările şi com- 

pletările ulterioare) se referă la: 

e activitatea ştiinţifică; 

e activitatea de comunicare, publicare, diseminare şi popularizare ştiinţifică, 
inclusiv în cadrul cererilor de finanţare depuse în cadrul competiţiilor orga- 
nizate din fonduri publice; 

e evaluarea şi monitorizarea instituţională a cercetării-dezvoltării, evaluarea şi 
monitorizarea de proiecte de cercetare-dezvoltare obţinute prin acțiuni din 
cadrul Planului Naţional de Cercetare, Dezvoltare şi Inovare, precum şi din 
Metodologiile de evaluare în vederea acordării de grade, titluri, funcţii; 

e exercitarea funcţiilor de conducere în activitatea de cercetare-dezvoltare, 
respectarea ființei şi demnităţii umane, evitarea suferinței animalelor, ocroti- 
rea şi refacerea mediului natural şi a echilibrului ecologic. 


| TEMĂ DE REFLECȚIE 


Analizaţi Codul de etică al instituţiei din care faceţi parte! 

Exemple: 
e Universitatea din Bucureşti 
http:/Awvww.unibuc.ro/n/despre/Codul_ de etica al Universitatii din Bucuresti.php 
e Universitatea Politehnica din Bucureşti 
http://Avww.upb.ro/files/pdf/relatii publice/Diverse/Regulament Comisie de Etica 
11.2012.pdf 
e Universitatea din Piteşti — Codul Etic 
www .upit.ro/universitatea/codul-etic.html 


Analizaţi şi alte coduri de etică ale unor organisme de profil 

e Consiliul Naţional de Etică 
http://ene.ancs.ro/ 

e The Committee on Publication Ethics (COPE) 
http:/Avww .publicationethics.org/ 

e Codul Etic — Academia Română — ISPRI 
www.ispri.ro/codul-etic/ 

e Comitetul International privind Etica Publicării 
http:/Avww.upb.ro/files/pdf/relatii publice/Diverse/Regulament Comisie de Etica Il. 
2012.pdf 

e Ghidul de stil cu norme etice pentru jurnalişti 
http:/Awww.unicef.org/moldova/Ghid_Etica_ Jurnalist _RO.pdf 


B. ACURATEȚEA DATELOR 


Literatura ştiințifică/comunicările ştiinţifice reflectă cu exactitate eforturile in- 
dividuale de cercetare. 
Sunt interzise practicile privind: 
e duplicarea publicării lucrării de cercetare; 
publicarea parţială a lucrării/a datelor colectate; 
prezentarea denaturată/inventarea/falsificarea datelor colectate; 
modificarea rezultatelor pentru a susține o ipoteză; 
omiterea unor rezultate nesatisfăcătoare/incomode pentru rezultatele cercetării. 
Autorii sunt responsabili pentru forma finală a lucrării şi trebuie să-şi asume 
responsabilitatea unor erori strecurate în cercetare. În acest caz trebuie publicată o 
erată având ca scop corectarea informaţiilor. 


ATENȚIE! 


Cercetătorii trebuie să păstreze datele brute obținute prin metode ştiinţifice timp de 5 ani 
(după publicarea lucrării) pentru a fi puse la dispoziţie editorului sau altor cercetători care le 
solicită. 

Celelalte date legate de cercetare (metode, softurile de centralizare şi prelucrare date, co- 
dificarea datelor etc.) vor fi păstrate pe o perioadă identică de 5 ani pentru cazul în care 
anumiți cercetători doresc să reproducă datele/informaţiile în condiţii similare (în caz de 
control, suspiciune de fraudă ş.a.). 

E FI RECOMANDARE DE LECTURĂ 
Listă de verificare a conformităţii etice (Asociaţia Americană de Psihologie 2013, p. 20): 


Aţi citat în mod corect pasaje din alte lucrări publicate, care se regăsesc în 
manuscrisul dumneavoastră. 


Aţi obţinut permisiunea de a folosi instrumentele, tehnicile sau datele ne- 
publicate, asupra cărora alți cercetători ar putea pretinde dreptul de propri- 
etate intelectuală. 


Sunteţi pregătit să răspundeți la întrebări legate de evaluarea instituțională 
a lucrării/lucrărilor ştiinţifice. 


Sunteţi pregătit să răspundeţi la întrebările editorului referitoare la consim- 
țământul în cunoştinţă de cauză şi la tehnicile pe care le-aţi utilizat. 


Cercetarea dumneavoastră a implicat testarea pe animale. Sunteţi pregătit 
să răspundeţi la întrebările editorului despre tratamentul aplicat acestor 
animale în cadrul cercetării (după caz —n.n.). 


Toţi autorii au parcurs manuscrisul şi îşi asumă responsabilitatea pentru 
conținutul lui. 


Toţi autorii au consimțit asupra ordinii calității de autor. 


A fost protejată confidențialitatea identităţii participanţilor la cercetare, 
care au constituit surse de informaţii prezentate în manuscris. 


Aţi obținut permisiunea de a utiliza orice material inclus în lucrare, care 
intră sub incidenţa drepturilor de autor. 


C. AUTORUL ȘI RESPECTAREA DREPTURILOR 
PARTICIPANȚILOR LA CERCETARE 


În redactarea şi susţinerea lucrării, candidatul îşi asumă în totalitate standardele 
de integritate academică, respectarea principiilor şi a bunelor practici de onestitate 
intelectuală. Ele privesc în mod direct faza de documentare, respectiv de elaborare a 
lucrării, dar şi de prezentare a aceste- 
Dreptul de autor este un termen juridic | ia. Universitățile promovează, apără 

care desemnează drepturile recunoscute | şi garantează cu fermitate dreptul la 

creatorilor de opere literare, artistice sau | proprietate intelectuală şi evaluarea 

ştiinţifice sau de orice alte opere de crea- | corectă a performanţelor academice 

ție intelectuală. (inclusiv cele ale studenţilor), fiind 
pe deplin angajate în informarea, mo- 
nitorizarea şi raportarea practicilor indezirabile şi de netolerat, precum copiatul, plagi- 
atul, „fabricarea” rezultatelor cercetărilor etc. 

Legea nr. 8 din 1996 cu modificările ulterioare protejează autorii privind dreptul 
de autor şi drepturile conexe. 

Figura 60. ORDA — Oficiul Român pentru Drepturile de Autor 


O.R.D.A. este organ de specialitate al administrației publice centrale, în subor- 
dinea Guvernului, cu personalitate juridică, fiind autoritate unică de reglementare, 
evidență prin registre naţionale, supraveghere, autorizare, arbitraj şi constatare tehni- 
co-ştiintifică în domeniul drepturilor de autor şi al drepturilor conexe. 

O.R.D.A. funcţionează în temeiul Legii nr. 8/1996, cu modificările şi completările 
ulterioare, şi al Hotărârii de Guvern nr. 401/2006. Atribuţiile O.R.D.A. se referă la: 

e activitatea de reglementare în domeniul dreptului de autor şi al drepturilor 
conexe; 
activitatea registrelor naţionale; 
activitatea de gestiune colectivă; 
activitatea de constatare şi expertiză tehnico-ştiințifică; 
activitatea de reprezentare internaţională; 
activitatea de informare şi instruire. 

Deşi în legea dreptului de autor nu se discută despre plagiat şi autoplagiat, în 
legislaţia românească există următoarele norme care protejează şi sancţionează autorii 
din punct de vedere etic: 


ATENȚIE! 


Conform Legii nr. 1/2011 a educației naţionale: 

Art. 310 

„Constituie abateri grave de la buna conduită în cercetarea ştiinţifică şi activitatea univer- 
sitară: 

a) plagierea rezultatelor sau publicaţiilor altor autori;” 


Art. 324 
„Pentru abaterile de la buna conduită în cercetare-dezvoltare ale personalului din cadrul 
instituțiilor de învăţământ superior, constatate şi dovedite, Consiliul Naţional de Etică a 

Cercetării Ştiinţifice, Dezvoltării Tehnologice şi Inovării stabileşte aplicarea uneia sau mai 
multora din următoarele sancţiuni: 

a) avertisment scris; 

b) retragerea şi/sau corectarea tuturor lucrărilor publicate prin încălcarea regulilor de bună 
conduită; 

c) retragerea calităţii de conducător de doctorat sau a atestatului de abilitare; 

d) retragerea titlului de doctor; 

e) retragerea titlului didactic universitar sau a gradului de cercetare ori retrogradarea; 

f) destituirea din funcția de conducere din instituţia de învăţământ superior; 

8) desfacerea disciplinară a contractului de muncă; 

h) interzicerea, pentru o perioadă determinată, a accesului la finanţarea din fonduri publi- 
ce destinate cercetării-dezvoltării.” 


Art. 326 

„Sancţiunile stabilite de Consiliul Naţional de Etică a Cercetării Ştiinţifice, Dezvoltării 
Tehnologice şi Inovării sunt puse în aplicare în termen de 30 de zile de la data emiterii hotă- 
rârii, după caz, de Ministerul Educaţiei Naţionale şi Cercetării Ştiinţifice, de preşedintele 
Autorităţii Naţionale pentru Cercetare Ştiinţifică, de Consiliul Naţional pentru Atestarea 
Titlurilor, Diplomelor şi Certificatelor Universitare, de conducătorii autorităţilor contractan- 
te care asigură finanțarea din fonduri publice destinate cercetării-dezvoltării, de conducătorii 
instituțiilor de învățământ superior sau ai unităţilor de cercetare-dezvoltare.” 


D. PROTEJAREA DREPTULUI DE PROPRIETATE 
INTELECTUALĂ 


1. Plagiatul 


Conform definiţiei fenomenului plagiatului, a sensurilor şi implicaţiilor pe care 
acesta le are, se instituie prezumpţia de plagiat chiar dacă lucrarea este una de excep- 
ție, cu elemente clare de originalitate, chiar şi pentru lipsa unei citări, în următoarele 
situații: 


ATENȚIE! 


Se consideră plagiat. 

e copierea sau parafrazarea necreatoare a unui text preexistent fără specificarea autoru- 
lui; 

e citarea ncatribuită a unor idei, argumente, date, rezultate etc. într-o manieră care lasă 
impresia că acestea ar aparţine celui care citează, 

e prezentarea publică de către cineva a unor idei, rezultate de cercetare, ipoteze, date, 
reprezentări (vizuale, auditive, obiectuale), formule, algoritmi, demonstraţii, secvenţe 
de program etc. ale altor autori ca fiind ale sale proprii; 

e însuşirea contribuţiilor intelectuale (traduceri, sistematizări, tabele, figuri ş.a.) ale al- 
tor autori şi prezentarea lor publică, fără menționarea explicită a surselor acestor con- 
tribuții (Universitatea din Bucureşti, 2011). 

Cel care reproduce materialele trebuie să precizeze explicit cui aparține paterni- 
tatea acestora (sau, cel puţin, să precizeze că aceasta nu îi aparține lui personal), astfel 
încât să fie evitată orice confuzie şi orice atribuire nelegitimă a paternității şi a creati- 
vităţii (Universitatea din Bucureşti, 2011). În cazul reproducerii unor materiale pentru 
care drepturile de autor nu au fost revendicate sau nu au fost rezervate, ori în cazul în 
care autorii au renunțat deliberat la orice drepturi de proprietate, integritatea academi- 
că este afectată chiar dacă nu sunt lezate anumite drepturi de autor bine determinate şi 
bine protejate (Universitatea din Bucureşti, 2011). 


ATENȚIE! 


Se consideră plagiat! 

Fac obiectul potenţialului de risc al plagiatului rextele, extrasele, teoriile, trimiterile la 
opere originale ale unor conţinuturi scrise şi vorbite (pe suporturi audio, video sau multi- 
media, inclusiv conţinut digital), a căror folosire produce o confuzie (sau un fals) cu privire 
la proprietatea intelectuală, confuzie ce persistă şi după parcurgerea întregii prestații (text 
sau material) astfel că cititorii, auditorii sau spectatorii nu pot, în final, atribui corect paterni- 
tatea operei. 


Contrafacerea de conţinut se referă inclusiv la citarea eronată a surselor 
(Florescu, 2012). 

În practică, dacă persoana care citează specifică (folosind formulări precum „se 
afirmă adesea că ...”, „s-a mai afirmat uneori şi că ...”, „unii autori au susţinut că ...”) 
în mod explicit că citatul, ideea sau fragmentul de conţinut aparține unei alte persoane, 
implicit că nu îşi arogă în niciun fel paternitatea sa, nu poate fi acuzată de folosire 
frauduloasă a surselor sau de încălcare a drepturilor de autor. În funcţie de context, se 
pot reproşa imprecizia, lipsa de acuratețe, neglijenţa etc. De asemenea, abuzul de cita- 
te sau apelul la informaţii neatribuite este considerat ca fiind inacceptabil şi blamabil 
profesional (Universitatea din Bucureşti, 2011). 

În mod firesc, nu poate fi plagiată o lucrare plagiată, ci se consideră plagiat doar 
dacă respectivul text este original, nu o compilație sau prelucrare a unor informaţii 
deja existente, neoriginale, nenovatoare şi nefundamentale. Limbajele medical, cel 
juridic şi tehnic, datorită rigurozităţii lor şi a necesității de uniformitate, nu pot fi utili- 
zate în mod diferit, ci cu o preluare întocmai de către utilizatori (Florescu, 2012). 


ATENȚIE! 


Se consideră plagiat! 

O normă validată şi asumată la nivel european în privința citării este dată de decizia 
Curţii de Justiţie a Uniunii Europene conform căreia „actul de imprimare a unui extras din 
11 cuvinte, care se efectuează în cursul unui procedeu de captare de date, nu poate fi realizat 
fără consimțământul titularilor drepturilor de autor vizați”. 


În legislaţia românească nu există un ghid mai detaliat despre ce înseamnă pla- 
giat. Un Cod de etică şi deontologie profesională a personalului de cercetare- 
dezvoltare, care ar putea detalia aceste lucruri, ar fi trebuit adoptat prin HG în termen 
de 6 luni de la intrarea în vigoare în 2003 a Legii nr. 319/2003 privind Statutul perso- 
nalului de cercetare-dezvoltare. 

Există însă multe ghiduri internaţionale care detaliază acest lucru. Un exemplu 
este Harvard Guide to Using Sources al prestigioasei universităţi Harvard, care exem- 
plifică în detaliu ce şi ce nu constituie plagiat. 


DE REŢINUT! 


Universitatea Harvard defineşte următoarele tipuri de plagiat (Negovan & Stanciu, 2013, 
pp. 112, 113): 

e Verbatim/Plagiat direct — prezent atunci când materialul original este copiat literă cu 
literă; 

e Mozaical — prezent atunci când sunt operate doar mici modificări asupra materialului 
original fără a cita însă sursa de unde a fost făcută preluarea şi fără a preciza că frazele 
adoptate reprezintă de fapt o parafrazare; 

e Prin parafrazare inadecvată sau preluarea cu modificări minore a unui pasaj dintr-o 
altă operă; 

e Prin parafrazare fără citat sau reformularea unor idei care aparțin unui alt autor fără a 
preciza acest lucru; 

e Prin citare inadecvată — prezentă atunci când se utilizează ghilimelele pentru a indica 
o preluare dintr-o altă operă, dar aceasta nu este menţionată corespunzător. 


=&- 
EXEMPLU 

Plagiat direct 

Material sursă (original) 

În ciuda entuziasmului şi speranţelor românilor, situaţia pe câmpul de luptă nu era deloc 
în favoarea lor. În prima fază a confruntărilor, armata română, slab echipată şi înarmată, a 
înregistrat pierderi uriaşe, Puterile Centrale ocupând Valahia şi Dobrogea. Bucureştiul a fost 
ocupat de armatele germane în noiembrie 1916, Ferdinand şi întregul guvern român fiind 
forţat să se refugieze la Iaşi. Luptele eroice de la Mărăşti, Mărăşeşti şi Oituz, purtate de 
Armata Română au dat însă un alt curs Primului Război Mondial (Pârlog, 2009). 

Versiune plagiată 

În Primul Război Mondial de la 1914-1918, România a intrat în 1916 pe 14 august, deşi 
regele Ferdinand era de origine germanică a decis să lupte de partea Antantei. În ciuda entu- 
ziasmului şi speranțelor românilor, situaţia pe câmpul de luptă nu era deloc în favoarea lor. 
În prima fază a confruntărilor, armata română, slab echipată şi înarmată, a înregistrat 
pierderi uriaşe, Puterile Centrale ocupând Valahia şi Dobrogea. Bucureştiul a fost ocupat 
de armatele germane în noiembrie 1916, Ferdinand şi întregul guvern român fiind forțat să 
se refugieze la laşi. Luptele eroice de la Mărăşti, Mărăşeşti şi Oituz, purtate de Armata 
Română au dat însă un alt curs Primului Război Mondial. 

Versiune acceptabilă (citat între ghilimele, plus citarea sursei) 

În Primul Război Mondial de la 1914-1918, România a intrat în 1916 pe 14 august, deşi 
regele Ferdinand era de origine germanică a decis să lupte de partea Antantei. De fapt auto- 
rul, Nicu Pârlog, în articolul său spune că „În ciuda entuziasmului şi speranţelor românilor, 
situația pe câmpul de luptă nu era deloc în favoarea lor. În prima fază a confruntărilor, 
armata română, slab echipată şi înarmată, a înregistrat pierderi uriaşe, Puterile Centrale 
ocupând Valahia şi Dobrogea. Bucureştiul a fost ocupat de armatele germane în noiembrie 
1916, Ferdinand şi întregul guvern român fiind forțat să se refugieze la Iaşi. Luptele eroice 
de la Mărăşti, Mărăşeşti şi Oituz, purtate de Armata Română au dat însă un alt curs Primu- 
lui Război Mondial.” 

Etică în cercetare. Frauda științifică 187 


(5 K 
* Cd 


9 EXEMPLU 

Plagiat de tip mozaic 

Material sursă 1 (original) 

Faptul că nici la ora actuală nu există un consens cu privire la evoluţia populaţiei daco-ro- 
mane şi la originile poporului român se datorează, spun istoricii, unei aşa-numite „tăceri a 
surselor istorice”, motiv invocat, în special, de către adepții teoriei migraționiste care susțin 
că teritoriul Daciei a rămas o „Terra deserta” odată cu retragerea administraţiei romane de la 
nordul Dunării. Şi cu toate acestea, continuitatea proto-romanilor pe teritoriul Daciei este 
atestată, fără putinţă de tăgadă, de izvoarele arheologice locale, de culturile dezvoltate pe tot 
teritoriul fostei Dacii şi de, mai mult sau mai puțin, rarele înscrisuri istorice din perioada 
secolului al III-lea şi până în secolul al XIII-lea, odată cu întemeierea Ţării Româneşti sub 
Basarab I (Nicolae, 2009). 

Material sursă 2 (original) 

Drept urmare, s-a vorbit de un adevărat gol de aproape 1000 de ani în istoria românilor, 
între secolele IV-XIII. Situaţia s-a complicat şi mai mult când toată această poveste a căpătat 
un substrat politic, în perioada afirmării naţionalismului european, iar argumentul „tăcerii 
izvoarelor” a devenit coloana vertebrală a teoriei ce susținea că romanii au venit din sudul 
Dunării. De atunci, teoriile despre formarea poporului român au tot curs, unele de-a dreptul 
fanteziste. (Dogar, 2014) 

Versiune plagiată 

Se spune ca istoria este scrisă de către învingători. Totuşi în istoria României este o peri- 
oadă de timp poate puţin studiată, poate puţin lăsată deoparte. Astfel se vorbeşte de un gol 
de aproximativ 1000 de ani în istoria românilor. De aici au apărut diverse teorii, de-a dreptul 
fanteziste unele, privind înființarea şi formarea poporului român. Faptul că nici la ora actua- 
lă nu există un consens cu privire la evoluţia populaţiei daco-romane şi la originile poporului 
român se datorează, spun istoricii, unei aşa-numite „tăceri a surselor istorice”, motiv invo- 
cat, în special, de către adepții teoriei migraţioniste care susțin că teritoriul Daciei a rămas o 
„Terra deserta” odată cu retragerea administraţiei romane de la nordul Dunării. 

Versiune acceptabilă 

Se spune că istoria este scrisă de către învingători. Totuşi, în istoria României este o pe- 
rioadă de timp poate puţin studiată, poate puţin lăsată deoparte. Andreea Dogar, în articolul 
său, vorbeşte de un gol de aproximativ 1000 de ani în istoria românilor. De aici au apărut 
diverse teorii, de-a dreptul fanteziste unele, privind înființarea şi formarea poporului român. 
Pe de altă parte, Adrian Nicolae, într-un alt articol, arată faptul că nici la ora actuală nu exis- 
tă un consens cu privire la evoluţia populaţiei daco-romane şi la originile poporului român, 
iar această situaţie se datorează, spun istoricii, unei aşa-numite „tăceri a surselor istorice”, 
motiv invocat, în special, de către adepţii teoriei migraţioniste care susțin că teritoriul Daciei 
a rămas o „Terra deserta” odată cu retragerea administraţiei romane de la nordul Dunării. 


2. Autoplagiatul 


Autoplagiatul este acel fenomen ce 
presupune reluarea unui text sau a unui 
fragment de text produs/valorificat anterior 
(într-o publicaţie de mică circulaţie, la eve- 
nimente publice etc.). Republicarea ace- 
luiaşi conţinut propriu într-o altă limbă şi 


Autoplagiatul — „prezentarea pro- 
priilor lucrări publicate anterior ca 


fiind noi” (Asociaţia Americană de 
Psihologie, 2013, p. 170). 

alte autoreproduceri similare nu sunt considerate culpabile, însă autorul are obligaţia 
morală de a înştiinţa cititorul despre reluarea unui material deja valorificat, cu preciza- 
rea coordonatelor folosirii anterioare (sursa, contextul etc.). 

Abuzul de autoplagiat (publicarea şi republicarea consistentă, fără motive înte- 
meiate a aceleiaşi contribuţii proprii) constituie o încercare de a crea o falsă impresie 
de prolificitate intelectuală, iar atunci autocitarea devine culpabilă din punctul de ve- 
dere al normelor de integritate academică. 

Dăm câteva exemple de astfel de cutume academice bine încetățenite: 

e cei mai mulţi autori, după ce îşi prezintă teza de doctorat o publică şi sub 

forma unei cărți şi/sau a unuia sau mai multor articole; 

e de asemenea, după ce se prezintă o lucrare la o conferinţă, ea se trimite ade- 
sea spre publicare într-o revistă sau carte; 

e crearea de opere derivate. Operele derivate sunt acele lucrări care sunt create 
pornind de la una sau mai multe lucrări ştiinţifice preexistente şi orice alte 
transformări ale unei opere ştiinţifice care reprezintă o muncă intelectuală de 
creaţie (cf. Legii Dreptului de Autor). În mediul academic cele mai frecvente 
opere derivate sunt lucrările de tip cursuri universitare. Deoarece oferă o 
analiză globală, ele includ adesea texte din cărți de specialitate publicate an- 
terior de autor. În plus, constituindu-se în bibliografie de specialitate, lucrări- 
le cu caracter de curs au adesea părți comune în măsura în care cursurile 
respective sunt cu referire la domenii apropiate sau la subdomenii ale acelu- 
iaşi domeniu; pentru domeniul de intersectare se preferă publicarea textului 
în format standard pentru a păstra consistenţa discursului, a familiariza stu- 
denţii cu texte standard asupra tematicii şi a stimula diseminarea corectă a 
conținutului său; 

e unii autori publică un articol în mai multe locuri pentru a creşte vizibilitatea 
textului, mai ales în condițiile în care revistele sunt din ţări diferite, sunt 
publicate în limbi diferite şi/sau se adresează unui public ţintă foarte diferit. 

În toate aceste situaţii se poate vorbi în mod responsabil de autoplagiat — ca fra- 
udă academică — doar în situaţia în care nu există transparență asupra faptului că mate- 
rialul prezentat a mai fost expus anterior de acelaşi autor. 


3. Alte licenţe 
a) Licenţele Creative Commons (CC) 


O licenţă Creative Commons vă permite să decideți ce drepturi doriți să păstraţi 
şi oferă cititorului ocazia de a utiliza materialul fără să mai fie nevoie de a cere permi- 
siunea de utilizare a acestuia. Aceste licenţe reprezintă o modalitate liberă, facilă şi 
standardizată de a oferi celor din jur permisiunea de a distribui şi utiliza creaţiile dum- 
neavoastră în felul în care decideți de la început. 

Licenţele CC permit modificarea cu uşurinţă a condiţiilor privind drepturile de 
autor de la clasicul „toate drepturile rezervate” la „unele drepturi rezervate”. 

Licenţele Creative Commons nu sunt o alternativă la drepturile de autor. Dreptu- 
rile de autor permit în mod implicit reutilizări limitate fără acordul autorului. Licenţele 

Creative Commons dau posibilitatea de a acorda permisiunii suplimentare celorlalți, 
făcând posibilă reutilizarea în anumite condiții, păstrând, în acelaşi timp, unele drep- 
turi pentru autor. Creative Commons a colaborat cu experți în legislaţia drepturilor de 
autor din întreaga lume pentru a se asigura că licenţele funcţionează la nivel mondial. 

Utilizarea de scurte citate dintr-o operă este permisă în scop de analiză sau co- 
mentariu, utilizarea de extrase scurte şi articole izolate este permisă în scop de învăţa- 
re. Se permite realizarea unei copii private exclusiv pentru uz personal. De asemenea, 
unele reproduceri, realizări şi executări făcute în cadrul bibliotecilor, muzeelor, a insti- 
tuţiilor de învățământ şi a altor instituţii similare, nu constituie încălcări ale dreptului 
de autor. Lista completă poate fi găsită în Legea drepturilor de autor 8/1996, capitolul 
VI — Limitele exercitării dreptului de autor. 


b) Resurse educaţionale deschise (OER) 


Resursele educaţionale deschise (OER) sunt materiale pentru învăţare, cercetare 
sau destinate altor scopuri pe care le puteţi folosi, adapta şi redistribui liber, fără con- 
strângeri legate de licenţă. Materialele pot fi cursuri, planuri de lecţii, prezentări, cărți, 
manuale care sunt puse la dispoziţie în format digital sau pe un suport fizic şi la care 
se oferă acces liber. Astfel, resursele educaţionale vor putea fi distribuite la nivel global 
şi oricine se va putea bucura de ele, fie că le va utiliza ca atare, remixa sau readapta. 


RECOMANDĂRI DE LECTURĂ 


Există o serie de site-uri online care funcționează ca nişte arhive de resurse educaţionale 
deschise, precum: 
http://wiki.creativecommons.org/Finding_OER 
http://open4us.org/find-oer/ 
http://www.oercommons.org/ 
http://www.openeducationeuropa.eu/ 


c) CCO şi domeniul public 


CCO („CC Zero”) este destinat a fi utilizat doar de autori sau de cei care dețin 
drepturile de autor şi drepturile conexe (inclusiv drepturi asupra bazelor de date), în 
legătură cu opere cărora încă li se aplică acele drepturi într-una sau mai multe ţări. 
Domeniul public reprezintă totalitatea operelor care nu sunt protejate de drepturi de 
autor sau ale căror drepturi au expirat. 

Atunci când CCO se aplică unei opere, se renunţă la drepturile de autor şi drep- 
turile conexe la nivel mondial, eliberând opera de aceste restricții legale în cel mai 
mare grad cu putinţă. 

Marca Domeniului Public (MDP) etichetează opere care sunt deja libere de re- 
stricțiile cunoscute ale drepturilor de autor la nivel mondial şi poate fi utilizată de ori- 
cine. Spre deosebire de CCO, MDP nu schimbă regimul drepturilor de autor al unei 
opere. 

d) De ce folosim licenţe deschise? 


Un conţinut este deschis atunci când acesta este liber utilizării şi accesării de că- 
tre cei interesați, fără a fi nevoie de permisiunea expresă a autorului. Era digitală oferă 
posibilitatea tuturor de a accesa şi de a construi pe baza informaţiilor şi operelor deja 
existente, în modurile cele mai inovatoare şi în cel mai scurt timp. Astfel, un conținut 
deschis reprezintă de fapt, un stimulent pentru creativitate şi dezvoltare socială şi eco- 
nomică. Autorul are puterea de a autoriza utilizarea conţinutului de către alte persoane, 
renunțând la o parte sau la toate prerogativele dreptului de autor, acest lucru fiind po- 
sibil atât tehnic, cât şi juridic, prin atribuirea licenţei potrivite. 

Practica utilizării licenţelor libere asupra conţinutului este din ce în ce mai răs- 
pândită şi necesară, din acelaşi motiv pentru care există anumite excepţii sau limite ale 
dreptului de autor. Astfel, deşi este importantă protejarea creatorului operei, acest 
lucru se poate realiza fără a fi prejudiciat dreptul de a cunoaşte şi fără a îngreuna apa- 
riția de noi modele de învăţare, inovaţia, creativitatea şi valorificarea potenţialului 
uman. 


FI RECOMANDĂRI DE LECTURĂ 


[=] 
Accesaţi colajul de site-uri cu informaţii OER, colaj realizat de Gabriela 
Grosseck: http://padlet.com/gabriela_grosse/oerup [3] 


[al 
Dj 


Accesaţi resurse legate de Iniţiative Româneşti în domeniul Open Education: 
CC, OER, MOOC, OD, OEP http://www.oerup.eu/home/ 


4. Softuri/site-uri utile pentru detectarea şi/sau împiedicarea 
plagiatului/autoplagiatului 


a) PlagTracker.com 


PlagTracker.com poate fi soluţia perfectă pentru oricine doreşte să verifice dacă 
o lucrare este plagiată. Acest program de identificare a plagiatului online este util pen- 
tru mai multe categorii: profesori, studenți, autori de presă scrisă. Este foarte cunoscut 
că în multe universități se foloseşte un program de verificare plagiat pentru a dovedi 
autenticitatea lucrărilor de licenţă. 

PlagTracker.com este simplu de utilizat şi este gratis. În doar trei paşi, folosind 
acest detector de plagiat, oricine poate afla dacă o lucrare este plagiată sau nu. Aceşti 
paşi sunt următorii: 

e se introduce conţinutul în căsuţa de text; 

e se verifică tot conţinutul ce a fost publicat pe internet; 

e este redactat raportul de plagiat. 

MRO "reviătfhinciude the interpretation of urinalysis test " Absolutely FREE 
results reported by the testing lab to ensure a scientifically 
valid result. Especially, the MRO attempts to determine CHECK YOUR PAPER FOR FREE NOW 


Figura 61. Captură imagine — site PlagTracker 


PlagTracker.com oferă soluţia cea mai bună de a şti dacă lucrarea este bună şi 
nu conţine cuvinte sau fraze plagiate. Un punct forte al acestui program de plagiat 
gratuit este acela că poate verifica textele atât în limba română, cât şi în engleză, dis- 
punând de acces la bazele de date ale universităţilor şi verificând potrivirea textului 
care este verificat cu conținutul tuturor paginilor de internet. 


b) Anti-plagiat.info 


Unul dintre site-urile utilizate deseori de către studenţi şi profesori este 
http://anti-plagiat.info/. Aplicația existentă pe site este special concepută pentru detec- 
tarea originalității textelor în limita a 1500 de cuvinte. Poate fi utilizat gratuit şi retur- 
nează rezultate în câteva secunde. Vedeţi care părți dintr-un text sau care părţi dintr-un 
articol sunt copiate şi expuse pe internet. Verificaţi unicitatea unui text sau a unui arti- 
col aflat pe internet. Softul oferă un raport în care sunt precizate eventualele surse cu 
care au fost identificate similarități în text. 


c) Smalltools.com 


Pentru a utiliza site-ul http://smallseotools.com/plagiarism-checker/ trebuie să 
copiaţi şi să inserați conţinutul în caseta 
Coeficienţii de similitudine — deter- | dedicată de pe site şi apoi faceţi click pe 
mină măsura în care documentul este butonul „Check For Plagiarism”. Textul 
format din fragmente identice cu ce- este verificat în mod gratuit şi se afişea- 
le descoperite în alte texte. ză similaritatea cu alte surse online, dacă 
este cazul. 


d) Sistem antiplagiat.ro 


Este un site care funcţionează pe bază de credite (verificarea unui material este 
realizată contra cost). Costul variază în raport cu numărul de cuvinte necesar a fi veri- 
ficate. 

E p.AciaT 


poem dy plagiat) 

lucrărilor de diplomă. 


Încarcarea Analizarea Generarea 
documentului documentului raportului 


Figura 62. Captură imagine — site Sistem antiplagiat 


=&- 
EXEMPLU 

Figura 63. Exemplu de raport în urma aplicării unui program de antiplagiat 


Etică în cercetare. Frauda științifică 


193 


Coeficient Similitudine 1: EI 3,5% 


Coeficient Similitudine 2: EI 0,8% 
Lungimea frazelor pentru Coeficientul de 25 
Similitudine 2: E 

Număr de cuvinte: 21 588 
Număr de caractere: 157 212 


Sari peste adresele URL : 


Atenţie! Unele dintre aceste cuvinte conţin litere din alfabete non-latine. Aceste litere au fost 
evidenţiate. Ele pot indica o încercare de a ascunde împrumuturi neautorizate. Sistemul a 
schimbat aceste litere cu echivalentele lor din alfabetul latin, iar pasajele au fost verificate în 
mod corespunzător. Vă rugăm să analizaţi cu atenţie aceste părţi ale raportului. 

Numărul de cuvinte evidenţiate 2 


Cele mai lungi fragmente identificate ca fiind similare 
Număr 
Nr. Titlu şi autor sau sursa URL Autor de Şterge 
"(Nume bază de date) Cuvinte marcajele 
Identice 
1 http://urww se. ro/a-invata-sa-inveti-in-scoala-dincolo-de-logica-implicita-a-simtului-comun 50 ag 
2 http://c3 icvl.eu/disc/2013/cniv/documente/pdf/sectiuneaA/sectiuneaA_lucrarea3. pdf 48 Lg 
3 http://www.scientia. ro/stiri-stiinta/88-corpul-uman/3378-mecanismul-cerebral-de-autocorectie. html 42 Lg 
4 http://uruw scientia. ro/stiri-stiinta/88-corpul-uman/3378-mecanismul-cerebral-de-autocorectie html 25 = 


Figura 64. Exemplu de raport în urma aplicării unui program de antiplagiat 

Interpretarea raportului de similitudine 

Coeficienţii de similitudine determină măsura în care documentul este format din frag- 
mente identice cu cele descoperite în alte texte. Totodată, indică procentul numărului de 
cuvinte găsite în alte texte faţă de numărul total de cuvinte din documentul analizat. 

Coeficientul 1 de Similitudine indică procentul frazelor descoperite de sistem în alte do- 
cumente. Acest coeficient este util pentru evaluarea limbajului autorului, el evidențiind 
frazele utilizate frecvent. Coeficientul este considerat suspicios atunci când se depăşeşte 
pragul de 50%. 

Coeficientul 2 de Similitudine indică procentul din text al frazelor care conțin fragmente 
similare care depăşesc 25 de cuvinte (număr care poate să fie modificat în sistem). Acest 
coeficient este util în descoperirea împrumuturilor neautorizate şi pragul de 5% este pragul 
maxim admis. 

Este necesar să se analizeze lista cu „Cele mai lungi fragmente identificate ca fiind simi- 
lare” pentru verificarea dacă aceste fragmente sunt citate, dar şi lista cu „Documente care 
conţin fragmente similare” pentru identificarea textelor fragmentate intenționat de către 
autor. 

ANEXE 


ANEXA 1: APLICAȚII PENTRU CITIREA CODURILOR 

